KLAUSIMAS ŽODŽIU SU DEBATAIS O-0063/10
pagal 115 Darbo tvarkos taisyklių straipsnį
pateikė
Klaus-Heiner Lehne
Teisės reikalų komiteto vardu
Komisijai
Tema: Teisėjų mokymas. Stokholmo veiksmų planas
1. Kaip Komisija, atsižvelgdama į 2009 m. lapkričio 25 d. Parlamento rezoliuciją ( P7_TA(2009)0090 ), ketina įtraukti ES aukščiausiųjų teismų pirmininkų tinklą, Europos teismų tarybų tinklą, ES valstybių tarybų ir aukščiausiųjų administracinių teismų asociaciją, Europos generalinių prokurorų tinklą Eurojustice , teismo pareigūnus bei teisininkus ir, visų pirma, Europos teisės akademiją kuriant teisėjų mokymo bandomuosius projektus, numatytus Komisijos Stokholmo programos įgyvendinimo veiksmų plane (COM(2010)0171)?
2. Atsižvelgdama į didėjantį profesinio mokymo ES teisės srityje poreikį, kaip Komisija ketina suderinti savo politinius prioritetus su atitinkamais finansiniais ištekliais, skirtais egzistuojančioms mokymo institucijoms, ypač, pavyzdžiui, Europos teisės akademijai, ir būsimosioms mokymo institucijoms?
3. Kokių praktinių veiksmų ketina imtis Komisija, bendradarbiaudama su valstybėmis narėmis, kad sukurtų ES teisėjų mokymo institucijų tinklą, kuris turėtų teisę nuolat reguliariai organizuoti supažindinamuosius nacionalinės, lyginamosios ir Europos teisės kursus teismų darbuotojams, ir kaip Komisija ketina sukurti ilgalaikę Europos teismų akademijos perspektyvą, remdamasi egzistuojančiomis struktūromis ir tinklais, ypač Europos teisėjų mokymo tinklu ir Europos teisės akademija, ir vadovaudamasi Parlamento pageidavimais?
