KLAUSIMAS ŽODŽIU SU DEBATAIS O-0002/06
pagal 108 Darbo tvarkos taisyklių straipsnį
pateikė
Giuseppe Gargani
Teisės reikalų komiteto vardu
Tarybai
Tema: Privilegijų ir imunitetų protokolo pakeitimas
Atsižvelgdamas į 2005 m. birželio 23 d. rezoliuciją ( P6_TA(2005)0245 ) dėl 2003 m. birželio 4 d. sprendimo dėl Europos Parlamento narių statuto priėmimo (2005/2124/INI) pakeitimo,
atsižvelgdamas į valstybių narių atstovų ir Tarybos 2005 m. birželio 3 d. susitikimo metu priimtą deklaraciją, kurioje jie nusprendė „išnagrinėti Europos Parlamento prašymą peržiūrėti 1965 m. balandžio 8 d. Europos Bendrijų privilegijų ir imunitetų protokolo nuostatas, susijusias su Europos Parlamento nariais, kai pagal EB Sutarties 190 straipsnio 5 dalį bus priimtas dokumentas, kuriame nustatytos taisyklės ir bendros sąlygos, reglamentuojančios Europos Parlamento narių pareigas, ir kuo greičiau priimti sprendimą“.
kadangi 2005 m. birželio 23 d. rezoliucijoje pareiškė, kad birželio 3 d. rezoliucija yra esminis elementas norint pasiekti kompromisą dėl Statuto su Taryba;
kadangi 2005 m. birželio 23 d. rezoliucijoje primygtinai reikalavo, kad būtų pasiektas „visuotinis kompromisas dėl Europos Parlamento narių statuto, kuris apimtų šias sudėtines dalis:
a) atskirą ir nepriklausomą Statuto dalies, susijusios su antriniais teisės aktais, ir Statuto dalies, susijusios su pirminiais teisės aktais, analizę bei abiejų dalių patvirtinimą, atsižvelgiant į joms taikomas institucines nuostatas;
b) valstybės narės, analizuodamos pirminių teisės aktų dalį, yra raginamos peržiūrėti 1965 m. balandžio 8 d. Europos Bendrijų privilegijų ir imunitetų protokolo nuostatas, susijusias su Europos Parlamento nariais, ir laikyti 2003 m. birželio 3–4 d. patvirtintą Statutą pavyzdžiu“;
Kada Taryba ketina surengti tarpvyriausybinę konferenciją, kurios tikslas būtų pakeisti Europos Bendrijų privilegijų ir imunitetų protokolo nuostatas, susijusias su Europos Parlamento nariais?
Ar Taryba galėtų patvirtinti susitarimą, kad tarpvyriausybinės konferencijos pagrindas bus Europos Parlamento 2003 m. birželio 3–4 d. patvirtintas Statutas?
Kaip Taryba ketina įtraukti Europos Parlamentą į šios tarpvyriausybinės konferencijos darbą?
