Europarlamentarai siekia užkirsti kelią kankinimo įrankių eksportui
Žmogaus teisės
2010-06-25 - 15:46
EP nariai siekia sustiprinti kankinimo įrankių prekybos kontrolę © BELGA_ANP_TON KOENE ES šalys privalo teikti kasmetines ataskaitas Siūloma papildyti draudžiamų eksportuoti įrankių sąrašą Nors ES draudžiamas kankinimo priemonių eksportas ir importas, kai kurios jos narės į šiuos draudimus žvelgia pro pirštus. EP nariai smerkia ES valstybes, į žmogaus teises pažeidžiančias šalis leidžiančias eksportuoti kojų pančius, cheminius dirgiklius ir elektrošoko prietaisus, naudojamus mirties bausmei ar kankinimui vykdyti. Parlamentas ragina sugriežtinti reglamento taikymą ir papildyti draudžiamų prekių sąrašą.
Birželio 26-ąją minima Tarptautinė paramos kankinimo aukoms diena: šią dieną 1987 m. įsigaliojo JT konvencija prieš kankinimą ir kitokį žiaurų elgesį.
Deja, 2006 m. įsigaliojusio ES reglamento dėl prekybos prekėmis, kurios gali būti naudojamos mirties bausmei ir kankinimui vykdyti, nuostatas vykdo ne visos ES šalys.
Europos ydos
„Iki tobulumo mums dar toli iki. Nesilaikome savo pačių prisiimtų įsipareigojimų“, – dėl kai kurių ES šalių elgesio apgailestavo prabėgusioje plenarinėje sesijoje kalbėjusi Heidi Hautala, vadovaujanti EP Žmogaus teisių pakomitečiui.
Politikė priminė, kad visų kankinimo formų prevencija ir išnaikinimas Europoje ir už jos ribų yra vienas svarbiausių ES žmogaus teisių politikos prioritetų.
Griežtesnė kontrolė
EP primena valstybių narių įsipareigojimą taikyti baudas draudimo nepaisančioms įmonėms ir kasmet rengti viešas veiklos ataskaitas apie savo sprendimus dėl leidimų parduoti įrangą, kuri gali būti naudojama kankinimui, išdavimo.
Europos Parlamentas reikalauja Komisijos atnaujinti draudžiamų eksportuoti prekių sąrašą, į jį įtraukiant spygliuotas lazdas, varžomuosius sienos arba grindų įtaisus, grandines kojoms, grandines ir pančius, priemones pirštams arba nykščiams surakinti arba suveržti, smūginius antrankius ir kitus dėvimus smūginius elektrošoko įtaisus.
Europarlamentarai taip pat griežtai pasmerkė bandymus į ES importuoti smūginius elektrošoko diržus ir kitus iš panašaus poveikio varžomuosius elektrošoko įtaisus.
„Kartais atrodo, jog žmogaus vaizduotė dėl to, kaip sukelti skausmą kitam, yra beribė. Svarbu, kad draudimai šioje liūdnoje srityje neatsiliktų nuo technologinės pažangos“, – apie būtinybę išplėsti draudžiamų prekių sąrašą kalbėjo Užsienio reikalų komitetui vadovaujantis Gabriele Albertini.
Diskusijose dalyvavusi ES išorės ryšių koordinatorė Catherine Ashton pažadėjo rimtai išanalizuoti ES šalims „Amnesty International“ ir „Omega Research Foundation“ mestus kaltinimus dėl kankinimui skirtos įrangos eksporto.
Kovos su kankinimu instrumentai
ES kovos su kankinimu gairės
ES pagrindinių laisvių chartijа (4 str.)
Europos Tarybos Žmogaus teisių apsaugos konvencija (3 str.)
Europos Tarybos konvencija prieš kankinimą
20100611STO75911 EP rezoliucija dėl prekybos kankinimo įrankiais Diskusijų vaizdo įrašas „Amnesty International“ ir „Omega Research Foundation“ ataskaita ES kovos su kankinimu gairės IRCT
LT
1
PHOTO
20100622PHT76467.jpg
LT
3
LINK
/wps-europarl-internet/frd/vod/player?date=20100616&language=lt
LT
4
LINK
http://www.amnesty.org/en/library/asset/EUR01/004/2010/en/fb4ff4cc-9a20-44dc-8212-ebd9f4727f7b/eur010042010en.pdf
LT
5
LINK
http://www.consilium.europa.eu/uedocs/cmsUpload/8590.lt08.pdf
LT
6
LINK
http://www.irct.org/
-//EP//TEXT TA P7-TA-2010-0236 0 NOT XML V0//LT
-//EP//DTD IM-PRESS 20050901 STO DOC XML V0//EN
-//EP//STYLESHEET IM-PRESS 20050901 STO DOC XML V0//EN
