A6-0194/2009
31.3.2009
PRANEŠIMAS
dėl Europos Sąjungos 2009 finansinių metų taisomojo biudžeto Nr. 3/2009 projekto
(8153/2009 – C6-0118/2009 – 2009/2017(BUD))
III skirsnis. Komisija
Biudžeto komitetas
Pranešėja:
Jutta Haug
PE 421.332v02-00
TURINYS
PASIŪLYMAS DĖL EUROPOS PARLAMENTO REZOLIUCIJOS.........................................3
AIŠKINAMOJI DALIS..............................................................................................................4
GALUTINIO BALSAVIMO KOMITETE REZULTATAI ..........................................................7
PASIŪLYMAS DĖL EUROPOS PARLAMENTO REZOLIUCIJOS
dėl Europos Sąjungos 2009 finansinių metų taisomojo biudžeto Nr. 3/2009 projekto. III skirsnis. Komisija
(8153/2009 – C6-0118/2009 – 2009/2017(BUD) )
Europos Parlamentas ,
– atsižvelgdamas į EB sutarties 272 straipsnį ir Euratomo sutarties 177 straipsnį,
– atsižvelgdamas į 2002 m. birželio 25 d. Tarybos reglamentą (EB, Euratomas) Nr. 1605/2002 dėl Europos Bendrijų bendrajam biudžetui taikomo Finansinio reglamento
OL L 248, 2002 9 16, p. 1. , ypač į jo 37 ir 38 straipsnius,
– atsižvelgdamas į 2009 finansinių metų Europos Sąjungos bendrąjį biudžetą, galutinai patvirtintą 2008. m. gruodžio 18 d.
OL L 69, 2009 3 13. ,
– atsižvelgdamas į Europos Parlamento, Tarybos ir Komisijos 2006 m. gegužės 17 d. tarpinstitucinį susitarimą dėl biudžetinės drausmės ir patikimo finansų valdymo
OL C 139, 2006 6 14, p. 1. ,
– atsižvelgdamas į 2009 finansinių metų Europos Sąjungos preliminarų taisomojo biudžeto Nr. 3/2009 projektą, kurį Komisija pateikė 2009. m. kovo 6 d. ( COM(2009)0110 ),
– atsižvelgdamas į taisomojo biudžeto Nr. 3/2009 projektą, kurį Taryba parengė 2009 m. kovo mėn. 30 d. (8153/2009 – C6-0118/2009 ),
– atsižvelgdamas į Darbo tvarkos taisyklių 69 straipsnį ir į IV priedą,
– atsižvelgdamas į Biudžeto komiteto pranešimą ( A6-0194/2009 ),
A. kadangi 2009 m. bendrojo biudžeto taisomojo biudžeto Nr. 3 projekte aptariamas šis klausimas: nuosavų išteklių sistemos pertvarkymas pagal 2007 m. birželio 7 d. sprendimą (2007/436/EB, Euratomas), kuris taikomas atgaline data nuo 2007 m. sausio 1 d.,
B. kadangi pagal Taisomojo biudžeto Nr. 3/2009 projektą siekiama oficialiai įtraukti šiuos biudžeto pakeitimus į 2009 m. biudžetą,
1. atsižvelgia į preliminarų Taisomojo biudžeto Nr. 3/2009 projektą;
2. patvirtina taisomojo biudžeto Nr. 3/2009 projektą be pakeitimų;
3. paveda Pirmininkui perduoti šią rezoliuciją Tarybai ir Komisijai.
AIŠKINAMOJI DALIS
Pagal Finansinio reglamento 37 straipsnio 1 dalį Komisija gali pateikti preliminarius taisomojo biudžeto projektus (PTBP), jei yra „neišvengiamų, išimtinių ar nenumatytų aplinkybių“.
Komisijos pasiūlymo turinys
Komisijos pasiūlymas pateiktas 2009 m. kovo 1 d. įsigaliojus 2007 m. birželio 7 d. Tarybos sprendimui dėl Bendrijų nuosavų išteklių sistemos (NIS 2007). Su Parlamentu buvo konsultuojamasi pagal paprastąją konsultavimosi dėl pasiūlymo dėl teisės akto procedūrą, ir jis davė Tarybai pritarimą dėl pasiūlymo patvirtinimo (A. Lamassoure pranešimas).
Nuosavų išteklių sistemos pritaikymas apima 2007–2013 m. laikotarpį. Preliminariu taisomuoju biudžetu siekiama vėl pritaikyti sistemą atsižvelgiant į minėtąjį sprendimą, įsigaliojusį atgaline data nuo 2007 m. sausio 1 d.
Šio sprendimo nuostatos, turinčios poveikį 2009 m. PTBP Nr. 3, yra susijusios su Nyderlandais, Švedija ir Jungtine Karalyste.
1. PVM pagrįstų nuosavųjų išteklių pareikalavimo tarifas
NIS 2007 nustatytas 0,30 proc. dydžio vienodas PVM pagrįstų nuosavųjų išteklių pareikalavimo tarifas, įsigaliojantis 2007 m. sausio 1 d. Keturioms valstybėmis nustatytas kitoks tarifas:
Austrija
0,225 %
Vokietija
0,15 %
Nyderlandai
0,10 %
Švedija
0,10 %
2. Nyderlandai ir Švedija. Bendri BNP pagrįstų metinių įnašų sumažinimai
Remiantis Sprendimo 2 straipsnio 5 dalimi, „ Tik 2007–2013 m. laikotarpiu Nyderlandams taikomas 605 mln. EUR bendras jos metinės BNP įmokos sumažinimas, o Švedijai – 150 mln. EUR bendras jos metinės BNP įmokos sumažinimas 2004 m . kainomis. (...) “
Remiantis Reglamento Nr. 1150/2000 su pakeitimais, padarytais Reglamentu Nr. 105/2009, įgyvendinančiu NIS 2007, 10 straipsnio 9 dalimi, šį sumažėjimą turi finansuoti visos valstybės narės.
3. Pataisa dėl Jungtinės Karalystės
Sprendimo 4 straipsnyje nustatyta, kad „Jungtinei Karalystei suteikiama biudžeto disbalanso korekcija (...) “ ir kad „ (...) Dėl (...) paskirstytų išlaidų sumažinimo gauta papildoma Jungtinės Karalystės įmoka 2007–2013 m. laikotarpiu neturėtų viršyti 10,5 mlrd. EUR, įvertinus 2004 m. kainomis. Komisijos tarnybos kiekvienais metais tikrina, ar patikslinus korekciją sukaupta suma neviršija šios sumos (...). Jei 10,5 mlrd. EUR viršutinė riba viršijama, atitinkamai mažinama Jungtinės Karalystės įmoka. (…)"
Pagal 2007 m. PTBP Nr. 3 į 15 skyrių įrašoma 2007 m. pirmoji atnaujinta suma ir 2008 m. Jungtinei Karalystei palankios korekcijos negalutinė suma (pakeičianti 2007 m. Jungtinei Karalystei palankos korekcijos pirmąją atnaujintą sumą, įrašytą į 15 skyrių (žr. 2008 m. TB Nr. 5), ir 2008 m. Jungtinei Karalystei palankos korekcijos negalutinę sumą, įtrauktą į 2009 m. biudžeto 15 skyrių).
4. Kiti pakeitimai numatyti 2009 m. PTBP Nr. 3.
Įgyvendinant naująsias taisykles, taikomas PVM pagrįstų nuosavųjų išteklių pareikalavimo tarifui, PVM pagrįstų nuosavųjų išteklių įnašai 2007, 2008 ir 2009 biudžetiniais metais sumažėjo atitinkamai 4 382 748 876 EUR, 3 269 127 949 EUR ir 4 313 990 408 EUR.
Siekiant atsižvelgti į Europos Sąjungos biudžetui taikomą subalansuotumo principą, turi būti perskaičiuotas vienodas tarifas, taikytinas visų valstybių narių BNP sumai, atsižvelgiant į visų kitų įplaukų, įskaitant PVM pagrįstų nuosavųjų išteklių įnašus, visą sumą.
Galiausiai numatyti šie techniniai pakeitimai, susiję su NIS 2007 įgyvendinimu:
– panaikintas skirtumas tarp žemės ūkio muitų ir importo muitų: visi muitų mokesčiai, įskaitant ir susijusiuosius su žemės ūkio sektoriumi, įrašomi į 12 skyrių;
– 1 skyriuje sukuriamas naujas 160 straipsnis, į kurį bus įrašytas Nyderlandams ir Švedijai suteiktas metinių BNP pagrįstų įnašų bendras sumažinimas;
– numatytas naujas biudžeto nomenklatūros straipsnis, skirtas patikslinimams, susijusiems su NIS 2007 įgyvendinimu 2007 ir 2008 metais; šie patikslinimai bus įrašyti į biudžeto 3 antraštinę dalį, kurioje sukuriamas naujas 37 skyrius.
Pranešėjos nuomonė
Pranešėja pritaria taisomojo biudžeto pasiūlymui, tačiau norėtų atkreipti dėmesį į keletą aspektų.
Nuosavųjų išteklių klausimą Taryba ir Europos Parlamentas sprendžia taikydami paprastąją konsultavimosi procedūrą. Paragintas pareikšti savo nuomonę dėl pasiūlyto sprendimo, EP pareikalavo:
– nuosavųjų išteklių sistema turi būti teisinga, skaidri ir paprastesnė;
– Komisija, darydama bendrosios nuosavųjų išteklių peržiūros pakeitimus, savo pasiūlymą turėtų pateikti pagal Europos Parlamento, Tarybos ir Komisijos 2006 m. gegužės 17 d. tarpinstitucinio susitarimo dėl biudžetinės drausmės ir patikimo finansų valdymo 3 deklaracijoje dėl finansinės struktūros peržiūros nustatytas sąlygas;
– Komisija, pradėdama visapusišką peržiūrą, apimančią visus ES išlaidų bei išteklių aspektus, „valstybių narių parlamentų ir Europos Parlamento kartu atliktos veiklos rezultatus“ (...) ir atsižvelgia į Europos Parlamento darbą ir rekomendacijas pagal Tarpinstitucinio susitarimo 3 deklaraciją.
Nepaisant to, kad pranešėja pritaria pasiūlymo dėl PTBP, kuriuo tiesiog įgyvendinamas Tarybos sprendimas, turiniui, ji apgailestauja, kad Taryba, rengdama galutinę sprendimo redakciją, neatsižvelgė į EP konsultacijų metu pareikštus pageidavimus.
Galiausiai pranešėja siūlo priimti 2009 m. PTBP Nr. 3 be pakeitimų.
GALUTINIO BALSAVIMO KOMITETE REZULTATAI
Priėmimo data
31.3.2009
Galutinio balsavimo rezultatai
+:
–:
0:
13
0
Posėdyje per galutinį balsavimą dalyvavę nariai
Reimer Böge, Salvador Garriga Polledo, Ingeborg Gräßle, Janusz Lewandowski, László Surján, Catherine Guy-Quint, Jutta Haug, Vladimír Maňka, Kyösti Virrankoski, Wiesław Stefan Kuc
Posėdyje per galutinį balsavimą dalyvavęs (-ę) pavaduojantis (-ys) narys (-iai)
Paul Rübig, Peter Šťastný, Gianluca Susta
