KLAUSIMAS ŽODŽIU SU DEBATAIS O-0014/08
pagal 108 Darbo tvarkos taisyklių straipsnį
pateikė
Miroslav Ouzký
Aplinkos, visuomenės sveikatos ir maisto saugos komiteto vardu
Komisijai
Tema: Kova su vėžiu išsiplėtusioje Europos Sąjungoje
Vėžys – tai labai sudėtinga grupė ligų, kurių poveikis sveikatai ypač didelis ir šios ligos atvejų daugės, kadangi Europos gyventojų gyvenimo trukmė ilgėja ir pasveiksta vis daugiau žmonių, susirgusių kitomis ligomis. Europos Sąjungoje kasmet nuo vėžio miršta daugiau nei 1 mln. žmonių.
Kada Komisija rengiasi tęsti programos „Europa prieš vėžį” veiksmus ir priimti rekomendaciją dėl išsamios vėžio valdymo strategijos, kurioje būtų numatyti keturi pagrindiniai vėžio valdymo veiksniai: prevencija, ankstyvas nustatymas, diagnozė, gydymas ir priežiūra, įskaitant paliatyvią priežiūrą?
Ar Komisija planuoja siūlyti steigti informacijos apie retus ir sunkiai gydomus vėžio atvejus tinklus, kurie būtų remiami struktūrinių fondų ir Bendrijos mokslinių tyrimų bendrųjų programų lėšomis pagal ligonių judumo pasiūlymus?
Kokie yra Komisijos planai siekiant atnaujinti ir padaryti veiksmingesnes esamas profilaktinio tikrinimo rekomendacijas, atsižvelgiant į tai, kad profilaktinis tikrinimas, ar nesergama vėžiu, gelbsti gyvybes?
