Klausimas, į kurį atsakoma raštu, Nr. E-010727/2010
Komisijai
Darbo tvarkos taisyklių 117 straipsnis
Zigmantas Balčytis (S&D)
(2010 m. gruodžio 20 d.)
Tema: Dėl geresnio admninistravimo ES ir Europos ombudsmeno funkcijų išplėtimo
Europos ombudsmeno institucijos tikslas – užtikrinti, kad kiekvienas Sąjungos pilietis ir kiekvienas fizinis asmuo, kuris gyvena bet kurioje valstybėje narėje, ar juridinis asmuo, kurio registruota buveinė yra valstybėje narėje, galėtų kreiptis su skundu dėl netinkamų Sąjungos institucijų, įstaigų ar organų administravimo veiksmų. Iš 2010 m. ombudsmeno pateiktos ataskaitos matosi, kad Europos piliečiai ir įmonės aktyviai naudojasi skundo teise, o dažniausiai pasitaikantys kaltinimai dėl netinkamo administravimo yra susiję su skaidrumo stoka, neteisingumu arba piktnaudžiavimu valdžia, vėlavimu, įgyvendinimo klaidomis ir kt.
Ar Europos Komisija nemano, kad ES yra būtina gerinti ES institucijų administravimą parengiant europinį administravimo įstatymą, bendrą visoms Sąjungos įstaigoms, institucijoms ir agentūroms, bei išplečiant Europos ombudsmeno funkcijas įtraukiant ir skundus, susijusius su netinkamu Bendrijos teisės taikymu atskirose valstybėse narėse?