5.3.2008
PASIŪLYMAS DĖL REZOLIUCIJOS
siekiant baigti diskusijas dėl Tarybos ir Komisijos pareiškimų
pagal Darbo tvarkos taisyklių 103 straipsnio 2 dalį
pateikė Ana Maria Gomes
PSE frakcijos vardu
dėl ES ginklų eksporto etikos kodekso. Tarybos nesugebėjimas priimti bendrosios pozicijos, pagal kurią kodeksas taptų privalomu teisės aktu
Europos Parlamento rezoliucija dėl ES ginklų eksporto etikos kodekso. Tarybos nesugebėjimas priimti bendrosios pozicijos, pagal kurią kodeksas taptų privalomu teisės aktu
Europos Parlamentas ,
–
atsižvelgdamas į Darbo tvarkos taisyklių 103 straipsnio 2 dalį,
kadangi 2008 m. minimos dešimtosios Europos Sąjungos ginklų eksporto etikos kodekso metinės,
B.
kadangi daugiau kaip prieš dvejus metus, 2005 m. birželio 30 d., Tarybos darbo grupė ginklų eksporto klausimais (angl. COARM) susitarė dėl techninių bendrosios pozicijos teksto aspektų ir tai buvo kruopštaus ES ginklų eksporto etikos kodekso persvarstymo proceso, siekiant, kad šis kodeksas taptų veiksminga bet kurios ES bendrovės vykdomo ginklų eksporto iš ES teritorijos kontrolės priemone, rezultatas,
C.
kadangi patvirtinus šią bendrąją poziciją kodeksas būtų visoms ES valstybėms narėms privalomu teisės aktu, skirtu ginklų eksportui kontroliuoti,
D.
kadangi Europos Parlamentas ne kartą, inter alia , savo 2007 m. sausio 18 d. rezoliucijoje dėl Tarybos septintosios ir aštuntosios metinių ataskaitų, parengtų pagal Europos Sąjungos elgesio kodekso dėl ginklų eksporto Tą dieną priimti dokumentai, P6_TA(2007)0008 . 8 strateginę nuostatą, pareiškė, kad tvirtai pritaria šiai bendrajai pozicijai,
E.
kadangi, nepaisant to, Taryba nuo 2005 m. nesugeba patvirtinti šios bendrosios pozicijos politiniu lygmeniu,
F.
kadangi oficialiai taip ir nenurodoma priežasčių, kodėl nepatvirtinama bendroji pozicija, tačiau akivaizdu, kad jos susijusios su kai kurių ES valstybių narių siekiu panaikinti šiuo metu galiojantį ginklų embargą, kurį ES yra paskelbusi Kinijos Liaudies Respublikai,
G.
kadangi susidarius ypatingoms aplinkybėms vėl iškilo būtinybė skubiai svarstyti šį klausimą, t. y.:
– pasirašyta Lisabonos sutartis, pagal kurią ES įsipareigoja atsakingai veikti pasaulio mastu,
– pakito Europos saugumo ir gynybos politika (ESGP), t. y. ES vis aktyviau dalyvauja vykdant išorės karinius ir civilinius veiksmus, o ES pajėgose tarnaujantiems asmenims grasinama ginklais, kuriuos anksčiau tiekdavo ES valstybės narės,
– neseniai paskelbti ES valstybių narių pareiškimai, kuriuose nurodoma, kad ketinama didinti ginklų eksportą, kadangi taip būtų skatinami ekonominiai interesai,
– parengta keletas iniciatyvų, pagal kurias siekiama suderinti nacionalinę ginklų pirkimo politiką ir ginklų perdavimo bei pardavimo Bendrijos viduje tvarką,
H.
kadangi, nepaisant teigiamai vertinamų grupės COARM pastangų toliau tobulinti kodekso ir jo taikymo nuostatas, šis darbas stabdomas dėl ES valstybių narių vykdomo ginklų eksporto į konfliktuose dalyvaujančias, nestabilias ir žmogaus teisių nepaisančias šalis, kurios etikos kodekse apibūdinamos kaip šalys, į kurias neatsakinga eksportuoti ginklus (angl. „irresponsible destinations“),
I.
kadangi politinės valios stygius priimant bendrąją poziciją dėl etikos kodekso neatitinka vadovaujamo vaidmens, kurį Europos Sąjunga ir jos valstybės narės atlieka skatindamos atsižvelgti į teisines tarptautinio ginklų perdavimo valstybiniu ir privačiu lygmenimis kontrolės priemones, o visų pirma – priimti teisiškai įpareigojančią ir stiprią Prekybos ginklais sutartį,
1.
apgailestauja, kad dabar, kai minimos dešimtosios kodekso metinės, bendrosios pozicijos tvirtinimas atsidūrė politinėje aklavietėje;
2.
ragina ES pirmininkaujančią Slovėniją dėti visas pastangas siekiant pagaliau patvirtinti bendrąją poziciją dėl etikos kodekso;
3.
ragina ES valstybes nares, kurios nepritaria teisiškai įpareigojančiam etikos kodeksui, persvarstyti savo poziciją;
4.
yra įsitikinęs, kad ES indėlis rengiant tarptautiniu mastu įpareigojančią Prekybos ginklais sutartį bus apčiuopiamesnis, kai jos pačios ginklų kontrolės tvarka bus teisiškai privaloma;
5.
taip pat yra įsitikinęs, kad tvirtinant bendrąją poziciją, inter alia , turėtų būti taikomos ir šios priemonės:
a) keliamas reikalavimas įmonėms ir nacionalinėms ginkluotosioms pajėgoms griežtai vadovautis kodekso kriterijais ir užkirsti kelią neatsakingam ginklų perdavimui;
b) gerinama ir taikoma tarpininkavimo kontrolė bei užkertamas kelias nelegaliam ginklų gabenimui oro ir jūrų transportu;
c) kuo skubiau atliekamas neseniai pasirodžiusių pareiškimų apie ginklų embargo pažeidimus tyrimas;
d) gerinama duomenų, kurie pateikiami ES valstybių narių metinėse ataskaitose, susijusiose su etikos kodeksu, skaidrumas ir kokybė;
6.
paveda Pirmininkui perduoti šią rezoliuciją Tarybai, Komisijai ir visoms ES vyriausybėms bei parlamentams.
