A7-0259/2011
27.6.2011
***
REKOMENDACIJA
dėl Tarybos sprendimo dėl Europos Sąjungos ir Brazilijos Federacinės Respublikos Vyriausybės susitarimo dėl civilinės aviacijos saugos sudarymo projekto
(13989/1/2010 – C7‑0336/2010 – 2010/0143(NLE))
Transporto ir turizmo komitetas
Pranešėja:
Silvia-Adriana Ţicău
PE 452.665v02-00
Procedūrų sutartiniai ženklai
* Konsultavimosi procedūra
*** Pritarimo procedūra
***I Įprasta teisėkūros procedūra (pirmasis svarstymas)
***II Įprasta teisėkūros procedūra (antrasis svarstymas)
***III Įprasta teisėkūros procedūra (trečiasis svarstymas)
(Procedūra pasirenkama atsižvelgiant į teisės akto projekte pasiūlytą teisinį pagrindą.)
TURINYS
EUROPOS PARLAMENTO TEISĖKŪROS REZOLIUCIJOS PROJEKTAS...........................5
AIŠKINAMOJI DALIS..............................................................................................................6
GALUTINIO BALSAVIMO KOMITETE REZULTATAI..........................................................8
EUROPOS PARLAMENTO TEISĖKŪROS REZOLIUCIJOS PROJEKTAS
dėl Tarybos sprendimo dėl Europos Sąjungos ir Brazilijos Federacinės Respublikos Vyriausybės susitarimo dėl civilinės aviacijos saugos sudarymo projekto
(13989/1/2010 – C7‑0336/2010 – 2010/0143(NLE) )
(Pritarimo procedūra)
Europos Parlamentas ,
– atsižvelgdamas į pasiūlymą dėl Tarybos sprendimo (13989/1/2010),
– atsižvelgdamas į Europos Sąjungos ir Brazilijos Federacinės Respublikos Vyriausybės susitarimo dėl civilinės aviacijos saugos projektą (11282/2010),
– atsižvelgdamas į Tarybos pateiktą prašymą duoti pritarimą pagal Sutarties dėl Europos Sąjungos veikimo 100 straipsnio 2 dalį, 207 straipsnio 4 dalies pirmą pastraipą, 218 straipsnio 8 dalies pirmą pastraipą, 218 straipsnio 7 dalį ir 218 straipsnio 6 dalies antros pastraipos a punktą ( C7-0336/2010 ),
– atsižvelgdamas į Darbo tvarkos taisyklių 81 straipsnį ir 90 straipsnio 8 dalį,
– atsižvelgdamas į Transporto ir turizmo komiteto rekomendaciją ( A7-0259/2011 ),
1. pritaria susitarimo sudarymui;
2. paveda Pirmininkui perduoti Parlamento poziciją Tarybai, Komisijai bei valstybių narių ir Brazilijos Federacinės Respublikos parlamentams ir vyriausybėms.
AIŠKINAMOJI DALIS
Įvadas
Ši rekomendacija susijusi su Tarybos sprendimo dėl ES ir Brazilijos susitarimo dėl civilinės aviacijos saugos sudarymo (toliau – Susitarimas) projektu. Susitarimas Europos Sąjungos vardu pasirašytas 2010 m. liepos 14 d. ir nėra taikytinas preliminariai. Kadangi techninių prekybos prekėmis kliūčių pašalinimas priskirtinas išimtinei Sąjungos kompetencijai, Susitarimas gali būti sudarytas parengiant Tarybos sprendimą.
Šiuo metu tik šešios valstybės narės yra sudariusios dvišalius produktų sertifikavimą aprėpiančius susitarimus su Brazilija. Susitarimo įsigaliojimo dieną šie dvišaliai susitarimai neteks galios. Susitarimas duos grynosios naudos Europos Sąjungai, kadangi pagal jį visoms valstybėms narėms bus užtikrintas abišalis sertifikavimo išvadų pripažinimas visose tinkamumo skrydžiams srityse. Turėtų būti pažymėta, jog be to, kad Brazilijos ekonomika yra dešimta pagal dydį pasaulyje, ši šalis yra dešimta pagal dydį ES prekybos partnerė.
Lisabonos sutartis
Remiantis 2009 m. gruodžio 1 d. įsigaliojusia Lisabonos sutartimi buvo papildytos nuostatos dėl aplinkybių, kurioms sudarant tarptautinius susitarimus būtinas Parlamento pritarimas. Dabar susitarimai aviacijos srityje patenka į šią kategoriją, nes jie priskiriami sričiai, kuriai taikoma įprasta teisėkūros procedūra
Sutarties dėl Europos Sąjungos veikimo 218 straipsnio 6 dalies a punkto v papunktis. .
Didesnis Parlamento vaidmuo, užtikrintas jam pagal naująją sutartį, aprėpia atitinkamą atsakomybę atidžiau stebėti derybų eigą visapusiškai naudojantis Parlamento darbo tvarkos taisyklių 90 straipsnyje numatytomis galimybėmis. Akivaizdu, jog visos šalys pageidautų, kad bet kurie pakankamai svarbūs klausimai, kuriems turi pritarti Parlamentas, tačiau dėl kurių jis abejoja, būtų įvardyti ir išspręsti ankstyvuoju etapu, o ne pasibaigus deryboms. Taip pat, nors galimybė lanksčiai iš dalies keisti susitarimą pakeičiant jo priedus vertinama teigiamai, turėtų būti pamąstyta, kaip Parlamentas galėtų būti nuolat informuojamas apie svarbiausius pasikeitimus.
Susitarimo tikslai
Pagrindiniai Susitarimo tikslai – palengvinti prekybą prekėmis ir paslaugomis, kurias aprėpia Susitarimas, kuo labiau riboti vertinimų, bandymų ir kontrolės kartojimąsi (turi būti nustatyti esminiai reguliavimo skirtumai) ir pasikliauti bet kurios šalies sertifikavimo sistema siekiant nustatyti, ar laikomasi kitos šalies reikalavimų.
Susitarimo turinys
Apskritai Susitarimo struktūra panaši į esamų dvišalių valstybių narių ir trečiųjų šalių aviacijos saugos susitarimų (DASS). Kaip ir šie, Susitarimas grindžiamas abišaliu sistemų pasitikėjimu ir reguliavimo skirtumų palyginimu. Todėl pagal jį nustatomi įpareigojimai ir numatomi bendradarbiavimo būdai, kad importuojanti institucija galėtų išduoti savo pačios sertifikatą aeronautikos prekei, jos daliai ar prietaisui nekartodama visų eksportuojančios institucijos atliktų vertinimų.
Susitarimo prieduose nustatoma, kaip turėtų vykti šis bendradarbiavimas ir abišalis sertifikavimo išvadų tinkamumo skrydžiams ir techninės priežiūros srityse pripažinimas. Susitarime nesiūloma nieko, kas neleistina pagal taikomus abiejų šalių teisės aktus. Teisės aktas, kuriuo vadovaujasi Europos Sąjunga, yra Reglamentas (EB) Nr. 216/2008 ir jo įgyvendinimo priemonės, įskaitant bet kokius jų pakeitimus. Į Europos Sąjungos sistemą visapusiškai atsižvelgta projekto tekste, kuriame aeronautikos prekių ir dalių sertifikavimo užduotys aiškiai atskirtos nuo organizacijų, dalyvaujančių projektuojant ir gaminant šiuos produktus ir jų dalis, veiklos.
Susitarime numatyta sukurti jungtinį komitetą, taip pat pakomitečius, pvz., tinkamumo skrydžiams ir techninės priežiūros sertifikavimo, srityse. Susitarimo tekstas parengtas taip, kad prireikus šalys galėtų nedelsdamos lanksčiai reaguoti kilus saugos problemai arba nustatyti jų manymu saugai užtikrinti tinkamą aukštesnio lygio apsaugą. Kad abi šalys galėtų spręsti šias problemas nesukeldamos grėsmės Susitarimo teisėtumui, numatytos specialios procedūros.
Išvados
Susitarimas bus labai naudingas ES ir Brazilijos įmonėms, kadangi pagal jį numatytos trumpesnės, paprastesnės ir todėl ne tokios brangios produktų patvirtinimo procedūros ir abišalis sertifikavimo išvadų pripažinimas. Be to, Susitarimas duos grynosios naudos Europos Sąjungai, nes pagal jį visoms valstybėms narėms bus nustatyta abišalio sertifikavimo išvadų pripažinimo visose tinkamumo skrydžiams srityse tvarka.
Atsižvelgiant į pirmiau išdėstytas pastabas, pranešėja siūlo Parlamentui pritarti Susitarimo sudarymui. Kadangi nesudarius susitarimo jis negali įsigalioti, būtų itin pageidautina, kad Parlamentui priėmus sprendimą Taryba neatidėliodama baigtų procedūras.
GALUTINIO BALSAVIMO KOMITETE REZULTATAI
Priėmimo data
21.6.2011
Galutinio balsavimo rezultatai
+:
–:
0:
33
2
0
Posėdyje per galutinį balsavimą dalyvavę nariai
Georges Bach, Izaskun Bilbao Barandica, Michael Cramer, Luis de Grandes Pascual, Saïd El Khadraoui, Ismail Ertug, Knut Fleckenstein, Jacqueline Foster, Jim Higgins, Dieter-Lebrecht Koch, Georgios Koumoutsakos, Werner Kuhn, Jörg Leichtfried, Bogusław Liberadzki, Marian-Jean Marinescu, Gesine Meissner, Mike Nattrass, Hubert Pirker, David-Maria Sassoli, Vilja Savisaar-Toomast, Olga Sehnalová, Brian Simpson, Keith Taylor, Silvia-Adriana Ţicău, Thomas Ulmer, Peter van Dalen, Artur Zasada, Roberts Zīle
Posėdyje per galutinį balsavimą dalyvavęs (-ę) pavaduojantis (-ys) narys (-iai)
Philip Bradbourn, Spyros Danellis, Tanja Fajon, Markus Ferber, Dominique Riquet, Laurence J.A.J. Stassen, Ramon Tremosa i Balcells
