Klausimas, į kurį atsakoma žodžiu, Nr. O-0124/2010
Komisijai
Darbo tvarkos taisyklių 115 straipsnis
Franziska Katharina Brantner
,
Hélène Flautre
Verts/ALE frakcijos vardu
Véronique De Keyser
S&D frakcijos vardu Tema: Derybų dėl ES ir Libijos bendrojo susitarimo skaidrumas ir padėtis
ES ir Libijos derybos dėl bendrojo susitarimo vyksta nuo 2008 m. lapkričio mėn., įskaitant ir derybas dėl migracijos politikos. 2010 m. lapkričio mėn. Libijoje įvyks ES ir Afrikos aukščiausiojo lygio susitikimas.
Savo 2010 m. vasario 9 d. rezoliucijoje dėl pamatinio susitarimo dėl Europos Parlamento ir Komisijos santykių ( P7_TA(2010)0009 ) Parlamentas prašo nedelsiant ir visapusiškai jį informuoti visais derybų dėl tarptautinių susitarimų etapais, kad būtų visiškai įgyvendinamas SESV 218 straipsnis. 2010 m. sausio 27 d. Komisija užtikrino, kad atsižvelgdama į šią rezoliuciją laikysis įsipareigojimų glaudžiau bendradarbiauti su Parlamentu.
Nepaisant šių įsipareigojimų, Komisija iki šiol atsisako leisti susipažinti su įgaliojimų suteikimo ir kitais pirminiais tekstais. Todėl, jei bus nuolat atsisakoma Parlamentui suteikti pankankamai informacijos, Parlamentas galėtų inicijuoti procesą prieš Komisiją dėl neteisėto neveikimo.
Be to, savo 2010 m. birželio 17 d. rezoliucijoje dėl egzekucijų Libijoje ( P7_TA(2010)0246 ) Parlamentas reikalauja, kad bet koks ES ir Libijos bendradarbiavimas ar susitarimas vyktų tik su sąlyga, kad Libija ratifikuos ir įgyvendins Ženevos konvenciją dėl pabėgėlių ir kitas svarbiausias žmogaus teisių konvencijas bet protokolus.
Kada Komisija leis Parlamentui susipažinti su visais pirminiais tekstais, susijusiais su bendruoju susitarimu, dėl kurio deramasi, visų pirma Tarybos suteiktais įgaliojimais ir derybų raundų ataskaitomis, įskaitant bendrojo susitarimo skyrių projektus?
Ar vyriausioji įgaliotinė sutinka, kad Parlamentui reikėtų leisti susipažinti su minėtais dokumentais prieš įsigaliojant bendrajam susitarimui?
Ar Komisija ketina aptarti migracijos politikos klausimus lapkričio mėn. Tripolyje įvyksiančiame ES ir Afrikos aukščiausiojo lygio susitikime, atsižvelgdama į Parlamento 2010 m. birželio 17 d. rezoliuciją, ir kaip ji ketina informuoti Parlamentą šiuo klausimu?
