D. Hübner atsakymas Komisijos vardu
(2007 m. birželio 20 d.)
Komisija parengė sistemą, skirtą užtikrinti, kad valstybės narės naudotųsi struktūriniais fondais informacinės visuomenės plėtrai remti ir kad tai būtų jų pastangų modernizuojant ekonomiką bei siekiant Lisabonos tikslų dalis. 2007–2013 m Bendrijos sanglaudos politikos strateginėse gairėse 2006/702/EB: 2006 m. spalio 6 d. Tarybos sprendimas dėl Bendrijos sanglaudos politikos strateginių gairių, OL L 291, 2006 10 21 . pabrėžiamas informacinės visuomenės vaidmuo. Konkretesni klausimai, kaip antai plačiajuosčio ryšio diegimas, buvo iškelti komunikate „Atotrūkio diegiant plačiajuostį ryšį mažinimas“ COM(2006) 129 galutinis ir vėlesnėje konferencijoje Atotrūkio įdiegiant plačiajuostį ryšį mažinimas: plačiajuosčio ryšio nauda kaimo vietovėms ir mažiau išsivysčiusiems regionams (2007 m. gegužės 14−15 d.). Taip pat žiūrėkite: http://ec.europa.eu/information_society/events/broadband_gap_2007/index_en.htm ta tema. Šios paramos rezultatai jau pastebimi. Komisija apskaičiavo, kad 2007−2013 m. 4,4 %, t. y. 14 mlrd. EUR sanglaudos politikos išteklių bus investuota į tiesiogiai su informacine visuomene susijusius prioritetus. Tai − dvigubai didesnės informacinėms ir ryšio technologijoms (IRT) skirtos išlaidos nei deklaruotosios ankstesniu programavimo laikotarpiu.
Kad galėtų įvykdyti šį gerokai didesnį įsipareigojimą dėl informacinės visuomenės, Komisija organizuos regionų gerosios patirties mainus. Naujuoju struktūrinių fondų programavimo laikotarpiu taip pat numatyta iniciatyva „Regionų ekonominiai pokyčiai“ (REP), kurios tikslas – padėti valstybėms narėms įgyvendinti atnaujintas Lisabonos ir Geteborgo darbotvarkes vykdant ekonomikos modernizavimo veiklą. Ši iniciatyva bus įgyvendinama per regioninio bendradarbiavimo ir miestų plėtros tinklo programas bei apims du teminius IRT tinklus, skirtus regionų IRT pajėgumams didinti.
Paaiškėjo, kad „Europos 2007 m. plačiajuosčio ryšio projektų atranka“ − puikus pradinis taškas skatinant IRT srities gerosios patirties mainus tarp vietos ir regionų valdžios institucijų. Parengus šiam tikslui skirtą tinklavietę, veikla bus naudinga regionų ir vietos dalyviams.
Be to, kaip jau nurodyta jos atsakyme į gerbiamo nario klausimą Nr. H-0269/07 , Komisija, siekdama būsimu programavimo laikotarpiu geriau panaudoti ES sanglaudos politikos lėšas, pabrėžė poreikį taikyti sanglaudos programas, kad būtų sustiprinti visų pirma konvergencijos regionų bei šalių administraciniai ir instituciniai pajėgumai, o iš valstybių narių iki šiol pateiktų programų matyti, kad 2007−2013 m. veiklai, kurios tikslas –„tobulinti tinkamos politikos ir programų rengimą, stebėseną ir vertinimą“, bus skirta beveik 3,8 mlrd. EUR.
Kalbant apie techninę pagalbą, skirtą lėšų valdymo pajėgumams stiprinti, Lietuva, nustatydama Sanglaudos fondo projektų rengimo ir įgyvendinimo silpnąsias vietas bei ieškodama sprendimų, pasinaudojo papildoma technine pagalba. Šia pagalba taip pat bus galima naudotis 2007–2013 m.
Galiausiai buvo parengta naujųjų valstybių narių gebėjimus panaudoti ES lėšas stiprinanti nauja priemonė, vadinamoji JASPERS − „Bendra parama projektams Europos regionuose remti“, pagal kurią valstybėms narėms bus siūloma pagalba rengiant svarbius projektus, kurie bus teikiami Komisijai tvirtinti.
Žinodama, kad mokslo darbuotojams reikia paskatų pasilikti gimtosiose šalyse ir ES, šioje srityje Komisija ėmėsi tam tikrų veiksmų. Pirma, naujojoje Bendrijos valstybės pagalbos moksliniams tyrimams, taikomajai veiklai ir naujovių diegimui sistemoje numatomos atitinkančios paramos pagal struktūrinių fondų programas reikalavimus išlaidos mokslo darbuotojams. Antra, moksliniai tyrimai ir naujovės, IRT mokymas, e-mokymasis ir profesinis mokymas – tai prioritetiniai atnaujintos Lisabonos darbotvarkės klausimai.
