17.3.2010 B7-0227/2010 PASIŪLYMAS DĖL REZOLIUCIJOS pagal Darbo tvarkos taisyklių 88 straipsnio 4 dalies b punktą
dėl Tarybos sprendimo, kuriuo papildomos Šengeno sienų kodekso nuostatos dėl išorės jūros sienų stebėjimo vykdant operatyvų bendradarbiavimą, koordinuojamą Europos operatyvaus bendradarbiavimo prie Europos Sąjungos valstybių narių išorės sienų valdymo agentūros, projekto
pateikė Juan Fernando López Aguilar
Piliečių laisvių, teisingumo ir vidaus reikalų komiteto vardu
PE439.726v01-00 B7‑0227/2010 Europos Parlamento rezoliucija dėl Tarybos sprendimo, kuriuo papildomos Šengeno sienų kodekso nuostatos dėl išorės jūros sienų stebėjimo vykdant operatyvų bendradarbiavimą, koordinuojamą Europos operatyvaus bendradarbiavimo prie Europos Sąjungos valstybių narių išorės sienų valdymo agentūros, projekto
Europos Parlamentas,
– atsižvelgdamas į Europos Parlamento ir Tarybos reglamentą (EB) Nr. 562/2006, nustatantį taisyklių, reglamentuojančių asmenų judėjimą per sienas, Bendrijos kodeksą (Šengeno sienų kodeksas) OL L 105, 2006 4 13, p. 1, su pakeitimais.
, ypač į jo 12 straipsnio 5 dalį,
– atsižvelgdamas į Tarybos sprendimo, kuriuo papildomos Šengeno sienų kodekso nuostatos dėl išorės jūros sienų stebėjimo vykdant operatyvų bendradarbiavimą, koordinuojamą Europos operatyvaus bendradarbiavimo prie Europos Sąjungos valstybių narių išorės sienų valdymo agentūros, projektą,
– atsižvelgdamas į 1999 m. birželio 28 d. Tarybos sprendimo 1999/468/EB, nustatančio Komisijos naudojimosi jai suteiktais įgyvendinimo įgaliojimais tvarką, 5a straipsnio 4 dalies e punktą OL L 184, 1999 7 17, p. 23, su pakeitimais.
,
– atsižvelgdamas į Darbo tvarkos taisyklių 88 straipsnio 4 dalies b punktą,
A. kadangi Komisija Šengeno sienų kodekso komitetui pateikė Komisijos sprendimo dėl Šengeno sienų kodekso papildymo, susijusio su išorės jūros sienų stebėjimu vykdant operatyvų bendradarbiavimą, koordinuojamą Europos operatyvaus bendradarbiavimo prie Europos Sąjungos valstybių narių išorės sienų valdymo agentūros, projektą COM-AC DRC(2009)D00349/03.
ir Šengeno sienų kodekso komitetas 2009 m. spalio 19 d. surengė balsavimą, tačiau nesusitarė dėl projekto ir todėl nepateikė oficialios nuomonės,
B. kadangi Komisija pagal Tarybos sprendimo 1999/468/EB (komitologijos sprendimas) 5a straipsnio 4 dalies a punktą pasiūlyme dėl Tarybos sprendimo, kuriuo papildomos Šengeno sienų kodekso nuostatos dėl išorės jūros sienų stebėjimo vykdant operatyvų bendradarbiavimą, koordinuojamą Europos operatyvaus bendradarbiavimo prie Europos Sąjungos valstybių narių išorės sienų valdymo agentūros 2009 m. gruodžio 7 d. Tarybai ir Europos Parlamentui pateikė iš dalies pakeistą tekstą COM (2009) 658 galutinis.
,
C. kadangi Taryba 2010 m. sausio 25 d. kvalifikuota balsų dauguma patvirtino sprendimo projektą su pakeitimais, įskaitant projekto priedo padalijimą į dvi dalis: I dalį, pavadinimu „Agentūros koordinuojamų operacijų prie jūrų sienų taisyklės“, ir II dalį pavadinimu „Gairės, taikytinos paieškos bei gelbėjimo atvejais ir išlaipinimo, vykdant Agentūros koordinuojamas operacijas prie jūrų sienų, atveju“ CSL 5323/1/10.
,
D. kadangi Taryba 2010 m. sausio 29 d. laišku perdavė sprendimo projektą Parlamentui ir teigė, kad Taryba priimtų priemonės projektą, jeigu Parlamentas tam nepaprieštarautų iki 2010 m. balandžio 7 d.,
E. kadangi Parlamento Teisės tarnyba savo 2010 m. kovo 4 d. nuomonėje padarė išvadas, kad:
a) siūlomos priemonės peržengia Šengeno sienų kodekso 12 straipsnio 5 dalyje nustatytą taikymo sritį, nes apskritai jos nėra stebėjimą reglamentuojančios papildomos priemonės, tačiau specialios pasienio kontrolės ir (arba) atsisakymo įleisti į teritoriją prie išorės jūrų sienų taisyklės, kurias priimti pagal Šengeno sienų kodekso 18 straipsnį gali tik įstatymų leidžiamasis organas, ir kad tokios pačios išvados mutatis mutandis taikomos priemonių projektams dėl paieškos, gelbėjimo ir išlaipinimo;
b) Komisijos pasiūlyme nurodytų tikslų galima teisėtai pasiekti tik priimant teisinę priemonę, pakeičiant Šengeno sienų kodeksą arba jo priedus, arba priimant kitą teisinę priemonę;
1. nesutinka, kad būtų priimtas Tarybos sprendimo, kuriuo papildomos Šengeno sienų kodekso nuostatos dėl išorės jūros sienų stebėjimo vykdant operatyvų bendradarbiavimą, koordinuojamą Europos operatyvaus bendradarbiavimo prie Europos Sąjungos valstybių narių išorės sienų valdymo agentūros, projektas, COM(2009)658 galutinis ir CSL 5323/1/10.
2. mano, kad Tarybos sprendimo projekte viršijami anksčiau minėtame reglamente nurodyti įgyvendinimo įgaliojimai;
3. prašo Komisijos pateikti pasiūlymą dėl teisės akto Parlamentui ir Tarybai remiantis Sutartimi, nedelsiant ir laikantis Tarybos Sprendimo 1999/468/EB 5a straipsnio 4 dalies f punkto;
4. prašo Komisijos informuoti Parlamentą ir Tarybą, ar sprendimo projekto tikslų būtų galima pasiekti pakeičiant pasiūlymą dėl Europos Parlamento ir Tarybos reglamento, kuriuo iš dalies keičiamas Tarybos reglamentas (EB) Nr. 2007/2004, įsteigiantis Europos operatyvaus bendradarbiavimo prie Europos Sąjungos valstybių narių išorės sienų valdymo agentūrą (FRONTEX) (COM(2010)61), dėl kurio jau pradėta teisėkūros procedūra, ar pateikiant naują pasiūlymą, kuriuo būtų keičiamas Šengeno sienų kodeksas, ar pateikiant kitą naują pasiūlymą dėl teisės akto;
5. prašo Tarybos visapusiškai ir iniciatyviai bendradarbiauti su Komisija ir Parlamentu rengiant būsimą pasiūlymą dėl teisės akto ir atsižvelgiant į skubų poreikį pagerinti migrantų padėtį bei palengvinti bendras atviroje jūroje vykdomas ir FRONTEX koordinuojamas operacijas;
6. paveda pirmininkui perduoti šią rezoliuciją Tarybai ir Komisijai bei valstybių narių vyriausybėms ir parlamentams.
