ES ir valstybių lėšos neturi atitekti nusikalstamoms struktūroms, pažymi EP
Teisingumas ir vidaus reikalai
Plenarinė sesija
2011-10-25 - 15:29
Natalia DASILVA PORT (+32) 498 983 985 BXL (+32) 2 28 44301 STR (+33) 3 881 73661 EMAIL libe-press@europarl.europa.eu Robertas POGORELIS (+370) 5 212 15 30 STR (+33) 3 881 74642 EMAIL spauda-lt@europarl.europa.eu EMAIL robertas.pogorelis@europarl.europa.eu Antradienį priimtoje rezoliucijoje (584 balsai už, 6 prieš ir 48 susilaikė) Europos Parlamentas „reiškia didelį susirūpinimą dėl organizuotų nusikaltėlių bandymų prasiskverbti į politiką, visų lygių valdžią, ekonomiką ir finansų sistemą“. Europarlamentarai ragina užtikrinti finansinių srautų atsekamumą ir ES lėšų panaudojimo skaidrumą, taip pat neleisti už organizuotus nusikaltimus teistiems asmenims keltis rinkimuose.
Europos Komisija raginama parengti teisės aktus, kurie užkirstų kelią įmonėms, susijusioms su organizuotu nusikalstamumu, dalyvauti viešuosiuose pirkimuose, taip pat taisykles, kurios leistų valdžioms institucijoms, piliečiams ir žiniasklaidai iki galo atsekti ES lėšų panaudojimą. Finansiniai srautai, susiję su valstybės užsakymais ir viešosiomis paslaugomis, turi būti iki galo atsekami, pažymi EP nariai. Jie siūlo atkreipti ypatingą dėmesį į vietos valdžios institucijas, kurios „gali būti lengviau infiltruotos organizuotų nusikalstamų struktūrų“.
Europarlamentarai reiškia ketinimą priimti taisykles, neleisiančias asmenims, kurie buvo nuteisti už narystę nusikalstamoje organizacijoje, turto prievartavimą, prekybą žmonėmis, tarptautinę narkotikų prekybą, pinigų plovimą, sukčiavimą ar korupciją, kandidatuoti Europos Parlamento rinkimuose. ES šalys raginamos įteisinti panašų draudimą ir valstybių bei vietos lygmens rinkimuose, o europinės politinės partijos – numatyti tokį draudimą savo etikos kodeksuose.
Rezoliucijoje siūloma įsteigti specialųjį Europos Parlamento komitetą, kuris nagrinėtų tarptautinių nusikalstamų organizacijų plitimą, jų piktnaudžiavimą valstybių ir ES lėšomis bei infiltraciją į viešajį sektorių. Savo ruožtu europarlamentarai pažymi, kad kovos su organizuotu nusikalstamumu priemonės turi nepažeisti esminių žmogaus teisių ir neviršyti siekiamo tikslo, būtino demokratinėje visuomenėje.
20111025IPR30226 Priimti tekstai bus paskelbti čia (pasirinkti 2011-10-25) Diskusijos vaizdo įrašas (pasirinkti 2011-10-24) Pranešėja Sonia Alfano (ALDE, IT)
LT
1
LINK
/activities/plenary/ta/calendar.do?language=LT
LT
2
LINK
/wps-europarl-internet/frd/vod/research-by-date?language=lt
LT
3
LINK
/members/public/yourMep/view.do?language=LT&partNumber=1&name=alfano&id=97086
-//EP//DTD IM-PRESS 20050901 IPR DOC XML V0//EN
-//EP//STYLESHEET IM-PRESS 20050901 IPR DOC XML V0//EN
