A7-0097/2011
28.3.2011
***I
PRANEŠIMAS
dėl pasiūlymo dėl Europos Parlamento ir Tarybos direktyvos, kuria iš dalies keičiamos direktyvų 98/78/EB, 2002/87/EB ir 2006/48/EB nuostatos dėl finansiniam konglomeratui priklausančių finansų subjektų papildomos priežiūros
(COM(2010)0433 – C7‑0203/2010 – 2010/0232(COD))
Ekonomikos ir pinigų politikos komitetas
Pranešėjas:
Theodor Dumitru Stolojan
PE 454.380v02-00
Procedūrų sutartiniai ženklai
* Konsultavimosi procedūra
*** Pritarimo procedūra
***I Įprasta teisėkūros procedūra (pirmasis svarstymas)
***II Įprasta teisėkūros procedūra (antrasis svarstymas)
***III Įprasta teisėkūros procedūra (trečiasis svarstymas)
(Procedūra pasirenkama atsižvelgiant į teisės akto projekte pasiūlytą teisinį pagrindą.)
Teisės akto projekto pakeitimai
Parlamento padaryti teisės akto projekto pakeitimai žymimi pusjuodžiu kursyvu . Paryškinimas paprastu kursyvu parodo atitinkamiems skyriams tas teisės akto projekto vietas, kurias siūloma taisyti rengiant galutinį tekstą (pvz., tekste tam tikra kalba paliktas akivaizdžias klaidas ar praleistas vietas). Pasiūlytiems tokio pobūdžio pakeitimams reikalingas atitinkamų skyrių sutikimas.
Su esamu teisės aktu, kurį siekiama pakeisti teisės akto projektu, susijusio pakeitimo antraštėje pridedamos trečia ir ketvirta eilutės, kuriose atitinkamai nurodomas esamas teisės aktas ir keičiama šio teisės akto dalis. Perimtos esamo teisės akto nuostatų, kurias Parlamentas nori iš dalies keisti, nors jos nepakeistos teisės akto projekte, dalys žymimos pusjuodžiu šriftu. Išbrauktos tokių nuostatų teksto dalys žymimos laužtiniais skliaustais: […] .
TURINYS
EUROPOS PARLAMENTO TEISĖKŪROS REZOLIUCIJOS PROJEKTAS...........................5
AIŠKINAMOJI DALIS............................................................................................................91
Teisės reikalų komiteto NUOMONĖ.........................................................................93
PROCEDŪRA...........................................................................................................................98
EUROPOS PARLAMENTO TEISĖKŪROS REZOLIUCIJOS PROJEKTAS
dėl pasiūlymo dėl Europos Parlamento ir Tarybos direktyvos, kuria iš dalies keičiamos direktyvų 98/78/EB, 2002/87/EB ir 2006/48/EB nuostatos dėl finansiniam konglomeratui priklausančių finansų subjektų papildomos priežiūros
( COM(2010)0433 – C7‑0203/2010 – 2010/0232(COD) )
(Įprasta teisėkūros procedūra: pirmasis svarstymas)
Europos Parlamentas ,
– atsižvelgdamas į Komisijos pasiūlymą Europos Parlamentui ir Tarybai ( COM(2010)0433 ),
– atsižvelgdamas į Sutarties dėl Europos Sąjungos veikimo 294 straipsnio 2 dalį ir 53 straipsnio 1 dalį, pagal kuriuos Komisija pateikė pasiūlymą Parlamentui ( C7‑0203/2010 ),
– atsižvelgdamas į Sutarties dėl Europos Sąjungos veikimo 294 straipsnio 3 dalį,
– atsižvelgdamas į 2011 m. sausio 28 d. Europos centrinio banko nuomonę
OL C 62, 2011 2 26, p. 1. ,
– atsižvelgdamas į Darbo tvarkos taisyklių 55 straipsnį,
– atsižvelgdamas į Ekonomikos ir pinigų politikos komiteto pranešimą ir Teisės reikalų komiteto nuomonę ( A7-0097/2011 ),
1. priima per pirmąjį svarstymą toliau pateiktą poziciją;
2. ragina Komisiją dar kartą perduoti klausimą svarstyti Parlamentui, jei ji ketina pasiūlymą keisti iš esmės arba pakeisti jo tekstą nauju tekstu;
3. paveda Pirmininkui perduoti Parlamento poziciją Tarybai, Komisijai ir nacionaliniams parlamentams.
Pakeitimas
1
Pasiūlymas dėl direktyvos – iš dalies keičiantis aktas
Pavadinimas
Komisijos siūlomas tekstas
Pakeitimas
Pasiūlymas EUROPOS PARLAMENTO IR TARYBOS DIREKTYVA, kuria iš dalies keičiamos direktyvų 98/78/EB, 2002/87/EB ir 2006/48/EB nuostatos dėl finansiniam konglomeratui priklausančių finansų subjektų papildomos priežiūros
Pasiūlymas EUROPOS PARLAMENTO IR TARYBOS DIREKTYVA, kuria iš dalies keičiamos direktyvų 98/78/EB, 2002/87/EB , 2006/48/EB ir 2009/138/EB nuostatos dėl finansiniam konglomeratui priklausančių finansų subjektų papildomos priežiūros
Pakeitimas
2
Pasiūlymas dėl direktyvos – iš dalies keičiantis aktas
2 konstatuojamoji dalis
Komisijos siūlomas tekstas
Pakeitimas
(2) Tikslinga užtikrinti atitiktį Direktyvos 2002/87/EB ir Tarybos direktyvų 73/239/EEB, 79/267/EEB, 92/49/EEB, 92/96/EEB, 93/6/EEB ir 93/22/EEB, taip pat Europos Parlamento ir Tarybos direktyvų 98/78/EB ir 2000/12/EB 1 tikslams , kad būtų galima vykdyti draudimo grupių priežiūrą ir draudimo bei kitų mišrią veiklą vykdančio finansų kontroliuojančiųjų (holdingo) įmonių papildomą priežiūrą . Todėl 1998 m. spalio 27 d. Europos Parlamento ir Tarybos direktyva 98/78/EB dėl draudimo ir perdraudimo įmonių papildomos priežiūros draudimo ar perdraudimo grupėje 2 turėtų būti iš dalies pakeista, kad būtų apibrėžtos ir įtrauktos mišrią veiklą vykdančios kontroliuojančiosios (holdingo) bendrovės. Siekiant užtikrinti, kad priežiūra būtų vykdoma nuosekliai ir laiku, reikėtų iš dalies pakeisti direktyvą 98/78/EB, nepaisant to, kad netrukus bus pradėta taikyti 2009 m. lapkričio 25 d. Europos Parlamento ir Tarybos direktyva 2009/138/EB dėl draudimo ir perdraudimo veiklos pradėjimo ir jos vykdymo (Mokumas II) (nauja redakcija) 3 .
(2) Tikslinga užtikrinti Europos Parlamento ir Tarybos direktyvos 2002/87/EB ir Tarybos direktyvų 73/239/EEB, 79/267/EEB, 92/49/EEB, 92/96/EEB, taip pat Europos Parlamento ir Tarybos direktyvų 98/78/EB , 2004/39/EB 1 , 2006/48/EB 2 , 2006/49/EB 3 ir 2009/138/EB 4 tikslų suderinamumą , kad būtų galima vykdyti deramą papildomą draudimo ir bankų grupių priežiūrą, įskaitant atvejus, kai jos yra mišrią veiklą vykdančių finansų kontroliuojančiųjų (holdingo) įmonių dalis .
_____
1 OL L 35, 2003 2 11, p. 1.
2 OL L 330, 1998 12 5, p. 1.
3 OL L 335, 2009 12 17, p. 1.
_____
1 OL L 145, 2004 4 30, p. 1.
2 OL L 177, 2006 6 30, p. 1.
3 OL L 177, 2006 6 30, p. 201.
4 OL L 335, 2009 12 17, p. 1.
Pakeitimas
3
Pasiūlymas dėl direktyvos – iš dalies keičiantis aktas
3 konstatuojamoji dalis
Komisijos siūlomas tekstas
Pakeitimas
(3) Visoje Europos Sąjungoje finansinius konglomeratus būtina identifikuoti pagal tai, kokio dydžio grupinė rizika jiems kyla, atsižvelgiant į bendrąsias gaires, kurias Europos bankininkystės institucija ir Europos draudimo ir profesinių pensijų institucija , bendradarbiaudamos Europos priežiūros institucijų jungtiniame komitete, pateikia pagal Reglamento (ES) Nr. ../.., kuriuo įsteigiama Europos bankininkystės institucija, 42 straipsnį ir Reglamento (ES) Nr. ../.., kuriuo įsteigiama Europos draudimo ir profesinių pensijų institucija, 42 straipsnį . Taip pat svarbu, kad pagal šias gaires reikalavimai, susiję su papildomos priežiūros atsisakymu, būtų taikomi atsižvelgiant į riziką. Tai ypač svarbu didesniems tarptautiniams konglomeratams.
(3) Visoje Sąjungoje finansinius konglomeratus būtina identifikuoti pagal tai, kokio dydžio grupinė rizika jiems kyla, atsižvelgiant į bendrąsias gaires, kurias Europos Parlamento ir Tarybos reglamentu (ES) Nr. 1093/2010 1 įsteigta Europos priežiūros institucija (Europos bankininkystės institucija) (EBI), Europos Parlamento ir Tarybos reglamentu (ES) Nr. 1094/2010 2 įsteigta Europos priežiūros institucija (Europos draudimo ir profesinių pensijų institucija) (EDPPI) ir Europos Parlamento ir Tarybos reglamentu (ES) Nr. 1095/2010 3 įsteigta Europos priežiūros institucija (Europos vertybinių popierių ir rinkų institucija) (EVPRI) , bendradarbiaudamos Europos priežiūros institucijų jungtiniame komitete (toliau – Jungtinis komitetas) , pateikia pagal atitinkamai Reglamento (ES) Nr. 1093/2010, Reglamento (ES) Nr. 1094/2010 ir Reglamento (ES) Nr. 1095/2010 56 straipsnį . Taip pat svarbu, kad pagal šias gaires reikalavimai, susiję su papildomos priežiūros atsisakymu, būtų taikomi atsižvelgiant į riziką. Tai ypač svarbu didesniems tarptautiniams konglomeratams.
________
1 OL L 331, 2010 12 15, p. 12.
2 OL L 331, 2010 12 15, p. 48.
3 OL L 331, 2010 12 15, p. 84.
Pakeitimas
4
Pasiūlymas dėl direktyvos
4 konstatuojamoji dalis
Komisijos siūlomas tekstas
Pakeitimas
(4) Reikiamas visapusis didelių sudėtingos struktūros tarptautinių konglomeratų grupinės rizikos stebėjimas ir šių grupių grupinės kapitalo politikos priežiūra įmanoma tik jei rinkdamos kontrolės informaciją ir numatydamos priežiūros priemones kompetentingos institucijos neapsiriboja nacionaliniais įgaliojimais. Todėl būtina, kad papildomą tarptautinių konglomeratų priežiūrą derintų kompetentingos institucijos, galinčios užtikrinti geriausią konkretaus konglomerato priežiūrą. Sudarant finansinio konglomerato atitinkamų kompetentingų institucijų kolegiją turėtų būti atsižvelgta į tai, kad ši direktyva yra papildomojo pobūdžio, – taip kolegija turėtų pagerinti esamų konglomerato bankų ir draudimo pogrupių kolegijų padėtį, tačiau ji neturėtų keisti ar dubliuoti jų veiklos ar pakeisti jas pačias.
(4) Reikiamas visapusis didelių sudėtingos struktūros tarptautinių konglomeratų grupinės rizikos stebėjimas ir šių grupių grupinės kapitalo politikos priežiūra įmanoma tik jei rinkdamos kontrolės informaciją ir numatydamos priežiūros priemones kompetentingos institucijos neapsiriboja nacionaliniais įgaliojimais. Todėl būtina, kad papildomą tarptautinių konglomeratų priežiūrą derintų kompetentingos institucijos, galinčios užtikrinti geriausią konkretaus konglomerato priežiūrą pasitelkiant Jungtinį komitetą . Sudarant finansinio konglomerato atitinkamų kompetentingų institucijų kolegiją turėtų būti atsižvelgta į tai, kad ši direktyva yra papildomojo pobūdžio, – taip kolegija turėtų pagerinti esamų konglomerato bankų ir draudimo pogrupių kolegijų padėtį, tačiau ji neturėtų keisti ar dubliuoti jų veiklos ar pakeisti jas pačias.
Pakeitimas
5
Pasiūlymas dėl direktyvos
4 a konstatuojamoji dalis (nauja)
Komisijos siūlomas tekstas
Pakeitimas
(4a) Siekiant užtikrinti tinkamą priežiūrą, būtina, kad bankų, draudimo bendrovių ir tarptautinę veiklą vykdančių finansinių konglomeratų, įskaitant visas įmones, teisinę ir veiklos struktūrą atitinkamai stebėtų EBI, EDPPI ir Jungtinis komitetas, ir kad su informacija galėtų susipažinti atitinkamos kompetentingos institucijos, Komisija ir Europos sisteminės rizikos valdyba bei prireikus ji būtų skelbiama viešai.
Pagrindimas
Remiamasi pranešėjo pakeitimu dėl konglomeratų teisinės ir veiklos struktūros stebėsenos, ją taip pat taikant visoms tarptautinę veiklą vykdančioms draudimo bendrovėms ir bankams.
Pakeitimas
6
Pasiūlymas dėl direktyvos – iš dalies keičiantis aktas
5 konstatuojamoji dalis
Komisijos siūlomas tekstas
Pakeitimas
(5) Siekiant prisidėti prie finansinių paslaugų vidaus rinkos stabilumo, didelių sudėtingos struktūros tarptautinių konglomeratų papildoma priežiūra būtina visos Europos Sąjungos lygmeniu. Tuo tikslu kompetentingos institucijos turi susitarti dėl šiems konglomeratams taikytinų priežiūros metodų. Europos bankininkystės institucija ir Europos draudimo ir profesinių pensijų institucija, remdamosi Reglamento (ES) Nr. ../.., kuriuo įsteigiama Europos bankininkystės institucija, 42 straipsniu ir Reglamento (ES) Nr. ../.., kuriuo įsteigiama Europos draudimo ir profesinių pensijų institucija, 42 straipsniu ir bendradarbiaudamos Europos priežiūros institucijų jungtiniame komitete, turėtų pateikti tokių metodų taikymo bendrąsias gaires ir taip užtikrinti visapusę rizikos ribojimo principais pagrįstą priežiūros priemonių ir įgaliojimų, numatytų bankų, draudimo ir finansinių konglomeratų direktyvose, sistemą. Gairėse, kurios bus pateiktos šioje direktyvoje numatyta tvarka, turi atsispindėti tai, kad ši direktyva yra papildomojo pobūdžio; jų paskirtis – papildyti atskirų sektorių priežiūrą, numatytą direktyvose 73/239/EEB, 79/267/EEB, 92/49/EEB, 92/96/EEB, 93/6/EEB, 93/22/EEB, 98/78/EB, 2000/12/EB, 2004/39/EB, 2006/48/EB, 2006/49/EB ir 2009/138/EB.
(5) Siekiant prisidėti prie finansinių paslaugų vidaus rinkos stabilumo, didelių sudėtingos struktūros tarptautinių konglomeratų papildoma priežiūra būtina visos Sąjungos lygmeniu. Tuo tikslu kompetentingos institucijos turi susitarti dėl šiems konglomeratams taikytinų priežiūros metodų. EBI, EDPPI ir EVPRI (EPI), bendradarbiaudamos Jungtiniame komitete, turėtų pateikti tokių metodų taikymo bendrąsias gaires ir taip užtikrinti visapusę rizikos ribojimo principais pagrįstą priežiūros priemonių ir įgaliojimų, numatytų bankų, draudimo , vertybinių popierių ir finansinių konglomeratų direktyvose, sistemą. Gairėse, kurios bus pateiktos šioje direktyvoje numatyta tvarka, turi atsispindėti tai, kad ši direktyva yra papildomojo pobūdžio; jų paskirtis – papildyti atskirų sektorių priežiūrą, numatytą direktyvose 73/239/EEB, 79/267/EEB, 92/49/EEB, 92/96/EEB, 98/78/EB, 2004/39/EB, 2006/48/EB, 2006/49/EB ir 2009/138/EB.
Pakeitimas
7
Pasiūlymas dėl direktyvos – iš dalies keičiantis aktas
6 konstatuojamoji dalis
Komisijos siūlomas tekstas
Pakeitimas
(6) Akivaizdu, kad reikia stebėti ir kontroliuoti galimą grupinę riziką, susijusią su konglomerato dalyvavimu kitų bendrovių kapitale. Kai tam tikrų šioje direktyvoje numatytų priežiūros įgaliojimų neužtenka, priežiūros institucijų bendruomenė turėtų paruošti alternatyvius metodus, kad būtų galima spręsti šios rizikos klausimą ir į ją reikiamai atsižvelgti; pageidautina, kad tai atliktų Europos bankininkystės institucija ir Europos draudimo ir profesinių pensijų institucija , bendradarbiaudamos Europos priežiūros institucijų jungtiniame komitete. Jei vienintelis finansinio konglomerato identifikavimo elementas yra dalyvavimas kapitale, priežiūros institucijoms turėtų būti leidžiama įvertinti, ar grupei kyla grupinė rizika, o tam tikrais atvejais papildomos priežiūros grupei netaikyti.
(6) Akivaizdu, kad reikia stebėti ir kontroliuoti galimą grupinę riziką, susijusią su konglomerato dalyvavimu kitų bendrovių kapitale. Kai tam tikrų šioje direktyvoje numatytų priežiūros įgaliojimų neužtenka, priežiūros institucijų bendruomenė turėtų paruošti alternatyvius metodus, kad būtų galima spręsti šios rizikos klausimą ir į ją reikiamai atsižvelgti; pageidautina, kad tai atliktų EPI , bendradarbiaudamos jungtiniame komitete. Jei vienintelis finansinio konglomerato identifikavimo elementas yra dalyvavimas kapitale, priežiūros institucijoms turėtų būti leidžiama įvertinti, ar grupei kyla grupinė rizika, o tam tikrais atvejais papildomos priežiūros grupei netaikyti.
Pakeitimas
8
Pasiūlymas dėl direktyvos – iš dalies keičiantis aktas
7 konstatuojamoji dalis
Komisijos siūlomas tekstas
Pakeitimas
(7) Dabartinės krizės sąlygomis priežiūros institucijos neturi reikiamų įgaliojimų tam tikrų grupių struktūrų atžvilgiu, nes pagal keleto direktyvų reikalavimus joms teko pasirinkti atskirų sektorių priežiūrą arba papildomą priežiūrą. Išsamus direktyvos persvarstymas turėtų būti atliktas atsižvelgiant į Didžiojo dvidešimtuko sprendimus dėl konglomeratų, tačiau būtinus priežiūros įgaliojimus reikia grąžinti kuo greičiau.
(7) Dabartinės krizės sąlygomis priežiūros institucijos neturi reikiamų įgaliojimų tam tikrų grupių struktūrų atžvilgiu, nes pagal keleto direktyvų reikalavimus joms teko pasirinkti atskirų sektorių priežiūrą arba papildomą priežiūrą. Išsamus direktyvos persvarstymas turėtų būti atliktas atsižvelgiant į Didžiojo dvidešimtuko sprendimus dėl konglomeratų, tačiau būtinus priežiūros įgaliojimus reikia suteikti kuo greičiau.
Pakeitimas
9
Pasiūlymas dėl direktyvos – iš dalies keičiantis aktas
7 a konstatuojamoji dalis (nauja)
Komisijos siūlomas tekstas
Pakeitimas
(7a) Tikslinga užtikrinti Direktyvos 2002/87/EB ir Direktyvos 98/78/EB tikslų suderinamumą. Todėl Direktyva 98/78/EB turėtų būti iš dalies pakeista, siekiant apibrėžti ir į taikymo sritį įtraukti mišrią veiklą vykdančias kontroliuojančiąsias (holdingo) bendroves. Siekiant užtikrinti, kad priežiūra būtų vykdoma nuosekliai ir laiku, reikėtų iš dalies pakeisti Direktyvą 98/78/EB, nepaisant to, kad netrukus bus pradėta taikyti Direktyva 2009/138/EB, kuri turėtų būti atitinkamai iš dalies pakeista.
Pakeitimas
10
Pasiūlymas dėl direktyvos
7 b konstatuojamoji dalis (nauja)
Komisijos siūlomas tekstas
Pakeitimas
(7b) Būtina, kad vykdant EPI inicijuotą testavimą nepalankiausiomis sąlygomis Jungtinis komitetas parengtų specialius finansinių konglomeratų testavimo parametrus. Atliekant testavimą nepalankiausiomis sąlygomis reikėtų ypač atsižvelgti į konglomeratų likvidumo ir mokumo riziką ir jis turėtų apimti ne tik pardavimui turimą turtą, bet ir iki termino laikomą turtą.
Pakeitimas
11
Pasiūlymas dėl direktyvos – iš dalies keičiantis aktas
7 c konstatuojamoji dalis (nauja)
Komisijos siūlomas tekstas
Pakeitimas
(7c) Komisija taip pat turėtų parengti nuoseklią ir įtikinamą finansinių konglomeratų priežiūros sistemą. Atliekant būsimą išsamų Direktyvos 2002/87/EB persvarstymą turėtų būti sprendžiamas nekontroliuojamų įmonių, ypač specialiosios paskirties subjektų, klausimas ir turėtų būti apribotos išimtys, kurias gali taikyti priežiūros institucijos apibrėždamos, kas yra finansinis konglomeratas. Persvarstant taip pat turėtų būti sprendžiamas visai sistemai svarbių finansinių konglomeratų poveikio finansiniam stabilumui klausimas ir turėtų būti numatytos tinkamos paskatos, nes kai kurie iš konglomeratų gali būti laikomi „per dideliais, kad žlugtų“ arba „per dideliais, kad būtų prižiūrimi“. Reikėtų numatyti reguliavimo priemonę.
Pakeitimas
12
Pasiūlymas dėl direktyvos – iš dalies keičiantis aktas
10 konstatuojamoji dalis
Komisijos siūlomas tekstas
Pakeitimas
(10) Todėl direktyvos 98/78/EB, 2002/87/EB ir 2006/48/EB turėtų būti atitinkamai iš dalies pakeistos,
(10) Todėl direktyvos 98/78/EB, 2002/87/EB , 2006/48/EB ir 2009/138/EB turėtų būti atitinkamai iš dalies pakeistos,
Pakeitimas
13
Pasiūlymas dėl direktyvos – iš dalies keičiantis aktas
1 straipsnio -1 punktas (naujas)
Direktyva 98/78/EB
1 straipsnio j punktas
Komisijos siūlomas tekstas
Pakeitimas
(-1) 1 straipsnio j punktas pakeičiamas taip:
„ (j) mišrią veiklą vykdanti draudimo kontroliuojančioji bendrovė – tai patronuojanti įmonė, išskyrus draudimo įmonę, Bendrijai nepriklausančios šalies draudimo įmonę, perdraudimo įmonę, Bendrijai nepriklausančios šalies perdraudimo įmonę ir draudimo kontroliuojančiąją bendrovę ar mišrią veiklą vykdančią holdingo bendrovę [...], tarp kurios dukterinių įmonių bent viena yra draudimo įmonė arba perdraudimo įmonė;“
Pakeitimas
14
Pasiūlymas dėl direktyvos – iš dalies keičiantis aktas
1 straipsnio 2 a punktas (naujas)
Direktyva 98/78/EB
2 a straipsnis (naujas)
Komisijos siūlomas tekstas
Pakeitimas
(2a) Įterpiamas šis straipsnis:
„2a straipsnis
Taikymo mišrią veiklą vykdančioms finansų kontroliuojančiosioms bendrovėms lygis
1. Jeigu mišrią veiklą vykdančiai finansų kontroliuojančiajai bendrovei ir pagal šią direktyvą, ir pagal Direktyvą 2002/87/EB taikomos lygiavertės nuostatos, visų pirma su konsoliduoto kapitalo pakankamumo reikalavimais ar rizika grindžiama priežiūra susijusios nuostatos, už papildomos priežiūros vykdymą atsakinga kompetentinga institucija, po konsultacijų su kitomis priežiūros institucijomis, gali tai mišrią veiklą vykdančiai finansų kontroliuojančiajai bendrovei taikyti tik Direktyvos 2002/87/EB nuostatą.
2. Jeigu mišrią veiklą vykdančiai finansų kontroliuojančiajai bendrovei ir pagal šią direktyvą, ir pagal Direktyvą 2006/48/EB taikoma lygiavertė nuostata, visų pirma su konsoliduoto kapitalo pakankamumo reikalavimais ar rizika grindžiama priežiūra susijusios nuostatos, už papildomos priežiūros vykdymą atsakinga kompetentinga institucija, sutarusi su bankų ir investicinių paslaugų sektoriaus konsoliduotos priežiūros institucija, gali taikyti tik direktyvos nuostatą dėl svarbiausio finansų sektoriaus, kaip apibrėžta Direktyvos 2002/87/EB 3 straipsnio 2 dalyje.
3. Už papildomos priežiūros vykdymą atsakinga kompetentinga institucija informuoja Europos Parlamento ir Tarybos reglamentu (ES) Nr. 1093/2010 1 įsteigtą Europos priežiūros instituciją (Europos bankininkystės instituciją) (EBI) ir Europos Parlamento ir Tarybos reglamentu (ES) Nr. 1094/2010 2 įsteigtą Europos priežiūros instituciją (Europos draudimo ir profesinių pensijų instituciją) (EDPPI) apie sprendimus, priimtus pagal šio straipsnio 1 ir 2 dalis. EBI, EDPPI ir Europos Parlamento ir Tarybos reglamentu (ES) Nr. 1095/2010 3 įsteigta Europos priežiūros institucija (Europos vertybinių popierių ir rinkų institucija), pasitelkdamos Jungtinį komitetą parengia gaires, kuriomis siekiama suderinti priežiūros praktiką, ir per trejus metus nuo šių gairių priėmimo parengia techninių reguliavimo standartų projektus.
Komisijai suteikiami įgaliojimai Reglamento (ES) Nr. 1093/2010, Reglamento (ES) Nr. 1094/2010 ir Reglamento (ES) Nr. 1095/2010 10–14 straipsniuose nustatyta tvarka priimti pirmoje dalyje nurodytus techninių reguliavimo standartų projektus.
_________
1 OL L 331, 2010 12 15, p. 12.
2 OL L 331, 2010 12 15, p. 48.
3 OL L 331, 2010 12 15, p. 84.
Pakeitimas
15
Pasiūlymas dėl direktyvos – iš dalies keičiantis aktas
1 straipsnio 5 punktas
Direktyva 98/78/EB
10 straipsnis
Komisijos siūlomas tekstas
Pakeitimas
(5) 10 straipsnio 2 dalis pakeičiama taip:
(5) 10 straipsnis pakeičiamas taip:
„10 straipsnis
Draudimo kontroliuojančiosios bendrovės, mišrią veiklą vykdančios finansų kontroliuojančiosios bendrovės, Bendrijai nepriklausančios šalies draudimo įmonės ir Bendrijai nepriklausančios šalies perdraudimo įmonės
1. 2 straipsnio 2 dalyje minėtu atveju valstybės narės reikalauja, kad papildomos priežiūros metodas būtų taikomas pagal II priedą.
2. 2 straipsnio 2 dalyje minėtu atveju atliekant apskaičiavimą reikia atsižvelgti į visas draudimo kontroliuojančiosios bendrovės susijusias įmones, mišrią veiklą vykdančią finansų kontroliuojančiąją bendrovę, Bendrijai nepriklausančios šalies draudimo įmonę ir Bendrijai nepriklausančios šalies perdraudimo įmonę, kaip numatyta II priede.
2. 2 straipsnio 2 dalyje minėtu atveju atliekant apskaičiavimą reikia atsižvelgti į visas draudimo kontroliuojančiosios bendrovės susijusias įmones, mišrią veiklą vykdančią finansų kontroliuojančiąją bendrovę, Bendrijai nepriklausančios šalies draudimo įmonę ir Bendrijai nepriklausančios šalies perdraudimo įmonę, kaip numatyta II priede.
3. Jei, remdamosi tokiu apskaičiavimu, kompetentingos institucijos padaro išvadą, kad draudimo kontroliuojančiosios bendrovės dukterinės draudimo įmonės ar perdraudimo įmonės, mišrią veiklą vykdančios finansų kontroliuojančiosios bendrovės, Bendrijai nepriklausančios šalies draudimo įmonės ar Bendrijai nepriklausančios šalies perdraudimo įmonės mokumui gresia ar gali grėsti pavojus, jos imasi atitinkamų priemonių tokios draudimo įmonės ar perdraudimo įmonės lygiu.“
Pakeitimas
16
Pasiūlymas dėl direktyvos – iš dalies keičiantis aktas
2 straipsnio 1 punktas
Direktyva 2002/87/EB
1 straipsnio 1 dalis
Komisijos siūlomas tekstas
Pakeitimas
Šia direktyva nustatomos pagal Direktyvos 73/239/EEB 6 straipsnį, Direktyvos 79/267/EEB 6 straipsnį, Europos Parlamento ir Tarybos Direktyvos 2004/39/EB 5 straipsnį, Europos Parlamento ir Tarybos Direktyvos 2006/48/EB 6 straipsnį arba Europos Parlamento ir Tarybos Direktyvos 2009/138/EB 14 straipsnį leidimą gavusių kontroliuojamų finansiniam konglomeratui priklausančių įmonių papildomos priežiūros taisyklės.
Šia direktyva nustatomos pagal Direktyvos 73/239/EEB 6 straipsnį, Direktyvos 79/267/EEB 6 straipsnį, Europos Parlamento ir Tarybos direktyvos 2004/39/EB 5 straipsnį, 2005 m. lapkričio 16 d. Europos Parlamento ir Tarybos direktyvos 2005/68/EB dėl perdraudimo 1 3 straipsnį, Europos Parlamento ir Tarybos direktyvos 2006/48/EB 6 straipsnį arba Europos Parlamento ir Tarybos direktyvos 2009/138/EB 14 straipsnį leidimą gavusių kontroliuojamų finansiniam konglomeratui priklausančių įmonių papildomos priežiūros taisyklės.
_____
1 OL L 323, 2005 12 9, p. 1.
Pakeitimas
17
Pasiūlymas dėl direktyvos – iš dalies keičiantis aktas
2 straipsnio 1 punktas
Direktyva 2002/87/EB
2 straipsnio 1 punktas
Komisijos siūlomas tekstas
Pakeitimas
1) kredito įstaiga – kredito įstaiga, kaip apibrėžta Direktyvos 2006/48/EB 4 straipsnio 1 dalyje;
1) kredito įstaiga – kredito įstaiga, kaip apibrėžta Direktyvos 2006/48/EB 4 straipsnio 1 dalyje arba įmonė, kurios registruota buveinė yra trečiojoje šalyje ir kuriai pagal šią direktyvą reikėtų įsigyti leidimą, jeigu jos registruota buveinė būtų Sąjungoje ;
Pakeitimas
18
Pasiūlymas dėl direktyvos – iš dalies keičiantis aktas
2 straipsnio 1 punktas
Direktyva 2002/87/EB
2 straipsnio 2 punktas
Komisijos siūlomas tekstas
Pakeitimas
2) draudimo įmonė – draudimo įmonė, kaip apibrėžta Direktyvos 2009/138/EB 13 straipsnio 1 ir 2 dalyse ;
2) draudimo įmonė – draudimo įmonė, kaip apibrėžta Direktyvos 2009/138/EB 13 straipsnio 1, 2 ir 3 dalyse ;
Pakeitimas
19
Pasiūlymas dėl direktyvos – iš dalies keičiantis aktas
2 straipsnio 1 punktas
Direktyva 2002/87/EB
2 straipsnio 3 punktas
Komisijos siūlomas tekstas
Pakeitimas
3) investicinė firma – investicinė firma, kaip apibrėžta Direktyvos 2004/39/EB 4 straipsnio 1 dalies 1 punkte, įskaitant Direktyvos 2006/49/EB 3 straipsnio 1 dalies d punkte nurodytas įmones;
3) investicinė firma – investicinė firma, kaip apibrėžta Direktyvos 2004/39/EB 4 straipsnio 1 dalies 1 punkte, įskaitant Direktyvos 2006/49/EB 3 straipsnio 1 dalies d punkte nurodytas įmones , arba įmonė, kurios registruota buveinė yra trečiojoje šalyje ir kuriai pagal šią direktyvą reikėtų įsigyti leidimą, jeigu jos registruota buveinė būtų Sąjungoje ;
Pakeitimas
20
Pasiūlymas dėl direktyvos – iš dalies keičiantis aktas
2 straipsnio 1 punktas
Direktyva 2002/87/EB
2 straipsnio 5 punktas
Komisijos siūlomas tekstas
Pakeitimas
5) turto valdymo bendrovė – valdymo bendrovė, kaip apibrėžta Direktyvos 2009/65/EB 2 straipsnio 1 dalies b punkte, taip pat įmonė, kurios registruota buveinė yra ne Europos Sąjungoje ir kuriai reikėtų įsigyti leidimą, jeigu jos registruota buveinė būtų Europos Sąjungoje;
5) turto valdymo bendrovė – valdymo bendrovė, kaip apibrėžta Direktyvos 2009/65/EB 2 straipsnio 1 dalies b punkte, taip pat įmonė, kurios registruota buveinė yra trečiojoje šalyje ir kuriai pagal šią direktyvą reikėtų įsigyti leidimą, jeigu jos registruota buveinė būtų Sąjungoje;
Pakeitimas
21
Pasiūlymas dėl direktyvos – iš dalies keičiantis aktas
2 straipsnio 1 punktas
Direktyva 2002/87/EB
2 straipsnio 5 a punktas (naujas)
Komisijos siūlomas tekstas
Pakeitimas
5a) alternatyvaus investavimo fondų valdytojas – alternatyvaus investavimo fondų valdytojas, kaip apibrėžta Europos Parlamento ir Tarybos direktyvos 2011/.../ES 1 4 straipsnio 1 dalies b, l ir ab punktuose;
_____
1 OL L ...
Pakeitimas
22
Pasiūlymas dėl direktyvos – iš dalies keičiantis aktas
2 straipsnio 1 punktas
Direktyva 2002/87/EB
2 straipsnio 6 punktas
Komisijos siūlomas tekstas
Pakeitimas
6) perdraudimo įmonė – perdraudimo įmonė, kaip apibrėžta Direktyvos 2009/138/EB 13 straipsnio 4 ir 5 dalyse ;
6) perdraudimo įmonė – perdraudimo įmonė, kaip apibrėžta Direktyvos 2009/138/EB 13 straipsnio 4, 5, 6 ir 26 dalyse ;
Pakeitimas
23
Pasiūlymas dėl direktyvos – iš dalies keičiantis aktas
2 straipsnio 1 punktas
Direktyva 2002/87/EB
2 straipsnio 8 punkto a papunktis
Komisijos siūlomas tekstas
Pakeitimas
a) kredito įstaiga, finansų įstaiga arba papildomas paslaugas teikianti įmonė, kaip apibrėžta Direktyvos 2006/48/EB 4 straipsnio 1, 5 ir 21 dalyse;
a) kredito įstaiga, finansų įstaiga arba papildomas banko paslaugas teikianti įmonė, kaip apibrėžta Direktyvos 2006/48/EB 4 straipsnio 1, 5 ir 21 dalyse (toliau – bankų sektorius) ;
Pakeitimas
24
Pasiūlymas dėl direktyvos – iš dalies keičiantis aktas
2 straipsnio 1 punktas
Direktyva 2002/87/EB
2 straipsnio 8 punkto b papunktis
Komisijos siūlomas tekstas
Pakeitimas
b) draudimo įmonė, perdraudimo įmonė arba draudimo holdingo bendrovė, kaip apibrėžta Direktyvos 2009/138/EB 13 straipsnio 1 ir 2 dalyse, 13 straipsnio 4 ir 5 dalyse ir 212 straipsnio 1 dalies f punkte;
b) draudimo įmonė, perdraudimo įmonė arba draudimo holdingo bendrovė, kaip apibrėžta Direktyvos 2009/138/EB 13 straipsnio 1 ir 2 dalyse, 13 straipsnio 4 ir 5 dalyse ir 212 straipsnio 1 dalies f punkte (toliau – draudimo sektorius) ;
Pakeitimas
25
Pasiūlymas dėl direktyvos – iš dalies keičiantis aktas
2 straipsnio 1 punktas
Direktyva 2002/87/EB
2 straipsnio 8 punkto c papunktis
Komisijos siūlomas tekstas
Pakeitimas
c) investicinė firma, kaip apibrėžta Direktyvos 2006/49/EB 3 straipsnio 1 dalies b punkte;
c) investicinė firma, kaip apibrėžta Direktyvos 2006/49/EB 3 straipsnio 1 dalies b punkte (toliau – investicinių paslaugų sektorius) ;
Pakeitimas
26
Pasiūlymas dėl direktyvos – iš dalies keičiantis aktas
2 straipsnio 1 punktas
Direktyva 2002/87/EB
2 straipsnio 15 punktas
Komisijos siūlomas tekstas
Pakeitimas
15) mišrią veiklą vykdanti finansų holdingo bendrovė – patronuojanti įmonė (išskyrus kontroliuojamą įmonę), kuri kartu su savo dukterinėmis įmonėmis, iš kurių bent viena yra Europos Sąjungoje pagrindinę buveinę turinti reguliuojama įmonė, ir kitomis įmonėmis sudaro finansinį konglomeratą;
15) mišrią veiklą vykdanti finansų holdingo bendrovė – patronuojanti įmonė (išskyrus kontroliuojamą įmonę), kuri kartu su savo dukterinėmis įmonėmis, iš kurių bent viena yra Sąjungoje pagrindinę buveinę turinti reguliuojama įmonė, ir kitomis įmonėmis sudaro finansinį konglomeratą;
Pakeitimas
27
Pasiūlymas dėl direktyvos – iš dalies keičiantis aktas
2 straipsnio 1 punktas
Direktyva 2002/87/EB
2 straipsnio 17 punkto a a papunktis (naujas)
Komisijos siūlomas tekstas
Pakeitimas
aa) Europos priežiūros institucija (Europos bankininkystės institucija), įsteigta Europos Parlamento ir Tarybos reglamentu (ES) Nr. 1093/2010 1 (EBI), Europos priežiūros institucija (Europos draudimo ir profesinių pensijų priežiūros institucija), įsteigta Europos Parlamento ir Tarybos reglamentu (ES) Nr. 1094/2010 2 (EDPPI) arba Europos priežiūros institucija (Europos vertybinių popierių ir rinkų priežiūros institucija), įsteigta Europos Parlamento ir Tarybos reglamentu (ES) Nr. 1095/2010 3 (EVPRI), remiantis Europos priežiūros institucijų jungtinio komiteto (Jungtinio komiteto) sprendimu ir veikdamos per Jungtinį komitetą.
_________
1 OL L 331, 2010 12 15, p. 12.
2 OL L 331, 2010 12 15, p. 48.
3 OL L 331, 2010 12 15, p. 84.
Pagrindimas
The Joint Committee has no legal personality on the basis of the ESA regulations and therefore cannot be a 'competent authority'. Instead this task should fall to either EIOPA or EBA. Since in an emergency situation or disputes between supervisors the ESAs will be able to take decisions addressed to individual firms it is important to define which of these two is the competent authority for an individual financial conglomerate. (The Joint Committee is legally unable to make a Decision according to the ESA legislation). This should be done on the basis of the relative size of the banking or insurance component of the financial conglomerate. In all cases the competent ESA should operate through the Joint Committee to ensure consistency of action and communication with the other ESAs.
Pakeitimas
28
Pasiūlymas dėl direktyvos – iš dalies keičiantis aktas
2 straipsnio 2 punkto -a papunktis (naujas)
Direktyva 2002/87/EB
3 straipsnio 1 dalis
Komisijos siūlomas tekstas
Pakeitimas
(-a) 1 dalis pakeičiama taip:
„1. [...] Laikoma , kad pagrindinę veiklą grupė vykdo finansų sektoriuje, kaip nurodyta 2 straipsnio 14 dalies c punkte, jei :
a) grupės kontroliuojamų ir nekontroliuojamų finansų sektoriaus įmonių balanso bendros sumos santykis su visos grupės balanso bendra suma yra didesnis negu 40 % arba
b) EBI, EDPPI ir EVPRI (EPI), pasitelkdamos Jungtinį komitetą, nusprendė, kad visa veikla bankų, draudimo ir investicinių paslaugų sektoriuose yra svarbi.“
Pagrindimas
Kai kurių finansinių konglomeratų finansiniai padaliniai yra dideli, tačiau jų balanso bendros sumos santykis su visos grupės balanso bendra suma yra mažesnis negu 40 %.
Pakeitimas
29
Pasiūlymas dėl direktyvos – iš dalies keičiantis aktas
2 straipsnio 2 punkto a papunktis
Direktyva 2002/87/EB
3 straipsnio 2 dalies trečia pastraipa
Komisijos siūlomas tekstas
Pakeitimas
30 straipsnyje apibrėžtos turto valdymo bendrovės priskiriamos tam sektoriui, kuriam jos priklauso grupėje; jei grupėje jos nepriklauso kuriam nors vienam sektoriui, jos priskiriamos mažiausiam finansų sektoriui.
30 straipsnyje apibrėžtos turto valdymo bendrovės priskiriamos investicinių paslaugų sektoriui , nebent grupėje didesnę savo paslaugų dalį jos teikia kitam sektoriui, tokiu atveju jos priskiriamos tam finansų sektoriui.
Pakeitimas
30
Pasiūlymas dėl direktyvos – iš dalies keičiantis aktas
2 straipsnio 2 punkto a papunktis
Direktyva 2002/87/EB
3 straipsnio 2 dalies trečia a pastraipa (nauja)
Komisijos siūlomas tekstas
Pakeitimas
30a straipsnyje apibrėžti alternatyvaus investavimo fondų valdytojai priskiriami investicinių paslaugų sektoriui; jei grupėje didesnę savo paslaugų dalį jie teikia kitam sektoriui, jie turėtų būti priskiriami tam finansų sektoriui.
Pakeitimas
31
Pasiūlymas dėl direktyvos – iš dalies keičiantis aktas
2 straipsnio 2 punkto b papunktis
Direktyva 2002/87/EB
3 straipsnio 3 dalies trečia pastraipa
Komisijos siūlomas tekstas
Pakeitimas
Apie sprendimus, priimtus pagal šią straipsnio dalį informuojamos susijusios kompetentingos institucijos.
Apie sprendimus, priimtus pagal šią straipsnio dalį , informuojamos kitos kompetentingos institucijos ir kompetentingos institucijos juos viešai paskelbia . Išskirtinėmis aplinkybėmis šie sprendimai viešai neskelbiami.
Pakeitimas
32
Pasiūlymas dėl direktyvos – iš dalies keičiantis aktas
2 straipsnio 2 punkto c papunktis
Direktyva 2002/87/EB
3 straipsnio 3 a dalies antra pastraipa
Komisijos siūlomas tekstas
Pakeitimas
Apie sprendimus, priimtus pagal šią straipsnio dalį informuojamos susijusios kompetentingos institucijos.
Apie sprendimus, priimtus pagal šią straipsnio dalį informuojamos kitos kompetentingos institucijos ir kompetentingos institucijos juos viešai paskelbia . Išskirtinėmis aplinkybėmis šie sprendimai viešai neskelbiami.
Pakeitimas
33
Pasiūlymas dėl direktyvos – iš dalies keičiantis aktas
2 straipsnio 2 punkto d papunktis
Direktyva 2002/87/EB
3 straipsnio 4 dalies c punktas
Komisijos siūlomas tekstas
Pakeitimas
c) neįtraukti dalyvavimo mažesniojo sektoriaus kapitale mažumos teisėmis , jei toks dalyvavimas kapitale yra vienintelis finansinio konglomerato identifikavimo elementas .
c) neįtraukti vieno ar daugiau dalyvavimo mažesniojo sektoriaus kapitale atvejų , jei toks dalyvavimas kapitale turi lemiamos įtakos finansinio konglomerato identifikavimui ir tokie dalyvavimo atvejai kartu yra nereikšmingi, vertinant juos papildomos priežiūros tikslų atžvilgiu .
Pakeitimas
34
Pasiūlymas dėl direktyvos – iš dalies keičiantis aktas
2 straipsnio 2 punkto e papunktis
Direktyva 2002/87/EB
3 straipsnio 5 dalis
Komisijos siūlomas tekstas
Pakeitimas
5. Taikant šio straipsnio 1 ir 2 dalis, atitinkamos kompetentingos institucijos išimtiniais atvejais pagal bendrą susitarimą bendra balanso suma pagrįstą kriterijų gali pakeisti pajamų struktūros, nebalansinės veiklos rūšių ir (arba) valdomo turto parametru ar pridėti vieną ar daugiau iš šių parametrų, jei manoma, kad šie parametrai ypač svarbūs pagal šią direktyvą taikant papildomą priežiūrą.
5. Taikant šio straipsnio 1 ir 2 dalis, atitinkamos kompetentingos institucijos išimtiniais atvejais pagal bendrą susitarimą bendra balanso suma pagrįstą kriterijų gali pakeisti pajamų struktūros, nebalansinės veiklos rūšių ir (arba) viso valdomo turto parametru ar pridėti vieną ar daugiau iš šių parametrų, jei manoma, kad šie parametrai ypač svarbūs pagal šią direktyvą taikant papildomą priežiūrą.
Pakeitimas
35
Pasiūlymas dėl direktyvos – iš dalies keičiantis aktas
2 straipsnio 2 punkto f papunktis
Direktyva 2002/87/EB
3 straipsnio 8 dalis
Komisijos siūlomas tekstas
Pakeitimas
8. Europos bankininkystės institucija ir Europos draudimo ir profesinių pensijų institucija pateikia bendrąsias gaires, kuriomis siekiama derinti priežiūrą atsižvelgiant į šio straipsnio 2, 3, 3a, 4 ir 5 dalių taikymą.
8. EPI, pasitelkusi Jungtinį komitetą, pateikia bendrąsias gaires, kuriomis siekiama derinti priežiūrą atsižvelgiant į šio straipsnio 2, 3, 3a, 4 ir 5 dalių taikymą.
Pakeitimas
36
Pasiūlymas dėl direktyvos – iš dalies keičiantis aktas
2 straipsnio 2 punkto f papunktis
Direktyva 2002/87/EB
3 straipsnio 8 a dalis (nauja)
Komisijos siūlomas tekstas
Pakeitimas
8a. Kiekvienais metais kompetentingos institucijos iš naujo įvertina sprendimą netaikyti papildomos priežiūros ir persvarsto šiame straipsnyje nustatytus kiekybinius rodiklius ir rizika grindžiamą finansinių grupių įvertinimą.
Pakeitimas
37
Pasiūlymas dėl direktyvos – iš dalies keičiantis aktas
2 straipsnio 2 a punktas (naujas)
Direktyva 2002/87/EB
4 straipsnio 1 dalies antra pastraipa ir 3 dalis
Komisijos siūlomas tekstas
Pakeitimas
(2a) 4 straipsnis iš dalies keičiamas taip:
a) 1 dalies antra pastraipa pakeičiama taip:
„Šiuo tikslu:
– kontroliuojamoms grupės įmonėms leidimus išdavusios kompetentingos institucijos [...] glaudžiai bendradarbiauja tarpusavyje,
– jeigu kompetentinga institucija mano, kad jos išduotą leidimą įsigijusi reguliuojama įmonė priklauso grupei, kuri gali būti finansiniu konglomeratu, dar neidentifikuotu pagal šią direktyvą, minėtoji kompetentinga institucija savo nuomonę perduoda kitoms susijusioms kompetentingoms institucijoms ir Jungtiniam komitetui .“
b) 3 dalis pakeičiama taip:
„3. Jungtinis komitetas savo interneto svetainėje skelbia pagal 2 dalį apibrėžtų finansinių konglomeratų [...] sąrašą ir jį nuolat atnaujina. Nuoroda į šią informaciją pateikiama visų EPI interneto svetainėse.
Kiekvienos 1 dalyje minėtos kontroliuojamos įmonės, kuri priklauso finansų konglomeratui, pavadinimas įrašomas į sąrašą, kurį Jungtinis komitetas skelbia savo interneto svetainėje ir nuolat atnaujina. Jungtinis komitetas sukuria ir reguliariai atnaujina duomenų bazę, kurioje būtų pateikiama informacija apie visų finansinių konglomeratų, įskaitant visus finansinių konglomeratų įsteigtus juridinius asmenis, teisinę ir veiklos struktūrą, ir ši informacija turi būti prieinama atitinkamoms kompetentingoms institucijoms ir Europos sisteminės rizikos valdybai ir skelbiama Jungtinio komiteto interneto svetainėje.“
Pakeitimas
38
Pasiūlymas dėl direktyvos – iš dalies keičiantis aktas
2 straipsnio 2 b punktas (naujas)
Direktyva 2002/87/EB
5 straipsnio 2 dalies b punktas
Komisijos siūlomas tekstas
Pakeitimas
(2b) 5 straipsnio 2 dalies b punktas pakeičiamas taip:
„ (b) kiekviena kontroliuojama įmonė, kurios patronuojanti įmonė yra mišrią veiklą vykdanti finansų holdingo bendrovė, turinti pagrindinę buveinę Sąjungoje “;
Pakeitimas
39
Pasiūlymas dėl direktyvos – iš dalies keičiantis aktas
2 straipsnio 2 c punktas (naujas)
Direktyva 2002/87/EB
5 straipsnio 3 dalis
Komisijos siūlomas tekstas
Pakeitimas
(2c) 5 straipsnio 3 dalis pakeičiama taip:
„ 3. Kiekvienai kontroliuojamai įmonei, kuriai netaikoma šio straipsnio 2 dalyje nurodyta papildoma priežiūra ir kurios patronuojanti įmonė yra kontroliuojama įmonė arba mišrią veiklą vykdanti finansų holdingo bendrovė, turinti pagrindinę buveinę ne Sąjungoje , taikoma papildoma priežiūra finansinio konglomerato lygiu, atsižvelgiant į 18 straipsnyje nustatytą apimtį ir tvarką.“
Pakeitimas
40
Pasiūlymas dėl direktyvos – iš dalies keičiantis aktas
2 straipsnio 2 d punktas (naujas)
Direktyva 2002/87/EB
5 straipsnio 5 a dalis (nauja)
Komisijos siūlomas tekstas
Pakeitimas
(2d) 5 straipsnis papildomas šia dalimi:
„5a. EPI, pasitelkusios Jungtinį komitetą, pateikia bendrąsias priežiūros praktikos plėtojimo gaires, pagal kurias būtų vykdoma papildoma finansų kontroliuojančiųjų bendrovių priežiūra, kuria siekiama tinkamai papildyti grupių priežiūrą pagal Direktyvą 98/78/EB arba, atitinkamai, konsoliduotąją priežiūrą pagal Direktyvą 2006/48/EB. Pagal šias gaires atliekant priežiūrą įvertinama visa svarbi rizika, kartu išvengiant galimo dubliavimo ir užtikrinant vienodas sąlygas.“
Pagrindimas
Turėtų būti plėtojama veiksminga priežiūros praktika, kad tuo pačiu metu mišrią veiklą vykdančioms finansų holdingo bendrovėms būtų galima taikyti sektorinę konsoliduotąją ir grupių priežiūrą bei papildomą priežiūrą. Atitinkamai EPI, veikiančiai per Jungtinį komitetą, reikėtų suteikti įgaliojimus priimti atitinkamas bendras gaires.
Pakeitimas
41
Pasiūlymas dėl direktyvos – iš dalies keičiantis aktas
2 straipsnio 3 a punktas (naujas)
Direktyva 2002/87/EB
6 straipsnio 5 dalies a punktas
Komisijos siūlomas tekstas
Pakeitimas
(3a) 6 straipsnio 5 dalies a punktas pakeičiamas taip:
„(a) įmonė yra trečiojoje šalyje, kurioje egzistuoja teisinės kliūtys, trukdančios perduoti reikiamą informaciją, nepažeidžiant sektoriaus taisyklių, įpareigojančių kompetentingas institucijas neišduoti leidimo, jeigu jos negali veiksmingai vykdyti savo priežiūros funkcijų , išskyrus atvejus, kai įmonė persikėlė iš valstybės narės į trečiąją šalį, ir esama įrodymų, kad įmonė pakeitė buvimo vietą siekdama išvengti reguliavimo. “
Pakeitimas
42
Pasiūlymas dėl direktyvos – iš dalies keičiantis aktas
2 straipsnio 3 b punktas (naujas)
Direktyva 2002/87/EB
7 straipsnio 3 dalis
Komisijos siūlomas tekstas
Pakeitimas
(3b) 7 straipsnio 3 dalis pakeičiama taip:
„ 3. Toliau derinant Sąjungos teisės aktus, valstybės narės gali nustatyti kiekybinius apribojimus arba leisti, kad tokius apribojimus nustatytų jų kompetentingos institucijos, ar imtis kitų priežiūros priemonių, kurios padėtų įgyvendinti papildomos priežiūros, susijusios su bet kuria rizikos koncentracija finansinio konglomerato lygiu, tikslus.“
Pakeitimas
43
Pasiūlymas dėl direktyvos – iš dalies keičiantis aktas
2 straipsnio 4 punktas
Direktyva 2002/87/EB
7 straipsnio 5 dalis
Komisijos siūlomas tekstas
Pakeitimas
5. Europos bankininkystės institucija ir Europos draudimo ir profesinių pensijų institucija, atsižvelgdamos į 1–4 dalyse numatomą papildomą rizikos koncentracijos priežiūrą, pateikia priežiūros derinimo bendrąsias gaires. Jos pateikia 1–4 dalių taikymo finansinio konglomerato dalyvavimui kapitale konkrečias bendrąsias gaires tais atvejais, kai nacionalinio bendrovių įstatymo nuostatos trukdo taikyti 14 straipsnio 2 dalį.
5. EPI, pasitelkusios Jungtinį komitetą ir atsižvelgdamos į 1–4 dalyse numatomą papildomą rizikos koncentracijos priežiūrą, pateikia priežiūros derinimo bendrąsias gaires. Jos pateikia 1–4 dalių taikymo finansinio konglomerato dalyvavimui kapitale konkrečias bendrąsias gaires tais atvejais, kai nacionalinio bendrovių įstatymo nuostatos trukdo taikyti 14 straipsnio 2 dalį.
Pakeitimas
44
Pasiūlymas dėl direktyvos – iš dalies keičiantis aktas
2 straipsnio 4 a punktas (naujas)
Direktyva 2002/87/EB
8 straipsnio 3 dalis
Komisijos siūlomas tekstas
Pakeitimas
(4a) 8 straipsnio 3 dalis pakeičiama taip:
„ 3. Toliau derinant Sąjungos teisės aktus, valstybės narės gali nustatyti kiekybinius apribojimus ir kokybinius reikalavimus arba leisti, kad tokius apribojimus ar reikalavimus nustatytų jų kompetentingos institucijos, arba imtis kitų priežiūros priemonių, kurios padėtų įgyvendinti papildomos priežiūros, susijusios su kontroliuojamų finansinio konglomerato įmonių grupės vidaus operacijomis , tikslus .“
Pakeitimas
45
Pasiūlymas dėl direktyvos – iš dalies keičiantis aktas
2 straipsnio 5 punktas
Direktyva 2002/87/EB
8 straipsnio 5 dalis
Komisijos siūlomas tekstas
Pakeitimas
5. Europos bankininkystės institucija ir Europos draudimo ir profesinių pensijų institucija, atsižvelgdamos į 1–4 dalyse numatomą papildomą grupės vidaus sandorių priežiūrą, pateikia priežiūros derinimo bendrąsias gaires. Jos pateikia 1–4 dalių taikymo finansinio konglomerato dalyvavimui kapitale konkrečias bendrąsias gaires tais atvejais, kai nacionalinio bendrovių įstatymo nuostatos trukdo taikyti 14 straipsnio 2 dalį.
5. EPI, pasitelkusios Jungtinį komitetą ir atsižvelgdamos į 1–4 dalyse numatomą papildomą rizikos koncentracijos priežiūrą, pateikia priežiūros derinimo bendrąsias gaires. Jos pateikia 1–4 dalių taikymo finansinio konglomerato dalyvavimui kapitale konkrečias bendrąsias gaires tais atvejais, kai nacionalinio bendrovių įstatymo nuostatos trukdo taikyti 14 straipsnio 2 dalį.
Pakeitimas
46
Pasiūlymas dėl direktyvos – iš dalies keičiantis aktas
2 straipsnio 6 punktas
Direktyva 2002/87/EB
9 straipsnio 6 dalis
Komisijos siūlomas tekstas
Pakeitimas
6. Kompetentingos institucijos suderina šiame straipsnyje numatomą papildomą vidaus kontrolės mechanizmų ir rizikos valdymo proceso priežiūrą, taip pat Direktyvos 2006/48/EB 124 straipsnyje ir Direktyvos 2009/138/EB 36 straipsnyje numatytus peržiūros procesus. Tuo tikslu Europos bankininkystės institucija ir Europos draudimo ir profesinių pensijų institucija, atsižvelgdamos į šiame straipsnyje numatomą papildomą vidaus kontrolės mechanizmų ir rizikos valdymo procesų priežiūrą, pateikia priežiūros derinimo, taip pat atitikties Direktyvos 2006/48/EB 124 straipsnyje ir Direktyvos 2009/138/EB 36 straipsnyje numatytiems peržiūros procesams bendrąsias gaires. Jos pateikia šio straipsnio taikymo finansinio konglomerato dalyvavimui kapitale konkrečias bendrąsias gaires tais atvejais, kai nacionalinio bendrovių įstatymo nuostatos trukdo taikyti 14 straipsnio 2 dalį.
6. Kompetentingos institucijos suderina šiame straipsnyje numatomą papildomą vidaus kontrolės mechanizmų ir rizikos valdymo proceso priežiūrą, taip pat Direktyvos 2006/48/EB 124 straipsnyje ir Direktyvos 2009/138/EB 36 straipsnyje numatytus peržiūros procesus. Tuo tikslu EPI, pasitelkusios Jungtinį komitetą ir atsižvelgdamos į šiame straipsnyje numatomą papildomą vidaus kontrolės mechanizmų ir rizikos valdymo procesų priežiūrą, pateikia priežiūros derinimo, taip pat atitikties Direktyvos 2006/48/EB 124 straipsnyje ir Direktyvos 2009/138/EB 36 straipsnyje numatytiems peržiūros procesams bendrąsias gaires. Jos pateikia šio straipsnio taikymo finansinio konglomerato dalyvavimui kapitale konkrečias bendrąsias gaires tais atvejais, kai nacionalinio bendrovių įstatymo nuostatos trukdo taikyti 14 straipsnio 2 dalį.
Pakeitimas
47
Pasiūlymas dėl direktyvos – iš dalies keičiantis aktas
2 straipsnio 6 a punktas (naujas)
Direktyva 2002/87/EB
9a a straipsnis (naujas)
Komisijos siūlomas tekstas
Pakeitimas
(6a) Įterpiamas šis straipsnis:
„9aa straipsnis
Testavimas nepalankiausiomis sąlygomis
1. Koordinatorius užtikrina, kad finansinių konglomeratų testavimas nepalankiausiomis sąlygomis būtų vykdomas tinkamai ir reguliariai. Atitinkamos kompetentingos institucijos visapusiškai bendradarbiauja su koordinatoriumi.
2. Vykdant EPI inicijuotą testavimą nepalankiausiomis sąlygomis visoje Sąjungoje pagal Reglamentą (ES) Nr. 1093/2010, Reglamentą (ES) Nr. 1094/2010 ir Reglamentą (ES) Nr. 1095/2010 Jungtinis komitetas, bendradarbiaudamas su EPI, Europos sisteminės rizikos valdyba ir atitinkamomis kompetentingomis institucijomis, parengia finansinių konglomeratų testavimo nepalankiausiomis sąlygomis parametrus, pagal kuriuos įvertinama speciali su jais susijusi rizika. Testavimo nepalankiausiomis sąlygomis rezultatai pranešami Jungtiniam komitetui, kuris sutaręs su koordinatoriumi juos paskelbia savo interneto svetainėje.“
Pagrindimas
While stress testing should occur, it is the role of the home supervisor to decide the appropriateness, parameters and timing of a stress test for a financial conglomerate. Mandating an annual stress test does not seem appropriate: in some cases a more regular stress test may be necessary, or the opposite. Nor does it seem appropriate that the Joint Committee should provide the parameters for testing. Parameters should also take into account local considerations and the home supervisor's own objectives. The role of the Joint Committee should be to ensure that such stress testing occurs in a consistent manner - where appropriate - through sharing best practice, and to ensure that stress testing at a European level of financial conglomerates is coordinated with Europe-wide stress testing of banks or insurers that may be undertaken by EBA and EIOPA, respectively. Furthermore, the Joint Committee should not be mandated to publish all results of stress tests on its website. Publishing of the results should be a matter of judgement taken on a case-by-case basis, based on market requirements and conditions.
Pakeitimas
48
Pasiūlymas dėl direktyvos – iš dalies keičiantis aktas
2 straipsnio 6 b punktas (naujas)
Direktyva 2002/87/EB
10 straipsnio 2 dalies b punkto ii ir iii papunkčiai
Komisijos siūlomas tekstas
Pakeitimas
(6b) 10 straipsnio 2 dalies b punktas iš dalies keičiamas taip:
a) ii punkto pirmoji pastraipa pakeičiama taip:
„ ii) jeigu kelių kontroliuojamų įmonių, kurių pagrindinė buveinė yra Sąjungoje , patronuojanti įmonė yra ta pati mišrią veiklą vykdanti finansų holdingo bendrovė ir vienai iš minėtųjų įmonių leidimas buvo išduotas valstybėje narėje, kurioje yra mišrią veiklą vykdančios finansų holdingo bendrovės pagrindinė buveinė, koordinatoriaus užduotį vykdo pirmiau nurodytoje valstybėje narėje kontroliuojamai įmonei leidimą išdavusi kompetentinga institucija.“
b) iii papunktis pakeičiamas taip:
„iii) jeigu kelių kontroliuojamų įmonių, kurių pagrindinė buveinė yra Sąjungoje , patronuojanti bendrovė yra ta pati mišrią veiklą vykdanti finansų holdingo bendrovė, ir nė vienai iš minėtųjų įmonių valstybėje narėje, kurioje yra mišrią veiklą vykdančios finansų holdingo bendrovės pagrindinė buveinė, nebuvo išduotas leidimas, koordinatoriaus užduotį vykdo pagrindiniame finansų sektoriuje veikiančiai kontroliuojamai įmonei, kurios buhalterinio balanso galutinis rezultatas didžiausias, leidimą išdavusi kompetentinga institucija;“
Pakeitimas
49
Pasiūlymas dėl direktyvos – iš dalies keičiantis aktas
2 straipsnio 6 c punktas (naujas)
Direktyva 2002/87/EB
11 straipsnio 3 dalis
Komisijos siūlomas tekstas
Pakeitimas
(6c) 11 straipsnio 3 dalis pakeičiama taip:
„ 3. Nepažeidžiant galimybės suteikti Sąjungos įstatymuose numatytą specialią priežiūros kompetenciją ir pareigas, koordinatoriaus, kuriam buvo patikėtos su papildoma kontroliuojamų finansinio konglomerato įmonių priežiūra susijusios specialios užduotys, paskyrimas neturi poveikio sektoriaus taisyklėse nustatytoms kompetentingų institucijų užduotims ir pareigoms.“
Pakeitimas
50
Pasiūlymas dėl direktyvos – iš dalies keičiantis aktas
2 straipsnio 7 punktas
Direktyva 2002/87/EB
11 straipsnio 4 dalies pirma pastraipa
Komisijos siūlomas tekstas
Pakeitimas
4. Koordinatorius , siekdamas sudaryti bendradarbiavimo sąlygas, kaip nurodyta šiame skirsnyje, palengvinti šio straipsnio 1, 2 ir 3 dalyse ir 12 straipsnyje išvardytas užduotis, taip pat pagal konfidencialumo ir atitikties Sąjungos teisės aktams reikalavimus užtikrinti tinkamą derinimą ir, tam tikrais atvejais, bendradarbiavimą su atitinkamomis trečiosios šalies kompetentingomis institucijomis , įkuria atitinkamų kompetentingų institucijų kolegiją .
4. Koordinatorius , pasitelkęs atitinkamą sektoriaus priežiūros institucijų kolegiją, sudaro bendradarbiavimo sąlygas, kaip nurodyta šiame skirsnyje, ir palengvina šio straipsnio 1, 2 ir 3 dalyse ir 12 straipsnyje išvardytas užduotis, taip pat pagal konfidencialumo ir atitikties Sąjungos teisės aktams reikalavimus užtikrina tinkamą derinimą ir, tam tikrais atvejais, bendradarbiavimą su atitinkamomis trečiosios šalies kompetentingomis institucijomis.
Pagrindimas
Nebūtina įkurti naują kolegiją šiai užduočiai vykdyti. Šį klausimą gali spręsti esama sektorių kolegija. Naujos kolegijos steigti nereikia, nes gali būti neveiksmingai teikiama informacija ir atsirasti kitų trūkumų.
Pakeitimas
51
Pasiūlymas dėl direktyvos – iš dalies keičiantis aktas
2 straipsnio 7 punktas
Direktyva 2002/87/EB
11 straipsnio 4 dalies antra pastraipa
Komisijos siūlomas tekstas
Pakeitimas
Tokios kolegijos įkūrimas ir veikimas pagrįstas šio straipsnio 1 dalyje apibrėžtu rašytiniu derinimo susitarimu. Koordinatorius nusprendžia, kokios kitos kompetentingos institucijos dalyvauja susirinkime ar kurioje nors minėtosios kolegijos veikloje.
Išbraukta.
Pakeitimas
52
Pasiūlymas dėl direktyvos – iš dalies keičiantis aktas
2 straipsnio 7 punktas
Direktyva 2002/87/EB
11 straipsnio 5 dalis
Komisijos siūlomas tekstas
Pakeitimas
5. Europos bankininkystės institucija ir Europos draudimo ir profesinių pensijų institucija pateikia bendrąsias gaires, kuriomis siekiama derinti priežiūrą, atsižvelgiant į Direktyvos 2006/48/EB 131a straipsnį ir Direktyvos 2009/138/EB 248 straipsnio 4 dalį.
5. EPI, pasitelkusios Jungtinį komitetą, pateikia bendrąsias gaires, kuriomis siekiama derinti priežiūrą, atsižvelgiant į Direktyvos 2006/48/EB 131a straipsnį ir Direktyvos 2009/138/EB 248 straipsnio 4 dalį.
Pakeitimas
53
Pasiūlymas dėl direktyvos – iš dalies keičiantis aktas
2 straipsnio 7 a punktas (naujas)
Direktyva 2002/87/EB
12 b straipsnis (naujas)
Komisijos siūlomas tekstas
Pakeitimas
(7a) Įterpiamas šis straipsnis:
„12b straipsnis
Bendrosios gairės
EPI, pasitelkdamos Jungtinį komitetą, parengia bendras gaires, kuriose nurodoma, kaip kompetentinga institucija turi atlikti rizika pagrįstus konglomeratų vertinimus. Visų pirma šios gairės užtikrina, kad atliekant rizika pagrįstus vertinimus būtų įvertintos atitinkamos priemonės siekiant, viena vertus, įvertinti konglomeratams iškylančią grupinę riziką (įskaitant finansinio sverto ir mokumo koeficientus), antra vertus, užtikrinti, kad būtų visiškai atskleista rizika (įtraukta arba neįtraukta į balansą), su kuria susiduria konglomeratai.“
Pakeitimas
54
Pasiūlymas dėl direktyvos – iš dalies keičiantis aktas
2 straipsnio 7 b punktas (naujas)
Direktyva 2002/87/EB
18 straipsnis
Komisijos siūlomas tekstas
Pakeitimas
(7b) 18 straipsnis iš dalies keičiamas taip:
a) antraštė pakeičiama taip:
„Patronuojančios įmonės, veikiančios ne Sąjungoje“
b) 3 dalis pakeičiama taip:
„ 3. Valstybės narės leidžia savo kompetentingoms institucijoms taikyti kitus metodus, užtikrinančius atitinkamą papildomą kontroliuojamų finansinio konglomerato įmonių priežiūrą. Šiems metodams turi pritarti koordinatorius, pasikonsultavęs su kitomis atitinkamomis kompetentingomis institucijomis. Kompetentingos institucijos gali konkrečiai pareikalauti įsteigti mišrią veiklą vykdančią finansų holdingo bendrovę, kurios pagrindinė buveinė yra Sąjungoje , ir taikyti šią direktyvą tokios bendrovės vadovaujamoms kontroliuojamoms finansinio konglomerato įmonėms. Apie minėtuosius metodus, skirtus šioje direktyvoje nustatytiems papildomos priežiūros tikslams įgyvendinti, būtina informuoti kitas susijusias kompetentingas institucijas ir Komisiją.“
c) įterpiama ši dalis:
„3a. EPI, pasitelkdamos Jungtinį komitetą, gali pateikti bendras gaires dėl to, ar trečiųjų šalių kompetentingoms institucijoms taikant papildomos priežiūros tvarką gali būti pasiekti šioje direktyvoje numatyti finansinio konglomerato, kuriam vadovaujančios įmonės pagrindinė buveinė yra trečiojoje šalyje, kontroliuojamų įmonių papildomos priežiūros tikslai. Jungtinis komitetas šias gaires nuolat peržiūri ir atsižvelgia į atitinkamų kompetentingų institucijų vykdomos papildomos priežiūros pokyčius.“
Pakeitimas
55
Pasiūlymas dėl direktyvos – iš dalies keičiantis aktas
2 straipsnio 8 punktas
Direktyva 2002/87/EB
19 straipsnio 2 dalis
Komisijos siūlomas tekstas
Pakeitimas
2. Nepažeisdama Sutarties dėl Europos Sąjungos veikimo 218 straipsnyje nustatytos tvarkos, Komisija kartu su Europos bankininkystės komitetu, Europos draudimo ir profesinių pensijų komitetu ir Finansinių konglomeratų komitetu tikrina šio straipsnio 1 dalyje minimų derybų rezultatus ir po to susidariusią padėtį.
Išbraukta.
Pakeitimas
56
Pasiūlymas dėl direktyvos – iš dalies keičiantis aktas
2 straipsnio 9 punktas
Direktyva 2002/87/EB
III skyriaus pavadinimas
Komisijos siūlomas tekstas
Pakeitimas
KOMISIJAI SUTEIKIAMI ĮGALIOJIMAI, KOMITETO PROCEDŪRA IR BENDRŲJŲ GAIRIŲ PRIĖMIMAS
DELEGUOTIEJI TEISĖS AKTAI IR ĮGYVENDINIMO PRIEMONĖS
Pakeitimas
57
Pasiūlymas dėl direktyvos – iš dalies keičiantis aktas
2 straipsnio 9 a punktas (naujas)
Direktyva 2002/87/EB
20 straipsnis
Komisijos siūlomas tekstas
Pakeitimas
(9a) 20 straipsnis pakeičiamas taip:
„20 straipsnis
Įgaliojimų delegavimas
1. Komisija turi įgaliojimus , vadovaudamasi 21c straipsniu , deleguotais teisės aktais priimti priemones, susijusias su techniniais šios direktyvos pakeitimais šiose srityse :
a) tiksliau suformuluoja 2 straipsnyje pateiktas apibrėžtis, siekdama atsižvelgti į su šios direktyvos taikymu susijusius finansinių rinkų pokyčius;
[...]
b) suvienodina terminus ir suformuluoja šioje direktyvoje pateiktas apibrėžtis, atsižvelgdama į paskesnius Sąjungos teisės aktus dėl kontroliuojamų įmonių ir susijusių klausimų;
c) tiksliau apibrėžia I priede nustatytus skaičiavimo metodus, siekdama atsižvelgti į finansinių rinkų ir riziką ribojančių metodų pokyčius.
[...]
Šios priemonės neapima Komisijai deleguotų ir suteiktų įgaliojimų klausimo 21a straipsnyje išvardytų punktų atžvilgiu.“
Pakeitimas
58
Pasiūlymas dėl direktyvos – iš dalies keičiantis aktas
2 straipsnio 9 b punktas (naujas)
Direktyva 2002/87/EB
20 a straipsnis (naujas)
Komisijos siūlomas tekstas
Pakeitimas
(9b) Įterpiamas šis straipsnis:
„20a straipsnis
Techniniai reguliavimo standartai
1. Siekiant užtikrinti nuoseklų 2, 7 ir 8 straipsnių ir II priedo derinimą, EPI, pasitelkusios Jungtinį komitetą, parengia techninių reguliavimo standartų projektus, kad būtų nustatytos tikslesnės 2 straipsnyje nurodytų apibrėžčių formuluotės ir koordinuojamos pagal 7 ir 8 straipsnį bei II priedą priimtos nuostatos.
2. Jungtinis komitetas EBI, EDPPI ir EVPRI vardu šiuos techninių reguliavimo standartų projektus iki 2013 m. sausio 1 d. pateikia Komisijai.
3. Komisijai suteikiami įgaliojimai pagal Reglamento (ES) Nr. 1093/2010, Reglamento (ES) Nr. 1094/2010 ir Reglamento (ES) Nr. 1095/2010 10–14 straipsnius priimti pirmoje dalyje nurodytus techninių reguliavimo standartų projektus.“
Pakeitimas
59
Pasiūlymas dėl direktyvos – iš dalies keičiantis aktas
2 straipsnio 9 c punktas (naujas)
Direktyva 2002/87/EB
21 straipsnis
Komisijos siūlomas tekstas
Pakeitimas
(9c) 21 straipsnio 2–5 dalys išbraukiamos.
Pakeitimas
60
Pasiūlymas dėl direktyvos – iš dalies keičiantis aktas
2 straipsnio 9 d punktas (naujas)
Direktyva 2002/87/EB
21a straipsnio 1 dalies pirmos pastraipos c a punktas (naujas)
Komisijos siūlomas tekstas
Pakeitimas
(9d) 21a straipsnio 1 dalies pirma pastraipa papildoma tokiu punktu:
„ca) 6 straipsnio 2 dalis, siekiant užtikrinti ataskaitų vienodą formą (su instrukcijomis), jų teikimo dažnumą ir, atitinkamais atvejais, teikimo datas.“
Pakeitimas
61
Pasiūlymas dėl direktyvos – iš dalies keičiantis aktas
2 straipsnio 9 e punktas (naujas)
Direktyva 2002/87/EB
21a straipsnio 2 a dalis (nauja)
Komisijos siūlomas tekstas
Pakeitimas
(9e) 21a straipsnis papildomas šia dalimi:
„2a. Nuo [2013 m. sausio 1 d.] valstybės narės reikalauja, kad šiame straipsnyje nurodyto skaičiavimo ataskaitos būtų teikiamos vienoda forma, dažnumu ir datomis vadovaujantis pagal 21a straipsnio 1 dalies ca punktą nustatytais techniniais standartais.“
Pagrindimas
Taip pat kaip pagal bankų direktyvą, reikia suderinti su kapitalo pakankamumo reikalavimais susijusio skaičiavimo ataskaitų pagal Direktyvą 2002/87/EB formą, teikimo dažnumą ir datas. Šis pakeitimas susijęs su 6 pakeitimu.
Pakeitimas
62
Pasiūlymas dėl direktyvos – iš dalies keičiantis aktas
2 straipsnio 10 punktas
Direktyva 2002/87/EB
21b straipsnis
Komisijos siūlomas tekstas
Pakeitimas
Europos bankininkystės institucija ir Europos draudimo ir profesinių pensijų institucija , bendradarbiaudamos Europos priežiūros institucijų jungtiniame komitete ir laikydamosi Reglamento (ES) Nr. ../.., kuriuo įsteigiama Europos bankininkystės institucija, 42 straipsnyje ir Reglamento (ES) Nr. ../.., kuriuo įsteigiama Europos draudimo ir profesinių pensijų institucija, 42 straipsnyje nustatytos tvarkos, pateikia 3 straipsnio 3 dalyje , 7 straipsnio 5 dalyje, 8 straipsnio 5 dalyje, 9 straipsnio 6 dalyje ir 11 straipsnio 5 dalyje nurodytas bendrąsias gaires.
EPI, bendradarbiaudamos Jungtiniame komitete ir laikydamosi Reglamento (ES) Nr. 1093/2010, Reglamento (ES) Nr. 1094/2010 ir Reglamento (ES) Nr. 1095/2010 56 straipsnyje nustatytos tvarkos, pateikia 3 straipsnio 8 dalyje , 7 straipsnio 5 dalyje, 8 straipsnio 5 dalyje, 9 straipsnio 6 dalyje , 11 straipsnio 5 dalyje ir 18 straipsnio 3a dalyje nurodytas bendrąsias gaires.
Pakeitimas
63
Pasiūlymas dėl direktyvos – iš dalies keičiantis aktas
2 straipsnio 10 a punktas (naujas)
Direktyva 2002/87/EB
21 c straipsnis (naujas)
Komisijos siūlomas tekstas
Pakeitimas
(10a)) Įterpiamas šis straipsnis:
„21c straipsnis
Delegavimas
1. Įgaliojimai priimti deleguotuosius teisės aktus Komisijai suteikiami laikantis šiame straipsnyje nustatytų sąlygų.
2. 20 straipsnyje nurodytas įgaliojimų delegavimas Komisijai suteikiamas ketverių metų laikotarpiui nuo …*. Komisija parengia ataskaitą dėl deleguotų įgaliojimų ne vėliau kaip likus šešiems mėnesiams iki ketverių metų laikotarpio pabaigos. Įgaliojimų delegavimas savaime pratęsiamas tokios pat trukmės laikotarpiams, nebent Europos Parlamentas arba Taryba likus ne mažiau kaip trims mėnesiams iki kiekvieno laikotarpio pabaigos pareiškia, jog nesutinka su tokiu pratęsimu.
3. Europos Parlamentas arba Taryba gali bet kuriuo metu atšaukti 20 straipsnyje nurodytą įgaliojimų delegavimą. Sprendimu dėl įgaliojimų delegavimo atšaukimo nutraukiamas tame sprendime nurodytų įgaliojimų delegavimas. Atšaukimas įsigalioja kitą dieną po sprendimo paskelbimo Europos Sąjungos oficialiajame leidinyje arba vėlesnę jame nurodytą dieną. Sprendimas neturi įtakos jau įsigaliojusių deleguotųjų teisės aktų galiojimui.
4. Kai tik Komisija priima deleguotąjį teisės aktą, apie tai ji tuo pačiu metu praneša Europos Parlamentui ir Tarybai.
5. Visi pagal 20 straipsnį priimti deleguotieji teisės aktai įsigalioja tik tuo atveju, jei Europos Parlamentas arba Taryba per tris mėnesius nuo pranešimo Europos Parlamentui ir Tarybai apie tokį aktą dienos nepareiškė savo prieštaravimo arba jei iki šio termino pabaigos tiek Europos Parlamentas, tiek Taryba informavo Komisiją, kad neketina prieštarauti. Europos Parlamento arba Tarybos iniciatyva tas laikotarpis pratęsiamas dar trims mėnesiams. "
_____
* OL: įrašyti šios direktyvos įsigaliojimo datą.
Pakeitimas
64
Pasiūlymas dėl direktyvos – iš dalies keičiantis aktas
2 straipsnio 11 a punktas (naujas)
Direktyva 2002/87/EB
30 a straipsnis (naujas)
Komisijos siūlomas tekstas
Pakeitimas
(11a) Įterpiamas šis straipsnis:
„30a straipsnis
Alternatyvaus investavimo fondų valdytojai
Tolesnio sektorių taisyklių derinimo tikslais valstybės narės numato alternatyvaus investavimo fondų valdytojus įtraukti į:
a) kredito įstaigų ir investicinių firmų konsoliduotos priežiūros taikymo sritį ir (arba) į draudimo grupės draudimo įmonių papildomos priežiūros taikymo sritį;
b) šioje direktyvoje nustatytos papildomos priežiūros taikymo sritį, jeigu grupė turi finansinio konglomerato statusą; taip pat
c) į identifikavimo procesą pagal 3 straipsnio 2 dalį.
Taikydamos pirmą dalį, valstybės narės numato arba įgalioja kompetentingas institucijas nuspręsti, pagal kurio sektoriaus (bankų, draudimo arba investicinių paslaugų sektoriaus) taisykles alternatyvaus investavimo fondų valdytojams turi būti taikoma šio straipsnio pirmos dalies a punkte nurodyta konsoliduota ir (arba) papildoma priežiūra. Įgyvendinant šią nuostatą, atitinkamo sektoriaus taisyklės dėl finansų įstaigų priskyrimo atitinkamos priežiūros taikymo sričiai formos ir masto mutatis mutandis taikomos alternatyvaus investavimo fondų valdytojams. Šio straipsnio pirmos dalies b punkte nurodytos papildomos priežiūros tikslais pagal tos pačios dalies a punktą alternatyvaus investavimo fondų valdytojas laikomas priklausančiu tam sektoriui, kuriam jis priskirtas.
Kai alternatyvaus investavimo fondų valdytojas priklauso finansiniam konglomeratui, visos nuorodos į kontroliuojamą įmonę ir atitinkamas kompetentingas institucijas pagal šią direktyvą atitinkamai apima ir alternatyvaus investavimo fondų valdytojus bei už jų priežiūrą atsakingas kompetentingas institucijas. Ši nuostata mutatis mutandis taikoma šio straipsnio pirmos dalies a punkte nurodytoms grupėms.“
Pakeitimas
65
Pasiūlymas dėl direktyvos – iš dalies keičiantis aktas
3 straipsnio -1 punktas (naujas)
Direktyva 2006/48/EB
1 straipsnio 2 dalis
Komisijos siūlomas tekstas
Pakeitimas
(-1) 1 straipsnio 2 dalis pakeičiama taip:
„2. 39 straipsnis ir V antraštinės dalies 4 skyriaus 1 skirsnis taikomi finansų kontroliuojančiosioms (holdingo) bendrovėms, mišrią veiklą vykdančioms finansų kontroliuojančiosioms (holdingo) bendrovėms ir mišrią veiklą vykdančioms kontroliuojančiosioms (holdingo) bendrovėms, kurių pagrindinės buveinės yra Sąjungoje .“
Pakeitimas
66
Pasiūlymas dėl direktyvos – iš dalies keičiantis aktas
3 straipsnio -1 punktas (naujas)
Direktyva 2006/48/EB
4 straipsnio 14 ir 17 punktai
Komisijos siūlomas tekstas
Pakeitimas
(-1) 4 straipsnio 14–17 punktai pakeičiami taip:
„(14) patronuojanti kredito įstaiga valstybėje narėje – kredito įstaiga, turinti dukterinę įmonę – kredito arba finansų įstaigą – arba dalyvaujanti valdant šių įstaigų kapitalą ir kuri pati nėra kitos kredito įstaigos, gavusios leidimą veiklai toje pačioje valstybėje narėje, arba finansų kontroliuojančiosios (holdingo) bendrovės ar mišrią veiklą vykdančios finansų kontroliuojančiosios (holdingo) bendrovės , įsisteigusios toje pačioje valstybėje narėje, dukterinė įmonė;
(15) patronuojanti finansų kontroliuojančioji (holdingo) bendrovė valstybėje narėje – finansų kontroliuojančioji (holdingo) bendrovė, kuri pati nėra kredito įstaigos, gavusios leidimą veiklai toje pačioje valstybėje narėje, arba finansų kontroliuojančiosios (holdingo) bendrovės ar mišrią veiklą vykdančios finansų kontroliuojančiosios (holdingo) bendrovės , įsisteigusios toje pačioje valstybėje narėje, dukterinė įmonė;
(15a) patronuojanti mišrią veiklą vykdanti finansų kontroliuojančioji (holdingo) bendrovė valstybėje narėje – mišrią veiklą vykdanti finansų kontroliuojančioji (holdingo) bendrovė, kuri pati nėra kredito įstaigos, gavusios leidimą veiklai toje pačioje valstybėje narėje, arba finansų kontroliuojančiosios (holdingo) bendrovės ar mišrią veiklą vykdančios finansų kontroliuojančiosios (holdingo) bendrovės, įsisteigusios toje pačioje valstybėje narėje, dukterinė įmonė;
(16) ES patronuojanti kredito įstaiga – patronuojanti kredito įstaiga valstybėje narėje, kuri nėra kitos kredito įstaigos, gavusios leidimą veiklai bet kurioje valstybėje narėje, arba finansų kontroliuojančiosios (holdingo) bendrovės ar mišrią veiklą vykdančios finansų kontroliuojančiosios (holdingo) bendrovės , įsisteigusios bet kurioje valstybėje narėje, dukterinė įmonė;
(17) ES patronuojanti finansų kontroliuojančioji (holdingo) bendrovė – patronuojanti finansų kontroliuojančioji (holdingo) bendrovė valstybėje narėje, kuri nėra kredito įstaigos, gavusios leidimą veiklai bet kurioje valstybėje narėje, arba kitos finansų kontroliuojančiosios (holdingo) bendrovės ar mišrią veiklą vykdančios finansų kontroliuojančiosios (holdingo) bendrovės , įsisteigusios bet kurioje valstybėje narėje, dukterinė įmonė;
(17a) ES patronuojanti mišrią veiklą vykdanti finansų kontroliuojančioji (holdingo) bendrovė – patronuojanti mišrią veiklą vykdanti finansų kontroliuojančioji (holdingo) bendrovė valstybėje narėje, kuri nėra kredito įstaigos, gavusios leidimą veiklai bet kurioje valstybėje narėje, arba kitos finansų kontroliuojančiosios (holdingo) bendrovės ar mišrią veiklą vykdančios finansų kontroliuojančiosios (holdingo) bendrovės, įsisteigusios bet kurioje valstybėje narėje, dukterinė įmonė;“
Pakeitimas
67
Pasiūlymas dėl direktyvos – iš dalies keičiantis aktas
3 straipsnio 1 a punktas (naujas)
Direktyva 2006/48/EB
4 straipsnio 49 b punktas (naujas)
Komisijos siūlomas tekstas
Pakeitimas
(1) 4 straipsnis papildomas šiuo 49 punktu :
(1) 4 straipsnis papildomas šiais punktais :
„(49) „mišrią veiklą vykdanti finansų kontroliuojančioji (holdingo) bendrovė – mišrią veiklą vykdanti finansų kontroliuojančioji (holdingo) bendrovė, kaip apibrėžta Europos Parlamento ir Tarybos direktyvos 2002/87/EB dėl finansiniam konglomeratui priklausančių kredito įstaigų, draudimo įmonių ir investicinių firmų 1 2 straipsnio 15 dalyje;“
„(49) „mišrią veiklą vykdanti finansų kontroliuojančioji (holdingo) bendrovė – mišrią veiklą vykdanti finansų kontroliuojančioji (holdingo) bendrovė, kaip apibrėžta Direktyvos 2002/87/EB 2 straipsnio 15 dalyje;
(49a) alternatyvaus investavimo fondų valdytojas – alternatyvaus investavimo fondų valdytojas, kaip apibrėžta Europos Parlamento ir Tarybos direktyvos 2011/.../ES 4 straipsnio 1 dalies c punkte.“
_____
1 OL L 35, 2003 2 11, p. 1.
Pagrindimas
Šiuo pakeitimu nustatoma AIFV apibrėžtis, kad būtų galima Volckerio taisyklę taikyti bankams.
Pakeitimas
68
Pasiūlymas dėl direktyvos – iš dalies keičiantis aktas
3 straipsnio 1 b punktas (naujas)
Direktyva 2006/48/EB
14 straipsnis
Komisijos siūlomas tekstas
Pakeitimas
(1b) 14 straipsnis pakeičiamas taip:
„14 straipsnis
Apie kiekvieną leidimą pranešama EBI. Kiekvienos kredito įstaigos, kuriai buvo išduotas leidimas veiklai, pavadinimas įtraukiamas į duomenų bazę, taip pat įtraukiama informacija apie tos įstaigos, įskaitant visų tos įstaigos įsteigtų juridinių asmenų, teisinę ir veiklos struktūrą . EBI šią duomenų bazę skelbia savo tinklavietėje ir nuolat ją atnaujina.“
Pagrindimas
Šiuo pakeitimu užtikrinama, kad pranešėjo pakeitime (31) numatyto reikalavimo, pagal kurį Jungtinis komitetas turi stebėti visų konglomeratų teisinę ir veiklos struktūrą, taikymo sritis išplečiama – Europos bankininkystės institucija turi stebėti bankus.
Pakeitimas
69
Pasiūlymas dėl direktyvos – iš dalies keičiantis aktas
3 straipsnio 1 c punktas (naujas)
Direktyva 2006/48/EB
39 straipsnio 1 dalies b punktas
Komisijos siūlomas tekstas
Pakeitimas
(1c) 39 straipsnio 1 dalies b punktas pakeičiamas taip:
„ b) kredito įstaigų, kurios veikia trečiosiose šalyse ir kurių patronuojančios įmonės (kredito įstaigos, finansų kontroliuojančiosios (holdingo) bendrovės arba mišrią veiklą vykdančios finansų kontroliuojančiosios (holdingo) bendrovės) pagrindinė buveinė yra Sąjungos teritorijoje.“
Pakeitimas
70
Pasiūlymas dėl direktyvos – iš dalies keičiantis aktas
3 straipsnio 1 d punktas (naujas)
Direktyva 2006/48/EB
39 straipsnio 2 dalies a punktas
Komisijos siūlomas tekstas
Pakeitimas
(1d) 39 straipsnio 2 dalies a punktas pakeičiamas taip:
„ a) valstybių narių kompetentingos institucijos galėtų gauti informacijos, reikalingos kredito įstaigų, finansų kontroliuojančiųjų (holdingo) bendrovių arba mišrią veiklą vykdančių finansų kontroliuojančiųjų (holdingo) bendrovių , kurios yra Sąjungos teritorijoje ir kurių dukterinės kredito įstaigos arba dukterinės finansų įstaigos yra ne Sąjungos teritorijoje arba kurios dalyvauja valdant pastarųjų įstaigų kapitalą, priežiūrą atliekant remiantis konsoliduotais duomenimis apie finansinę padėtį; ir“.
Pakeitimas
71
Pasiūlymas dėl direktyvos – iš dalies keičiantis aktas
3 straipsnio 1 e punktas (naujas)
Direktyva 2006/48/EB
69 straipsnio 2 dalis
Komisijos siūlomas tekstas
Pakeitimas
(1e) 69 straipsnio 2 dalis pakeičiama taip:
„ 2. Valstybės narės gali pasinaudoti šio straipsnio 1 dalyje numatyta galimybe, kai patronuojanti įmonė yra finansų kontroliuojančioji (holdingo) bendrovė arba mišrią veiklą vykdanti finansų kontroliuojančioji (holdingo) bendrovė , įsteigta toje pačioje valstybėje narėje kaip kredito įstaiga, jeigu jai taikoma tokia pati priežiūra kaip kredito įstaigoms, pirmiausia – 71 straipsnio 1 dalyje nurodyti standartai.“
Pakeitimas
72
Pasiūlymas dėl direktyvos – iš dalies keičiantis aktas
3 straipsnio 3 a punktas (naujas)
Direktyva 2006/48/EB
72 a straipsnis (naujas)
Komisijos siūlomas tekstas
Pakeitimas
(3a) Įterpiamas šis straipsnis:
„72a straipsnis
1. Jeigu mišrią veiklą vykdančiai finansų kontroliuojančiajai bendrovei taikomos lygiavertės nuostatos pagal šią direktyvą ir pagal Direktyvą 2002/87/EB, visų pirma su konsoliduoto kapitalo pakankamumo reikalavimais ar rizika grindžiama priežiūra susijusios nuostatos, už konsoliduotos priežiūros vykdymą atsakinga kompetentinga institucija, po konsultacijų su kitomis už dukterinių įmonių priežiūrą atsakingomis kompetentingomis institucijomis, gali šiai mišrią veiklą vykdančiai finansų kontroliuojančiajai bendrovei taikyti tik Direktyvos 2002/87/EB nuostatą.
2. Jeigu mišrią veiklą vykdančiai finansų kontroliuojančiajai bendrovei pagal šią direktyvą ir pagal Direktyvą 2009/138/EB taikomos lygiavertės nuostatos, visų pirma su konsoliduoto kapitalo pakankamumo reikalavimais ar rizika grindžiama priežiūra susijusios nuostatos, už konsoliduotos priežiūros vykdymą atsakinga kompetentinga institucija, sutarusi su draudimo sektoriaus grupės priežiūros institucija, gali šiai mišrią veiklą vykdančiai finansų kontroliuojančiajai bendrovei taikyti tik direktyvos nuostatą dėl svarbiausio finansinio sektoriaus, kaip apibrėžta Direktyvos 2002/87/EB 3 straipsnio 2 dalyje.
3. Konsoliduotos priežiūros institucija informuoja EBI ir Europos Parlamento ir Tarybos reglamentu (ES) Nr. 1094/2010 įsteigtą Europos priežiūros instituciją (Europos draudimo ir profesinių pensijų instituciją) (EDPPI) apie sprendimus, priimtus pagal šio straipsnio 1 ir 2 dalis. EBI, EDPPI ir Europos Parlamento ir Tarybos reglamentu (ES) Nr. 1095/2010 3 įsteigta Europos priežiūros institucija (Europos vertybinių popierių ir rinkų institucija) (EVPRI), pasitelkdamos Jungtinį komitetą, parengia gaires, kuriomis siekiama suderinti priežiūros praktiką, ir per trejus metus nuo šių gairių priėmimo parengia techninių reguliavimo standartų projektus.
Komisijai suteikiami įgaliojimai Reglamento (ES) Nr. 1093/2010, Reglamento (ES) Nr. 1094/2010 ir Reglamento (ES) Nr. 1095/2010 10–14 straipsniuose nustatyta tvarka priimti pirmoje dalyje nurodytus techninių reguliavimo standartų projektus.
_________
1 OL L 331, 2010 12 15, p. 12.
2 OL L 331, 2010 12 15, p. 48.
3 OL L 331, 2010 12 15, p. 84.“
Pakeitimas
73
Pasiūlymas dėl direktyvos – iš dalies keičiantis aktas
3 straipsnio 3 b punktas (naujas)
Direktyva 2006/48/EB
73 straipsnio 2 dalis
Komisijos siūlomas tekstas
Pakeitimas
(3b) 73 straipsnio 2 dalis pakeičiama taip:
„ 2. Kompetentingos institucijos turi reikalauti, kad dukterinės kredito įstaigos iš dalies konsoliduotai taikytų šios direktyvos 75, 120 bei 123 straipsniuose ir 5 skirsnyje nurodytus reikalavimus, jeigu tos kredito įstaigos arba patronuojanti įmonė, kai ji yra finansų kontroliuojančioji (holdingo) bendrovė arba mišrią veiklą vykdanti finansų kontroliuojančioji (holdingo) bendrovė , turi kredito įstaigą arba finansų įstaigą, arba turto valdymo bendrovę, kaip apibrėžta Direktyvos 2002/87/EB 2 straipsnio 5 dalyje, kaip dukterinę įmonę trečiojoje šalyje, arba dalyvauja valdant tokios įmonės kapitalą.“
Pakeitimas
74
Pasiūlymas dėl direktyvos – iš dalies keičiantis aktas
3 straipsnio 3 c punktas (naujas)
Direktyva 2006/48/EB
80 straipsnio 7 dalies a punktas
Komisijos siūlomas tekstas
Pakeitimas
(3c) 80 straipsnio 7 dalies a punktas pakeičiamas taip:
„ a) sandorio šalis yra institucija ar finansų kontroliuojančioji (holdingo) bendrovė, mišrią veiklą vykdanti finansų kontroliuojančioji (holdingo) bendrovė , finansų įstaiga, turto valdymo bendrovė ar pagalbines paslaugas teikianti įmonė, kurioms taikomi atitinkami riziką ribojantys reikalavimai;“
Pakeitimas
75
Pasiūlymas dėl direktyvos – iš dalies keičiantis aktas
3 straipsnio 3 d punktas (naujas)
Direktyva 2006/48/EB
84 straipsnio 2 dalies antra pastraipa
Komisijos siūlomas tekstas
Pakeitimas
(3d) 84 straipsnio 2 dalies antra pastraipa pakeičiama taip:
„Jei ES patronuojanti kredito įstaiga ir jos dukterinės įmonės arba ES patronuojanti finansų kontroliuojančioji (holdingo) bendrovė ir jos dukterinės įmonės, arba ES patronuojanti mišrią veiklą vykdanti finansų kontroliuojančioji (holdingo) bendrovė ir jos dukterinės įmonės vieningai taiko IRB metodą, tai kompetentingos institucijos gali leisti patronuojančiai įstaigai ir jos dukterinėms įmonėms kartu atitikti VII priedo 4 dalyje nurodytus minimalius reikalavimus.“
Pakeitimas
76
Pasiūlymas dėl direktyvos – iš dalies keičiantis aktas
3 straipsnio 4 a punktas (naujas)
Direktyva 2006/48/EB
89 straipsnio 1 dalies e punktas
Komisijos siūlomas tekstas
Pakeitimas
(4a) 89 straipsnio 1 dalies e punktas pakeičiamas taip:
„ e) kredito įstaigos pozicijoms sandorio šaliai, kuri yra jos patronuojanti įmonė, dukterinė įmonė ar patronuojančios įmonės dukterinė įmonė, jei ši sandorio šalis yra institucija ar finansų kontroliuojančioji (holdingo) bendrovė, mišrią veiklą vykdanti finansų kontroliuojančioji (holdingo) bendrovė , finansų įstaiga, turto valdymo bendrovė ar papildomas paslaugas teikianti įmonė, kurioms taikomi atitinkami riziką ribojantys reikalavimai, arba Direktyvos 83/349/EEB 12 straipsnio 1 dalyje numatytu būdu su ja susijusi įmonė ir kredito įstaigų, kurios atitinka 80 straipsnio 8 dalyje nustatytus reikalavimus, pozicijoms;“;
Pakeitimas
77
Pasiūlymas dėl direktyvos – iš dalies keičiantis aktas
3 straipsnio 5 punktas
Direktyva 2006/48/EB
105 straipsnio 3 dalis
Komisijos siūlomas tekstas
Pakeitimas
3. Jei ES patronuojanti kredito įstaiga ir jos dukterinės įmonės arba ES patronuojančios finansų kontroliuojančiosios (holdingo) bendrovės ar ES patronuojančios mišrią veiklą vykdančios finansų kontroliuojančiosios (holdingo) bendrovės dukterinės įmonės ketina taikyti pažangųjį vertinimo metodą, įvairių juridinių asmenų kompetentingos institucijos turi glaudžiai bendradarbiauti, kaip numatyta 129–132 straipsniuose. Į paraišką taikyti šį metodą įtraukiami X priedo 3 dalyje išvardyti elementai.
3. Jei ES patronuojanti kredito įstaiga ir jos dukterinės įmonės , ES patronuojanti finansų kontroliuojančioji (holdingo) bendrovė ir jos dukterinės įmonės ar ES patronuojanti mišrią veiklą vykdanti finansų kontroliuojančioji (holdingo) bendrovė ir jos dukterinės įmonės ketina taikyti pažangųjį vertinimo metodą, įvairių juridinių asmenų kompetentingos institucijos turi glaudžiai bendradarbiauti, kaip numatyta 129–132 straipsniuose. Į paraišką taikyti šį metodą įtraukiami X priedo 3 dalyje išvardyti elementai.
Pakeitimas
78
Pasiūlymas dėl direktyvos – iš dalies keičiantis aktas
3 straipsnio 5 punktas
Direktyva 2006/48/EB
105 straipsnio 4 dalis
Komisijos siūlomas tekstas
Pakeitimas
4. Jei ES patronuojanti kredito įstaiga ir jos dukterinės įmonės arba ES patronuojančios finansų kontroliuojančiosios (holdingo) bendrovės ar ES patronuojančios mišrią veiklą vykdančios finansų kontroliuojančiosios (holdingo) bendrovės dukterinės įmonės pažangųjį vertinimo metodą taiko vieningai, tai kompetentingos institucijos gali leisti, kad X priedo 3 dalyje nurodytus tinkamumo kriterijus patronuojanti įstaiga ir jos dukterinės įmonės atitiktų kartu.
4. Jei ES patronuojanti kredito įstaiga ir jos dukterinės įmonės , ES patronuojanti finansų kontroliuojančioji (holdingo) bendrovė ir jos dukterinės įmonės ar ES patronuojanti mišrią veiklą vykdanti finansų kontroliuojančioji (holdingo) bendrovė ir jos dukterinės įmonės pažangųjį vertinimo metodą taiko vieningai, tai kompetentingos institucijos gali leisti, kad X priedo 3 dalyje nurodytus tinkamumo kriterijus patronuojanti įstaiga ir jos dukterinės įmonės atitiktų kartu.
Pakeitimas
79
Pasiūlymas dėl direktyvos – iš dalies keičiantis aktas
3 straipsnio 5 a punktas (naujas)
Direktyva 2006/48/EB
122a straipsnio 2 dalis
Komisijos siūlomas tekstas
Pakeitimas
(5a) 122a straipsnio 2 dalis pakeičiama taip:
„ 2. Tais atvejais, kai ES patronuojanti kredito įstaiga, ES patronuojanti finansų kontroliuojančioji (holdingo) bendrovė arba ES patronuojanti mišrią veiklą vykdanti finansų kontroliuojančioji (holdingo) bendrovė , ar viena iš jos dukterinių įmonių, kaip iniciatorius ar rėmėjas pakeičia vertybiniais popieriais pozicijas iš kelių kredito įstaigų, investicinių įmonių ar kitų finansų įstaigų, kurioms taikoma konsoliduota priežiūra, 1 dalyje nurodytas reikalavimas gali būti įvykdytas remiantis susijusios ES patronuojančios kredito įstaigos, ES patronuojančios finansų kontroliuojančios (holdingo) bendrovės arba ES patronuojančios mišrią veiklą vykdančios finansų kontroliuojančiosios (holdingo) bendrovės konsoliduota padėtimi. Ši dalis taikoma tik tais atvejais, kai pakeistas vertybiniais popieriais pozicijas sukūrusios kredito įstaigos, investicinės įmonės ar finansų įstaigos yra pačios įsipareigojusios laikytis 6 dalyje nustatytų reikalavimų ir iniciatoriui ar rėmėjui bei ES patronuojančiai kredito įstaigai, ES patronuojančiai finansų kontroliuojančiajai bendrovei arba ES patronuojančiai mišrią veiklą vykdančiai finansų kontroliuojančiajai (holdingo) bendrovei laiku pateikti informaciją, kurios reikia, kad būtų įvykdyti 7 dalyje nurodyti reikalavimai.“
Pakeitimas
80
Pasiūlymas dėl direktyvos – iš dalies keičiantis aktas
3 straipsnio 6 punktas
Direktyva 2006/48/EB
125 straipsnio 2 dalis
Komisijos siūlomas tekstas
Pakeitimas
2. Jei kredito įstaigos patronuojanti įmonė yra valstybėje narėje veikiant patronuojanti finansų kontroliuojančioji (holdingo) bendrovė, ES patronuojančioji finansų kontroliuojančioji (holdingo) bendrovė arba ES patronuojančioji mišrią veiklą vykdanti finansų kontroliuojančioji (holdingo) bendrovė, jos konsoliduotą priežiūrą vykdo šiai kredito įstaigai veiklos leidimą pagal 6 straipsnį išdavusios kompetentingos institucijos.
2. Jei kredito įstaigos patronuojanti įmonė yra valstybėje narėje veikianti patronuojanti finansų kontroliuojančioji (holdingo) bendrovė, valstybėje narėje veikianti patronuojanti mišrią veiklą vykdanti finansų kontroliuojančioji (holdingo) bendrovė, ES patronuojančioji finansų kontroliuojančioji (holdingo) bendrovė arba ES patronuojančioji mišrią veiklą vykdanti finansų kontroliuojančioji (holdingo) bendrovė, jos konsoliduotą priežiūrą vykdo šiai kredito įstaigai veiklos leidimą pagal 6 straipsnį išdavusios kompetentingos institucijos.
Pakeitimas
81
Pasiūlymas dėl direktyvos – iš dalies keičiantis aktas
3 straipsnio 7 punktas
Direktyva 2006/48/EB
126 straipsnio 1 dalis
Komisijos siūlomas tekstas
Pakeitimas
1. Jei leidimus veikti dviejose ar daugiau valstybių narių turinčios kredito įstaigos priklauso tai pačiai patronuojančiai finansų kontroliuojančiajai (holdingo) bendrovei valstybėje narėje, tai pačiai ES patronuojančiai finansų kontroliuojančiajai (holdingo) bendrovei arba tai pačiai mišrią veiklą vykdančiai finansų kontroliuojančiajai (holdingo) bendrovei, šių kredito įstaigų konsoliduotą priežiūrą vykdo valstybės narės, kurioje įkurta finansų kontroliuojančioji (holdingo) bendrovė arba mišrią veiklą vykdanti finansų kontroliuojančioji (holdingo) bendrovė, kompetentingos institucijos.
1. Jei leidimus veikti dviejose ar daugiau valstybių narių turinčios kredito įstaigos priklauso tai pačiai patronuojančiai finansų kontroliuojančiajai (holdingo) bendrovei valstybėje narėje, tai pačiai valstybėje narėje veikiančiai patronuojančiai mišrią veiklą vykdančiai finansų kontroliuojančiajai (holdingo) bendrovei, tai pačiai ES patronuojančiai finansų kontroliuojančiajai (holdingo) bendrovei arba tai pačiai ES patronuojančiai mišrią veiklą vykdančiai finansų kontroliuojančiajai (holdingo) bendrovei, šių kredito įstaigų konsoliduotą priežiūrą vykdo valstybės narės, kurioje įkurta finansų kontroliuojančioji (holdingo) bendrovė arba mišrią veiklą vykdanti finansų kontroliuojančioji (holdingo) bendrovė, kompetentingos institucijos.
Jei kredito įstaigos, turinčios leidimus veikti dviejose arba daugiau valstybių narių, priklauso daugiau nei vienai patronuojančiajai (holdingo) bendrovei, kurių pagrindinės buveinės yra skirtingose valstybėse narėse, o kiekvienoje iš šių valstybių yra kredito įstaiga, konsoliduotą priežiūrą vykdo didžiausią bendrą balansą turinčios kredito įstaigos kompetentinga institucija.
Jei kredito įstaigos, turinčios leidimus veikti dviejose arba daugiau valstybių narių, priklauso daugiau nei vienai patronuojančiai (holdingo) bendrovei arba mišrią veiklą vykdančiai finansų kontroliuojančiajai (holdingo) bendrovei , kurių pagrindinės buveinės yra skirtingose valstybėse narėse, o kiekvienoje iš šių valstybių yra kredito įstaiga, konsoliduotą priežiūrą vykdo didžiausią bendrą balansą turinčios kredito įstaigos kompetentinga institucija.
Pakeitimas
82
Pasiūlymas dėl direktyvos – iš dalies keičiantis aktas
3 straipsnio 8 dalies a punktas
Direktyva 2006/48/EB
127 straipsnio 1 dalis
Komisijos siūlomas tekstas
Pakeitimas
1. Valstybės narės prireikus priima priemones, kad būtų pradėta taikyti ir finansų kontroliuojančiųjų (holdingo) bendrovių ar mišrią veiklą vykdančių finansų kontroliuojančiųjų (holdingo) bendrovių konsoliduota priežiūra. Nepažeidžiant 135 straipsnio, finansų kontroliuojančiosios (holdingo) bendrovės ar mišrią veiklą vykdančios finansų kontroliuojančiosios (holdingo) bendrovės finansinės padėties konsolidavimas jokiu būdu nereiškia, kad kompetentingos institucijos turi prižiūrėti kiekvieną finansų kontroliuojančiąją (holdingo) bendrovę atskirai.
1. Valstybės narės prireikus priima priemones, kad būtų pradėta taikyti ir finansų kontroliuojančiųjų (holdingo) bendrovių ar mišrią veiklą vykdančių finansų kontroliuojančiųjų (holdingo) bendrovių konsoliduota priežiūra. Nepažeidžiant 135 straipsnio, finansų kontroliuojančiosios (holdingo) bendrovės ar mišrią veiklą vykdančios finansų kontroliuojančiosios (holdingo) bendrovės finansinės padėties konsolidavimas jokiu būdu nereiškia, kad kompetentingos institucijos turi prižiūrėti kiekvieną finansų kontroliuojančiąją (holdingo) bendrovę ar mišrią veiklą vykdančią finansų kontroliuojančiąją (holdingo) bendrovę atskirai.
Pakeitimas
83
Pasiūlymas dėl direktyvos – iš dalies keičiantis aktas
3 straipsnio 8 punkto b papunktis
Direktyva 2006/48/EB
127 straipsnio 3 dalis
Komisijos siūlomas tekstas
Pakeitimas
3. Valstybės narės numato, kad už konsoliduotą priežiūrą atsakingos jų kompetentingos institucijos gali pareikalauti, kad kredito įstaigų, finansų kontroliuojančiųjų (holdingo) bendrovių ar mišrią veiklą vykdančių finansų kontroliuojančiųjų (holdingo) bendrovių dukterinės įmonės, kurioms nėra taikoma konsoliduota priežiūra, pateiktų 137 straipsnyje nurodytą informaciją. Šiuo atveju taikoma tame straipsnyje nustatyta informacijos perdavimo ir tikrinimo tvarka.
3. Šis pakeitimas tekstui lietuvių kalba įtakos neturi.
Pakeitimas
84
Pasiūlymas dėl direktyvos – iš dalies keičiantis aktas
3 straipsnio 10 a punktas (naujas)
Direktyva 2006/48/EB
129 straipsnio 3 dalies pirma, penkta ir devinta pastraipos
Komisijos siūlomas tekstas
Pakeitimas
(10a) 129 straipsnio 3 dalis iš dalies keičiama taip:
a) pirma pastraipa pakeičiama taip:
„ 3. Konsoliduotos priežiūros institucija ir kompetentingos institucijos, atsakingos už ES patronuojančios kredito įstaigos, ES patronuojančios finansų kontroliuojančiosios (holdingo) bendrovės arba ES patronuojančios mišrią veiklą vykdančios finansų kontroliuojančiosios (holdingo) bendrovės dukterinių įmonių valstybėje narėje priežiūrą, deda visas pastangas, kad priimtų bendrą sprendimą dėl 123 ir 124 straipsnių taikymo nustatant grupės konsoliduotų nuosavų lėšų pakankamumą pagal jos finansinę padėtį bei rizikos pobūdį ir reikalaujamą nuosavų lėšų dydį taikant 136 straipsnio 2 dalį kiekvienam bankų grupės subjektui konsoliduotai.“
b) penkta pastraipa pakeičiama taip:
„Sprendimą dėl 123 ir 124 straipsnių bei 136 straipsnio 2 dalies taikymo priima už ES patronuojančios kredito įstaigos, ES patronuojančios finansų kontroliuojančiosios (holdingo) bendrovės arba ES patronuojančios mišrią veiklą vykdančios finansų kontroliuojančiosios (holdingo) bendrovės dukterinių įmonių priežiūrą atsakingos atitinkamos kompetentingos institucijos atskirai arba iš dalies konsoliduotai, tinkamai atsižvelgusios į konsoliduotos priežiūros institucijos nuomonę ir išlygas. Jeigu pasibaigus keturių mėnesių laikotarpiui kuri nors iš atitinkamų kompetentingų institucijų klausimą perdavė EBI, kaip numatyta Reglamento (ES) Nr. 1093/2010 19 straipsnyje, kompetentingos institucijos atideda sprendimo priėmimą ir laukia, kol EBI, remdamasi to reglamento 19 straipsnio 3 dalimi, priims sprendimą, tuomet kompetentingos institucijos priima sprendimą vadovaudamosi EBI sprendimu. Keturių mėnesių laikotarpis laikomas tame reglamente numatytu taikinimo terminu. EBI sprendimą priima per vieną mėnesį. Pasibaigus keturių mėnesių laikotarpiui arba priėmus bendrą sprendimą klausimas EBI neperduodamas.“
c) devinta pastraipa pakeičiama taip:
„Pirmoje pastraipoje nurodytas bendras sprendimas ir, nesant bendro sprendimo, pagal ketvirtą ir penktą pastraipas priimtas sprendimas atnaujinamas kiekvienais metais arba, išskirtinėmis aplinkybėmis, kai už ES patronuojančios kredito įstaigos, ES patronuojančios finansų kontroliuojančiosios (holdingo) bendrovės arba ES patronuojančios mišrią veiklą vykdančios finansų kontroliuojančiosios (holdingo) bendrovės dukterinių įmonių priežiūrą atsakinga kompetentinga institucija raštu pateikia visapusiškai pagrįstą prašymą konsoliduotos priežiūros institucijai atnaujinti sprendimą dėl 136 straipsnio 2 dalies taikymo. Pastaruoju atveju atnaujinimas gali būti reglamentuojamas dvišaliu pagrindu tarp konsoliduotos priežiūros institucijos ir prašymą pateikiančios kompetentingos institucijos.“
Pakeitimas
85
Pasiūlymas dėl direktyvos – iš dalies keičiantis aktas
3 straipsnio 10 b punktas (naujas)
Direktyva 2006/48/EB
131 a straipsnio 2 dalies trečia pastraipa
Komisijos siūlomas tekstas
Pakeitimas
(10b) 131a straipsnio 2 dalies trečia pastraipa pakeičiama taip:
„Priežiūros institucijų kolegijose gali dalyvauti už ES patronuojančios kredito įstaigos, ES patronuojančios finansų kontroliuojančiosios (holdingo) bendrovės arba ES patronuojančios mišrią veiklą vykdančios finansų kontroliuojančiosios (holdingo) bendrovės dukterinių įmonių priežiūrą atsakingos kompetentingos institucijos, priimančiosios šalies, kurioje įsteigti svarbūs filialai, nurodyti 42a straipsnyje, kompetentingos institucijos, prireikus – centriniai bankai, bei, atitinkamais atvejais ir jeigu laikomasi konfidencialumo reikalavimų, kurie, visų kompetentingų institucijų nuomone, yra lygiaverčiai 1 skyriaus 2 skirsnyje nustatytiems reikalavimams, trečiųjų šalių kompetentingos institucijos.“
Pakeitimas
86
Pasiūlymas dėl direktyvos – iš dalies keičiantis aktas
3 straipsnio 10 c punktas (naujas)
Direktyva 2006/48/EB
132 straipsnio 1 dalies trečia pastraipa
Komisijos siūlomas tekstas
Pakeitimas
(10c) 132 straipsnio 1 dalies trečia pastraipa pakeičiama taip:
„Visų pirma kompetentingos institucijos, atsakingos už konsoliduotą ES patronuojančių kredito įstaigų ir kredito įstaigų, kurias kontroliuoja ES patronuojančios finansų kontroliuojančiosios (holdingo) bendrovės arba ES patronuojančios mišrią veiklą vykdančios finansų kontroliuojančiosios (holdingo) bendrovės , priežiūrą, teikia visą susijusią informaciją kitų valstybių narių kompetentingoms institucijoms, kurios prižiūri šių patronuojančių įmonių dukterines įmones. Nustatant svarbios informacijos apimtį, atsižvelgiama į šių dukterinių įmonių svarbą tų valstybių narių finansinėje sistemoje.“
Pakeitimas
87
Pasiūlymas dėl direktyvos – iš dalies keičiantis aktas
3 straipsnio 10 d punktas (naujas)
Direktyva 2006/48/EB
135 straipsnis
Komisijos siūlomas tekstas
Pakeitimas
(10d) 135 straipsnis pakeičiamas taip:
„135 straipsnis
Valstybės narės reikalauja, kad finansų kontroliuojančiosios (holdingo) bendrovės arba mišrią veiklą vykdančios finansų kontroliuojančiosios (holdingo) bendrovės veiklai veiksmingai vadovautų pakankamai geros reputacijos asmenys, turintys pakankamai patirties tokioms pareigoms vykdyti.“
Pakeitimas
88
Pasiūlymas dėl direktyvos – iš dalies keičiantis aktas
3 straipsnio 10 e punktas (naujas)
Direktyva 2006/48/EB
139 straipsnio 3 dalies pirma pastraipa
Komisijos siūlomas tekstas
Pakeitimas
(10e) 139 straipsnio 3 dalies pirma pastraipa pakeičiama taip:
„ 3. Valstybės narės įgalioja savo kompetentingas institucijas keistis 2 dalyje nurodyta informacija suprasdamos, jog tai jokiu būdu nereiškia, kad rinkdamos ir kaupdamos informaciją, susijusią su finansų kontroliuojančiosiomis (holdingo) bendrovėmis, mišrią veiklą vykdančiomis finansų kontroliuojančiosiomis (holdingo) bendrovėmis, finansų įstaigomis arba papildomas paslaugas teikiančiomis įmonėmis, kompetentingos institucijos turi atskirai atlikti minėtų institucijų arba įmonių priežiūrą.“
Pakeitimas
89
Pasiūlymas dėl direktyvos – iš dalies keičiantis aktas
3 straipsnio 10 f punktas (naujas)
Direktyva 2006/48/EB
140 straipsnio 1 ir 3 dalys
Komisijos siūlomas tekstas
Pakeitimas
(10f) 140 straipsnis iš dalies keičiamas taip:
a) 1 dalis pakeičiama taip:
„ 1. Jeigu kredito įstaiga, finansų kontroliuojančioji (holdingo) bendrovė , mišrią veiklą vykdanti finansų kontroliuojančioji (holdingo) bendrovė arba mišrią veiklą vykdanti kontroliuojančioji (holdingo) bendrovė kontroliuoja vieną arba kelias dukterines įmones, kurios yra draudimo įmonės arba kitos investavimo paslaugas teikiančios įmonės ir kurios turi gauti leidimą veiklai, kompetentingos institucijos ir institucijos, kurias valstybė įgaliojo atlikti draudimo įmonių arba kitų investavimo paslaugas teikiančių įmonių priežiūrą, glaudžiai bendradarbiauja. Nepažeisdamos savo atitinkamų įsipareigojimų, šios institucijos teikia viena kitai visą informaciją, kuri gali palengvinti joms vykdyti savo užduotis ir leidžia atlikti jų prižiūrimų įmonių veiklos ir bendros finansinės padėties priežiūrą.“
b) 3 dalis pakeičiama taip:
„ 3. Kompetentingos institucijos, kurios atsako už konsoliduotą priežiūrą, sudaro 71 straipsnio 2 dalyje nurodytų finansų kontroliuojančiųjų (holdingo) bendrovių arba mišrią veiklą vykdančių finansų kontroliuojančiųjų (holdingo) bendrovių sąrašus. Šie sąrašai perduodami kitų valstybių narių kompetentingoms institucijoms, EBI ir Komisijai.“
Pakeitimas
90
Pasiūlymas dėl direktyvos – iš dalies keičiantis aktas
3 straipsnio 12 a punktas (naujas)
Direktyva 98/78/EB
143 straipsnio 3 dalies trečia pastraipa
Komisijos siūlomas tekstas
Pakeitimas
(12a) 143 straipsnio 3 dalies trečia pastraipa pakeičiama taip:
„Kompetentingos institucijos pirmiausia gali pareikalauti, kad būtų įsteigta finansų kontroliuojančioji (holdingo) bendrovė arba mišrią veiklą vykdanti finansų kontroliuojančioji (holdingo) bendrovė , kurios pagrindinė buveinė būtų Sąjungoje , ir tos finansų kontroliuojančiosios (holdingo) bendrovės arba mišrią veiklą vykdančios finansų kontroliuojančiosios (holdingo) bendrovės konsoliduotai pozicijai taikyti konsoliduotos priežiūros nuostatas.“
Pakeitimas
91
Pasiūlymas dėl direktyvos – iš dalies keičiantis aktas
3a straipsnio pavadinimas ir įžanginė dalis (nauja)
Direktyva 2009/138/EB
Komisijos siūlomas tekstas
Pakeitimas
3a straipsnis
Direktyvos 2009/138/EB pakeitimai
Direktyva 2009/138/EB iš dalies keičiama taip:
Pakeitimas
92
Pasiūlymas dėl direktyvos – iš dalies keičiantis aktas
3 a straipsnio 1 punktas (naujas)
Direktyva 2009/138/EB
25 a straipsnis (naujas)
Komisijos siūlomas tekstas
Pakeitimas
(1) Įterpiamas šis straipsnis:
„25a straipsnis
Pranešimas apie leidimus ir jų skelbimas
Apie kiekvieną leidimą pranešama Europos priežiūros institucijai (Europos draudimo ir profesinių pensijų institucijai), įsteigtai Europos Parlamento ir Tarybos reglamentu (ES) Nr. 1094/2010 1 (EDPPI). Kiekvienos draudimo ar perdraudimo įmonės, kuriai buvo išduotas leidimas veiklai, pavadinimas įtraukiamas į duomenų bazę, taip pat įtraukiama tos įmonės, įskaitant visų tos įmonės įsteigtų juridinių asmenų, teisinė ir veiklos struktūra. EDPPI tą sąrašą skelbia savo interneto svetainėje ir nuolat atnaujina.
_____________
1. OL L 331, 2010 12 15, p. 48.“
Pagrindimas
Šiuo pakeitimu užtikrinama, kad pranešėjo pakeitime (31) numatyto reikalavimo, pagal kurį Jungtinis komitetas turi stebėti visų konglomeratų teisinę ir veiklos struktūrą, taikymo sritis išplečiama – Europos draudimo ir profesinių pensijų institucija turi stebėti draudimo ir perdraudimo įmones.
Pakeitimas
93
Pasiūlymas dėl direktyvos – iš dalies keičiantis aktas
3 a straipsnio 2 punktas (naujas)
Direktyva 2009/138/EB
212 straipsnio 1 dalies f ir g punktai
Komisijos siūlomas tekstas
Pakeitimas
(2) 212 straipsnio 1 dalies f ir g punktai pakeičiami taip:
„ f) draudimo kontroliuojančioji (holdingo) bendrovė – patronuojanti įmonė, kuri nėra mišrią veiklą vykdanti finansų kontroliuojančioji (holdingo) bendrovė [...] ir kurios pagrindinis veiklos tikslas – įsigyti ir turėti dalyvavimo teises dukterinėse įmonėse, kai tos dukterinės įmonės išimtinai arba daugiausia yra draudimo įmonės ar perdraudimo įmonės arba trečiosios šalies draudimo ar perdraudimo įmonės, o bent viena iš tokių dukterinių įmonių yra draudimo arba perdraudimo įmonė.
g) mišrios veiklos draudimo kontroliuojančioji (holdingo) bendrovė – patronuojanti įmonė, išskyrus draudimo įmonę, trečiosios šalies draudimo įmonę, perdraudimo įmonę, trečiosios šalies perdraudimo įmonę ir draudimo kontroliuojančiąją bendrovę arba mišrią veiklą vykdančią finansų kontroliuojančiąją (holdingo) bendrovę [...], tarp kurios dukterinių įmonių yra bent viena draudimo arba perdraudimo įmonė.
ga) mišrią veiklą vykdanti finansų kontroliuojančioji (holdingo) bendrovė – mišrią veiklą vykdanti finansų holdingo bendrovė, kaip apibrėžta Direktyvos 2002/87/EB 2 straipsnio 15 dalyje.“
Pakeitimas
94
Pasiūlymas dėl direktyvos – iš dalies keičiantis aktas
3 a straipsnio 3 punktas (naujas)
Direktyva 2009/138/EB
213 straipsnio 2 ir 3 dalys
Komisijos siūlomas tekstas
Pakeitimas
(3) 213 straipsnio 2 ir 3 dalys pakeičiamos taip:
„ 2. Valstybės narės užtikrina, kad grupių lygmeniu būtų prižiūrimos šios įmonės:
a) draudimo ar perdraudimo įmonės, kurios yra ne mažiau kaip vienos draudimo įmonės, perdraudimo įmonės, trečiosios šalies draudimo įmonės ar trečiosios šalies perdraudimo įmonės dalyvaujančios įmonės, kaip nustatyta 218–258 straipsniuose;
b) draudimo ar perdraudimo įmonės, kurių patronuojanti įmonė yra draudimo kontroliuojančioji bendrovė arba mišrią veiklą vykdanti finansų kontroliuojančioji (holdingo) bendrovė , o jos pagrindinė buveinė yra Sąjungoje , kaip nustatyta 218–258 straipsniuose;
c) draudimo ar perdraudimo įmonės, kurių patronuojanti įmonė yra draudimo kontroliuojančioji bendrovė arba mišrią veiklą vykdanti finansų kontroliuojančioji (holdingo) bendrovė , o jos pagrindinė buveinė yra ne Sąjungoje , arba trečiosios šalies draudimo ar perdraudimo įmonė, kaip nustatyta 260–263 straipsniuose;
d) draudimo ar perdraudimo įmonės, kurių patronuojanti įmonė yra mišrios veiklos draudimo kontroliuojančioji bendrovė, kaip nustatyta 265 straipsnyje.
3. 2 dalies a ir b punktuose nurodytais atvejais, jei dalyvaujanti draudimo ar perdraudimo įmonė arba draudimo kontroliuojančioji (holdingo) bendrovė arba mišrią veiklą vykdanti finansų kontroliuojančioji (holdingo) bendrovė , kurios pagrindinė buveinė yra Sąjungoje , yra reguliuojamo subjekto arba mišrią veiklą vykdančios finansų kontroliuojančiosios (holdingo) bendrovės, kuriai taikoma papildoma priežiūra pagal Direktyvos 2002/87/EB 5 straipsnio 2 dalį, susijusi įmonė, arba ji pati yra tokia kontroliuojama įmonė arba mišrią veiklą vykdanti finansų kontroliuojančioji (holdingo) bendrovė , grupės priežiūros institucija po konsultacijų su kitomis atitinkamomis priežiūros institucijomis gali nuspręsti tos dalyvaujančios draudimo ar perdraudimo įmonės arba tos draudimo kontroliuojančiosios bendrovės ar mišrią veiklą vykdančios finansų kontroliuojančiosios (holdingo) bendrovės lygmeniu nevykdyti rizikos koncentracijos priežiūros, nurodytos šios direktyvos 244 straipsnyje, arba sandorių grupės viduje priežiūros, nurodytos šios direktyvos 245 straipsnyje, arba abiejų.
3a. Jeigu mišrią veiklą vykdančiai finansų kontroliuojančiajai bendrovei ir pagal šią direktyvą, ir pagal Direktyvą 2002/87/EB taikomos lygiavertės nuostatos, visų pirma su konsoliduoto kapitalo pakankamumo reikalavimais ar rizika grindžiama priežiūra susijusios nuostatos, už papildomos priežiūros vykdymą atsakinga kompetentinga institucija, po konsultacijų su kitomis priežiūros institucijomis, gali tai mišrią veiklą vykdančiai finansų kontroliuojančiajai bendrovei taikyti tik Direktyvos 2002/87/EB nuostatą.
3b. Jeigu mišrią veiklą vykdančiai finansų kontroliuojančiajai bendrovei ir pagal šią direktyvą, ir pagal Direktyvą 2006/48/EB taikoma lygiavertė nuostata, visų pirma su konsoliduoto kapitalo pakankamumo reikalavimais ar rizika grindžiama priežiūra susijusios nuostatos, už papildomos priežiūros vykdymą atsakinga kompetentinga institucija, sutarusi su bankų ir investicinių paslaugų sektoriaus konsoliduotos priežiūros institucija, gali taikyti tik direktyvos nuostatą dėl svarbiausio finansų sektoriaus, kaip apibrėžta Direktyvos 2002/87/EB 3 straipsnio 2 dalyje.
3c. Už papildomos priežiūros vykdymą atsakinga kompetentinga institucija informuoja Europos Parlamento ir Tarybos reglamentu (ES) Nr. 1093/2010 įsteigtą Europos priežiūros instituciją (Europos bankininkystės instituciją) 1 (EBI) ir EDPPI apie sprendimus, priimtus pagal 3a ir 3b dalis. EBI, EDPPI ir Reglamentu (ES) Nr. 1095/2010 2 įsteigta Europos priežiūros institucija (Europos vertybinių popierių ir rinkų institucija) (EVPRI), pasitelkdamos Jungtinį komitetą, parengia gaires, kuriomis siekiama suderinti priežiūros praktiką, ir per trejus metus nuo šių gairių priėmimo parengia techninių reguliavimo standartų projektus.
Komisijai suteikiami įgaliojimai Reglamento (ES) Nr. 1093/2010, Reglamento (ES) Nr. 1094/2010 ir Reglamento (ES) Nr. 1095/2010 10–14 straipsniuose nustatyta tvarka priimti pirmoje pastraipoje nurodytus techninių reguliavimo standartų projektus.
_______
1 OL L 331, 2010 12 15, p. 12.
2 OL L 331, 2010 12 15, p. 84.“
Pakeitimas
95
Pasiūlymas dėl direktyvos – iš dalies keičiantis aktas
3 a straipsnio 4 punktas (naujas)
Direktyva 2009/138/EB
214 straipsnio 1 dalis
Komisijos siūlomas tekstas
Pakeitimas
(4) 214 straipsnio 1 dalis pakeičiama taip:
„ 1. Priežiūros institucijos, vykdančios grupės priežiūrą pagal 213 straipsnį, neprivalo prižiūrėti atskirų trečiųjų šalių draudimo įmonių, trečiųjų šalių perdraudimo įmonių, draudimo kontroliuojančiųjų bendrovių, mišrią veiklą vykdančių finansų kontroliuojančiųjų (holdingo) bendrovių arba mišrios veiklos draudimo kontroliuojančiųjų (holdingo) bendrovių, nepažeidžiant 257 straipsnio, tiek, kiek tai susiję su draudimo kontroliuojančiosiomis bendrovėmis arba mišrią veiklą vykdančiomis finansų kontroliuojančiomis (holdingo) bendrovėmis .“
Pakeitimas
96
Pasiūlymas dėl direktyvos – iš dalies keičiantis aktas
3 a straipsnio 5 punktas (naujas)
Direktyva 2009/138/EB
215 straipsnio 1 ir 2 dalys
Komisijos siūlomas tekstas
Pakeitimas
(5) 215 straipsnio 1 ir 2 dalys pakeičiamos taip:
„ 1. Jei dalyvaujanti draudimo ar perdraudimo įmonė, arba draudimo kontroliuojančioji (holdingo) bendrovė, arba mišrią veiklą vykdanti finansų kontroliuojančioji (holdingo) bendrovė , nurodyta 213 straipsnio 2 dalies a ir b punktuose, pati yra kitos draudimo ar perdraudimo įmonės dukterinė įmonė arba kitos draudimo kontroliuojančiosios (holdingo) bendrovės ar kitos mišrią veiklą vykdančios finansų kontroliuojančiosios (holdingo) bendrovės , kurios pagrindinė buveinė yra Sąjungoje , dukterinė įmonė, 218–258 straipsniai taikomi tik pagrindinės patronuojančios draudimo ar perdraudimo įmonės, draudimo kontroliuojančiosios (holdingo) bendrovės arba mišrią veiklą vykdančios finansų kontroliuojančiosios (holdingo) bendrovės , kurios pagrindinė buveinė yra Sąjungoje , lygmeniu.
2. Jei 1 dalyje nurodyta pagrindinė patronuojanti draudimo ar perdraudimo įmonė, arba draudimo kontroliuojančioji (holdingo) bendrovė, arba mišrią veiklą vykdanti finansų kontroliuojančioji (holdingo) bendrovė , kurios pagrindinė buveinė yra Sąjungoje , yra įmonės, kurioms taikoma papildoma priežiūra pagal Direktyvos 2002/87/EB 5 straipsnio 2 dalį, dukterinė įmonė, grupės priežiūros institucija, po konsultacijų su kitomis atitinkamomis priežiūros institucijomis, gali nuspręsti tos pagrindinės patronuojančios įmonės lygmeniu nevykdyti rizikos koncentracijos priežiūros, nurodytos 244 straipsnyje, sandorių grupės viduje priežiūros, nurodytos 245 straipsnyje, arba abiejų.“
Pakeitimas
97
Pasiūlymas dėl direktyvos – iš dalies keičiantis aktas
3 a straipsnio 6 punktas (naujas)
Direktyva 2009/138/EB
216 straipsnio 1 dalis
Komisijos siūlomas tekstas
Pakeitimas
(6) 216 straipsnio 1 dalis pakeičiama taip:
„ 1. Jei 213 straipsnio 2 dalies a ir b punktuose nurodytos dalyvaujančios draudimo ar perdraudimo įmonės, arba draudimo kontroliuojančiosios (holdingo) bendrovės, arba mišrią veiklą vykdančios finansų kontroliuojančiosios (holdingo) bendrovės , kurių pagrindinė buveinė yra Sąjungoje , pagrindinė buveinė nėra toje pačioje valstybėje narėje, kaip pagrindinės Sąjungos lygmens patronuojančios įmonės, nurodytos 215 straipsnyje, valstybės narės gali leisti savo priežiūros institucijoms nuspręsti, po konsultacijų su grupės priežiūros institucija ir ta pagrindine Sąjungos lygmens patronuojančia įmone, taikyti nacionalinio lygmens grupės priežiūrą pagrindinei patronuojančiai draudimo ar perdraudimo įmonei, draudimo kontroliuojančiajai (holdingo) bendrovei arba mišrią veiklą vykdančiai finansų kontroliuojančiajai (holdingo) bendrovei .“
Pakeitimas
98
Pasiūlymas dėl direktyvos – iš dalies keičiantis aktas
3 a straipsnio 7 punktas (naujas)
Direktyva 2009/138/EB
219 straipsnis
Komisijos siūlomas tekstas
Pakeitimas
(7) 219 straipsnis pakeičiamas taip:
„219 straipsnis
Skaičiavimo dažnumas
1. Grupės priežiūros institucija užtikrina, kad [...] dalyvaujanti draudimo įmonė ar perdraudimo įmonė, arba draudimo kontroliuojančioji (holdingo) bendrovė, arba mišrią veiklą vykdanti finansų kontroliuojančioji (holdingo) bendrovė atliktų 218 straipsnio 2 ir 3 dalyse nurodytus skaičiavimus ne rečiau kaip kartą per metus.
Svarbius tų skaičiavimų duomenis ir rezultatus grupės priežiūros institucijai teikia dalyvaujanti draudimo ar perdraudimo įmonė arba, jei grupei vadovauja ne draudimo ar perdraudimo įmonė, draudimo kontroliuojančioji (holdingo) bendrovė arba mišrią veiklą vykdanti finansų kontroliuojančioji (holdingo) bendrovė arba grupės įmonė, kurią nurodo grupės priežiūros institucija po konsultacijų su kitomis atitinkamomis priežiūros institucijomis ir pačia grupe.
2. Draudimo įmonė, perdraudimo įmonė bei draudimo kontroliuojančioji (holdingo) bendrovė arba mišrią veiklą vykdanti finansų kontroliuojančioji (holdingo) bendrovė nuolat stebi grupės mokumo kapitalo reikalavimą. Kai grupės rizikos pobūdis labai skiriasi nuo prielaidų, kuriomis buvo pagrįstas grupės mokumo kapitalo reikalavimas, apie kurį buvo pranešta vėliausiai, grupės mokumo kapitalo reikalavimas nedelsiant perskaičiuojamas ir apie jį pranešama grupės priežiūros institucijai.
Kai yra įrodymų, kad nuo pranešimo apie naujausią grupės mokumo kapitalo reikalavimą datos grupės rizikos pobūdis labai pasikeitė, grupės priežiūros institucija gali pareikalauti, kad grupės mokumo kapitalo reikalavimas būtų perskaičiuotas.“
Pakeitimas
99
Pasiūlymas dėl direktyvos – iš dalies keičiantis aktas
3 a straipsnio 8 punktas (naujas)
Direktyva 2009/138/EB
226 straipsnis
Komisijos siūlomas tekstas
Pakeitimas
(8) 226 straipsnis pakeičiamas taip:
„226 straipsnis
Tarpininkės draudimo kontroliuojančiosios (holdingo) bendrovės
1. Apskaičiuojant grupės mokumą draudimo ar perdraudimo įmonės, kuri per draudimo kontroliuojančiąją (holdingo) bendrovę arba mišrią veiklą vykdančią finansų kontroliuojančiąją (holdingo) bendrovę turi dalyvavimo teises susijusioje draudimo įmonėje, susijusioje perdraudimo įmonėje, trečiosios šalies draudimo įmonėje ar trečiosios šalies perdraudimo įmonėje, atsižvelgiama į tarpininkės draudimo kontroliuojančiosios (holdingo) bendrovės arba mišrią veiklą vykdančios finansų kontroliuojančiosios (holdingo) bendrovės padėtį.
Tik šio apskaičiavimo tikslais tarpininkė draudimo kontroliuojančioji (holdingo) bendrovė arba tarpininkė mišrią veiklą vykdanti finansų kontroliuojančioji (holdingo) bendrovė prilyginama draudimo ar perdraudimo įmonei, kuriai taikomos I antraštinės dalies VI skyriaus 4 skirsnio 1, 2 ir 3 poskirsniuose nustatytos mokumo kapitalo reikalavimo taisyklės ir tokios pačios sąlygos, kaip nustatyta I antraštinės dalies VI skyriaus 3 skirsnio 1, 2 ir 3 poskirsniuose dėl nuosavų lėšų, tinkamų mokumo kapitalo reikalavimui patenkinti.
2. Jei tarpininkė draudimo kontroliuojančioji (holdingo) bendrovė arba tarpininkė mišrią veiklą vykdanti finansų kontroliuojančioji (holdingo) bendrovė turi subordinuotųjų skolų ar kitų tinkamų nuosavų lėšų, kurioms taikomi apribojimai pagal 98 straipsnį, tinkamomis nuosavomis lėšomis laikoma šių lėšų dalis, apskaičiuota taikant 98 straipsnyje nustatytus apribojimus visoms grupės lygmens neįtrauktoms tinkamoms lėšoms, palyginti su grupės lygmens mokumo kapitalo reikalavimu.
Visas tarpininkės draudimo kontroliuojančiosios (holdingo) bendrovės arba tarpininkės mišrią veiklą vykdančios finansų kontroliuojančiosios (holdingo) bendrovės tinkamas nuosavas lėšas, kurioms reikėtų išankstinio priežiūros institucijų leidimo pagal 90 straipsnį, jei jos priklausytų draudimo ar perdraudimo įmonei, galima įtraukti skaičiuojant grupės mokumą tik tiek, kiek tinkamai leista grupės priežiūros institucijos.“
Pakeitimas
100
Pasiūlymas dėl direktyvos – iš dalies keičiantis aktas
3 a straipsnio 9 punktas (naujas)
Direktyva 2009/138/EB
231 straipsnio 1 dalis
Komisijos siūlomas tekstas
Pakeitimas
(9) 231 straipsnio 1 dalis pakeičiama taip:
„ 1. Jei draudimo ar perdraudimo įmonė ir jos susijusios įmonės arba draudimo kontroliuojančiosios (holdingo) bendrovės ar mišrią veiklą vykdančios finansų kontroliuojančiosios (holdingo) bendrovės susijusios įmonės kartu pateikia prašymą leisti skaičiuoti konsoliduotą grupės mokumo kapitalo reikalavimą, taip pat grupės draudimo ir perdraudimo įmonių mokumo kapitalo reikalavimą pagal vidaus modelį, atitinkamos priežiūros institucijos bendradarbiauja spręsdamos, ar suteikti tokį leidimą, bei prireikus nustato tokio leidimo sąlygas ir nuostatas.“
Pakeitimas
101
Pasiūlymas dėl direktyvos – iš dalies keičiantis aktas
3 a straipsnio 10 punktas (naujas)
Direktyva 2009/138/EB
233 straipsnio 5 dalis
Komisijos siūlomas tekstas
Pakeitimas
(10) 233 straipsnio 5 dalis pakeičiama taip:
„ 5. Jei draudimo ar perdraudimo įmonė ir jos susijusios įmonės arba draudimo kontroliuojančiosios (holdingo) bendrovės ar mišrią veiklą vykdančios finansų kontroliuojančiosios (holdingo) bendrovės susijusios įmonės kartu pateikia prašymą leisti skaičiuoti grupės draudimo ir perdraudimo įmonių mokumo kapitalo reikalavimą pagal vidaus modelį, mutatis mutandis taikomas 231 straipsnis.“
Pakeitimas
102
Pasiūlymas dėl direktyvos – iš dalies keičiantis aktas
3 a straipsnio 11 punktas (naujas)
Direktyva 2009/138/EB
III antraštinės dalies II skyriaus I skirsnio pavadinimas
Komisijos siūlomas tekstas
Pakeitimas
(11) III antraštinės dalies II skyriaus I skirsnio 5 poskirsnio pavadinimas pakeičiamas taip:
„Draudimo kontroliuojančiosios (holdingo) bendrovės ir mišrią veiklą vykdančios finansų kontroliuojančiosios (holdingo) bendrovės dukterinių draudimo ir perdraudimo įmonių grupės mokumo priežiūra“.
Pakeitimas
103
Pasiūlymas dėl direktyvos – iš dalies keičiantis aktas
3 a straipsnio 12 punktas (naujas)
Direktyva 2009/138/EB
235 straipsnis
Komisijos siūlomas tekstas
Pakeitimas
(12) 235 straipsnis pakeičiamas taip:
„235 straipsnis
Draudimo kontroliuojančiosios (holdingo) bendrovės ir mišrią veiklą vykdančios finansų kontroliuojančiosios (holdingo) bendrovės grupės mokumas
Jei draudimo ir perdraudimo įmonės yra draudimo kontroliuojančiosios (holdingo) bendrovės arba mišrią veiklą vykdančios finansų kontroliuojančiosios (holdingo) bendrovės dukterinės įmonės, grupės priežiūros institucija užtikrina, kad grupės mokumas būtų apskaičiuojamas draudimo kontroliuojančiosios (holdingo) bendrovės arba mišrią veiklą vykdančios finansų kontroliuojančiosios (holdingo) bendrovės lygmeniu, taikant 220 straipsnio 2 dalį–233 straipsnį.
Atliekant tą skaičiavimą patronuojanti įmonė prilyginama draudimo ar perdraudimo įmonei, kuriai taikomos I antraštinės dalies VI skyriaus 4 skirsnio 1, 2 ir 3 poskirsniuose nustatytos mokumo kapitalo reikalavimo taisyklės ir tokios pačios sąlygos, kaip nustatyta I antraštinės dalies VI skyriaus 3 skirsnio 1, 2 ir 3 poskirsniuose dėl nuosavų lėšų, tinkamų mokumo kapitalo reikalavimui patenkinti.“
Pakeitimas
104
Pasiūlymas dėl direktyvos – iš dalies keičiantis aktas
3 a straipsnio 13 punktas (naujas)
Direktyva 2009/138/EB
243 straipsnis
Komisijos siūlomas tekstas
Pakeitimas
(13) 243 straipsnis pakeičiamas taip:
„243 straipsnis
Draudimo kontroliuojančiosios (holdingo) bendrovės ir mišrią veiklą vykdančios finansų kontroliuojančiosios (holdingo) bendrovės dukterinės įmonės
236–242 straipsniai mutatis mutandis taikomi draudimo kontroliuojančiosios (holdingo) bendrovės arba mišrią veiklą vykdančios finansų kontroliuojančiosios (holdingo) bendrovės dukterinėms draudimo ir perdraudimo įmonėms.“
Pakeitimas
105
Pasiūlymas dėl direktyvos – iš dalies keičiantis aktas
3 a straipsnio 14 punktas (naujas)
Direktyva 2009/138/EB
244 straipsnio 2 dalis
Komisijos siūlomas tekstas
Pakeitimas
(14) 244 straipsnio 2 dalis pakeičiama taip:
„ 2. Valstybės narės reikalauja, kad draudimo ir perdraudimo įmonės arba draudimo kontroliuojančiosios bendrovės, arba mišrią veiklą vykdančios finansų kontroliuojančiosios (holdingo) bendrovės nuolat ir ne rečiau kaip kartą per metus praneštų grupės priežiūros institucijai apie bet kokią didelę grupės lygmens rizikos koncentraciją.
Reikiamą informaciją grupės priežiūros institucijai teikia grupei vadovaujanti draudimo ar perdraudimo įmonė arba, jei grupei vadovauja ne draudimo ar perdraudimo įmonė, draudimo kontroliuojančioji (holdingo) bendrovė , mišrią veiklą vykdanti finansų kontroliuojančioji (holdingo) bendrovė arba grupės draudimo ar perdraudimo įmonė, kurią nurodo grupės priežiūros institucija po konsultacijų su kitomis atitinkamomis priežiūros institucijomis ir pačia grupe.
Grupės priežiūros institucija vykdo rizikos koncentracijos priežiūrą.“
Pakeitimas
106
Pasiūlymas dėl direktyvos – iš dalies keičiantis aktas
3 a straipsnio 15 punktas (naujas)
Direktyva 2009/138/EB
245 straipsnio 2 dalis
Komisijos siūlomas tekstas
Pakeitimas
(15) 245 straipsnio 2 dalis pakeičiama taip:
„ 2. Valstybės narės reikalauja, kad draudimo ir perdraudimo įmonės , draudimo kontroliuojančiosios bendrovės ir mišrią veiklą vykdančios finansų kontroliuojančiosios (holdingo) bendrovės nuolat ir ne rečiau kaip kartą per metus praneštų grupės priežiūros institucijai apie visus svarbius draudimo ir perdraudimo įmonių grupės vidaus sandorius, įskaitant sandorius su bet kokiais fiziniais asmenimis, kurie glaudžiai susiję su grupei priklausančia įmone.
Be to, valstybės narės reikalauja, kad apie labai svarbius sandorius grupės viduje būtų pranešama kuo greičiau.
Reikiamą informaciją grupės priežiūros institucijai teikia grupei vadovaujanti draudimo ar perdraudimo įmonė arba, jei grupei vadovauja ne draudimo ar perdraudimo įmonė, draudimo kontroliuojančioji (holdingo) bendrovė , mišrią veiklą vykdanti finansų kontroliuojančioji (holdingo) bendrovė , arba grupės draudimo ar perdraudimo įmonė, kurią nurodo grupės priežiūros institucija po konsultacijų su kitomis atitinkamomis priežiūros institucijomis ir pačia grupe.
Grupės priežiūros institucija vykdo priežiūrą sandorių grupės viduje.“
Pakeitimas
107
Pasiūlymas dėl direktyvos – iš dalies keičiantis aktas
3 a straipsnio 16 punktas (naujas)
Direktyva 2009/138/EB
246 straipsnio 4 dalies pirma, antra ir trečia pastraipos
Komisijos siūlomas tekstas
Pakeitimas
(16) 246 straipsnio 4 dalies pirma, antra ir trečia pastraipos pakeičiamos taip:
„ 4. Valstybės narės reikalauja, kad dalyvaujanti draudimo įmonė ar perdraudimo įmonė, draudimo kontroliuojančioji (holdingo) bendrovė , arba mišrią veiklą vykdanti finansų kontroliuojančioji (holdingo) bendrovė grupės lygmeniu atliktų 45 straipsnyje reikalaujamą vertinimą. Grupės priežiūros institucija pagal III skyrių vykdo grupės lygmeniu atliekamo savo rizikos ir mokumo vertinimo priežiūrą.
Tuo atveju, jei mokumas grupės lygmeniu apskaičiuojamas 1 metodu, kaip nurodyta 230 straipsnyje, dalyvaujanti draudimo ar perdraudimo įmonė, arba draudimo kontroliuojančioji (holdingo) bendrovė , arba mišrią veiklą vykdanti finansų kontroliuojančioji (holdingo) bendrovė pateikia grupės priežiūros institucijai informaciją, kad būtų tinkamai paaiškintas visų susijusių, grupei priklausančių draudimo arba perdraudimo įmonių mokumo kapitalo reikalavimo sumos ir konsoliduoto grupės mokumo kapitalo reikalavimo skirtumas.
Dalyvaujanti draudimo ar perdraudimo įmonė, draudimo kontroliuojančioji (holdingo) bendrovė arba mišrią veiklą vykdanti finansų kontroliuojančioji (holdingo) bendrovė gali nuspręsti, jei tam pritaria grupės priežiūros institucija, tuo pačiu metu grupės lygmeniu ir bet kurios grupei priklausančios dukterinės įmonės lygmeniu atlikti bet kokį 45 straipsnyje reikalaujamą vertinimą bei parengti vieną dokumentą, apimantį visus vertinimus.“
Pakeitimas
108
Pasiūlymas dėl direktyvos – iš dalies keičiantis aktas
3 a straipsnio 17 punktas (naujas)
Direktyva 2009/138/EB
247 straipsnio b punktas
Komisijos siūlomas tekstas
Pakeitimas
(17) 247 straipsnio 2 dalies b punktas pakeičiamas taip:
„ b) jei grupei vadovauja ne draudimo ar perdraudimo įmonė, remiantis šia tvarka nustatyta priežiūros institucija:
i) jei draudimo ar perdraudimo įmonės patronuojanti įmonė yra draudimo kontroliuojančioji (holdingo) bendrovė arba mišrią veiklą vykdanti finansų kontroliuojančioji (holdingo) bendrovė – priežiūros institucija, suteikusi leidimą tai draudimo ar perdraudimo įmonei;
ii) jei kelių draudimo ar perdraudimo įmonių, kurių pagrindinė buveinė yra Sąjungoje , patronuojanti įmonė yra ta pati draudimo kontroliuojančioji (holdingo) bendrovė arba mišrią veiklą vykdanti finansų kontroliuojančioji (holdingo) bendrovė , ir vienai iš tų įmonių suteiktas leidimas valstybėje narėje, kurioje yra draudimo kontroliuojančiosios (holdingo) bendrovės arba mišrią veiklą vykdančios finansų kontroliuojančiosios (holdingo) bendrovės pagrindinė buveinė – draudimo ar perdraudimo įmonės, kuriai suteiktas leidimas šioje valstybėje narėje, priežiūros institucija;
iii) jei grupei vadovauja daugiau nei viena draudimo kontroliuojančioji (holdingo) bendrovė arba mišrią veiklą vykdanti finansų kontroliuojančioji (holdingo) bendrovė , kurių pagrindinės buveinės yra skirtingose valstybėse narėse, ir kiekvienoje iš tų valstybių narių veikia draudimo ar perdraudimo įmonė – draudimo ar perdraudimo įmonės, kurios bendra balanso suma yra didžiausia, priežiūros institucija;
iv) jei kelių draudimo ar perdraudimo įmonių, kurių pagrindinė buveinė yra Sąjungoje , patronuojanti įmonė yra ta pati draudimo kontroliuojančioji (holdingo) bendrovė arba mišrią veiklą vykdanti finansų kontroliuojančioji (holdingo) bendrovė , ir nė vienai iš tų įmonių nesuteiktas leidimas valstybėje narėje, kurioje yra draudimo kontroliuojančiosios (holdingo) bendrovės arba mišrią veiklą vykdančios finansų kontroliuojančiosios (holdingo) bendrovės pagrindinė buveinė – priežiūros institucija, suteikusi leidimą draudimo ar perdraudimo įmonei, kurios bendra balanso suma yra didžiausia; arba
v) jei grupėje nėra patronuojančios įmonės arba bet kuriuo kitu i–iv punktuose nenurodytu atveju – priežiūros institucija, kuri suteikė leidimą draudimo ar perdraudimo įmonei, kurios bendra balanso suma yra didžiausia.“
Pakeitimas
109
Pasiūlymas dėl direktyvos – iš dalies keičiantis aktas
3 a straipsnio 18 punktas (naujas)
Direktyva 2009/138/EB
256 straipsnio 1 ir 2 dalys
Komisijos siūlomas tekstas
Pakeitimas
(18) 256 straipsnio 1 ir 2 dalys pakeičiamos taip:
„ 1. Valstybės narės reikalauja, kad dalyvaujančios draudimo ir perdraudimo įmonės, draudimo kontroliuojančiosios (holdingo) bendrovės ir mišrią veiklą vykdančios finansų kontroliuojančiosios (holdingo) bendrovės kasmet viešai skelbtų grupės lygmens mokumo ir finansinės padėties ataskaitą. 51 ir 53–55 straipsniai taikomi mutatis mutandis.
2. Dalyvaujanti draudimo ar perdraudimo įmonė, draudimo kontroliuojančioji (holdingo) bendrovė arba mišrią veiklą vykdanti finansų kontroliuojančioji (holdingo) bendrovė gali nuspręsti, jei tam pritaria grupės priežiūros institucija, paskelbti vieną bendrą mokumo ir finansinės padėties ataskaitą, kurią sudaro:
a) grupės lygmens informacija, kurią būtina atskleisti pagal 1 dalį;
b) visų grupės dukterinių įmonių informacija, kuri turi būti pavieniui atpažįstama ir kurią būtina atskleisti pagal 51 ir 53–55 straipsnius.
Grupės priežiūros institucija, prieš suteikdama pritarimą pagal pirmą pastraipą, konsultuojasi ir tinkamai atsižvelgia į visas priežiūros institucijų kolegijos narių nuomones ir abejones.“
Pakeitimas
110
Pasiūlymas dėl direktyvos – iš dalies keičiantis aktas
3 a straipsnio 19 punktas (naujas)
Direktyva 2009/138/EB
257 straipsnis
Komisijos siūlomas tekstas
Pakeitimas
(19) 257 straipsnis pakeičiamas taip:
„257 straipsnis
Draudimo kontroliuojančiųjų (holdingo) bendrovių ir mišrią veiklą vykdančių finansų kontroliuojančiųjų (holdingo) bendrovių administracinis, valdymo ar priežiūros organas
Valstybės narės reikalauja, kad visi draudimo kontroliuojančiosioms (holdingo) bendrovėms arba mišrią veiklą vykdančioms finansų kontroliuojančiosioms (holdingo) bendrovėms vadovaujantys asmenys būtų kompetentingi ir tinkami savo pareigoms vykdyti.
42 straipsnis taikomas mutatis mutandis."
Pakeitimas
111
Pasiūlymas dėl direktyvos – iš dalies keičiantis aktas
3 a straipsnio 20 punktas (naujas)
Direktyva 2009/138/EB
258 straipsnio 1 ir 2 dalys
Komisijos siūlomas tekstas
Pakeitimas
(20) 258 straipsnio 1 ir 2 dalys pakeičiamos taip:
„ 1. Kai grupės draudimo ar perdraudimo įmonės nesilaiko 218–246 straipsniuose nurodytų reikalavimų arba jei jos laikosi reikalavimų, tačiau mokumui vis dėlto gali kilti grėsmė, arba jei sandoriai grupės viduje arba rizikos koncentracija sudaro grėsmę draudimo ar perdraudimo įmonės finansinei padėčiai, toliau nurodytos institucijos reikalauja, kad būtų imtasi reikiamų priemonių kuo greičiau ištaisyti padėtį:
a) grupės priežiūros institucija dėl draudimo kontroliuojančiosios (holdingo) bendrovės ir mišrią veiklą vykdančios finansų kontroliuojančiosios (holdingo) bendrovės ;
b) priežiūros institucijos dėl draudimo ir perdraudimo įmonių.
Jei pirmos pastraipos a punkte nurodytu atveju grupės priežiūros institucija nėra viena iš valstybės narės, kurioje įsteigta draudimo kontroliuojančiosios (holdingo) bendrovės arba mišrią veiklą vykdančios finansų kontroliuojančiosios (holdingo) bendrovės pagrindinė buveinė, priežiūros institucijų, grupės priežiūros institucija praneša šioms priežiūros institucijoms apie savo išvadas, kad jos galėtų imtis reikiamų priemonių.
Jei pirmos pastraipos b punkte nurodytu atveju grupės priežiūros institucija nėra viena iš valstybės narės, kurioje įsteigta draudimo ar perdraudimo įmonės pagrindinė buveinė, priežiūros institucijų, grupės priežiūros institucija praneša šioms priežiūros institucijoms apie savo išvadas, kad jos galėtų imtis reikiamų priemonių.
Nedarant poveikio 2 dalies taikymui, valstybės narės nustato priemones, kurių gali imtis jų priežiūros institucijos draudimo kontroliuojančiųjų (holdingo) bendrovių ir mišrią veiklą vykdančių finansų kontroliuojančiųjų (holdingo) bendrovių atžvilgiu.
Atitinkamos priežiūros institucijos, taip pat ir grupės priežiūros institucija, kai tinkama, koordinuoja savo taikomas vykdymo užtikrinimo priemones.
2. Nedarydamos poveikio savo baudžiamosios teisės nuostatoms, valstybės narės užtikrina, kad draudimo kontroliuojančiosioms (holdingo) bendrovėms ir mišrią veiklą vykdančioms finansų kontroliuojančiosioms (holdingo) bendrovėms , kurios pažeidžia šią antraštinę dalį įgyvendinančius įstatymus ir kitus teisės aktus, arba šias bendroves valdančiam asmeniui būtų galima taikyti sankcijas arba priemones. Priežiūros institucijos glaudžiai bendradarbiauja, siekdamos užtikrinti tokių sankcijų arba priemonių veiksmingumą, ypač jei draudimo kontroliuojančiosios (holdingo) bendrovės arba mišrią veiklą vykdančios finansų kontroliuojančiosios (holdingo) bendrovės centrinė administracija ar pagrindinis padalinys nėra jos pagrindinėje buveinėje.“
Pakeitimas
112
Pasiūlymas dėl direktyvos – iš dalies keičiantis aktas
3 a straipsnio 21 punktas (naujas)
Direktyva 2009/138/EB
262 straipsnis
Komisijos siūlomas tekstas
Pakeitimas
(21) 262 straipsnis pakeičiamas taip:
„262 straipsnis
Patronuojančios įmonės, esančios ne Sąjungoje : lygiavertės priežiūros nebuvimas
1. Jei nevykdoma 260 straipsnyje nurodyta lygiavertė priežiūra, valstybės narės mutatis mutandis draudimo ir perdraudimo įmonėms taiko 218–258 straipsnius, išskyrus 236–243 straipsnius, arba vieną iš 2 dalyje nustatytų metodų.
218–258 straipsniuose nustatyti bendrieji principai ir metodai taikomi draudimo kontroliuojančiosios (holdingo) bendrovės, mišrią veiklą vykdančios finansų kontroliuojančiosios (holdingo) bendrovės, trečiosios šalies draudimo įmonės ar trečiosios šalies perdraudimo įmonės lygmeniu.
Tik grupės mokumui apskaičiuoti patronuojanti įmonė prilyginama draudimo ar perdraudimo įmonei, kuriai taikytinos tokios pat sąlygos, kokios nustatytos I antraštinės dalies VI skyriaus 3 skirsnio 1, 2 ir 3 poskirsniuose dėl nuosavų lėšų, tinkamų mokumo kapitalo reikalavimui ir bet kuriam iš šių reikalavimų:
a) mokumo kapitalo reikalavimui, nustatytam pagal 226 straipsnio principus, kai patronuojanti įmonė yra draudimo kontroliuojančioji (holdingo) bendrovė arba mišrią veiklą vykdanti finansų kontroliuojančioji (holdingo) bendrovė ;
b) mokumo kapitalo reikalavimui, nustatytam pagal 227 straipsnio principus, kai patronuojanti įmonė yra trečiosios šalies draudimo įmonė ar trečiosios šalies perdraudimo įmonė.
2. Valstybės narės leidžia savo priežiūros institucijoms taikyti kitus metodus, kuriais užtikrinama tinkama grupės draudimo ir perdraudimo įmonių priežiūra. Tiems metodams turi pritarti grupės priežiūros institucija po konsultacijų su kitomis atitinkamomis priežiūros institucijomis.
Visų pirma priežiūros institucijos gali reikalauti įsteigti draudimo kontroliuojančiąją (holdingo) bendrovę, kurios pagrindinė buveinė būtų Sąjungoje , arba mišrią veiklą vykdančią finansų kontroliuojančiąją (holdingo) bendrovę, kurios pagrindinė buveinė būtų Sąjungoje, ir taikyti šią antraštinę dalį grupės draudimo ir perdraudimo įmonėms, kurioms vadovauja tokia draudimo kontroliuojančioji (holdingo) bendrovė arba mišrią veiklą vykdanti finansų kontroliuojančioji (holdingo) bendrovė .
Pasirinkti metodai sudaro sąlygas siekti šioje antraštinėje dalyje apibrėžtų grupės priežiūros tikslų ir apie juos pranešama kitoms atitinkamoms priežiūros institucijoms ir Komisijai.“
Pakeitimas
113
Pasiūlymas dėl direktyvos – iš dalies keičiantis aktas
3 a straipsnio 22 punktas (naujas)
Direktyva 2009/138/EB
263 straipsnio 1 ir 2 dalys
Komisijos siūlomas tekstas
Pakeitimas
(23) 263 straipsnio pirma ir antra pastraipos pakeičiamos taip:
„Jei 260 straipsnyje nurodyta patronuojanti įmonė pati yra draudimo kontroliuojančiosios (holdingo) bendrovės arba mišrią veiklą vykdančios finansų kontroliuojančiosios (holdingo) bendrovės , kurios pagrindinė buveinė nėra Sąjungoje , arba trečiosios šalies draudimo ar perdraudimo įmonės dukterinė įmonė, valstybės narės 260 straipsnyje numatytą patikrinimą taiko tik pagrindinės patronuojančios įmonės, būtent trečiosios šalies draudimo kontroliuojančiosios (holdingo) bendrovės , trečiosios šalies mišrią veiklą vykdančios finansų kontroliuojančiosios (holdingo) bendrovės , trečiosios šalies draudimo įmonės ar trečiosios šalies perdraudimo įmonės lygmeniu.
Tačiau jei netaikoma 260 straipsnyje nurodyta lygiavertė priežiūra, valstybės narės leidžia savo priežiūros institucijoms nuspręsti atlikti naują patikrinimą žemesniu lygmeniu, būtent draudimo ar perdraudimo įmonių patronuojančios įmonės, kuria gali būti trečiosios šalies draudimo kontroliuojančioji (holdingo) bendrovė , trečiosios šalies mišrią veiklą vykdanti finansų kontroliuojančioji (holdingo) bendrovė , trečiosios šalies draudimo įmonė arba trečiosios šalies perdraudimo įmonė, lygmeniu.“
Pakeitimas
114
Pasiūlymas dėl direktyvos – iš dalies keičiantis aktas
3 b straipsnis (naujas)
Komisijos siūlomas tekstas
Pakeitimas
3b straipsnis
Peržiūra
Direktyva 2002/87/EB turi būti visapusiškai peržiūrėta iki 2011 m. gruodžio 31 d. Atliekant peržiūrą turi būti persvarstyta šios direktyvos taikymo sritis. Atliekant peržiūrą dėmesys taip pat turėtų būti sutelkiamas į sistemai svarbių finansinių konglomeratų, nereguliuojamų subjektų ir specialios paskirties įmonių vaidmenį ir funkciją ir į šios direktyvos taikymo srities išimtis 3 straipsnyje.
Pakeitimas
115
Pasiūlymas dėl direktyvos – iš dalies keičiantis aktas
4 straipsnio 1 dalies antra pastraipa
Komisijos siūlomas tekstas
Pakeitimas
Valstybės narės taiko šias nuostatas nuo [2011 m. liepos 1 d.] .
Valstybės narės taiko šias nuostatas nuo 2011 m. spalio 31 d.
Pagrindimas
2011 m. liepos 1 d. terminas yra pernelyg trumpas, kad šią direktyvą būtų galima įgyvendinti valstybių narių lygmeniu, atsižvelgiant į laiką, kurio reikia, kad direktyva būtų perkelta į nacionalinę teisę.
Pakeitimas
116
Pasiūlymas dėl direktyvos – iš dalies keičiantis aktas
I priedo 15 punktas
Direktyva 98/78/EB
I priedo 2.2 skirsnio pavadinimas
Komisijos siūlomas tekstas
Pakeitimas
2.2 Draudimo kontroliuojančios bendrovės tarpininkės
2.2 Draudimo kontroliuojančiosios bendrovės tarpininkės ir mišrią veiklą vykdančios finansų kontroliuojančiosios (holdingo) bendrovės tarpininkės
Pakeitimas
117
Pasiūlymas dėl direktyvos – iš dalies keičiantis aktas
I priedo 18 punktas
Direktyva 98/78/EB
II priedo 2 dalies antra pastraipa
Komisijos siūlomas tekstas
Pakeitimas
Jei kitos draudimo kontroliuojančiosios bendrovės arba Bendrijai nepriklausančios šalies draudimo ar perdraudimo įmonės dalyvauja draudimo kontroliuojančiosios bendrovės arba Bendrijai nepriklausančios šalies draudimo ar perdraudimo įmonės kapitale pagal pakopinį principą, valstybės narės gali taikyti šiame priede pateiktus apskaičiavimus tik pagrindinės draudimo ar perdraudimo įmonės, kuri yra draudimo kontroliuojančioji bendrovė, mišrios veiklos finansų kontroliuojančioji bendrovė, Bendrijai nepriklausančios šalies draudimo įmonė ar Bendrijai nepriklausančios šalies perdraudimo įmonė, lygiu.
Jei draudimo kontroliuojančiosios bendrovės , mišrią veiklą vykdančios finansų kontroliuojančiosios bendrovės arba Sąjungai nepriklausančios šalies draudimo ar perdraudimo įmonės dalyvauja draudimo kontroliuojančiosios bendrovės , mišrią veiklą vykdančios finansų kontroliuojančiosios bendrovės arba Sąjungai nepriklausančios šalies draudimo ar perdraudimo įmonės kapitale pagal pakopinį principą, valstybės narės gali taikyti šiame priede pateiktus apskaičiavimus tik pagrindinės draudimo ar perdraudimo įmonės, kuri yra draudimo kontroliuojančioji bendrovė, mišrios veiklos finansų kontroliuojančioji bendrovė, Sąjungai nepriklausančios šalies draudimo įmonė ar Sąjungai nepriklausančios šalies perdraudimo įmonė, lygiu.
Pakeitimas
118
Pasiūlymas dėl direktyvos – iš dalies keičiantis aktas
I priedo 19 punktas
Direktyva 98/78/EB
II priedo 3 dalies pirma pastraipa
Komisijos siūlomas tekstas
Pakeitimas
3. Kompetentingos institucijos užtikrina, kad apskaičiavimai, analogiški I priede aprašytiems apskaičiavimams, būtų atliekami draudimo kontroliuojančiosios bendrovės arba mišrios veiklos finansų kontroliuojančiosios bendrovės lygiu.
3. Kompetentingos institucijos užtikrina, kad apskaičiavimai, analogiški I priede aprašytiems apskaičiavimams, būtų atliekami draudimo kontroliuojančiosios bendrovės , mišrią veiklą vykdančios finansų kontroliuojančiosios bendrovės , Sąjungai nepriklausančios šalies draudimo įmonės ar Sąjungai nepriklausančios šalies perdraudimo įmonės lygiu.
Pakeitimas
119
Pasiūlymas dėl direktyvos – iš dalies keičiantis aktas
I priedo 19 punktas
Direktyva 98/78/EB
II priedo 3 dalies trečios pastraipos įžanginė dalis
Komisijos siūlomas tekstas
Pakeitimas
Tik atliekant tokius apskaičiavimus patronuojanti įmonė vertinama kaip draudimo įmonė, kuriai taikomi šie reikalavimai:
Tik atliekant tokius apskaičiavimus patronuojanti įmonė vertinama kaip draudimo įmonė arba perdraudimo įmonė , kuriai taikomi šie reikalavimai:
Pakeitimas
120
Pasiūlymas dėl direktyvos – iš dalies keičiantis aktas
III priedas
Direktyva 2006/48/EB
X priedo 3 dalies 3 skirsnio 30 dalis
Komisijos siūlomas tekstas
Pakeitimas
30. Kai pažangųjį vertinimo metodą ketina taikyti ES patronuojanti kredito įstaiga ir jos dukterinės įmonės arba ES patronuojančios finansų kontroliuojančiosios (holdingo) bendrovės ar ES patronuojančios mišrią veiklą vykdančios finansų kontroliuojančiosios (holdingo) bendrovės dukterinės įmonės , prašyme turi būti pateikiamas metodikos, naudojamos skirtingoms grupės įmonėms paskirstant veiklos rizikos kapitalą, aprašymas.
30. Kai pažangųjį vertinimo metodą ketina taikyti ES patronuojanti kredito įstaiga ir jos dukterinės įmonės , ES patronuojanti finansų kontroliuojančioji (holdingo) bendrovė ir jos dukterinės įmonės ar ES patronuojanti mišrią veiklą vykdanti finansų kontroliuojančioji (holdingo) bendrovė ir jos dukterinės įmonės , prašyme turi būti pateikiamas metodikos, naudojamos skirtingoms grupės įmonėms paskirstant veiklos rizikos kapitalą, aprašymas.
AIŠKINAMOJI DALIS
Komisija siekia gerinti finansinį konglomeratą sudarančių finansų subjektų papildomą priežiūrą dviem etapais. Pirmajame etape Komisija priėmė pasiūlymą dėl direktyvos, iš dalies keičiančios direktyvas, reglamentuojančias papildomą priežiūrą, ypač Direktyvas 98/78/EB, 2002/87/EB ir 2006/48/EB. Šiame pasiūlyme sprendžiamas vienas skubiausias techninis klausimas atsižvelgiant į tai, kad esamos direktyvos nepakankamai persvarstomos; tai yra šio pranešimo objektas. Antrajame etape Komisija rengiasi pradėti išsamesnį persvarstymą, atsižvelgdama į tai, kaip bus vykdoma papildomos priežiūros veikla. Šią peržiūrą planuojama atlikti 2011 m. pabaigoje.
Komisijos pasiūlymo tikslas – surasti vadinamąjį greitą problemos, apie kurią buvo žinoma beveik 10 metų ir kuri per finansų ir ekonomikos krizę pasirodė problematiškesnė nei anksčiau manyta, sprendimo būdą. Būtų naudinga, jei priežiūros institucijos galėtų prižiūrėti mišrią veiklą vykdančias finansų kontroliuojančiąsias bendroves panašiu būdu kaip finansų kontroliuojančiąsias bendroves (bankininkystės sektorius) ir draudimo kontroliuojančiąsias bendroves (draudimo sektorius). Nors pagal galiojančias direktyvas valstybėms narėms nedraudžiama keisti teisės aktų siekiant pasinaudoti šiomis galiomis prižiūrint mišrią veiklą vykdančias finansų kontroliuojančiąsias bendroves, siekiant, kad tai taptų privaloma, būtų naudinga veiklą koordinuoti Europos lygmeniu. Atsižvelgiant į tai, pasiūlymas turėtų būti įtrauktas į bendrą peržiūrą, kuri bus atliekama kitais metais.
Taryba priėjo prie bendros nuomonės dėl galiojančių direktyvų, susijusių su papildoma priežiūra, pakeitimų. Reikėtų pabrėžti, kad Taryba siūlo perkelti įgyvendinimo terminą iki datos, ne ankstesnės už Mokumo II direktyvos įgyvendinimo terminą. Turint mintyje tai, kad Antroje bendrojoje (vadinamojoje Omnibus II) direktyvoje numatyti įgyvendinimo termino pakeitimai, valstybės narės ją visiškai įgyvendins ne anksčiau kaip 2013 m. sausio 1 d. Tokiu atveju šios direktyvos išsamios peržiūros ir įgyvendinimo terminai sutaptų; dėl to kyla klausimas, ar minėtomis aplinkybėmis ši direktyva neprarastų savo reikalingumo, naudingumo ir aktualumo. Tačiau reikėtų pabrėžti, kad Komisijos pasiūlytas įgyvendinimo terminas (2011 m. liepos 1 d.) visiškai nerealus.
Šiame pranešime Parlamentas pateikia Komisijos pasiūlymo pakeitimus. Šie pakeitimai taip pat suderinti su daugeliu Tarybos pakeitimų.
Pagrindiniai pakeitimai susiję su šiais klausimais:
a) Direktyvos dėl finansinių konglomeratų suderinimas su Lisabonos sutartimi;
b) Direktyvos 2009/138/EB (Mokumo II direktyva) pakeitimas atitinkamai pagal pasiūlymą keisti Direktyvą 98/78/EB (3a straipsnis (naujas));
c) užtikrinama, kad naujosios Europos priežiūros institucijos, pasitelkusios Jungtinį komitetą, parengs bendrąsias finansinių konglomeratų priežiūros gaires;
d) didinamas finansinių konglomeratų priežiūros veiklos skaidrumas, įskaitant tai, kad bus skelbiamas finansinių konglomeratų sąrašas ir jų struktūra;
e) mišrią veiklą vykdančių finansų kontroliuojančiųjų bendrovių apibrėžties pateikimas ir papildomos priežiūros taikymas šioms bendrovėms;
f) testavimo nepalankiausiomis sąlygomis taikymas kiekvieno finansinio konglomerato lygmeniu;
g) alternatyvaus investavimo fondų valdytojų įtraukimas į šios direktyvos taikymo sritį.
1.3.2011
Teisės reikalų komiteto NUOMONĖ
pateikta Ekonomikos ir pinigų politikos komitetui
dėl pasiūlymo dėl Europos Parlamento ir Tarybos direktyvos, kuria iš dalies keičiamos direktyvų 98/78/EB, 2002/87/EB ir 2006/48/EB nuostatos dėl finansiniam konglomeratui priklausančių finansų subjektų papildomos priežiūros
( COM(2010)0433 – C7‑0203/2010 – 2010/0232(COD) )
Nuomonės referentas:
Sebastian Valentin Bodu
TRUMPAS PAGRINDIMAS
2002 m. gruodžio 16 d. Europos Parlamento ir Tarybos Direktyvoje 2002/87/EB (Finansinių konglomeratų direktyvoje) siūloma papildoma ir konsoliduota finansinių grupių priežiūra. Šios papildomos priežiūros tikslas – kontroliuoti galimą riziką, susijusią su dvigubu panaudojimu (t. y. pakartotiniu kapitalo panaudojimu), ir vadinamąją grupinę riziką, t. y. išplitimo, valdymo sudėtingumo, koncentracijos ir interesų konflikto riziką, kuri gali kilti, kai vienas subjektas turi keletą leidimų teikti įvairias finansines paslaugas.
Direktyvų, susijusių su bankų veikla ir draudimo veikla, tikslas – užtikrinti klientų ir apdraustųjų apsaugą ir tuo tikslu apskaičiuoti pakankamą kapitalo atsargą, o Finansinių konglomeratų direktyva (FKD) reglamentuojama papildoma grupinės rizikos priežiūra.
Pradinis šio pasiūlymo tikslas – užtikrinti tinkamą papildomą priežiūrą, t. y. pašalinti papildomos priežiūros spragas, kurių netyčia atsirado dėl apibrėžčių sektoriaus direktyvose, būtent Kapitalo reikalavimų direktyvoje ir draudimo direktyvose. Atsižvelgiant į tai, kad konsoliduota ar grupės priežiūra sektoriaus direktyvose taikoma tik finansų ar draudimo kontroliuojančiosioms (holdingo) bendrovėms, o sektoriaus nuostatose mišrią veiklą vykdančios finansų kontroliuojančiosios (holdingo) bendrovės neminimos, finansų ar draudimo kontroliuojančiajai (holdingo) bendrovei, kuri keičia struktūrą ir tampa mišrią veiklą vykdančia finansų kontroliuojančiąja (holdingo) bendrove, bus taikoma tik papildoma priežiūra pagal Finansinių konglomeratų direktyvą, o konsoliduota ar grupės priežiūra aukščiausiu lygiu nebeužtikrinama. Todėl priimdamos sprendimą, ar taikyti atsisakymo nuostatą, kai reikia nustatyti, ar grupė yra finansinis konglomeratas, priežiūros institucijos turi rinktis, ar ir toliau skirstyti bendroves į finansų (draudimo) kontroliuojančiąsias (holdingo) bendroves, kad galėtų išsaugoti konsoliduotą (grupės) priežiūrą, ar taikyti tik papildomą priežiūrą, kaip numatyta Finansinių konglomeratų direktyvoje.
Finansinių konglomeratų direktyvos nuostatomis Kapitalo reikalavimų direktyva ir draudimo direktyvos papildytos nuostatomis, susijusiomis su papildoma priežiūra aukščiausiu grupės lygiu. Tuo tikslu taip pat pateikiamos įvairių grupės priežiūros institucijų veiklos derinimo nuostatos. Finansinių konglomeratų direktyvoje apibrėžiama atitinkama kompetentinga institucija ir reikalaujama, kad koordinatorius (aukščiausiojo lygio priežiūros institucija) su ja konsultuotųsi tam tikrais priežiūros klausimais. Tačiau pagal esamas nuostatas galima įvairiai aiškinti, kaip nustatyti atitinkamą kompetentingą instituciją. Platus aiškinimas lemia tai, kad finansinio konglomerato lygiu koordinatoriui tenka konsultuotis su daugeliu institucijų. Tai gali sutrikdyti efektyvų ir veiksmingą darbo, kurį turi atlikti ši vadinamoji kolegija, kurią sudaro koordinatorius ir atitinkamos kompetentingos institucijos, koordinavimą.
Siekiant toliau derinti priežiūrą, Europos bankininkystės institucijai ir Europos draudimo ir profesinių pensijų institucijai suteikiama galimybė parengti gaires. Gairėse turėtų atsispindėti tai, kad ši direktyva yra papildomojo pobūdžio. Pavyzdžiui, vertinant rizikos koncentraciją visoje grupėje, susijusią su kelių rūšių rizika, kuri gali kilti grupėje (palūkanų normos rizika, rinkos rizika ir pan.), vertinime turėtų būti numatyta specifinė priežiūra, susijusi, pvz., su didele rizika, kaip numatyta Kapitalo reikalavimų direktyvoje. Šiame pasiūlyme laikomasi proporcingumo ir subsidiarumo principų ir pabrėžiama, kad tik Europos Sąjungos teisės aktais galima užtikrinti, kad keliose valstybėse narėse veikiantiems finansiniams konglomeratams būtų taikomi tokie patys reikalavimai ir tokia pat priežiūra.
PAKEITIMAI
Teisės reikalų komitetas ragina atsakingą Ekonomikos ir pinigų politikos komitetą į savo pranešimą įtraukti šiuos pakeitimus:
Pakeitimas
1
Pasiūlymas dėl direktyvos – iš dalies keičiantis aktas
1 straipsnio 4 punktas
Direktyva 98/78/EB
4 straipsnio 2 dalis
Komisijos siūlomas tekstas
Pakeitimas
2. Kai draudimo ar perdraudimo įmonių, turinčių leidimą dviejose ar daugiau valstybių narių, patronuojanti įmonė yra ta pati draudimo kontroliuojančioji bendrovė, Bendrijai nepriklausanti draudimo įmonė, Bendrijai nepriklausanti perdraudimo įmonė, mišrią veiklą vykdanti finansų kontroliuojančioji bendrovė ar mišrios veiklos draudimo kontroliuojančioji bendrovė, atitinkamų valstybių narių kompetentingos institucijos gali susitarti, kuri iš jų bus atsakinga už papildomą priežiūrą.
2. Kai draudimo ar perdraudimo įmonių, turinčių leidimą dviejose ar daugiau valstybių narių, patronuojanti įmonė yra ta pati draudimo kontroliuojančioji bendrovė, Bendrijai nepriklausanti draudimo įmonė, Bendrijai nepriklausanti perdraudimo įmonė, mišrią veiklą vykdanti finansų kontroliuojančioji bendrovė ar mišrios veiklos draudimo kontroliuojančioji bendrovė, atitinkamų valstybių narių kompetentingos institucijos gali susitarti, kuri iš jų bus atsakinga už papildomą priežiūrą. Jei institucijoms nepavyksta susitarti, Europos priežiūros institucija (Europos bankininkystės institucija), Europos priežiūros institucija (Europos draudimo ir profesinių pensijų institucija) arba abi šios institucijos, atitinkamai pasitelkdamos Europos priežiūros institucijų jungtinį komitetą, atlieka kompetentingų institucijų arbitro vaidmenį ir, prireikus, išsprendžia nesutarimą, paskelbdamos privalomą vykdyti sprendimą.
Pakeitimas
2
Pasiūlymas dėl direktyvos – iš dalies keičiantis aktas
2 straipsnio 3 punktas
Direktyva 2002/87/EB
6 straipsnio 4 dalies antra pastraipa
Komisijos siūlomas tekstas
Pakeitimas
Skaičiuojant pagal I priede nurodytą 2 metodą (išskaitymo ir susumavimo metodą), atsižvelgiama į patronuojančios įmonės arba kitoje grupės įmonėje kapitalo dalį turinčios įmonės proporcingą dalį. Proporcinga dalis – tokiai įmonei tiesiogiai arba netiesiogiai priklausanti pasirašyto akcinio kapitalo dalis.
Skaičiuojant pagal I priede nurodytą 2 metodą (išskaitymo ir susumavimo metodą), atsižvelgiama į patronuojančios įmonės arba kitoje grupės įmonėje kapitalo dalį turinčios įmonės proporcingą dalį. Proporcinga dalis – tokiai įmonei tiesiogiai arba netiesiogiai priklausanti pasirašyto akcinio kapitalo dalis , arba, kai naudojamos balsavimo teisę suteikiančios akcijos, turinčios po keletą balsų, – akcininkams priklausančių balsų dalis.
Pagrindimas
Kartais gali būti naudojamos akcijos, kurios suteikia balsavimo teisę ir turi po kelis balsus (viena akcija turi kelis balsus); tokiais atvejais svarbu ne kapitalas, o balsai, t. y. naudojimosi teise valdyti laipsnis.
Pakeitimas
3
Pasiūlymas dėl direktyvos – iš dalies keičiantis aktas
3 straipsnio 13 punktas
Direktyva 2006/48/EB
4 straipsnio 1 dalies antra pastraipa
Komisijos siūlomas tekstas
Pakeitimas
Valstybės narės taiko šias nuostatas nuo [2011 m. liepos 1 d.].
Valstybės narės taiko šias nuostatas nuo [2011 m. spalio 31 d].
Pagrindimas
2011 m. liepos 1 d. terminas yra pernelyg trumpas, kad šią direktyvą būtų galima įgyvendinti valstybių narių lygmeniu, atsižvelgiant į laiką, kurio reikia, kad direktyva būtų perkelta į nacionalinę teisę.
PROCEDŪRA
Pavadinimas
Dalinis direktyvų 98/78/EB, 2002/87/EB ir 2006/48/EB nuostatų dėl finansiniam konglomeratui priklausančių finansų subjektų papildomos priežiūros keitimas
Nuorodos
COM(2010)0433 – C7-0203/2010 – 2010/0232(COD)
Atsakingas komitetas
ECON
Nuomonę pateikė
Paskelbimo plenariniame posėdyje data
JURI
7.9.2010
Nuomonės referentas
Paskyrimo data
Sebastian Valentin Bodu
27.10.2010
Svarstymas komitete
27.1.2011
Priėmimo data
28.2.2011
Galutinio balsavimo rezultatai
+:
–:
0:
18
0
0
Posėdyje per galutinį balsavimą dalyvavę nariai
Raffaele Baldassarre, Sebastian Valentin Bodu, Françoise Castex, Christian Engström, Klaus-Heiner Lehne, Antonio Masip Hidalgo, Alajos Mészáros, Bernhard Rapkay, Evelyn Regner, Francesco Enrico Speroni, Alexandra Thein, Cecilia Wikström, Tadeusz Zwiefka
Posėdyje per galutinį balsavimą dalyvavęs (-ę) pavaduojantis (-ys) narys (-iai)
Piotr Borys, Sergio Gaetano Cofferati, Sajjad Karim, Eva Lichtenberger, Toine Manders
PROCEDŪRA
Pavadinimas
Dalinis direktyvų 98/78/EB, 2002/87/EB ir 2006/48/EB nuostatų dėl finansiniam konglomeratui priklausančių finansų subjektų papildomos priežiūros keitimas
Nuorodos
COM(2010)0433 – C7-0203/2010 – 2010/0232(COD)
Pateikimo Europos Parlamentui data
16.8.2010
Atsakingas komitetas
Paskelbimo plenariniame posėdyje data
ECON
7.9.2010
Nuomonę teikiantis (-ys) komitetas (-ai)
Paskelbimo plenariniame posėdyje data
JURI
7.9.2010
Pranešėjas (-ai)
Paskyrimo data
Theodor Dumitru Stolojan
6.9.2010
Svarstymas komitete
26.10.2010
25.1.2011
28.2.2011
Priėmimo data
22.3.2011
Galutinio balsavimo rezultatai
+:
–:
0:
42
0
0
Posėdyje per galutinį balsavimą dalyvavę nariai
Sharon Bowles, Udo Bullmann, Pascal Canfin, Rachida Dati, Leonardo Domenici, Derk Jan Eppink, Diogo Feio, Markus Ferber, Elisa Ferreira, Vicky Ford, Ildikó Gáll-Pelcz, José Manuel García-Margallo y Marfil, Jean-Paul Gauzès, Sven Giegold, Sylvie Goulard, Jürgen Klute, Rodi Kratsa-Tsagaropoulou, Philippe Lamberts, Werner Langen, Astrid Lulling, Íñigo Méndez de Vigo, Sławomir Witold Nitras, Ivari Padar, Alfredo Pallone, Olle Schmidt, Edward Scicluna, Peter Simon, Peter Skinner, Theodor Dumitru Stolojan, Ivo Strejček, Marianne Thyssen, Ramon Tremosa i Balcells, Corien Wortmann-Kool
Posėdyje per galutinį balsavimą dalyvavęs (-ę) pavaduojantis (-ys) narys (-iai)
Sophie Auconie, Lajos Bokros, David Casa, Robert Goebbels, Enrique Guerrero Salom, Carl Haglund, Olle Ludvigsson, Thomas Mann, Gianluca Susta
Posėdyje per galutinį balsavimą dalyvavęs (-ę) pavaduojantis (-ys) narys (-iai) (187 straipsnio 2 dalis)
Jiří Maštálka, Sylvana Rapti
Pateikimo data
28.3.2011
