KLAUSIMAS ŽODŽIU SU DEBATAIS O-0081/05
pagal 108 Darbo tvarkos taisyklių straipsnį
pateikė
Christa Klaß
,
María Herranz García
,
Astrid Lulling
ir
Giuseppe Castiglione
PPE-DE vardu
Komisijai
Tema: ES ir JAV vynuogininkystės sutartis
Nuo 1984 m. JAV vyno eksportui į ES taikomos lengvatos. Komisija ką tik susitarė su JAV dėl sutarties, kuria Europos Sąjungos Jungtinėms Valstijoms taikomoms laikinoms vynininkystės veiklos lengvatoms, galiojusioms pastaruosius dvidešimt metų, suteikiamas nuolatinis pobūdis. Pagal PPO taikomą palankiausio šalies traktavimo principą ypatingos sąlygos, kurias ES suteikė JAV, turės būti taikomos ir kitoms PPO šalims narėms.
Po Amerikos grasinimų taikyti apribojimus ES vynų eksportui, Komisija galiausiai sudarė sutartį, kuria mainais užtikrinamas tik miglotas Jungtinių Valstijų pažadas ateityje nenaudoti Bendrijos pavadinimų. JAV pažadėjo ilgainiui sutikti su Bendrijos reikalavimais, bet tik kai bus gautas leidimas kitai vynininkystės veiklai, kuriai šia sutartimi išimtinis leidimas nesuteikiamas.
Šiuo metu Jungtinėse Valstijose 17 Bendrijos geografinių nuorodų pripažįstama pusiau patentuotais produktų pavadinimais ir naująja sutartimi išlaikoma faktinė padėtis, neatsižvelgiant į papildomą vertę, kurią šie pavadinimai turi Bendrijos gamintojams.
Kaip Komisija užkirs kelią tam, kad tokios rūšies sutartys nesudarytų precedento ateities vynuogių auginimo sutartims su trečiosiomis šalimis, pvz., Indija ir Kinija, kurios gali reikalauti, kad ir joms būtų taikomas palankiausio šalies traktavimo straipsnis?
Pagal pasiūlymą ES privalo sutikti su JAV vynininkystės veikla visiškai suvokdama, kad ES turi griežtus reglamentus, kurie kartais labai skiriasi nuo JAV taikomų reglamentų?
Kokios strategijos Komisija ketina laikytis derybų su Honkongu metu?
Kokiu būdu Komisija ketina praktiškai garantuoti Europos geografinių nuorodų apsaugą ES ir visame pasaulyje?
JAV ir toliau galės eksportuoti į ES vynus, turinčius tradicinius pavadinimus, pvz., „Chateau“, „Clos“, „Ruby“, „Tawny“ ir „Classic“, neprivalėdamos laikytis tikslių gaminimo ir rinkodaros standartų, kurie privalomi ES joje gaminamiems vynams? Ar teisinga, kad pusiau patentuotų pavadinimų klausimu susitarta tik dėl faktinės padėties ir kad tam tikrus pavadinimus, pvz., „Champagne“, ir toliau bus leidžiama naudoti JAV?
