Klausimas, į kurį atsakoma raštu, Nr. E-010713/2010
Komisijai
Darbo tvarkos taisyklių 117 straipsnis
Zigmantas Balčytis (S&D)
(2010 m. gruodžio 20 d.)
Tema: Dėl anglies junginių mokesčių taikymo ES valstybėse narėse
Norint sėkmingai įgyvendinti pagal susitarimą „20–20–20“ nustatytus tikslus ir įveikti su klimato kaita ir energetika susijusias problemas, būtini tvirti finansiniai įsipareigojimai ir nauji būdai papildyti esamam finansavimui. Europos Parlamentas pareiškė savo nuomonę, kad turi būti ieškoma naujoviškų finansavimo būdų ir pereita prie išmetamo anglies dioksido kiekiu pagrįstos mokesčių sistemos. Taip biudžeto įstaigos gautų pajamų, o klientai ir pramonė būtų skatinami ieškoti klimatui palankių sprendimų.
Kai kuriose valstybėse narėse jau taikomi skirtingi anglies junginių mokesčiai. Ar Europos Komisija nemano, kad šie skirtingi mokesčiai gali kelti riziką bendrosios rinkos konkurencingumui ir sutrikdyti ES emisijos leidimų sistemos veikimą?
Ar Europos Komisija nemano, kad būtina svarstyti galimybę įvesti koordinuotus anglies junginių mokesčius ES lygmeniu užtikrinant vienodas konkurencines sąlygas emisijos leidimų sistemai nepriklausantiems sektoriams?