Užsienio politikos srityje europarlamentarų laukiantys darbai
Institucijos
2009-09-22 - 18:05
Misija „Atalanta“ – ES atkirtis Somalio piratams, 2009-03-04 © ES Taryba Kokie darbai užsienio ryšių srityje dirbančių EP narių laukia šių metų pabaigoje? Tai kandidatų į naujos sudėties Komisijos narius klausymai, į ES siekiančių stoti valstybių pasirengimo narystei vertinimas, prieš piratavimą Adeno įlankoje nukreiptų priemonių svarstymas ir pasirengimas JT klimato kaitos konferencijai Kopenhagoje.
Europos Parlamentas prižiūri tai, kaip vykdoma ES išorės politika, o kartu su Taryba tvirtina teisės aktus paramos vystymuisi srityje. Be Europos Parlamento pritarimo negalima ir ES plėtra.
Svarbiausius užsienio politikos klausimus nagrinėja EP Užsienio reikalų, Vystymosi ir Tarptautinės prekybos komitetai bei žmogaus teisių ir saugumo ir gynybos pakomitečiai.
Komisarų kandidatūros
Formuojant naujos sudėties Europos Komisiją, kandidatų į užsienio reikalų, vystymosi ir prekybos komisarų postus pasirengimą užimti naująsias pareigas lapkritį ir gruodį rengiamuose klausymuose vertins atitinkami EP komitetai.
Afganistanas ir pasirengimas narystei
Spalio 6 d. dabartinė ES užsienio ryšių komisarė B. Ferrero-Waldner, užsienio politikos vadovas J. Solana ir ES specialusis įgaliotinis Afganistane ir Pakistane Ettore Francesco Sequi padėtį šiame regione aptars su Užsienio reikalų komiteto nariais.
Spalio 15 d. už ES plėtrą atsakingas Komisijos narys Olli Rehn pristatys pasirengimo narystei stebėsenos ataskaitas. Kandidačių ir potencialių kandidačių sąraše – Turkija, Kroatija ir kitos Vakarų Balkanų šalys bei Islandija.
Parama vystymuisi, krizė ir klimato kaita
Vystymosi komitetas ruošiasi peržiūrėti paramos vystymuisi politikos pamatus – Kotonu susitarimą su Afrikos, Karibų ir Ramiojo vandenyno regionų šalimis ir Vystomojo bendradarbiavimo instrumentą dėl paramai skiriamų ES lėšų.
Komitetas taip pat rengia pranešimą dėl finansų krizės pasekmių besivystančioms šalims. Komiteto nariai taip pat nagrinės besivystančių šalių galimybes prisitaikyti prie klimato kaitos, o kartu su aplinkosaugos komiteto nariais gruodį dalyvaus Kopenhagos klimato kaitos konferencijoje.
Vienu iš Vystymosi komiteto prioritetų bus kova su korupcija ir finansinių srautų skaidrumo tarp pramonių valstybių ir besivystančių šalių didinimas. Lapkričio 28 d. prasidėsianti AKR ir ES Jungtinė parlamentinė asamblėja bus surengta Angoloje.
Prekybos įtaka aplinkai ir socialinės apsaugos standartams
Įsigaliojus Lisabonos sutarčiai gerokai išaugtų Parlamento galios prekybos politikos srityje. Rugsėjo 28-29 d. Prekybos komiteto nariai šiuos pokyčius aptars su EP teisės ekspertais.
Lapkritį ir gruodį Prekybos komitetas ruošiasi surengti klausymus dėl prekybos pasekmių klimato kaitai bei socialiniams ir aplinkosaugos standartams ir diskutuos dėl šių aspektų įtraukimo į tarptautinius prekybos susitarimus.
Kova su piratavimu Afrikos iškyšulyje
Spalio pabaigoje į Džibutį vyksianti Saugumo pakomitečio delegacija įvertins prieš piratavimą nukreiptos ES jūrų operacijos „Atalanta“ veiklą.
Sacharovo premija žmogaus teisių gynėjams
Dešimties šiemetinei Sacharovo premijai už minties laisvę nominuotų asmenų ir organizacijų kandidatūros bus pristatytos rugsėjo 30 d. Laureatas bus apdovanotas gruodžio 16 d. rengiamoje ceremonijoje.
Rinkimų stebėjimo misijos
Demokratinį rinkimų procesą siekiantis užtikrinti Parlamentas reguliariai siunčia rinkimų stebėjimo delegacijas už ES ribų. Spalio 26 d. europarlamentarai stebės Mozambiko prezidento ir parlamento rinkimus. Tikėtina, kad tolimesnės rinkimų stebėjimo misijos vyks į Dramblio Kaulo Kranto Respubliką (lapkričio 28 d.) ir Boliviją (gruodžio 6 d.).
20090921STO60931 EP komitetai Sacharovo premija ES išorės santykiai [EN] Piratams įveikti prireiks ne tik karo laivų Pažanga rengiantis narystei [EN] Parlamentinė diplomatija: EP delegacijos Užsienio ryšiai: visi straipsniai
LT
1
PHOTO
20090915PHT60686.jpg
LT
2
LINK
/activities/committees/committeesList.do?language=EN
LT
3
LINK
/sakharov/default_lt.htm
LT
4
LINK
/parliament/expert/displayFtu.do?id=73&ftuId=theme6.html&language=en
LT
5
LINK
/sides/getDoc.do?type=IM-PRESS&reference=20081211STO44303&format=XML&language=LT
LT
6
LINK
http://ec.europa.eu/enlargement/how-does-it-work/progress_reports/index_en.htm
LT
8
LINK
/news/public/documents_par_theme/903/default_lt.htm
-//EP//TEXT IM-PRESS 20090911STO60554 0 NOT XML V0//LT
-//EP//DTD IM-PRESS 20050901 STO DOC XML V0//EN
-//EP//STYLESHEET IM-PRESS 20050901 STO DOC XML V0//EN
