Klausimas, į kurį atsakoma raštu, Nr. E-001730/2011
Komisijai
Darbo tvarkos taisyklių 117 straipsnis
Juozas Imbrasas (EFD)
(2011 m. kovo 3 d.)
Tema: Sąvokos "nauja transporto priemonė" apibrėžimas
Europos Parlamento ir Tarybos direktyvos Nr. 2005/64/EB dėl motorinių transporto priemonių tipų patvirtinimo, atsižvelgiant į galimybę jas pakartotinai naudoti, perdirbti ir atnaujinti, bei iš dalies keičiančios Tarybos direktyvą 70/156/EEB, preambulės 12 punkte teigiama, kad pagal Direktyvą 2000/53/EB siekiant užtikrinti saugą keliuose ir aplinkos apsaugą turėtų būti imamasi tinkamų priemonių užkirsti kelią pakartotinai naudoti kai kurias sudėtines dalis, išimamas iš nebenaudojamų transporto priemonių. Šios priemonės turėtų būti taikomos tik tuo atveju, kai sudėtinės dalys pakartotinai naudojamos gaminant naujas transporto priemones.
Direktyvos 1 straipsnyje nustatyta, kad direktyvoje įtvirtinamos konkrečios nuostatos siekiant užtikrinti, kad sudėtinių dalių pakartotinis naudojimas nekeltų pavojaus saugai ar aplinkai.
Atsižvelgdami į tai, kad tam tikros direktyvų nuostatos taikomos tik naujoms transporto priemonėms, atkreipdami dėmesį į tai, kad padidėjo „naujų“ (mažas kilometražas ir neilgas transporto priemonės naudojimo laikas) netinkamų eksploatuoti transporto priemonių importas (taip pat iš trečiųjų šalių), prašome kaip įmanoma tiksliau apibrėžti sąvoką „nauja transporto priemonė“.