KLAUSIMAS ŽODŽIU H-0152/10
Vyriausybės valandai 2010 Balandžio mėnesio sesijoje
pagal 116 Darbo tvarkos taisyklių straipsnį
pateikė
Cristian Dan Preda
Komisijai
Tema: Teisės mokytis mažumų kalbomis apsauga Ukrainoje
Kokiais būdais ir priemonėmis Europos Komisija, vykdydama politinį dialogą su Ukraina, užtikrina, kad būtų atkreiptas dėmesys į tai, jog būtų gerbiama teisė mokytis mažumų kalbomis? Kaip ji stebi ir užtikrina, kad Ukraina iki galo įgyvendintų asociacijos darbotvarkėje numatytus savo įsipareigojimus dėl pagarbos mažumų teisėms? Be to, Komisijai atstovaujanti B. Ferrero-Waldner, vasario 3 d. atsakydama į Kingos Gál pateiktą Parlamento klausimą ( P-6240/09 ), pareiškė, kad Komisija atkreipė dėmesį į Ukrainos ministerijos potvarkio Nr. 461 (2008) turinį ir rezoliuciją Nr. 1033 (2009), taip pat į naujas nuostatas dėl mokyklos baigiamųjų egzaminų, ir kad Komisija toliau stebės padėtį. Kokie yra šio stebėjimo rezultatai ir kokiomis priemonėmis, Komisijos nuomone, būtų galima gerinti mažumų galimybes mokytis gimtąja kalba?
