Klausimas, į kurį atsakoma žodžiu, Nr. O-000213/2011
Komisijai
Darbo tvarkos taisyklių 115 straipsnis
Michèle Striffler
Vystymosi komiteto vadu Tema: ES biomasės politika ir jos poveikis vystymuisi
2009 m. balandžio mėn. Europos Sąjungos Taryba patvirtino direktyvą, kuria sukuriama bendra ES sistema, susijusi su skatinimu naudoti atsinaujinančių išteklių energiją (Direktyva 2009/28/EB). Šio teisės akto tikslas yra pasiekti, kad iki 2020 m. atsinaujinančių išteklių energijos dalis sudarytų 20 proc. visos ES suvartojamos energijos ir 10 proc. kiekvienos valstybės narės transporto sistemos suvartojamos energijos.
Nepaisant to, kad taikant direktyvą siekiama stipriai padidinti energijai naudojamos biomasės gamybą ir naudojimą, taikant reikalavimą iki 2020 m. padvigubinti jos dalį, nėra naujos sistemos, kuria būtų siekiama užtikrinti naudojamos energijai biomasės tvarią gamybą ir naudojimą. Be to, dėl medienos biomasės besivystančiose šalyse gali kilti neigiamų pasekmių miškams, nes natūralūs miškai, pelkės ir t.t. gali pavirsti žaliavų, naudojamų biodegalams gauti, plantacijomis.
Kokių priemonių ketina imtis Komisija, siekdama užtikrinti, kad energijai gaminti naudojama biomasė yra tvari ir atitinka tvaraus miškų valdymo reikalavimus tiek ES, tiek už jos ribų?
Kaip vykdant ES biomasės politiką bus laikomasi Komisijos priimtų įsipareigojimų pagal savanoriškos partnerystės susitarimus dėl miškų teisės aktų vykdymo, valdymo ir prekybos (FLEGT), pagal susitarimus dėl klimato kaitos taikant dėl miškų naikinimo atsirandančių išmetamų teršalų mažinimo besivystančiose šalyse švaraus vystymosi mechanizmą (ŠVM) ir pagal Nagojoje patvirtintą pareiškimą dėl biologinės įvairovės vystimosi bendradarbiavimo srityje? Ar Komisija atsižvelgs į šiuos klausimus, atlikdama būsimą peržiūrą (kuri bus pateikta iki 2011 m. pabaigos), susijusią su tvarumo kriterijais, taikomais kietai biomasei ir biodujoms?
Ar Komisija turi informacijos apie tai, kiek energijos gamybai naudojamos biomasės jau yra importuota ir iš kokių regionų ji bus gaunama netolimoje ateityje?
