M. Barnier atsakymas Komisijos vardu
(2011 m. sausio 13 d.)
Komisija atsižvelgia į įdomų gerbiamo Parlamento nario pateiktą pasiūlymą. Dabartinė padėtis dalijimosi informacija srityje apibūdinta toliau.
Nacionaliniai informaciniai centrai, įsteigti vadovaujantis ES transporto priemonių draudimo direktyva 2009/103/EB 2009 m. rugsėjo 16 d. Europos Parlamento ir Tarybos direktyva 2009/103/EB dėl motorinių transporto priemonių valdytojų civilinės atsakomybės draudimo ir privalomojo tokios atsakomybės draudimo patikrinimo, OL L 263, 2009 10 7 . , turi užtikrinti, kad informacija apie eismo įvykius, kuriuose dalyvavo transporto priemonė, būtų nedelsiant pateikta pasinaudojant elektroninėmis priemonėmis, kad būtų laiku patenkinti per kelių eismo įvykį nukentėjusių trečiųjų šalių reikalavimai. Tačiau šie centrai sukurti ne tam, kad teiktų informaciją apie eismo įvykius ir draudikų išmokas suinteresuotosioms šalims, išskyrus nukentėjusiuosius ir jų atstovus.
Komisija administruoja labai išsamią kelių eismo įvykiams skirtą Europos duomenų bazę (CARE), sukurtą Tarybos sprendimu 93/704/EB OL L 329, 1993 12 30, p. 63 –65. . Statistiniai duomenys iš CARE skelbiami ir reguliariai atnaujinami svetainėje Europa http://ec.europa.eu/transport/road_safety/index_en.htm. .
CARE tikslas – teikti statistinių duomenų analizę, padėti kurti kelių saugos politiką Europos ir nacionaliniu lygmeniu. Dėl šios ir dėl privatumo priežasčių CARE nekaupiami jokie duomenys, susiję su konkrečiais įvykiuose dalyvavusiais asmenimis (išskyrus lytį ir amžių) ar konkrečiomis transporto priemonėmis (išskyrus kategoriją ir amžių).
