23.3.2010 B7-0228/2010 PASIŪLYMAS DĖL REKOMENDACIJOS TARYBAI pateiktas pagal Darbo tvarkos taisyklių 121 straipsnio 1 dalį
dėl ES greitojo reagavimo pajėgumų kūrimo
Anneli Jäätteenmäki
,
Charles Goerens
,
Louis Michel
,
Marielle De Sarnez
,
Frédérique Ries
ALDE frakcijos vardu
PE439.727v01-00 B7‑0228/2010 Europos Parlamento rekomendacija Tarybai dėl ES greitojo reagavimo pajėgumų kūrimo
Europos Parlamentas ,
– atsižvelgdamas į Europos Sąjungos pasaulinio masto įsipareigojimą suteikti skubią humanitarinę pagalbą ir paramą ir dideles ES visame pasaulyje dedamas pastangas,
– atsižvelgdamas į tai, kad reikia geriau koordinuoti ir telkti esamą humanitarinę pagalbą, nelaimei įvykus teikiamą per 24 valandas,
– atsižvelgdamas į tai, kad neseniai įvykus žemės drebėjimui Haityje, Komisija pirmą kartą sėkmingai pritaikė du modulius, parengtus vykdant parengiamuosius ES skubios pagalbos pajėgumų veiksmus ir pasitelkus Parlamento paramą,
– atsižvelgdamas į M. Barnier 2006 m. parengtame pranešime „Siekiant suburti Europos civilinės saugos pajėgas: Europos pagalba“ pateiktus pasiūlymus,
– atsižvelgdamas į Darbo tvarkos taisyklių 121 straipsnio 1 dalį,
1. teikia Tarybai šią rekomendaciją:
raginti Komisiją kuo skubiau teikti siūlymus Parlamentui dėl ES civilinės saugos pajėgų suformavimo remiantis ES civilinės saugos priemone, kad įvykus nelaimei, per 24 val. ES galėtų mobilizuoti išteklius, reikalingus pradinei skubiai humanitarinei pagalbai suteikti;
siekti, kad Europos skubios pagalbos priemonė atitiktų šias sąlygas:
• būtų civilinio ir (arba) humanitarinio pobūdžio,
• ją būtų galima mobilizuoti bet kuriuo metu ir kiek įmanoma greičiau,
• ji veiktų vadovaujant Europos Sąjungai,
• būtų laikomasi tarptautinės humanitarinės teisės,
• ji būtų atvira bendradarbiavimui su kitais humanitarinės pagalbos teikėjais,
• ji būtų parengta bendradarbiavimui su Jungtinių Tautų sistema,
• ji būtų atvira trečiųjų šalių dalyvavimui,
• būtų gerbiamas savanoriško valstybių narių dalyvavimo numatomuose veiksmuose pobūdis,
• būtų stengiamasi nuolat atnaujinti žmogiškuosius ir materialiuosius išteklius, kurie galėtų būti panaudojami bet kuriuo metu,
• ji būtų grindžiama naštos pasidalijimo principu;
raginti Sąjungos vyriausiąją įgaliotinę bendrai užsienio ir saugumo politikai ir už tarptautinį bendradarbiavimą, humanitarinę pagalbą ir krizių valdymą atsakingą Komisijos narę imtis vadovaujamojo vaidmens koordinuojant ES veiksmus kilus krizei, pasinaudojant pagal Lisabonos sutartį numatytais įpareigojimais, kad ateityje ES veiksmai kilus krizei būtų geriau koordinuojami, remiantis tuo, kas jau pasiekta;
2. paveda Pirmininkui perduoti šią rekomendaciją Tarybai ir, informavimo tikslu, Komisijai.
