H.-G. Pöttering: taikos Artimuosiuose Rytuose žinia Izraelio Knesete
Užsienio ryšiai
2007-05-30 - 18:27
H.-G. Pöttering Izraelio Knesete
Keturių dienų vizito Artimųjų Rytų metu apsilankęs Izraelio parlamente, EP pirmininkas kreipėsi į jo deputatus, išsakydamas „naujos pradžios“ viltį. Pateikęs pasiūlymą dėl bendros taikos konferencijos, jis išreiškė Europos Parlamento paramą „dviejų valstybių sprendimui“. Izraelio atstovams jis priminė susitaikymo kelią, kurį per 50 metų nuėjo Europa. H.-G. Pöttering paprašė paramos 2008 m. Europos Parlamente rengiant pirmąją Europos, arabų šalių ir Izraelio Jaunimo Parlamento sesiją.
Prieš atvykdamas į Izraelio Knesetą, EP pirmininkas apžiūrėjo Vakarų Krante vykdomus JTO projektus, susitiko su Palestinos prezidentu Mahmudu Abbasu, laikinai einančia Izraelio prezidento pareigas Kneseto pirmininke Dalia Itzik. Ketviradienį numatytas H.-G. Pötteringo susitikimas su Jordanijos karaliumi Abdullah. Kreipdamasis į Izraelio deputatus jis teigė, jog Izraelio paveldas yra Europos paveldas. Jis prisiminė milžiniškas kančias, kurias turėjo iškęsti žydų tauta. „Vėl užsiliepsnojęs regionas“ Šnekėdamas apie vėl suliepsnojusį regioną, H.-G. Pöttering sakė, jog Europos Parlamentas „stovi petis petin“ su žydų ir palestiniečių tautomis, kadangi jos abi turi teisę į taikų egzistavimą. Pasak jo, nors Izraelis turi teisę gintis, jis neturėtų imtis neproporcingo atsako. „Tarptautinė teisė privaloma visiems“, – priminė EP pirmininkas. Konflikto pabaigos link Kreipdamasis į Kneseto narius, H.-G. Pöttering ragino surengti bendrą Izraelio, Palestinos, arabų šalių ir Artimųjų Rytų kvarteto konferenciją. Jis dar kartą pakartojo Europos Parlamento poziciją, palaikančią dviejų valstybių su 1967 m. sienomis idėją ir „žemės už taiką“ principą. Priminęs Europos susitaikymo procesą, jis siūlė išnaudoti Europos ir Viduržemio jūros regiono šalių parlamentinės asamblėjos (EMPA) dialogui teikiamas galimybes. Jaunimas ir vadovėliai 2008-aisias, Europos kultūrų dialogo metais, EP pirmininkas ragino Europos Parlamente suburti Europos, arabų šalių ir Izraelio jaunimą. Jis taip pat ragino neiškreipti istorinės realybės ir peržiūrėti mokyklų vadovėlius, išbraukiant iš jų išankstiniu nusistatymu, stereotipais ir neapykanta paremtus teiginius. „Taika prasideda nuo mūsų vaikų mokymo“, – šnekėjo jis. Svetimo skausmo nebūna „Mane giliai sukrėtė ekonominės, socialinės ir humanitarinės sąlygos, kurias mačiau Gazos ruože“, – teigė H.-G. Pöttering. Jis ragino Izraelio vyriausybę iššaldyti palestiniečių lėšas – 700 mln. dolerių muitų įplaukų. Pasak jo, " palestinietės ir izraelietės motinos ir žmonos vienodai verkia, jei jų vyrai neturi darbo, kali ar žūva“. „Palestiniečių moksleivių juokas toks pats širdingas, kaip ir izraeliečių“, – sakė jis Kneseto nariams. Nauja pradžia? Primindamas religinio dialogo svarbą ir kalbėdamas apie Izraelio pastatytą sieną, jis ragino griauti žmonių širdyse ir protuose suręstas sienas. „Šventos religinės vietos privalo būti laisvai prieinamos visiems“, – sakė Parlamento pirmininkas. Jis palinkėjo visiems drąsos dedant pamatus naujai pradžiai. Praeitą savaitę plenarinėje sesijoje EP nariai išreikė susirūpinimą dėl blogėjančios padėties Palestinos teritorijose, Izraelyje ir Libane. Dauguma europarlamentarų išreiškė paramą Palestinos nacionalinės vienybės vyriausybei. Gegužės pradžioje Palestinos teritorijose besilankiusiu europarlamentarų delegacija ragino užbaigti politinę ir ekonominę Palestinos vyriausybės izoliaciją.
20070530STO07238 EP pirmininko kreipimosi tekstas [EN] Klausytis H.-G. Pötteringo kalbos [DE] ES ir Viduržemio jūros šalių parlamentarai ragina aktyvinti dialogą EP delegacijos vizitas Palestinoje [EN] Artimųjų Rytų taikos procesas [EN] Diskusijos dėl padėties Palestinoje
LT
1
PHOTO
20070530PHT07214.jpg
LT
2
LINK
//president/speeches/en/files/sp0034.htm
LT
3
LINK
mms://wm.streampower.be/ep/ondemand/PressConferences/visit20070530pottinKnessetOR.wmv
LT
4
LINK
//news/public/story_page/030-4261-075-03-11-903-20070314STO04222-2007-16-03-2007/default_lt.htm
LT
5
LINK
//news/expert/infopress_page/030-6452-127-05-19-903-20070508IPR06451-07-05-2007-2007-false/default_lt.htm
LT
6
LINK
http://ec.europa.eu/external_relations/mepp/index.htm
-//EP//TEXT CRE 20070522 ITEM-014 NOT XML V0//LT
-//EP//DTD IM-PRESS 20050901 STO DOC XML V0//EN
-//EP//STYLESHEET IM-PRESS 20050901 STO DOC XML V0//EN
