P7_TA(2010)0047
Problemų sprendimo tinklas SOLVIT
A7-0027/2010
2010 m. kovo 9 d. Europos Parlamento rezoliucija dėl vidaus rinkos problemų sprendimo tinklo (SOLVIT) ( 2009/2138(INI) )
Europos Parlamentas
, –
atsižvelgdamas į Komisijos komunikatą Tarybai, Europos Parlamentui, Europos ekonomikos ir socialinių reikalų komitetui ir Regionų komitetui „Veiksmingas vidaus rinkos problemų sprendimas“ (SOLVIT) COM(2001)0702 .
,
–
atsižvelgdamas į 2001 m. gruodžio 7 d. Komisijos rekomendaciją dėl SOLVIT – vidaus rinkos problemų sprendimo tinklo naudojimo principų OL L 331, 2001 12 15, p. 79.
,
–
atsižvelgdamas į 2002 m. kovo 1 d. Tarybos išvadas, kuriose Taryba patvirtino valstybių narių įsipareigojimus siekti, kad SOLVIT sistema veiktų efektyviai, ir laikytis jos principų,
–
atsižvelgdamas į 2004 m. liepos 12 d. Komisijos rekomendaciją dėl vidaus rinkos direktyvų perkėlimo į nacionalinę teisę OL L 98, 2005 4 16, p. 47.
,
–
atsižvelgdamas į 2005 m. liepos 20 d. Komisijos tarnybų darbo dokumentą dėl veiksmų plano siekiant, kad Komisija geriau propaguotų Europos idėją SEC(2005)0985 .
, be visa kita supaprastinant Komisijos remiamus informacijos ir pagalbos tinklus,
–
atsižvelgdamas į 2008 m. gegužės 8 d. Komisijos tarnybų darbo dokumentą dėl bendrų veiksmų siekiant teikti su bendrąja rinka susijusias pagalbos paslaugas piliečiams ir verslui SEC(2008)1882 .
,
–
atsižvelgdamas į Komisijos tarnybų darbo dokumentą dėl vidaus rinkos rezultatų suvestinės SEC(2009)1007 .
,
–
atsižvelgdamas į savo 2007 m. rugsėjo 4 d. rezoliuciją dėl vienos bendros rinkos peržiūros: kliūčių ir neveiksmingumo šalinimas geriau įgyvendinant ir vykdant teisės aktus OL C 187 E, 2008 7 24, p. 80.
,
–
atsižvelgdamas į 2008 m. rugsėjo 23 d. rezoliuciją dėl vidaus rinkos rezultatų suvestinės Priimti tekstai, P6_TA(2008)0421 .
,
–
atsižvelgdamas į 2008 m. SOLVIT pateiktą SOLVIT tinklo raidos ir veiklos ataskaitą SEC(2009)0142 .
,
–
atsižvelgdamas į 2009 m. birželio 29 d. Komisijos rekomendaciją dėl priemonių, skirtų bendrosios rinkos veikimui gerinti OL L 176, 2009 7 7, p. 17.
,
–
atsižvelgdamas į 2009 m. rugsėjo 24 d. Konkurencingumo taryboje (vidaus rinka, pramonė ir tyrimai) priimtas išvadas dėl dokumento „Kaip užtikrinti geresnį vidaus rinkos veikimą“ Tarybos dokumentas 13024/09.
,
–
atsižvelgdamas į Komisijos tarnybų darbo dokumentą dėl veiksmų, skirtų bendrosios rinkos veikimui gerinti SEC(2009)0881 .
,
–
atsižvelgdamas į Komisijos tarnybų darbo dokumentą dėl administracinio bendradarbiavimo vidaus rinkoje SEC(2009)0882 .
,
–
atsižvelgdamas į Darbo tvarkos taisyklių 119 straipsnio 2 dalį,
–
atsižvelgdamas į Vidaus rinkos ir vartotojų apsaugos komiteto pranešimą ir Peticijų komiteto nuomonę ( A7–0027/2010 ),
A.
kadangi Komisija, Parlamentas ir valstybės narės turi dėti daugiau pastangų siekdami apibrėžti piliečių teises, pranešti jiems apie jas ir padėti jomis pasinaudoti, nes taip vidaus rinka irgi veiktų sklandžiau,
B.
kadangi didesnis skaidrumas yra labai svarbus siekiant pašalinti kliūtis kirsti sienas ir pasinaudoti laisvo judėjimo teisėmis,
C.
kadangi reikėtų, kad Komisija ir valstybės narės teiktų gerokai daugiau informacijos apie vidaus rinkos teikiamas galimybes piliečiams ir įmonėms,
D.
kadangi vidaus rinkoje pasiekta didelė pažanga, bet vis dar esama kliūčių, kad ji galėtų veikti visiškai sklandžiai,
E.
kadangi tuo atveju, kai vidaus rinkos taisyklės taikomos netinkamai, reikia turėti galimybę greitai apginti savo teises nebūtinai imantis teisinių veiksmų,
F.
kadangi, kai SOLVIT tinklas pradės dirbti visu pajėgumu, bus galima išvengti pernelyg dažno naudojimosi teismų sistema, kur procedūros dažnai yra sudėtingos, ir dėl asmens apsaugos užtikrinimo mechanizmų dažnai varžomos galimybės kreiptis į teismą,
G.
kadangi mokymai ir tarpvalstybiniai mainai,
inter alia
, pasinaudojant Komisijos įdiegtais elektroniniais tinklais, yra labai svarbūs siekiant geresnio Bendrijos vidaus rinkos
acquis
taikymo,
H.
kadangi piliečiai ir įmonės priklausomi nuo veiksmingo vidaus rinkos taisyklių vykdymo užtikrinimo, nes tai padeda jiems visapusiškai pasinaudoti vidaus rinkos galimybėmis,
I.
kadangi valstybės narės, remiamos Komisijos, turėtų patobulinti problemų sprendimo mechanizmų pajėgumus, kad padėtų piliečiams ginti savo teises,
J.
kadangi SOLVIT tinklą 2002 m. sukūrė Komisija ir valstybės narės siekdamos spręsti problemas, kurių kyla piliečiams ir įmonėms dėl netinkamo vidaus rinkos teisės aktų taikymo,
K.
kadangi SOLVIT yra internetinis problemų sprendimo tinklas, kurio veikloje drauge dalyvauja ES valstybės narės (taip pat Norvegija, Islandija ir Lichtenšteinas) siekdamos spręsti piliečiams ir įmonėms dėl viešųjų institucijų netinkamai taikomų vidaus rinkos teisės aktų kylančias problemas ne teismo būdu,
L.
kadangi SOLVIT laikoma sistema, kuria naudojantis galima gana sėkmingai apginti savo teises per apytikriai 10 savaičių netaikant oficialių procedūrų, ir kadangi SOLVIT vidaus rinkos problemų sprendimas gali būti pažangiosios patirties pavyzdys teikiant ir kitas su vidaus rinka susijusias pagalbos paslaugas,
M.
kadangi, jei kiekviena valstybė narė mano, kad reikia, kad SOLVIT tinklo pajėgumai turėtų būti padidinti siekiant išvengti darbuotojų trūkumo problemos, ypač atsižvelgiant į būsimas reklamines kampanijas,
N.
kadangi SOLVIT tinklas vis dėlto neturėtų pakeisti nei Komisijos teisinių priemonių nagrinėjant pažeidimus, nei neturėtų būti priežastis valstybėse narėse dirbti mažiau ambicingai siekiant laiku ir tinkamai perkelti į nacionalinę teisę ES direktyvas,
O.
kadangi daugelis piliečių, kurie turi problemų, susijusių su vidaus rinka, įeinančia į SOLVIT tikslus, apie SOLVIT nieko nežino ir todėl dėl savo problemų kreipiasi į Europos ombudsmeną;
Įvadas
1.
teigiamai vertina Komisijos 2002 m. iniciatyvą sujungti nacionalinių valdymo institucijų SOLVIT tinklus naudojant interaktyvią duomenų bazę, nes ši sėkminga priemonė padėjo padidinti skaidrumą ir specialistų spaudimą siekiant, kad problemos būtų sprendžiamos greičiau;
2.
ragina Komisiją pasinaudoti visomis savo galiomis ir užtikrinti, kad vidaus rinkos taisyklės būtų taikomos veiksmingai norint sumažinti piliečiams ir įmonėms tenkančią administracinę naštą;
Veiksmingas vidaus rinkos problemų sprendimas
3.
pabrėžia, kad vidaus rinkos įgyvendinimo problemas dažnai nustatomos naudojantis SOLVIT tinklą;
4.
pabrėžia, kad SOLVIT sukaupta patirtis turėtų būti naudojama formuojant nacionalinę ir ES politiką, atliekant būtinus struktūrinius arba reglamentavimo pakeitimus;
5.
ragina Komisiją į vidaus rinkos ir vartotojų rinkos suvestines reguliariai įtraukti išsamesnę informaciją apie vidaus rinkos teisės aktų taikymą ir įgyvendinimą siekiant padidinti skaidrumą ir pateikti SOLVIT darbuotojams naudingą darbo priemonę;
6.
ragina vidaus rinkos rezultatų suvestinę, SOLVIT pranešimą, Kelrodžio piliečiams tarnybos ir vartotojų rinkų rezultatų suvestinę skelbti vienu metu, vieną kartą per metus (nekeičiant jų paskelbimo dažnumo), kad būtų galima susidaryti bendrą pokyčių vidaus rinkoje vaizdą ir geriau koordinuoti šiose srityse jau atliktą darbą, tuo pat metu išlaikant šių dokumentų savitumą; ragina Komisiją išnagrinėti galimybę į Vartotojų rinkos rezultatų suvestinę įtraukti išsamią SOLVIT pažangos, pasiekimų ir trūkumų ataskaitą; ragina Komisija imtis neatidėliotinų veiksmų siekiant išspręsti nuolatines problemas, kurios nustatomos naudojantis SOLVIT tinklu;
Horizontaliojo lygmens problemos, nustatytos nacionaliniu lygmeniu
7.
pabrėžia, kad kai kuriuose SOLVIT centruose trūksta darbuotojų, ir kad 2008 m. išspręstų atvejų skaičius sumažėjo, kai tuo pat metu vidutinis dienų, reikalingų šiems atvejams išspręsti, skaičius padidėjo; ragina, kad SOLVIT centruose būtų įdarbinami darbuotojai, turintys atitinkamą kvalifikaciją ir patirtį, atitinkančią pareigas, kurias teks eiti; mano, kad SOLVIT darbuotojams reikėtų rengti daugiau mokymų; džiaugiasi SOLVIT atliktu darbu, ypač išnagrinėtų skundų skaičiumi, kuris 2008 m. išliko didelis (83 proc.), nors darbo apimtis padidėjo (pakilo iki 22 proc., t. y. iki 1 000 bylų), o kai kurie SOLVIT centrai susidūrė su personalo trūkumo problema;
8.
pabrėžia, kad daug piliečių ir mažųjų įmonių nepakankamai žino apie SOLVIT darbą, ir kad įmonės naudojasi komercinėmis teisės paslaugomis tais atvejais, kai geriau savo pačių naudai galėtų pasinaudoti SOLVIT ar netgi priima valstybių narių prašymus, nors tie prašymai neatitinka Bendrijos vidaus rinkos
acquis
; džiaugiasi, kad SOLVIT veikla Europos piliečiams ir verslo įmonėms padėjo sutaupyti lėšų, kurių suma 2008 m. yra apie 32,6 milijono eurų;
9.
mano, kad ministerijos, prie kurių įsteigti atitinkamų šalių SOLVIT nacionaliniai centrai, gali daryti įtaką visuomenės suvokimui apie SOLVIT atliekamą darbą tose šalyse, ir kad atvejų išsprendimo ir spartos sėkmė priklauso nuo valstybių narių pasiryžimo ir gebėjimų glaudžiai bendradarbiauti su SOLVIT centrais;
10.
ragina valstybes nares užtikrinti, kad jų SOLVIT centrai gautų didelę politinę paramą, kad šie galėtų įtikinti valdžios institucijas, dėl kurių yra pateikti skundai, aktyviai bendradarbiauti vykdant SOLVIT procedūrą ir laikantis terminų;
11.
mano, kad valstybės narės turėtų siekti veiksmingesnio nacionalinių, regionų, vietos valdžios institucijų ir SOLVIT bendradarbiavimo; taip pat mano, kad valstybės narės turėtų pradėti intensyviau ir atviriau keistis geriausia praktika;
12.
pabrėžia, kad svarbu, jog SOLVIT centrai keistųsi informacija, ir todėl rekomenduoja, kad valstybių narių SOLVIT centrai reguliariai rengtų susitikimus, kuriuose keistųsi informacija ir dalintųsi geriausios praktikos ir sistemų pavyzdžiais;
Numatytinos priemonės
13.
ragina valstybes nares propaguoti SOLVIT naudojant visų rūšių žiniasklaidos priemones siekiant užtikrinti, kad kuo daugiau piliečių ir įmonių būtų informuojama, ypač apie tai, kaip apginti savo teises, ir skirti pakankamai išteklių siekiant, kad šis propagavimas būtų veiksmingesnis; taip pat ragina Komisiją ir valstybes nares propaguoti internetines alternatyvias ginčų sprendimų sistemas SOLVIT tinkle; taip pat ragina savo narius propaguoti SOLVIT savose rinkimų apygardose;
14.
ragina kiekvieną valstybę narę nacionaliniu lygmeniu rengiant informavimo kampanijas propaguoti SOLVIT kaip alternatyvų ginčų sprendimo mechanizmą;
15.
ragina valstybes nares ir Komisiją propaguoti SOLVIT internete; prašo Komisijos parengti visiems nacionaliniams SOLVIT centrams bendrą internetinį puslapį – www.solvit.eu siekiant palengvinti prieigą piliečiams, kol vėl pradės veikti svetainė „Jūsų Europa“, kurioje bus sugrupuotos visos su bendrąja rinka susijusios pagalbos paslaugos, įskaitant ir SOLVIT paslaugas;
16.
ragina valstybes nares parengti su Europos SOLVIT portalu sujungtus internetinius puslapius, kuriuose būtų pateikiamas sėkmingai užbaigtų atvejų ir geriausios praktikos sąrašas sprendžiant ginčus naudojantis šiuo mechanizmu;
17.
ragina valstybes nares didinti SOLVIT centrų veiksmingumą parūpinant valstybės tarnautojų iš atitinkamų žinybų siekiant palengvinti atvejų, kurie nepriklauso SOLVIT (SOLVIT+) kompetencijai, sprendimą, ir užtikrinant, kad SOLVIT centrai galėtų tinkamai naudotis valdymo institucijų, kurioms jie priklauso, teisinėmis žiniomis; ragina Komisiją sparčiau teikti SOLVIT centrams neoficialius teisinius vertinimus;
18.
ragina valstybes nares valstybinėse tarnybose, susijusiose su vidaus rinkos taisyklių taikymu, paskirti ryšių su SOLVIT palaikymo pareigūną siekiant glaudesnio bendradarbiavimo;
19.
ragina valstybes nares vietos, regiono ar nacionaliniu lygmeniu organizuoti informavimo kampanijas apie SOLVIT, skirtas konkrečioms grupėms, pvz., mažoms ir vidutinėms įmonėms (MVĮ), kurioms šiuo metu trūksta informacijos apie SOLVIT, ir skatina valstybes nares bendradarbiauti bei keistis geriausia praktika, kad SOLVIT propagavimas būtų kuo veiksmingesnis; pažymi, kad Parlamento Peticijų komitetas lygiagrečiai taikydamas savo procedūrą peticijų teikėjus nukreipia į SOLVIT, kai mano, jog tam tikri skundai gali būti greičiau išnagrinėti padedant SOLVIT;
20.
pripažįsta bendradarbiavimo tinklo SOLVIT efektyvumą siekiant neoficialiai spręsti valstybinių valdžios institucijų neteisingo vidaus rinkos teisės taikymo problemas, su kuriomis susiduria ES piliečiai ir verslo įmonės;
21.
pažymi, kad SOLVIT savo 2008 m. metinėje ataskaitoje nurodė, kad jis gauna didelį skaičių skundų, nepriklausančių jo kompetencijai, dėl to sulėtėja SOLVIT skundų nagrinėjimas SOLVIT centruose;
22.
pažymi, kad yra įvairių instancijų, įskaitant Parlamento Peticijų komitetą, SOLVIT, Europos Komisiją ir Europos ombudsmeną, į kurias ES piliečiai gali kreiptis dėl savo problemų;
23.
ragina SOLVIT skundus dėl klaidingo ES teisės aktų taikymo, kurie jiems yra per daug sudėtingi išspręsti, perduoti ne tik Komisijai, bet, atitinkamais atvejais, ir Parlamento Peticijų komitetui;
24.
primena, kad peticijos nagrinėjamos atvirai ir skaidriai, glaudžiai bendradarbiaujant su kompetentingais teisėkūros komitetais, Komisija ir atitinkamomis valstybių narių institucijomis;
25.
mano, kad peticijų procesas gali turėti teigiamą poveikį teisėkūros kokybei; primena, kad įsigaliojus Lisabonos sutarčiai Parlamento įgaliojimai aktyviai ir tiesiogiai formuoti, peržiūrėti ir gerinti ES teisėkūrą labai išaugo; taip pat primena, kad reikėtų atsižvelgti į tai, kad sustiprėjo nacionalinių parlamentų vaidmuo;
26.
pažymi, kad nėra vienos instancijos, kuri būtų atsakinga už piliečių skundų nagrinėjimą nuo pradžios iki pabaigos, nes jie teikiami skirtingais kanalais; ragina geriau koordinuoti skirtingas instancijas, kurios gauna ir nagrinėja piliečių skundus;
27.
ragina SOLVIT į savo interneto svetainę įtraukti nuorodą į Parlamento Peticijų komitetą ir į atitinkamus nacionalinių parlamentų komitetus, siekiant, kad piliečiai būtų informuoti apie savo teisę teikti peticijas Peticijų komitetui ir tokiu būdu naudotis neteismine teisės gynimo priemone ir galimybe spręsti problemas naudojant politinį ir teisėkūros procesą;
28.
be to, pritaria minčiai sukurti bendrą Europos institucijų interneto svetainę, kurios tikslas būtų padėti ES piliečiams ir siųsti juos tiesiai į tą instituciją ar organą, kuris kompetentingas nagrinėti jų skundą;
29.
ragina savo narius imtis iniciatyvos propaguoti SOLVIT ir stengtis apie SOLVIT labiau informuoti nacionalinių parlamentų narius, pvz., supažindinant su SOLVIT pasiekimais COSAC posėdžiuose; taip pat pabrėžia, kad nacionalinės vyriausybės ir parlamentai privalo aktyviau prisidėti prie SOLVIT propagavimo nacionaliniu lygmeniu; ragina Komisiją ir valstybes nares koordinuoti SOLVIT centrų klausymą, kad būtų nustatoma gera praktika ir esamos tinkamo centrų darbo kliūtys siekiant užtikrinti veiksmingesnį administravimą ir veiksmingesnę darbo tvarką;
30.
prašo valstybes nares padidinti SOLVIT centrų darbuotojų skaičių visomis turimomis priemonėmis, įskaitant alternatyvias finansavimo priemones, tam, kad būtų kuriami atitinkamų vyriausybių ministerijų valdymo pajėgumai, proporcingi atitinkamos šalies gyventojų ir anksčiau nagrinėtų klausimų skaičiui;
31.
ragina valstybes nares ir Komisiją drauge ištirti ir išanalizuoti kai kurių SOLVIT centrų prastos pažangos priežastis, taip pat ir priežastis, dėl kurių ilgai trunka bylų nagrinėjimas, siekiant gauti naudingos informacijos, kuri bus naudojama kuriant geresnę problemų sprendimo strategiją piliečių ir vidaus rinkos įmonių naudai;
32.
ragina Komisiją teikti SOLVIT metines ataskaitas, kuriose būtų pateikiama daug platesnė informacija bei statistiniai duomenys, padėsiantys efektyviau įvertinti atskirus nacionalinius centrus, kadangi priešingu atveju sunku atlikti ilgalaikius tendencijų vertinimus ir pasiūlyti konkrečių priemonių kiekvienos valstybės narės padėčiai pagerinti;
33.
ragina Komisiją SOLVIT centrams sukurti vieną internetinę svetainę, kurios adresas būtų kuo lengviau surandamas (www.solvit.eu); taip pat mano, kad labai svarbu gerokai padidinti SOLVIT tinklo matomumą internete ir kad šiam tikslui pasiekti reikia naudoti ir socialinio bendravimo svetaines, ir paieškos programas;
34.
mano, kad esant dideliam skaičiui bylų, susijusių su asmenimis ir kvalifikacijos ar socialinių bei gyvenamosios vietos teisių pripažinimu, SOLVIT tinklas privalo daug intensyviau bendradarbiauti ir plėsti informavimo kampanijas siekiant įtraukti emigrantų asociacijas bei valstybių narių konsulatus;
35.
mano, kad esant dideliam skaičiui bylų, susijusių su verslininkais, SOLVIT tinklas privalo daug intensyviau bendradarbiauti ir plėsti informavimo kampanijas siekiant įtraukti Europos ir nacionalines verslo asociacijas, ypatingą dėmesį skiriant mažoms ir vidutinio dydžio įmonėms;
36.
prašo Komisiją prioritetine tvarka užbaigti su bendrąja rinka susijusių pagalbos paslaugų projektą, skirtą informacijos, rekomendacijų ir pagalbos sprendžiant problemas paslaugoms supaprastinti ir siekti, kad jos būtų labiau prieinamos ir veiksmingesnės;
37.
ragina Europos ombudsmeną glaudžiau bendradarbiauti su SOLVIT centrais ir laiku bei be nereikalingos biurokratijos perduoti visus skundus, neįeinančius į jo kompetenciją, SOLVIT centrui, kurio kompetencijai tie skundai, susiję su vidaus rinka bei priklausantys SOLVIT sričiai, priskiriami; ragina Komisiją inicijuoti pagreitintą procesą dėl Sutarties pažeidimo, jei neišspręstas SOLVIT skundas atskleis
prima facie
Bendrijos teisės pažeidimą;
°
° °
38.
paveda Pirmininkui perduoti šią rezoliuciją Tarybai ir Komisijai.
