Trečiadienį sesijoje: pagrindinės teisės, Ispanijos premjeras, šaunamieji ginklai
Institucijos
2007-11-29 - 17:33
Ispanijos premjeras José Zapatero Europos Parlamente
Dviejų dienų Briuselio plenarinė sesija prasidėjo diskusijomis dėl Pagrindinių teisių chartijos, tapsiančios naujosios Lisabonos sutarties sudėtine dalimi. Europos Parlamente lankęsis Ispanijos ministras pirmininkas José Luis Rodríguez Zapatero deputatams pateikė savo Europos ateities viziją. Vėliau buvo aptartas taisyklių dėl šaunamųjų ginklų įsigijimo ir laikymo griežtinimo klausimas.
Didžiausias dėmesys diskusijose skirtas prekybos ginklais internetu kontrolei bei savavališko ginklų perdirbimo sustabdymui. Taip pat siūlyta modernizuoti Europos šaunamųjų ginklų leidimą.
Giselos Kallenbach (Žaliųjų frakcijos/Europos laisvasis aljansas, Vokietija) parengtame pranešime, dėl kurio balsuojama šiandieną, pateikti pasiūlymai dėl 1991 m. priimtos ginklų įsigijimo ir laikymo kontrolės direktyvos atnaujinimo. Pasak pranešėjos, „svarbiausia rasti pusiausvyrą tarp žmonių saugumo bei teisėtų medžiotojų ir šaulių interesų“.
Ispanijos premjero vizitas
Kreipdamasis į deputatus, Ispanijos ministras pirmininkas José Zapatero didžiausią dėmesį skyrė ES ateičiai po Reformų sutarties patvirtinimo. Jis ragino nepamiršti Pietų dimensijos svarbos Europos kaimynystės politikoje. Sunkiais momentais Europos Parlamentas sugebėjo išvengi pesimizmo. Čia Europos širdis plaka stipriau, nei bet kur kitur“, – sakė jis.
Reaguodami į José Zapatero kalbą, deputatai pasidžiaugė Ispanijos premjero atsidavimu Europai bei diskutavo apie Ispanijos žmonių paramą referendume dėl Europos konstitucijos projekto. Posėdyje nuskambėjo ir kritiškų nuomonių, tarp jų – kritika dėl to, kad ES struktūrinių fondų panaudojimas Ispanijoje kertasi su Kioto protokolo tikslais.
Reklama
Trečiadienį Parlamentas aptarė naujas televizijos reklamos taisykles. Tarybos ir EP pranešėjos Ruth Hieronymi (Europos liaudies partija ir Europos demokratai, Suomija) kompromise numatyta, kad reklamos intarpai turėtų būti leidžiami kas pusvalandį ir neviršyti dvylikos minučių per valandą.
Geležinkeliai
EP nariai trečiadienį taip pat aptarė priemones dėl europinių geležinkelių atgaivinimo. Daugiausia dėmesio skirta laisvam traukinių judėjimui ES teritorijoje išliekančių kliūčių šalinimui.
20071126STO13629 Spaudos tarnybos pranešimai Ispanijos premjeras: stipri ir veikli ES užtikrins klestėjimą Griežtės šaunamųjų ginklų kontrolė Ne už kalnų – naujos televizijos reklamos taisyklės J. Leinen: „Žmogaus teisės – europinės tapatybės pagrindas“ garso įrašas, EN, 29:23 garso įrašas, EN, 30:54
LT
1
PHOTO
20071128PHT14102.jpg
LT
2
LINK
/news/expert/default_lt.htm
LT
7
MULTIMEDIA
20071128MLT14090.asf
LT
8
MULTIMEDIA
20071128MLT14096.asf
-//EP//TEXT IM-PRESS 20071128IPR14001 0 NOT XML V0//LT
-//EP//TEXT IM-PRESS 20071126STO13628 0 NOT XML V0//LT
-//EP//TEXT IM-PRESS 20061211STO01289 0 NOT XML V0//LT
-//EP//TEXT IM-PRESS 20071126STO13630 0 NOT XML V0//LT
-//EP//DTD IM-PRESS 20050901 STO DOC XML V0//EN
-//EP//STYLESHEET IM-PRESS 20050901 STO DOC XML V0//EN
