A6-0127/2009
11.3.2009
***
REKOMENDACIJA
dėl pasiūlymo dėl Tarybos reglamento iš dalies keičiantis Reglamento (EB) Nr. 1083/2006, nustatančio bendrąsias nuostatas dėl Europos regioninės plėtros fondo, Europos socialinio fondo ir Sanglaudos fondo, tam tikras finansų valdymo nuostatas
COM(2008)0803 – 17575/2008 - C6‑0027/2009 – 2008/0233(AVC))
Regioninės plėtros komitetas
Pranešėjas:
Iratxe García Pérez
PE 418.319v02-00
Procedūrų sutartiniai ženklai
* Konsultavimosi procedūra
balsavusių narių balsų dauguma
**I Bendradarbiavimo procedūra (pirmasis svarstymas)
balsavusių narių balsų dauguma
**II Bendradarbiavimo procedūra (antrasis svarstymas)
balsavusių narių balsų dauguma pritariama bendrajai pozicijai visų Parlamento narių balsų dauguma atmetama arba taisoma bendroji pozicija
*** Pritarimo procedūra
visų Parlamento narių balsų dauguma, išskyrus EB sutarties 105, 107, 161 ir 300 straipsniuose bei ES sutarties 7 straipsnyje numatytus atvejus
***I Bendro sprendimo procedūra (pirmasis svarstymas)
balsavusių narių balsų dauguma
***II Bendro sprendimo procedūra (antrasis svarstymas)
balsavusių narių balsų dauguma pritariama bendrajai pozicijai
visų Parlamento narių balsų dauguma atmetama arba taisoma bendroji pozicija
***III Bendro sprendimo procedūra (trečiasis svarstymas)
balsavusių narių balsų dauguma pritariama bendram tekstui
(Procedūra pasirenkama atsižvelgiant į Komisijos pasiūlytą teisinį pagrindą.)
TURINYS
EUROPOS PARLAMENTO TEISĖKŪROS REZOLIUCIJOS PROJEKTAS...........................5
AIŠKINAMOJI DALIS..............................................................................................................6
Biudžeto komiteto NUOMONĖ......................................................................................9
Užimtumo ir socialinių reikalų komiteto NUOMONĖ....................................13
PROCEDŪRA...........................................................................................................................16
EUROPOS PARLAMENTO TEISĖKŪROS REZOLIUCIJOS PROJEKTAS
dėl pasiūlymo dėl Tarybos reglamento iš dalies keičiantis Reglamento (EB) Nr. 1083/2006, nustatančio bendrąsias nuostatas dėl Europos regioninės plėtros fondo, Europos socialinio fondo ir Sanglaudos fondo, tam tikras finansų valdymo nuostatas
( COM(2008)0803 – 17575/2008 - C6‑0027/2009 – 2008/0233(AVC) )
(Pritarimo procedūra)
Europos Parlamentas ,
– atsižvelgdamas į pasiūlymą dėl Tarybos reglamento ( COM(2008)0803 – 17575/2008),
– atsižvelgdamas į Tarybos pagal EB sutarties 161 straipsnio 3 dalį pateiktą prašymą duoti pritarimą ( C6‑0027/2009 ),
– atsižvelgdamas į Darbo tvarkos taisyklių 75 straipsnio 1 dalį,
– atsižvelgdamas į Regioninės plėtros komiteto rekomendaciją ir Biudžeto komiteto bei Užimtumo ir socialinių reikalų komiteto nuomones ( A6‑0127/2009 ),
1. duoda pritarimą dėl pasiūlymo dėl Tarybos reglamento;
2. paveda Pirmininkui perduoti šį sprendimą Tarybai ir Komisijai.
AIŠKINAMOJI DALIS
Europos Sąjungą užklupo iki šiol nepatirta krizė, kuri iš pradžių sudavė smūgį finansų rinkoms, o šiuo metu savo neigiamu ir dar ne iki galo prognozuojamu poveikiu, kalbant apie augimo ir užimtumo perspektyvų mažėjimą bei biudžeto deficito augimą, kelia grėsmę realiai ekonomikai, todėl kai kuriose valstybėse narėse prasidėjo realus nuosmukis.
Siekiant padėti ES valstybėms narėms ir regionams susidoroti su dabartinėmis sudėtingomis sąlygomis, imtasi kelių koordinuojamų veiksmų tiek nacionaliniu, tiek Bendrijos lygmeniu.
2008 m. lapkričio 26 d., atsiliepdama į ES valstybių ir vyriausybių vadovų prašymą, Europos Komisija paskelbė komunikatą „Europos ekonomikos atkūrimo planas“, kuriame pateikiamas specialių priemonių rinkinys, skirtas skatinti investicijas ir padėti nacionalinėms ekonomikoms, taikant griežtus biudžeto apribojimus, skiriant papildomą viešąjį finansavimą, galintį vėl mobilizuoti nacionalines ekonomikas, paskatinti paklausą ir galiausiai atkurti vartotojų pasitikėjimą sistema.
Kalbant apie biudžetą, Europos sanglaudos politika, kuriai 2007–2013 m. laikotarpiui skirta 347 mlrd. EUR, iš kurių 250 mlrd. EUR skirta su Lisabonos strategija susijusiems tikslams siekti, atrodo, yra viena iš patikimiausių ir veiksmingiausių priemonių šiam užmojui įgyvendinti.
Todėl, laikydamasi atkūrimo plane nustatytų prioritetų ir siekdama paspartinti investicijas bei vėliau įgyvendinti programas, lapkričio pabaigoje Komisija priėmė nemažai pasiūlymų, skirtų įdiegti atitinkamus pakeitimus jau turimame struktūrinių fondų reglamentų pakete, t. y. Tarybos reglamente (EB) Nr. 1083/2006, nustatančiame bendrąsias nuostatas dėl Europos regioninės plėtros fondo, Europos socialinio fondo ir Sanglaudos fondo (pagrindinis reglamentas), Europos Parlamento ir Tarybos reglamente (EB) Nr. 1080/2006 dėl Europos regioninės plėtros fondo (ERPF) ir Europos Parlamento ir Tarybos reglamente (EB) Nr. 1081/2006 dėl Europos socialinio fondo (ESF).
Kalbant apie pagrindinio reglamento pakeitimus, siekiama dviejų prioritetų: viena vertus, paspartinti išlaidas, kad būtų didinamas likvidumas projektams įgyvendinti; antra vertus, paprastinamos taisyklės, kad programos ir projektai būtų greičiau įgyvendinami.
Europos Komisija konkrečiai siūlo intervenciją taikyti šiose keturiose pagrindinėse srityse:
1. Didėjanti EIB ir EIF parama (44 ir 46 straipsniai): finansų inžinerijos operacijų struktūroje nustatoma galimybė tiesiogiai sudaryti sutartis su Europos investicijų banku (EIB) ir Europos investicijų fondu (EIF). Be to, abi institucijos gali teikti didesnę finansinę paramą techninei veiklai, susijusiai su projekto parengimu ir įgyvendinimu.
2. Išlaidų tinkamumo finansuoti reikalavimų paprastinimas (56 straipsnis): daromas pakeitimas, siekiant suteikti galimybę mokėti pridėtines išlaidas vienodo dydžio sumomis. Be to, įnašai natūra pripažįstami tinkamomis finansuoti išlaidomis, todėl jie padeda sudaryti bendrojo finansavimo dalį. Siekiant užtikrinti, kad tinkamumo finansuoti taisyklės bus įgyvendinamos visuose projektuose visu programavimo laikotarpiu, buvo įvesta taikymo atgaline data išlyga, kad šis straipsnis įsigaliotų nuo 2006 m. rugpjūčio 1 d.
3. ERPF ir ESF išankstinio finansavimo didinimas (82 straipsnis): 2009 m. išankstinio finansavimo įmoka ES-12 valstybėms narėms padidinta 2 %, o ES-15 valstybės narės tais pačiais metais gali gauti naująją 2,5 % įmoką. Europos teritorinio tikslo programose, kuriose dalyvauja bent viena valstybė narė, kuri įstojo į ES 2004 m. gegužės 1 d. arba vėliau, 2009 m. nustatytas papildomas 2 % avansas. Bendra papildomų avansų suma dėl šios priemonės sieks 6,25 mlrd. EUR.
4. Pagrindinių projektų išlaidų spartinimas (78 straipsnis): siekiant paspartinti išmokas, suteikiama galimybė teikti prašymus skirti išmokas, susijusias su sąnaudomis, atsiradusiomis Komisijai dar nepatvirtinus projekto. Be to, panaikinamas dabartinis didžiausias 35 % dydis avansinėms išmokoms, skirtoms teikiant valstybės pagalbą pagal Sutarties 87 straipsnį, todėl valstybės pagalbos gavėjams galima teikti iki 100 % avansus.
Europos Parlamentas sveikina Komisijos greitus veiksmus siūlant šiuos teisės aktų pakeitimus, kurie neabejotinai padės įveikti neigiamą netikėtos finansų krizės poveikį, bet jis labai apgailestauja, kad nebuvo numatyta kitų svarbių pakeitimų. Būtų buvę ypač rekomenduotina pakeisti 71 straipsnį (valdymo ir kontrolės sistemų kūrimas), kad ekonominei sistemai būtų suteiktas realus likvidumas. Buvo siūloma tik 2009 m. leisti skirti tarpines išmokas, jei valstybės narės nuomonė yra be išlygų, net jeigu Komisija pareiškė pastabų (išlaidos, kurios, kaip vėliau įrodyta, nesuderinamos su valdymo ir kontrolės sistema, būtų atimamos iš pirmosios vėlesnės išmokos).
Pakeitimų paketas buvo suprantamas kaip atsakymas į laikiną, tačiau išskirtinai kritinę padėtį; nepaisant to, jis iš tikrųjų visiškai patenkina prašymą labiau supaprastinti procedūras ir lanksčiau taikyti esamas taisykles pagal struktūrinių fondų reglamentus, kurį pakartotinai teikė Europos Parlamentas pastaraisiais metais.
Būtent leidus lanksčiau skirstyti Bendrijos ir šalių finansavimo dalis viso programavimo laikotarpiu, į nacionalines ekonomikas nedelsiant bus nukreiptas pinigų srautas, būtinas reaguojant į jų dabartinius biudžeto apribojimus.
Pasiūlytas priemones reikia greitai patvirtinti, kad būtų galima patenkinti neatidėliojamą valstybių narių likvidumo poreikį, padedant pagalbos gavėjams išleisti daugiau lėšų ir išleisti jas greičiau. Kad pasiūlyti pakeitimai būtų visiškai veiksmingi, būtina, kad jie greitai įsigaliotų, ypač kalbant apie išankstinio finansavimo išmokų didinimą 2009 metams.
Todėl Europos institucijos raginamos spartinti sprendimų priėmimą, kad būtų užtikrinta, jog priemonės bus greitai taikomos ir artimiausiais mėnesiais būtų pasiekti pirmieji rezultatai – tokiai pozicijai visiškai pritaria Europos Parlamentas.
Nepaisant to, Europos Parlamentas pageidautų, kad jo dalyvavimas būtų svaresnis ir geresnis: dėl pasiūlymų skubumo ir įtempto tvarkaraščio EP negalėjo pateikti pastabų dėl pagrindinio reglamento bei pasiūlyti ERPF ir ESF reglamentų pakeitimų.
Tačiau dabartinės aplinkybės laikytinos naudinga treniruote, kuri pabrėžia būtinybę laiku pradėti tarpinstitucinį dialogą derybose dėl naujo struktūrinių fondų teisės aktų paketo po 2013 m.
Be to, žvelgiant į šią netolimą ateitį, būtina rimtai siekti taisyklių ir procedūrų paprastinimo principo (dabartiniai pasiūlymai yra tik to paprastinimo pavyzdys), kad būtų galima palengvinti pagalbos gavėjų kreipimąsi į struktūrinius fondus ir padidinti galimybę jais pasinaudoti.
Todėl Europos Parlamentas labai vertina Tarybos iniciatyvą sukurti neformalią paprastinimo ekspertų grupę ir tikisi, kad galės pareikšti savo nuomonę dėl pirmųjų rezultatų ir būsimų pasiūlymų šioje srityje.
Šiomis aplinkybėmis Europos Parlamentas prašo Tarybos ir Komisijos visiškai atsižvelgti į jo rekomendacijas ir nuolat jį informuoti apie procedūras, diskusijas ir derybų rezultatus.
Nors dabartiniais pakeitimais nesiekiama pakeisti bendro Sanglaudos politikos pobūdžio, šios kritinės aplinkybės gali padėti rasti būdą, kaip būsimą politiką greičiau pritaikyti prie kintančio pasaulio poreikių ir lūkesčių bei pasirengti įvairiems kito programavimo laikotarpio iššūkiams.
23.2.2009
Biudžeto komiteto NUOMONĖ
pateiktas Regioninės plėtros komitetui
dėl pasiūlymo dėl Tarybos reglamento, iš dalies keičiančio Reglamento (EB) Nr. 1083/2006, nustatančio bendrąsias nuostatas dėl Europos regioninės plėtros fondo, Europos socialinio fondo ir Sanglaudos fondo, tam tikras finansų valdymo nuostatas
( COM(2008)0803 – 17575/2008 – C6‑0027/2009 – 2008/0233(AVC) )
Nuomonės referentė:
Nathalie Griesbeck
AVC
TRUMPAS PAGRINDIMAS
1. Pasiūlymo turinys
Komisijos pasiūlymu iš dalies keičiamas Reglamentas (EB) Nr. 1083/2006, nustatantis bendrąsias finansų valdymo nuostatas dėl Europos regioninės plėtros fondo, Europos socialinio fondo ir Sanglaudos fondo. Priemonėmis, kurios siūlomos pagal pritarimo procedūrą, siekiama spartinant struktūrinių fondų steigimą kovai su dabartine finansų krize ir jos socialiniais bei ekonominiais padariniais ir pasitelkiant sanglaudos politiką atgaivinti ekonomikos augimą ir darbo vietų kūrimą.
Pasiūlymu daromi būtent šie pakeitimai:
· 44 straipsnio dėl finansų inžinerijos priemonių taikymo srities išplėtimas, leidžiant EIB ir EIF teikti paramą valstybėms narėms rengiant ir įgyvendinant veiksmų programas;
· 56 straipsnio dėl išlaidų tinkamumo finansuoti pakeitimu, viena vertus, siekiama paaiškinti , kokios galimybės egzistuoja padengti bendrąsias išlaidas mokant vienodo dydžio sumas, ir, antra vertus, įnašus natūra leisti nurodyti kaip tinkamas finansuoti išlaidas; šis pakeitimas turėtų būti pradėtas taikyti atgaline data nuo 2006 m . rugpjūčio 1 d.;
· su išlaidų ataskaita susijusios nuostatos :
– i) viena vertus, galimybė vykdant didelius projektus patirtas išlaidas įtraukti į tarpinių mokėjimų paraiškas prieš Komisijai patvirtinant didelį projektą,
- ii) antra vertus, valstybės pagalbos, kaip apibrėžta Sutarties 87 straipsnyje, atveju pagalbą teikiančios įstaigos 35 proc. avansu išmokamos paramos gavėjams riba padidinama iki 100 proc.;
· trečiojo etapo (2009 m. ) išankstinio finansavimo iš struktūrinių fondų parama padidinama 2 proc. valstybėms narėms, į Europos Sąjungą įstojusioms 2004 m . gegužės 1 d. arba vėliau, trečiuoju etapu (2009 m. ) sukuriama 2,5 proc. išankstinio finansavimo iš struktūrinių fondų parama valstybėms narėms, į Europos Sąjungą įstojusioms iki 2004 m . gegužės 1 d.; siekiant teritorinio bendradarbiavimo tikslo, jeigu programoje dalyvauja bent viena valstybė narė, į Europos Sąjungą įstojusi 2004 m . gegužės 1 d. arba vėliau, 2009 m . taikoma papildoma 2 proc. norma . Šios papildomos lėšos, kuriomis bus galima pradėti naudotis metų pradžioje, laikantis patikimo finansų valdymo taisyklių, turėtų būti greitai pervedamos paramos gavėjams .
2. Nuomonės referentės pastabos
Nuomonės referentė pritaria Komisijos pasiūlymui, taip pat kaip ir kitoms pasiūlytoms struktūrinės politikos priemonėms, numatyt oms atkūrimo plane , kurį pasiūlė Komisija, siekdama įveikti finansų ir socialinį bei ekonominį pasaulį sukrėtusią krizę, ir tam turėtų būti skirta 6,3 milijardo eurų.
Nuomonės referentė palankiai vertina Komisijos pasiūlymus, tarp jų ir EIB prisidėjimą prie Europos ekonomikos atkūrimo plano teikiant finansavimą, skiriant naujas paskolas ir lėšas bei imantis tinkamumo finansuoti kriterijų sušvelninimo priemonių, susijusių su finansavimu iš Europos Sąjungos biudžeto. Tačiau nuomonės referentė apgailestauja, kad iki šiol valstybės narės nesusitarė dėl 2007–2013 m. daugiametės finansinės programos peržiūros , kad transeuropiniams energijos tinklams ir plačiajuosčiam ryšiui, kaip atkūrimo plano papildomam elementui, finansuoti būtų skirta 5 milijardai eurų.
Nuomonės referentė primena, kad sanglaudos politika sudaro 36 proc. 2007–2013 m. finansinės programos, arba 347 milijardus eurų dabartiniu kursu, ir yra didžiausia finansinė priemonė, galinti sukurti sverto efektą, kuris būtų naudingas ekonomikos atkūrimui.
Nuomonės referentė mano, kad Komisijos numatytos išankstinio finansavimo priemonės yra pritaikytos siekiant paremti valstybes nares, ka d jos greitai prad ėtų vykdyti veiksmų programas. Tačiau ji pabrėžia, kad investicijų politika turi būti įgyvendinama vienodai ir suderintai visose valstybėse narėse, siekiant, kad šios fondų valdymo palengvinimo priemonės , užuot skatinusios sanglaudą, nepaaštrintų jau esamų ar nesukurtų naujų skirtumų.
Taigi nuomonės referentė apgailestauja, kad šis bendradarbiavimas neprisidedama pakankamai prie tikros Bendrijos ekonomikos politikos parengimo.
Nuomonės referentė apgailestauja, kad Komisija nepranešė savo prognozių dėl šio teisės akto pakeitimo poveikio veiksmų programoms, ir jai kyla klausimas dėl būtinyb ės keisti veiksmų programas ir galim o pakeitimų poveiki o veiksmų programų įgyvendinimo datai.
Be to, nuomonės referentė pabrėžia, kad valstybės narės yra atsakingos už patikimą lėšų valdymą, prižiūrint Komisijai. Nuomonės referentė taip pat primena Europos Parlamento ne kartą išsakytus prašymus, kad atitinkamu politiniu lygiu būtų pateikta nacionalinė deklaracija, susijusi su Bendrijos fondų įgyvendinimu (žr. 2006 m. gegužės 17 d. IIA 44 punktą) pasidalijamojo valdymo būdu.
Nuomonės referentė vėl reiškia susirūpinimą, kad vėluojama atlikti politikos sritims, priskirtoms 1B (sanglauda) kategorijai, įgyvendinti skirtus mokėjimus, nors pagal 2007–2013 m. finansin ę programą tai yra Europos Sąjungos politikos prioritetas, ir mano, kad įgyvendinus Komisijos pasiūlym ą galima bus sumažinti šiuos vėlavimus, paankstinant finansavimą.
Ji taip pat primena apie 2008 m . lapkričio 21d. Taikinimo komiteto posėdyje Europos Parlamento priimt u s pareiškimus, susijusiu s su mokėjimais ir sanglaudos politikos įgyvendinimu, kuri u ose Europos Parlamentas , be kita ko, pakartojo valstybėms narėms skirtą prašymą imtis vis ų reikaling ų priemon ių , kad būtų įgyvendinta tinkama sanglaudos politika.
Be to, nuomonės referentė pabrėžia, kad numatytomis priemonės šiais ir kitais metais turėtų būti sumažinti neįvykdyti įsipareigojimai ( pranc. RAL), ir prašo Komisiją šiuo klausimu pateikti patikslinimų. Ypač nuomonės referentė norėtų, kad Komisija patikslintų, kok į poveikį minėtasis pasiūlymas turės 2009 m . biudžetui ir rengiamam 2010 m. biudžet ui .
Nuomonės referentė pritaria pasiūlymo supaprastinimui, kadangi akivaizdu, jog struktūrinės politikos vykdymą, be viso kito, stabdo pernelyg griežtos procedūros, kurias reikia skubiai supaprastinti.
Apskritai, atsižvelgiant į tai, kad finansų krizė skatina reaguoti greitai, nuomonės referentė palankiai vertina šio pasiūlymo priėmimą.
******
Biudžeto komitetas ragina atsakingą Regioninės plėtros komitetą siūlyti Parlamentui pritarti šiam pasiūlymui.
PROCEDŪRA
Pavadinimas
Europos regionų plėtros fondas, Europos socialinis fondas ir Sanglaudos fondas: finansų valdymo nuostatos
Nuorodos
17575/2008 – C6-0027/2009 – COM(2008)0803 – 2008/0233(AVC)
EP pritarimo prašymo data
19.1.2009
Atsakingas komitetas
REGI
Nuomonę pateikė
Paskelbimo plenariniame posėdyje data
BUDG
3.2.2009
Nuomonės referentas
Paskyrimo data
Nathalie Griesbeck
20.9.2004
Svarstymas komitete
11.2.2009
23.2.2009
Priėmimo data
23.2.2009
Galutinio balsavimo rezultatai
+:
–:
0:
15
0
0
Posėdyje per galutinį balsavimą dalyvavę nariai
Richard James Ashworth, Reimer Böge, Costas Botopoulos, Göran Färm, Vicente Miguel Garcés Ramón, Nathalie Griesbeck, Catherine Guy-Quint, Jutta Haug, Anne E. Jensen, Janusz Lewandowski, Vladimír Maňka, Gérard Onesta, László Surján, Kyösti Virrankoski, Ralf Walter
11.2.2009
Užimtumo ir socialinių reikalų komiteto NUOMONĖ
pateikta Regioninės plėtros komitetui
dėl pasiūlymo dėl Tarybos reglamento, iš dalies keičiančio Reglamento (EB) Nr. 1083/2006, nustatančio bendrąsias nuostatas dėl Europos regioninės plėtros fondo, Europos socialinio fondo ir Sanglaudos fondo, tam tikras finansų valdymo nuostatas
( COM(2008)0803 – 17575/2008 ‑ C6‑0027/2009 – 2008/0233(AVC) )
Nuomonės referentė:
Gabriela Creţu
AVC
TRUMPAS PAGRINDIMAS
Manoma, kad dėl sunkių krizės padarinių Europos ekonomikai galimo ekonomikos augimo tempas vidutinės trukmės laikotarpiu sulėtės, o realus augimas 2009 m. ir 2010 m. bus daug mažesnis. Tokios prastos ekonominės perspektyvos turės labai neigiamų padarinių valstybių narių finansams. Be to, esama pavojaus, kad gali būti rimtai pakenkta pagrindinėms sanglaudos politikos įgyvendinimo sąlygoms, pagal kurias struktūrinių fondų lėšomis galima naudotis tik jei prie finansavimo prisideda ir valstybė.
Atsižvelgiant į tai, tam tikros šiuo metu galiojančios reglamentavimo nuostatos turėtų būti pritaikytos, siekiant paspartinti investicijų projektų įgyvendinimą ir sudaryti sąlygas, kad Europos Sąjungos valstybės narės ir regionai galėtų gauti Bendrijos finansinių išteklių.
Šios nuostatos apima su išankstiniu finansavimu, su išlaidų ataskaitomis, taip pat su išlaidų tinkamumu finansuoti ir finansų inžinerijos priemonėmis susijusias nuostatas.
Komisijos pasiūlymu siekta užtikrinti valstybėms narėms galimybę visapusiškai naudotis lanksčiomis priemonėmis, įskaitant galimybę prireikus pakeisti ar supaprastinti programas, kad jos geriau atitiktų naujus poreikius.
Komisijos siūlomais Reglamento (EB) Nr. 1083/2006, nustatančio bendrąsias nuostatas dėl Europos regioninės plėtros fondo, Europos socialinio fondo ir Sanglaudos fondo, pakeitimais siekiama sumažinti neigiamą ekonominės krizės poveikį ir paspartinti fondų lėšų panaudojimą trumpuoju laikotarpiu, pvz., stiprinant paramą MVĮ, o tai duotų naudos realiai ekonomikai.
Siekdama šių tikslų Komisija siūlo:
– išplėsti 44 straipsnį dėl finansų inžinerijos priemonių taikymo sritį leidžiant Europos investicijų bankui (EIB) ir Europos investicijų fondui (EIF) teikti paramą valstybėms narėms rengiant ir įgyvendinant veiksmų programas;
– pakeisti 56 straipsnį dėl išlaidų tinkamumo finansuoti siekiant išsiaiškinti, ar galima bendrąsias išlaidas padengti mokant vienodo dydžio sumas ir sudaryti sąlygas, kad steigiant fondus arba darant įnašus į juos įnašai natūra galėtų būti laikomi tinkamomis finansuoti išlaidomis;
– pakeisti nuostatas, susijusias su išlaidų ataskaitomis: i) panaikinti draudimą vykdant didelius projektus patirtas išlaidas įtraukti į tarpinių mokėjimų paraiškas prieš Komisijai patvirtinant didelį projektą, ii) kai teikiama valstybės pagalba, kaip apibrėžta Sutarties 87 straipsnyje, panaikinti apribojimą, pagal kurį pagalbą teikiančios įstaigos paramos gavėjams avansu išmokama suma negali viršyti 35 %, ir leisti avansu išmokėti iki 100 % sumos, o kitas sąlygas palikti nepakeistas;
– trečiąją išankstinio finansavimo iš struktūrinių fondų dalį (2009) padidinti 2 % valstybėms narėms, į Europos Sąjungą įstojusioms 2004 m. gegužės 1 d. arba vėliau, nustatyti 2,5 % dydžio trečiąją išankstinio finansavimo iš struktūrinių fondų dalį (2009) valstybėms narėms, į Europos Sąjungą įstojusioms iki 2004 m. gegužės 1 d.; siekiant teritorinio bendradarbiavimo tikslo, jeigu programoje dalyvauja bent viena valstybė narė, į Europos Sąjungą įstojusi 2004 m. gegužės 1 d. arba vėliau, 2009 m. taikyti papildomą 2 % normą.
******
Užimtumo ir socialinių reikalų komitetas ragina atsakingą Regioninės plėtros komitetą siūlyti Parlamentui duoti pritarimą.
PROCEDŪRA
Pavadinimas
Europos regionų plėtros fondas, Europos socialinis fondas ir Sanglaudos fondas: finansų valdymo nuostatos
Nuorodos
17575/2008 – C6-0027/2009 – COM(2008)0803 – 2008/0233(AVC)
EP pritarimo prašymo data
19.1.2009
Atsakingas komitetas
REGI
Nuomonę pateikė
Paskelbimo plenariniame posėdyje data
EMPL
3.2.2009
Nuomonės referentas
Paskyrimo data
Gabriela Creţu
2.12.2008
Svarstymas komitete
26.1.2009
10.2.2009
Priėmimo data
11.2.2009
Galutinio balsavimo rezultatai
+:
–:
0:
43
0
0
Posėdyje per galutinį balsavimą dalyvavę nariai
Jan Andersson, Edit Bauer, Iles Braghetto, Philip Bushill-Matthews, Milan Cabrnoch, Alejandro Cercas, Ole Christensen, Luigi Cocilovo, Jean Louis Cottigny, Jan Cremers, Harald Ettl, Richard Falbr, Carlo Fatuzzo, Ilda Figueiredo, Joel Hasse Ferreira, Stephen Hughes, Karin Jöns, Ona Juknevičienė, Jean Lambert, Bernard Lehideux, Elizabeth Lynne, Thomas Mann, Jiří Maštálka, Maria Matsouka, Elisabeth Morin, Csaba Őry, Siiri Oviir, Marie Panayotopoulos-Cassiotou, Pier Antonio Panzeri, Rovana Plumb, Elisabeth Schroedter, José Albino Silva Peneda, Jean Spautz, Gabriele Stauner, Ewa Tomaszewska, Anne Van Lancker, Gabriele Zimmer
Posėdyje per galutinį balsavimą dalyvavęs (-ę) pavaduojantis (-ys) narys (-iai)
Gabriela Creţu, Jamila Madeira, Adrian Manole, Ria Oomen-Ruijten, Csaba Sógor, Patrizia Toia
PROCEDŪRA
Pavadinimas
Europos regionų plėtros fondas, Europos socialinis fondas ir Sanglaudos fondas: finansų valdymo nuostatos
Nuorodos
17575/2008 – C6-0027/2009 – KOM(2008)0803 – 2008/0233(AVC)
EP pritarimo prašymo data
19.1.2009
Atsakingas komitetas
Paskelbimo plenariniame posėdyje data
REGI
3.2.2009
Nuomonę teikiantis (-ys) komitetas (-ai)
Paskelbimo plenariniame posėdyje data
BUDG
3.2.2009
EMPL
3.2.2009
Pranešėjas(-ai)
Paskyrimo data
Iratxe García Pérez
19.1.2009
Svarstymas komitete
19.1.2009
12.2.2009
Priėmimo data
9.3.2009
Galutinio balsavimo rezultatai
+:
–:
0:
33
1
0
Posėdyje per galutinį balsavimą dalyvavę nariai
Emmanouil Angelakas, Stavros Arnaoutakis, Elspeth Attwooll, Jean Marie Beaupuy, Rolf Berend, Jana Bobošíková, Victor Boştinaru, Gerardo Galeote, Iratxe García Pérez, Monica Giuntini, Ambroise Guellec, Pedro Guerreiro, Marian Harkin, Jim Higgins, Mieczysław Edmund Janowski, Evgeni Kirilov, Constanze Angela Krehl, Florencio Luque Aguilar, Jamila Madeira, Sérgio Marques, Yiannakis Matsis, Iosif Matula, Markus Pieper, Wojciech Roszkowski, Elisabeth Schroedter, Catherine Stihler, Margie Sudre, Kyriacos Triantaphyllides, Lambert van Nistelrooij, Oldřich Vlasák
Posėdyje per galutinį balsavimą dalyvavęs (-ę) pavaduojantis (-ys) narys (-iai)
Domenico Antonio Basile, Jan Březina, Den Dover, Ramona Nicole Mănescu, Samuli Pohjamo, Christa Prets, László Surján
Pateikimo data
11.3.2009
