Praėjusios plenarinės sesijos apžvalga
Institucijos
2012-02-17 - 09:32
Vasario 13–16 d. vykusioje EP plenarinėje sesijoje europarlamentarai aptarė euroobligacijų išleidimo galimybę, išsaugojo pagalbos maistu skurstantiesiems programą, praplėtė mokėjimų eurais galimybes ir paragino pagerinti regėjimo negalią turinčių asmenų prieigą prie knygų.
Nuo karpymų prie augimo
Pagrindinis kovo 1–2 d. rengiamo Europos Vadovų Tarybos susitikimo dėmesys turi būti skirtas ekonomikos augimui, – kalbėjo dauguma europarlamentarų, dalyvavusių trečiadienį vykusioje diskusijoje. Dieną prieš tai jie aptarė euroobligacijų įvedimą ir įvertino Europos Komisijos parengtą metinę augimo apžvalgą .
Italijos premjero kalba
Europos Parlamente kalbėjęs Italijos premjeras Mario Monti susilaukė pagyrų už šalyje vykdomas reformas. „Šiandieninę finansinę drausmę turi lydėti vieningos rinkos įtvirtinimas, vedantis į glaudesnę ekonominę sąjungą, kuri yra Europos projekto pagrindas. Italija nori išeiti iš krizės ir vėl tapti varomąja ES projekto jėga“, – kalbėjo jis.
Kova su skurdu
Dar dvejus metus pagal ES programą bus toliau tiekiamas maistas socialiai remtiniems žmonėms. Tokiam sprendimui trečiadienį pritarė Europos Parlamentas. Programa, pagal kurią teikiama pagalba maistu 18 milijonų žmonių 20 ES valstybėse, bus tęsiama iki 2013 m. pabaigos. Tuo tarpu pirmadienį europarlamentarai paragino Europos Komisiją kuo skubiau parengti ES strategiją dėl benamių.
ES ir Maroko susitarimas
EP nariai ketvirtadienį pritarė ES ir Maroko susitarimui dėl prekybos žemės ūkio produktais liberalizavimo. Atskiroje rezoliucijoje šiuo klausiu jie paragino EK įvertinti ekonominį susitarimo poveikį Europos maisto gamintojams ir ūkininkams.
Patogesnių mokėjimų link
Europarlamentarai antradienį patvirtino taisykles, kurias įgyvendinus tarptautines mokėjimų operacijas eurais bus galima atlikti taip pat patogiai ir greitai, kaip ir vietinius mokėjimus šia valiuta. Naujosios taisyklės įsigalios 2014 m. vasario 1 d. eurą įsivedusiose valstybėse narėse ir 2016 m. spalio 31 d. euro neturinčiose valstybėse narėse.
Rusija ir Sirija
Ketvirtadienį priimtoje rezoliucijoje EP nariai ragina Rusiją reformuoti rinkimų įstatymą ir nedelsiant sustabdyti ginklų tiekimą Sirijos vyriausybei. Tuo tarpu kitoje rezoliucijoje jie pasmerkė Sirijos valdžios represijas, ragindami Europos Sąjungą imtis papildomų sankcijų prieš Assad'o režimą ir paremti šalies opoziciją.
Padėtis Vengrijoje
Po karštų diskusijų sausį su Vengrijos premjeru Viktoru Orbánu europarlamentarai ketvirtadienį priėmė rezoliuciją dėl padėties šioje šalyje, ragindami gerbti pagrindines ES vertybes. Jie nusprendė parengti specialią ataskaitą apie tai, kaip Vengrija laikosi ES teisės.
Parama pienininkams
EP nariai trečiadienį patvirtino reglamentą, kuris sustiprins pieno ūkininkų derybinę galią siekiant teisingesnių pieno supirkimo kainų. Nepažeisdamos konkurencijos teisės, ūkininkų organizacijos galės derėtis dėl pieno supirkimo kainų ūkininkų vardu.
Knygos akliesiems
Europarlamentarai trečiadienį kartu su EK atstovais aptarė galimybes, kaip pagerinti aklųjų ir kitų asmenų, turinčių regėjimo negalią, prieigą prie knygų. EP nariai siūlo neįgaliesiems pritaikyto formato spaudinių platinimui taikyti autorių teisių išimtį.
Mirtinai pavojingi komentarai
Sesijos pradžioje EP pirmininkas Martinas Schulzas pasmerkė tai, kad Saudo Arabijos žurnalistui Hamza Kashgari gresia mirties bausmė už komentarus „Twitter“ tinkle apie pranašą Mahometą. Jis pažadėjo padaryti viską, kad ši bausmė nebūtų skirta.
20120210STO37776 Vasario 13–16 d. EP plenarinė sesija Strasbūre EP plenarinės sesijos pranešimai spaudai EP puslapis „Facebook'e“ EP nuotraukų galerija „Flickr'yje“ Plenarinės sesijos akimirkos „Flickr“ nuotraukų galerijoje EP „Twitter'yje“ EP „YouTube“ tinkle
LT
2
LINK
/news/lt/pressroom/press-release/plenary/
LT
3
LINK
http://www.facebook.com/europeanparliament
LT
4
LINK
http://www.flickr.com/european_parliament
LT
5
LINK
http://www.flickr.com/photos/european_parliament/sets/72157629305255021/show/
LT
6
LINK
http://www.twitter.com/Europarl_LT
LT
7
LINK
http://www.youtube.com/user/EuropeanParliament/featured
-//EP//TEXT IM-PRESS 20120203FCS37185 0 NOT XML V0//LT
-//EP//DTD IM-PRESS 20050901 STO DOC XML V0//EN
-//EP//STYLESHEET IM-PRESS 20050901 STO DOC XML V0//EN
