Klausimas, į kurį atsakoma žodžiu, Nr. O-000029/2012
Komisijai
Darbo tvarkos taisyklių 115 straipsnis
João Ferreira
,
Patrick Le Hyaric
,
Willy Meyer
,
Jacky Hénin
GUE/NGL frakcijos vardu Tema: BŽP indėlis gaminant viešąsias gėrybes
Žuvininkystės sektorius ne tik atlieka pagrindinę savo funkciją, t. y. užtikrina kad gyventojai būtų aprūpinami žuvimis (ir dėl šios priežasties yra svarbus užtikrinant subalansuotą mitybą valstybėse narėse), bet ir turi daug kitų funkcijų ir tikslų. Dėl visų šių dalykų sektorius svarbus socialiniu ir ekonominiu požiūriu, todėl ši svarba negali būti apibūdinama tik iškraunamų žuvų kiekiu.
Rengiant žuvininkystės sektoriaus socialinius ir ekonominius, aplinkos ir kultūrinius planus vis didesnę reikšmę įgyja smulkioji žvejyba. Daugiafunkcis žuvininkystės sektoriaus, įskaitant akvakultūrą, pobūdis, be kita ko, matyti labai įvairiose srityse:
– prisidedama prie pakrančių bendruomenių vystymosi ir socialinės ir ekonominės gerovės, prie vietos vystymosi ir tiesioginių darbo vietų sektoriuje kūrimo;
– išlaikoma ekonominė veikla ir kuriamos ir su gamyba, ir su pardavimu susijusios darbo vietos (laivų statyba, žuvininkystės produktų perdirbimo pramonė, turizmas, gastronomija ir kt.);
– tiekiami aukštos kokybės ir didelės maistinės vertės produktai, pvz., šviežios žuvys;
– išsaugomas istorinis ir kultūrinis paveldas ir vietos tradicijos, susijusios su žuvininkystės sektoriumi;
– remiamas švietimas ir moksliniai tyrimai, susiję su jūromis, žiotimis ir gėlaisiais vandenimis, prisidedama įgyjant daugiau žinių apie šių ekosistemų padėtį ir šias žinias atnaujinant.
Atsižvelgdami į tai, klausiame Komisijos:
1. Kokių priemonių ketinama imtis siekiant, kad vykdant dabartinę BŽP reformą būtų tinkamai pripažintas ir skatinamas daugiafunkcis žuvininkystės sektoriaus pobūdis?
2. Kaip Komisija ketina remti smulkiąją žvejybą ir padidinti jos indėlį, susijusį su žuvininkystės sektoriaus daugiafunkciu pobūdžiu?
3. Kokių konkrečių priemonių numatyta imtis kiekvienoje iš minėtųjų sričių?
4. Kaip Komisija savo pasiūlymuose dėl Europos žuvininkystės fondo ateities ketina atsižvelgti į didelę ekonominę ir socialinę krizę, kurią patiria žuvininkystės sektorius?
