A. Šemetos atsakymas Komisijos vardu
(2011 m. sausio 19 d.)
Komisija priėmė gerbiamo nario minimą žaliąją knygą dėl PVM ateities 2010 m. gruodžio 1 d. COM(2010) 695 galutinis. Žalioji knyga perduota Europos Parlamentui. Joje nagrinėjama daug svarbių klausimų, kaip antai PVM tarifai, PVM taikymo sritis ir išimtys. Remdamasi dėl žaliosios knygos surengtų viešųjų konsultacijų rezultatais, Komisija imsis nustatyti naujus PVM prioritetus. Jie bus pristatyti komunikate Tarybai ir Europos Parlamentui iki 2011 m. pabaigos. Todėl Europos Parlamentas bus visapusiškai įtrauktas į šias diskusijas.
