Krizė: skurdžiai moka didžiausią kainą
Plėtra ir bendradarbiavimas
2009-10-08 - 11:57
Afrikos bedarbiai, ieškantys padienio darbo. ©BELGA/EPA/CARL FOURIE Tebesitęsiančios pasaulinės ekonomikos krizės pasekmes labiausiai pajuto mažiausiai išsivysčiusios šalys. Prognozuojama, kad skurdžiausiose valstybėse bedarbių armija išaugs 23 mln., visiškai nuskurdusių žmonių skaičius – 90 mln., o kasmetinis kūdikių mirtingumas didės maždaug 300 tūkst. Ar krizę sukėlusi pasaulio dalis padės tiems, kurie liko beviltiškoje padėtyje?
Pasaulinės krizės nesukėlusios besivystančios šalys neproporcingai nuo jos nukentėjo, sakoma Europos Parlamento rezoliucijoje, dėl kurios teksto bus balsuojama šią popietę.
Labiausiai vargsta skurstantieji
Maisto ir kuro kainų krizes atsivijusi ekonomikos krizė sustabdė ar niekas pavertė jau pasiektą pažangą kovojant su skurdu, badu, moterų ir vaikų mirtingumu besivystančiose šalyse. Dar daugiau vaikų nebeturės galimybės įgyti pradinį išsilavinimą, sulaukti tinkamos sveikatos apsaugos, naudotis švariu vandeniu ar turėti tinkamas sanitarines sąlygas.
Europarlamentarai reiškia susirūpinimą, kad iki 2009 m. vasaros vidurio tik 1,6% TVF naujai suteiktų paskolų buvo skirta Afrikos šalims, o kai kurios ES valstybės sumažino paramai skirtas lėšas.
Kitoks požiūris į paramą
Ką daryti, kad krizė Tūkstantmečio vystymosi tikslų nepavertų vien tik gražia svajone? Europarlamentarai ragina Komisiją ir ES šalis numatyti naujoviškus finansavimo mechanizmus, teikti mikrokreditus ir vidutinio dydžio kreditus, reformuoti tarptautines finansų institucijas, mažinti prekybą iškraipančias subsidijas ir prekybos kliūtis bei riboti „protų nutekėjimą“.
20091002STO61740 Rezoliucijos dėl krizės poveikio besivystančioms šalims projektas Diskusijų tekstai ir vaizdo įrašai Interviu su Afrikos vystymosi banko vadovu D. Kaberuka Tyrimas: finansų ir paramos architektūros reforma krizės akivaizdoje [EN, pdf]
LT
1
PHOTO
20091006PHT61969.jpg
LT
5
LINK
/document/activities/cont/200909/20090917ATT60857/20090917ATT60857EN.pdf
-//EP//TEXT MOTION B7-2009-0078 0 NOT XML V0//LT
-//EP//TEXT CRE 20090914 ITEM-023 NOT XML V0//LT
-//EP//TEXT IM-PRESS 20090904STO60246 0 NOT XML V0//LT
-//EP//DTD IM-PRESS 20050901 STO DOC XML V0//EN
-//EP//STYLESHEET IM-PRESS 20050901 STO DOC XML V0//EN
