KLAUSIMAS ŽODŽIU SU DEBATAIS O-0045/05
pagal 108 Darbo tvarkos taisyklių straipsnį
pateikė
Lapo Pistelli
ALDE vardu
Komisijai
Tema: Padėtis Sudane
Po to, kai Sudano vyriausybė ir Sudano liaudies išsivadavimo judėjimas/armija pasirašė Visuotinį taikos susitarimą, 2005 m. sausio 25 d. Europos Komisija ir Sudano vyriausybė galutinai sutarė dėl šalies strateginio dokumento (ŠSD).
Pasitelkdama ŠSD Europos Sąjunga siekia skatinti taiką, demokratiją, tinkamą valdymą ir pagarbą žmogaus teisėms Sudane.
Šiam tikslui pasiekti ŠSD nustatoma tvarka, kaip ES gali skirti Sudanui apie 400 mln. eurų. Minėtas dokumentas būtų įgyvendinamas laipsniškai, lygiagrečiai veiksmingai įgyvendinant taikos susitarimą bei gerinant padėtį Darfūre.
Tačiau kadangi padėtis Darfūre lieka nestabili, tebevyrauja smurtas ir kadangi didėja nerimas dėl rytiniame regione plintančio konflikto, ar Komisija ketina padidinti ES politinę atsakomybę už įvykius Sudane ir aktyviau dalyvauti tebesitęsiančiame taikos procese?
Ar Komisija numato paskirti ypatingąjį įgaliotinį, sukurti neskraidymo zoną Darfūre ir skatinti Afrikos Sąjungos stebėjimo misiją Sudane (AMIS) padidinti Afrikos Sąjungos pajėgų skaičių bent iki 8000 karių?
Galiausiai, ar Komisija gali pateikti tikslios informacijos apie tai, kaip skiriama ir paskirstoma ES humanitarinė pagalba Sudanui?
