Klausimas Nr. H-0526/2010
Komisijai
2010 m. lapkričio mėn. sesija
Darbo tvarkos taisyklių 116 straipsnis
Vilija Blinkevičiūtė
(S&D) Tema: Švietimo reforma pagal strategiją "Europa 2020"
Vienas iš svarbiausių tikslų, numatytų naujoje strategijoje „Europa 2020“, yra pagerinti švietimo lygį, sumažinti mokyklos nebaigusių asmenų skaičių ir padidinti aukštąjį ar lygiavertį išsilavinimą turinčių asmenų dalį.
Gerbiama komisarė Androulla Vasilliou savo kalboje dėl strategijoje „Europa 2020“ nustatytų uždavinių, ypač švietimo srityje, yra minėjusi, jog pagrindinis jos tikslas – sumažinti mokyklos nebaigusių asmenų skaičių visoje Europos Sąjungoje iki mažiau negu 10 proc..
Kokių konkrečių priemonių imsis Europos Komisija, kad pagerintų švietimo lygį Europoje ir pasiektų nustatytą tikslą mažinti mokyklos nebaigusių mokinių skaičių? Ar Komisija planuoja parengti atskirą veiksmų strategiją dėl švietimo lygio gerinimo, siekiant, kad jaunimas baigtų mokyklas ir siektų kuo geresnio išsilavinimo? Kiek ateityje Komisija ruošiasi investuoti į jaunimo programas ir jam skirtas iniciatyvas?
