EP siekia griežčiau kontroliuoti kenkėjų nuodus
Vartotojai
2012-01-18 - 12:06
Dažai su biocidais apsaugo laivus nuo užsiteršimo puvimą sukeliančiais vandens mikroorganizmais, augalais ir gyvūnais ©BELGA_PHOTONONSTOP Visi ES šalyse parduodami ne žemės ūkyje naudojami preparatai, skirti naikinti kenkėjus bei graužikus, turės būti griežčiau sertifikuojami, o kenksmingiausi iš jų turės būti uždrausti. Tai numatančias taisykles europarlamentarai planuoja patvirtinti ketvirtadienį.
Kenkėjų naikinimo preparatai („biocidai“) naudojami daugelyje ūkinės veiklos sričių ir buityje. Jie skirti naikinti kenksmingus organizmus, pradedant virusais, bakterijomis, pelėsiais ir baigiant vabzdžiais, graužikais ir plėšrūnais.
Tačiau biocidai taip pat gali pakenkti žmogui, gyvūnams bei aplinkai. Pavyzdžiui, žmonės gali apsinuodyti žiurkių ar tarakonų naikinimo priemonėmis. Todėl priimant sprendimus dėl leidimo juos naudoti būtina atsižvelgti į jų keliamą riziką.
Europarlamentarai ketvirtadienį balsuos dėl 1998 m. priimtų taisyklių atnaujinimo, kuriuo siekiama užtikrinti, kad į rinką patektų tik saugūs kenkėjų „naikintojai“.
Siekiama uždrausti vėžį sukeliančių, vaisingumui kenkiančių, genus ar hormonus veikiančių, taip pat ilgai aplinkoje ar žmogaus organizme išliekančių preparatų naudojimą kenkėjų naikinimui.
Išimtis numatoma tuomet, kai šių medžiagų naudojimas gali padėti apsaugoti visuomenės sveikatą ir jų nėra kuo pakeisti. Išradus mažiau kenksmingų alternatyvų, kenksmingesnių medžiagų turės būti laipsniškai atsisakoma.
Naujosios taisyklės apims ir gaminius, apdorotus biocidais – tokius kaip baldai, apipurkšti nuo grybų.
Biocidai turės būti aprobuoti pagal naują centralizuotą procedūrą. „Aprobavimo ES lygmeniu sistemos sukūrimas yra reikšmingas žingsnis bendrų europinių taisyklių dėl biocidų link“, – kalbėjo EP nuomonės rengėja Christa Klass (Europos liaudies partija, Vokietija).
20120113STO35295 Pranešimas spaudai po balsavimo komitete (2011–10–04) Pranešėja Christa Klass (Europos liaudies partija, Vokietija) Teisėkūros procedūra Preliminarus EP ir Tarybos susitarimo tekstas (anglų kalba) Biocidų reglamentavimas ES lygmeniu (anglų kalba)
LT
1
PHOTO
20120113PHT35262.jpg
LT
3
LINK
/meps/lt/1929/Christa_KLASS.html
LT
4
LINK
/oeil/popups/ficheprocedure.do?reference=2009/0076%28COD%29
LT
6
LINK
http://europa.eu/rapid/pressReleasesAction.do?reference=MEMO/09/275&format=HTML&aged=0&language=EN&guiLanguage=en
-//EP//TEXT IM-PRESS 20111003IPR28084 0 NOT XML V0//LT
-//EP//TEXT REPORT A7-2011-0336 0 NOT XML V0//LT
-//EP//DTD IM-PRESS 20050901 STO DOC XML V0//EN
-//EP//STYLESHEET IM-PRESS 20050901 STO DOC XML V0//EN
