P6_TA(2007)0015
Taisomojo biudžeto projektas Nr. 1/2007
A6-0010/2007
Europos Parlamento teisėkūros rezoliucija dėl Europos Sąjungos 2007 finansinių metų taisomojo biudžeto projekto Nr. 1/2007: 2006 m. lapkričio 28 d. trišalio dialogo metu pasiektas susitarimas - Struktūriniai fondai, Europos žuvininkystės fondas, Europos investicijų fondas ir Jungtinis tyrimų centras. III skirsnis - Komisija (5739/2007 – C6-0060/2007 – 2006/2303(BUD) )
Europos Parlamentas
, –
atsižvelgdamas į EB sutartį, ypač į jos 272 straipsnio 4 dalies priešpaskutinę pastraipą,
–
atsižvelgdamas į Euratomo sutartį, ypač į jos 177 straipsnį,
–
atsižvelgdamas į 2002 m. birželio 25 d. Tarybos reglamentą (EB, Euratomas) Nr. 1605/2002 dėl Europos Bendrijų bendrajam biudžetui taikomo Finansinio reglamento OL L 248, 2002 9 16, p.1. Reglamentas su pakeitimais, padarytais Reglamentu (EB, Euratomas) Nr. 1995/2006 (OL L 390, 2006 12 30, p. 1).
, ypač į jo 37 ir 38 straipsnius,
–
atsižvelgdamas į Europos Sąjungos 2007 finansinių metų bendrąjį biudžetą, galutinai patvirtintą 2006 m. gruodžio 14 d.,
–
atsižvelgdamas į 2006 m. gegužės 17 d. Europos Parlamento, Tarybos ir Komisijos tarpinstitucinį susitarimą dėl biudžetinės drausmės ir patikimo finansų valdymo OL C 139, 2006 6 14, p.1.
,
–
atsižvelgdamas į Europos Sąjungos 2007 finansinių metų preliminarų taisomojo biudžeto projektą Nr. 1/2007, kurį Komisija pateikė 2006. m. gruodžio 20 d. ( SEC(2006)1776 ),
–
atsižvelgdamas į taisomojo biudžeto projektą Nr. 1/2007, kurį Taryba patvirtino 2007 m. sausio 30 d. (5739/2007 – C6-0060/2007 ),
–
atsižvelgdamas į Darbo tvarkos taisyklių 69 straipsnį bei IV priedą,
–
atsižvelgdamas į Biudžeto komiteto pranešimą ( A6-0010/2007 ),
A.
kadangi siekiant atsižvelgti į 2006 m. lapkričio 28 d. vykusių trišalių derybų rezultatus ir juos įtraukti į 2007 m. Europos Sąjungos biudžetą būtina atlikti tam tikrus techninius patikslinimus,
B.
kadangi rengiant taisomąjį biudžetą Nr. 1/2007 siekiama padaryti šiuos patikslinimus,
1.
teigiamai vertina taisomojo biudžeto projektą Nr. 1/2007;
2.
pritaria taisomojo biudžeto projektui Nr. 1/2007 be pakeitimų;
3.
paveda Pirmininkui perduoti šią rezoliuciją Tarybai ir Komisijai.
