Trys klausimai Doris Pak
Užsienio ryšiai
2006-06-27 - 10:07
Serbijos ir Kosovo ateitis – Europos Sąjungoje
Europos Parlamento Delegacijos ryšiams su Pietryčių Europos valstybėmis praėjusios savaitės vizitas Serbijoje ir Kosove paskatino pakalbinti šios delegacijos pirmininkę Doris Pak (Doris Pack) apie jos požiūrį į situaciją regione ir galimą EP vaidmenį taikinimo procese.
Turint omenyje vis dar ribotą Parlamento kompetenciją ES užsienio politikoje, koks buvo pastarojo vizito Belgrade ir Prištinoje tikslas, ką nuveikėte jo metu?
Nors užsienio politika yra vykdomoji politika, „vykdomajai valdžiai reikalingi patarimai, pasiūlymai ir išrinktų europarlamentarų nuomonės“, sako deputatė. Tokią misiją turinti EP Delegacija vyko į Vakarų Balkanus susitikti su Jungtinių Tautų, Serbijos ir Kosovo vadovybe, mažumų, NVO ir bažnyčių atstovais siekdama įvertinti tikrąją situaciją regione. Anot D. Pak, problemos neapsiriboja Serbijos ir Kosovo teritorijomis – ji ragina keisti ES vizų politiką tam, kad Serbijos, kurios „70 proc. jaunimo niekada nebuvo užsienyje“, pavyzdys liktų istorija.
Kaip Parlamentas gali prisidėti prie susitarimo dėl Kosovo ateities sudarymo, o taip pat po tokio susitarimo seksiančiu laikotarpiu?
„Galime padėti abiejų šalių politikams suvokti, kaip elgtis, padėti suprasti vienas kitą ir... bandyti sutaikyti“. Ponia Pak sako, jog Europos Parlamentas turi įtaką „nesulyginamą su nacionalinių parlamentų įtaka šioms šalims“. Ji duoda Albanijos, kurioje buvo suklastoti 2002 m. parlamento rinkimai, pavyzdį. Per tris mėnesius europarlamentarai sugebėjo įtikinti albanus, kad tokiais rezultatais naudotis negalima. „Taigi visi žino, jog mūsų tvirtas, bet konstruktyvus požiūris į šias valstybes padeda joms įveikti problemas, paveldėtas iš ankstesnių režimų."
Nepaisant to, ar Kosovas iškovos nepriklausomybę, ar ne, kokios Serbijos ir Kosovo stojimo į ES perspektyvos? Ar pareigūnai diskutuoja apie kokius nors laikotarpius?
Aišku, kad po Rumunijos ir Bulgarijos įstojimo, šis regionas bus apsuptas ES valstybių ir ši „juodoji skylė... turėtų būti užpildyta ir vardan mūsų pačių interesų, ne vien dėl ten gyvenančių žmonių“. Europarlamentarė teigė, jog didžiausia kliūtis Serbijai yra generolo Mladičiaus perdavimas karo nusikaltimų tribunolui Hagoje. Panašu, kad didelė dalis Serbijos gyventojų vis dar nesuvokia to, kas įvyko praeityje, ir kodėl jis turėtų būti išduotas. Vis dėlto, „viso regiono, įskaitant ir Kosovą ateitis yra Europos Sąjungoje“. Serbijos ministras pirmininkas Vojislavas Koštunica sako, kad tai gali įvykti iki 2014 m., o tai „labiau realu, nei mano kai kurie“, – sako p. Pak.
20060626STO09271 ES Kosove EP rezoliucija dėl bendros užsienio ir saugumo politikos EP delegacija ryšiams su Pietryčių Europos valstybėmis
LT
1
PHOTO
20060626PHT09306.jpg
LT
2
LINK
http://www.euinkosovo.org/
LT
4
LINK
/activities/expert/delegations/presentation.do?delegation=1262&language=LT
-//EP//TEXT TA P6-TA-2006-0037 0 NOT XML V0//LT
-//EP//DTD IM-PRESS 20050901 STO DOC XML V0//EN
-//EP//STYLESHEET IM-PRESS 20050901 STO DOC XML V0//EN
