Šalys turi ruoštis galimai paukščių gripo epidemijai
Visuomenės sveikata
2005-10-27 - 16:44
Sparčiai plinta užkrečiama paukščių gripo atmaina
Labai užkrečiama paukščių gripo atmaina iš Azijos sparčiai plinta į kitus regionus. Nemažai žmonių, užsikrėtę šia liga tiesiogiai nuo paukščių, mirė. Ekspertai susirūpinę, jog ligos sukėlėjas gali mutuoti ir tapti perduodamu tarp žmonių. Todėl 2004 m. kovą Komisija numatė galimos gripo epidemijos sustabdymo strategiją, kurią Taryba patvirtino praėjusiųjų metų birželį. Komisija bei ES šalių vyriausybės taip pat tarėsi su vaistų gamintojais dėl vakcinų ir priešvirusinių vaistų pasiekiamumo.
Trečiadienį Parlamentas priėmė rezoliuciją apie pasirengimą paukščių gripo epidemijai. Joje deputatai ragina ES bei kiekvieną Sąjungos valstybę parengti užkrato plitimo stabdymo planus. Juose turi būti numatytos priemonės užtikrinti visuotinį priešepideminių vaistų ir vakcinų pasiekiamumą, o taip pat gyventojų grupės, kurios kilus epidemijai būtų skiepijamos pirmiausiai. Parlamentas ragina valstybes, dar nepatvirtinusias pasirengimo gripo protrūkiui planų, nedelsiant juos parengti ir pateikti Komisijai. Šie planai turi apimti išankstinius vaistų ir vakcinų pirkimo susitarimus su juos gaminančiomis bendrovėmis.
ES institucijos turėtų būti pasirengusios koordinuoti valstybių veiksmus. Be to, Taryba raginama suplanuoti galimus tarptautinių kelionių apribojimus bei sveikatos patikros tvarką laivų ir oro uostuose, o valstybės - numatyti regionus, kurie epidemijos atveju būtų izoliuoti pirmiausiai. Taip pat raginama imtis priemonių išvengti visuomenės panikos.
Kadangi turimos vakcinos gali negelbėti nuo naujo viruso, deputatai ragina Komisiją bendradarbiauti su pramonės atstovais, kad būtų kuo greičiau pagaminta nauja vakcina (pasak mokslininkų, tam reikia nuo trijų iki šešių mėnesių). Tuo pat metu valstybės raginamos jau dabar padidinti nuo įprastinio gripo skiepijamų žmonių skaičių bei sukaupti vakcinos prieš gripą (tai kainuos pigiau negu epidemijos padarinių likvidavimas).
Deputatai siūlo Komisijai apsvarstyti galimybę epidemijos prevencijai skirti ES Solidarumo fondo lėšų.
Rezoliucija dėl strategijos užkirsti kelią gripo epidemijai.
Svarstymas: 2005-10-25. Balsavimas: 2005-10-26
20051027IPR01952 Pasaulio sveikatos organizacijos informacija apie paukščių gripą:
LT
1
PHOTO
20051025PHT01880.jpg
LT
2
LINK
http://www.who.int/csr/don/2004_01_15/en/
-//EP//DTD IM-PRESS 20050901 IPR DOC XML V0//EN
-//EP//STYLESHEET IM-PRESS 20050901 IPR DOC XML V0//EN
