Raginama taupyti ES lėšas ir gerinti jos institucijų įvaizdį
Biudžetas
2007-03-29 - 13:14
Per pastaruosius ketverius metus ES institucijų biudžetas padidėjo beveik 18 proc. – daugiausia dėl ES plėtros bei naujų oficialių kalbų atsiradimo. Kitąmet didelių permainų nenumatoma, todėl, europarlamentarų nuomone, numatant 2008 m. biudžetą svarbu stengtis išnaudoti esamus išteklius, o didinti lėšų kiekį reikėtų tik tuomet, kai tai pagrįsta.
„Veiksmingas mokesčių mokėtojų lėšų naudojimas gali padėti sustiprinti pasitikėjimą ES institucijomis“, – pažymima ketvirtadienį Europos Parlamento patvirtintoje ataskaitoje. Europarlamentarai „reiškia nepasitenkinimą geografiniu [EP] administracijos pasiskirstymu tarp trijų darbo vietų ir dėl to kylančiomis papildomomis išlaidomis“, ypač keliaujant iš vienos darbovietės į kitą. Jie taip pat ragina ES Tarybą iki šių metų rugsėjo patvirtinti EP narių padėjėjų statutą. Deputatai skatina ES institucijas veiksmingiau bendradarbiauti tarpusavyje, nes tai gali padėti sutaupyti lėšų. Kita vertus, svarbu, kad toks bendradarbiavimas nepamintų institucijų autonomijos. Deputatai ragina institucijas priimti dirbti naujus žmones tik išnaudojus esamų darbuotojų perkėlimo galimybes. Savo ruožtu raginama tęsti darbuotojų iš naujųjų ES šalių priėmimo priežiūrą. Ataskaitoje taip pat siūloma „padidinti Parlamento ir jo politinių grupių komunikacijos priemonių veiksmingumą“. Deputatai pažymi, jog Parlamento komunikacija yra dvilypė – faktinės informacijos sklaida bei politinių grupių ir atskirų europarlamentarų nuomonių raiška. EP ragina stiprinti Parlamento vaidmens teisėkūroje supratimą, taip pat stengtis įveikti ES įvaizdžio trūkumus, ypač artėjant 2009 m. Parlamento rinkimams. Deputatų nuomone, „esami komunikacijos kanalai nepakankamai tenkina šį poreikį“. Jie siūlo skirti daugiau dėmesio ES veiklos nušvietimui regioninėje ir vietos žiniasklaidoje. Kitąmet turėtų atverti duris du nauji EP pastatai Briuselyje. Deputatai siūlo juose įrengti daugiau nedidelių posėdžių kambarių. Viename iš naujų pastatų įsikurs Lankytojų centras. Atsižvelgdami į tai, parlamentarai ragina padidinti lankytojų skaičių ir patobulinti jų informavimą apie EP veiklą. Ataskaitoje taip pat pateikiamos pastabos apie kitų ES institucijų biudžetą (išskyrus Europos Komisiją). Ketinama į jas atsižvelgti svarstant 2008 m. ES biudžetą šių metų antrąjį pusmetį.
Ville ITÄLÄ (PPE-DE, FI) A6-0069/2007
Dėl 2008 m. biudžeto sudarymo procedūros gairių
Biudžeto procedūra.
Svarstymas: 2007-03-28.
Balsavimas: 2007-03-29
20070326IPR04620
-//EP//DTD IM-PRESS 20050901 IPR DOC XML V0//EN
-//EP//STYLESHEET IM-PRESS 20050901 IPR DOC XML V0//EN
