Lapkričio sesijos akcentai ir nuotraukų galerija
Institucijos
2010-11-26 - 13:32
Lapkričio sesija: balsavimo maratonas „Segėkime rožinius žiedlapius kaip paramos moterims simbolį“, – pradėdamas plenarinę sesiją kalbėjo EP pirmininkas Jerzy Buzek. Lapkričio 25 d. paminta Tarptautinė smurto prieš moteris panaikinimo diena, primenanti apie būtinybę padėti prievartaujamoms ir žeminamoms moterims. Airijai bandant susidoroti su fiskaline krize, europarlamentarai euro stabilumą aptarė su Europos centrinio banko vadovu Jean-Claude Trichet, kuris ragino spręsti kasdienes su sunkmečiu susiduriančių žmonių problemas. Artėjant Kankūno klimato konferencijai, EP Aplinkos komiteto pirmininkas Jo Leinen atsakė į internautų klausimus EP „Facebook“ puslapyje. „Gruzijos piliečiai nebegalvoja apie savo šalį kaip apie posovietinę, jie žiūri į ją kaip į europinę demokratiją“, – europarlamentarams sakė Gruzijos prezidentas Micheilas Saakašvilis. Jis patikino siekiantis Rusijos partnerystės, o ne priešiškumo. ES institucijoms vis dar nesugebant rasti kompromiso dėl 2011 m. biudžeto, ES Tarybai pirmininkaujančios Belgijos atstovas Melchior Wathelet ir Europos Komisijos (EK) pirmininkas José Manuel Barroso su europarlamentarais aptarė 2011 m. EK darbo programą. Ekonomikos ir krizių valdymo priemones su EP nariais aptarė Europos Vadovų Tarybos pirmininkas Herman Van Rompuy. Socialistų ir demokratų aljansui vadovaujantį Martiną Schulzą naciu išvadinęs ir netvarką kėlęs Godfrey Bloom buvo išprašytas iš plenarinių posėdžių salės. Filmo „Die Fremde“ („Svetima“) režisierei Feo Aladag įteiktas 2010 m. LUX kino apdovanojimas. Juostoje analizuojama „žudymų dėl garbės“ problema bei pasirinkimo tarp meilės savo vaikams ir pareigos bendruomenei dilema. Prabėgusioje plenarinėje sesijoje didžiausias dėmesys skirtas Airijos, ES biudžeto ir klimato krizėms. Gruodžio sesijos darbotvarkėje dominuos žmogaus teisių klausimai. Didžiausias dėmesys skirtas Airijos, ES biudžeto ir klimato krizėms LUX kino apdovanojimas įteiktas „Die Fremde“ režisierei Feo Aladag Iškilmingą kalbą Europos Parlamente sakė Gruzijos prezidentas M. Saakašvilis Strasbūre lapkričio 22-25 d. vykusioje EP sesijoje didžiausias dėmesys skirtas Airijos, ES biudžeto ir klimato krizėms. Europarlamentarai diskutavo su Komisijos vadovu J. M. Barroso ir ECB pirmininku J.-C. Trichet bei išklausė Gruzijos prezidento M Saakašvilio kalbos. EP sugriežtino informacijos apie receptinius vaistus pateikimo taisykles, LUX kino premiją skyrė „Die Fremde“ režisierei Feo Aladag ir išreikė paramą išlaisvintai Birmos opozicijos lyderei Aung San Suu Kyi.
Pradėdamas plenarinę sesiją, EP vadovas Jerzy Buzek sveikino Aung San Suu Kyi paleidimą iš namų arešto ir informavo apie tai, kad pakvietė Birmos disidentę atvykti atsiimti Sacharovo premijos.
Parlamentas išreiškė pasirengimą pasiekti greitą susitarimą dėl 2011 m. ES biudžeto , jeigu bus įvykdytos jo anksčiau iškeltos sąlygos dėl biudžeto lankstumo, nuosavų išteklių reformos bei EP dalyvavimo derybose dėl būsimos daugiametės finansinės programos.
Europą apėmusiai fiskalinei krizei pasiekus Airiją, europarlamentarai prašė Europos centrinio banko pirmininko Jean-Claude Trichet aktyviau ginti stabilumą ir emocingai aptarė ekonomikos valdysenos priemones.
Gruzijos prezidentas Mikheilas Saakashvilis europarlamentarams paskelbė apie Gruzijos įsipareigojimą niekuomet nenaudoti karinės jėgos siekiant susigrąžinti Rusijos okupuotas teritorijas.
Europos Parlamento nuomone, paramą uždaromoms neperspektyvioms anglies kasykloms turėtų būti leidžiama teikti iki 2014 m.
Europarlamentarai paragino padėti nukentėjusiems nuo kelias Europos šalis nusiaubusių potvynių , nedelsiant mobilizuojant ES solidarumo fondo lėšas.
Aptarę pasirengimą Kankūno klimato konferencijai , europarlamentarai paragino ES siekti ambicingesnio 30 % emisijų mažinimo tikslo. EP delegacijai Kankūne vadovausiantis Aplinkos apsaugos komiteto pirmininkas Jo Leinen atsakė į internautų klausimus EP „Facebook“ puslapyje.
Filmo „Die Fremde“ („Svetima“) režisierei Feo Aladag įteiktas 2010 m. LUX kino apdovanojimas . Juostoje analizuojama „žudymų dėl garbės“ problema bei pasirinkimo tarp meilės savo vaikams ir pareigos bendruomenei dilema.
Parlamento atnaujinti teisės aktai užtikrins pacientų teisę gauti aiškesnę nereklaminę informaciją apie receptinius vaistus tiek spausdinta, tiek elektronine forma. Farmacijos bendrovės privalės pateikti naujausią vaisto charakteristikos santrauką, informacinį lapelį ir nepriklausomą vaisto įvertinimą.
Trečiadienio posėdį teko trumpam nutraukti dėl incidento : Socialistų ir demokratų aljansui vadovaujantį Martiną Schulzą naciu išvadinęs ir netvarką kėlęs europarlamentaras buvo išprašytas iš plenarinių posėdžių salės.
Tvirtindami, jog naujas dar nepasirašytos Antipiratinės sutarties (ACTA) tekstas yra žingsnis tinkama linkme, europarlamentarai paragino Europos Komisiją užtikrinti, kad susitarimas neribos pamatinių laisvių ir neįpareigos ES keisti intelektinę nuosavybę reglamentuojančių teisės aktų.
20101119STO96282 Sesijos dosjė Pranešimai spaudai EP „Facebook'e“ Fotoreportažas
LT
1
DIAPOPHOTO
20101123PHT99108.jpg
LT
2
DIAPOPHOTO
20101123PHT99124.jpg
LT
3
DIAPOPHOTO
20101123PHT99126.jpg
LT
4
DIAPOPHOTO
20101126PHT01597.jpg
LT
5
DIAPOPHOTO
20101126PHT01595.jpg
LT
6
DIAPOPHOTO
20101126PHT01327.jpg
LT
7
DIAPOPHOTO
20101126PHT01325.jpg
LT
8
DIAPOPHOTO
20101126PHT01323.jpg
LT
9
DIAPOPHOTO
20101126PHT01320.jpg
LT
10
DIAPOPHOTO
20101126PHT01318.jpg
LT
12
LINK
/lt/pressroom/
LT
13
LINK
http://www.facebook.com/europeanparliament
LT
14
LINK
http://www.facebook.com/europeanparliament
-//EP//TEXT IM-PRESS 20101112FCS94327 0 NOT XML V0//LT
-//EP//DTD IM-PRESS 20050901 STO DOC XML V0//EN
-//EP//STYLESHEET IM-PRESS 20050901 STO DOC XML V0//EN
