14.10.2010 B7-0548/2010 PASIŪLYMAS DĖL REZOLIUCIJOS pateiktas pagal Darbo tvarkos taisyklių 120 straipsnį
dėl poveikio vertinimo, susijusio su imigracijos ir integracijos problemomis Turkijai įstojus į Europos Sąjungą
Philip Claeys
,
Frank Vanhecke
,
Andreas Mölzer
,
Franz Obermayr
PE450.382v01-00 B7‑0548/2010 Europos Parlamento pasiūlymas dėl rezoliucijos dėl poveikio vertinimo, susijusio su imigracijos ir integracijos problemomis Turkijai įstojus į Europos Sąjungą
Europos Parlamentas ,
– atsižvelgdamas į Darbo tvarkos taisyklių 120 straipsnį,
A. kadangi tuo atveju, jeigu Turkija įstos į Europos Sąjungą, neabejotinai kils nauja imigracijos iš šios šalies banga,
B. kadangi kyla grėsmė, jog naujas, didelio masto imigrantų iš ne Europos šalių judėjimas turės didelį poveikį daugelio valstybių narių socialinei sanglaudai,
C. kadangi anksčiau daugelyje valstybių narių taikyta negriežta ir atlaidi integracijos politika negali būti apibrėžta kaip sėkminga ir kadangi trečios arba ketvirtos kartos imigrantai blogiau prisitaikę negu jų tėvai – tai parodo, be kita ko, jų nepakankamos kalbos žinios,
D. kadangi Turkijos ministras pirmininkas R. T. Erdogan per masinį susirinkimą Kelne ragino turkų imigrantus neasimiliuotis ir neatsisakyti savo gimtosios kalbos bei kultūros, o tai reiškia, kad šiuo tikslu Vokietijoje ir turbūt kitose Europos šalyse turi būti įsteigtos turkiškos mokyklos ir universitetai,
E. kadangi, jeigu bus laikomasi tokio požiūrio, dideliuose miestuose susidarys paralelinės visuomenės, taigi atsiras visos su jomis susijusios problemos,
1. ragina Komisiją užsakyti atlikti poveikio vertinimą dėl turkų imigracijos ir integracijos valstybėse narėse tuo atveju, jeigu Turkija įstos į Europos Sąjungą.
