P6_TA(2005)0116
Rumunijos ir Bulgarijos stojimo finansinės pasekmės
A6-0090/2005
Europos Parlamento rezoliucija dėl Rumunijos ir Bulgarijos stojimo finansinių pasekmių (2005/2031(INI))
Europos Parlamentas
, –
atsižvelgdamas į EB sutarties 272 straipsnį,
–
atsižvelgdamas į 1999 m. gegužės 6 d. Europos Parlamento, Tarybos ir Komisijos tarpinstitucinį susitarimą dėl biudžeto vykdymo drausmės ir biudžeto sudarymo procedūros tobulinimo OL C 172, 1999 6 18, p. 1. Susitarimas pakeistas Sprendimu 2003/429/EB (OL L 147, 2003 6 14, p. 25).
ir ypač į jo 27 ir 30 punktus,
–
atsižvelgdamas į derybų su Tarybai pirmininkaujančia valstybe ir į 2005 m. balandžio 5 ir 13 d. trišalių susitikimų rezultatus,
–
atsižvelgdamas į Darbo tvarkos taisyklių 45 straipsnį,
–
atsižvelgdamas į Biudžeto komiteto pranešimą ( A6-0090/2005 ),
A.
kadangi EB sutarties ir ypač jos 272 straipsnio bei 1999 m. gegužės 6 d. tarpinstitucinio susitarimo ir ypač jo 27 ir 30 punktų nuostatomis įtvirtinamos biudžeto valdymo institucijos galios ir procedūros dėl išlaidų klasifikavimo ir reglamentuojamos atitinkamos institucijos kompetencijos ribos,
1.
pritaria prie šios rezoliucijos pridėtai bendrai deklaracijai;
2.
paveda Pirmininkui perduoti šią rezoliuciją kartu su bendra deklaracija Tarybai ir Komisijai.
I PRIEDAS
Bendra Europos Parlamento, Tarybos ir Komisijos deklaracija
Bulgarijos ir Rumunijos stojimo finansiniai padariniai
1.
Nepažeisdami Sutarties dėl Konstitucijos Europai projekto,
a.
valstybių narių vyriausybių atstovai Tarybos posėdyje pareiškia, kad lėšos, numatytos Stojimo akto, kuris yra Stojimo sutarties projekto priedas, III dalyje "Finansinės nuostatos", pateiktos pagal Europos Parlamento pritarimo procedūrą, yra paminėtos nepažeidžiant Europos Parlamento teisių bei jo kaip biudžeto valdymo institucijos išskirtinių galių ir privilegijų, kurios suteikiamos EB sutarties 272 straipsniu ir atitinkamomis 1999 m. gegužės 6 d. Tarpinstitucinio susitarimo nuostatomis,
b.
Taryba, Komisija ir Europos Parlamentas patvirtina, kad Stojimo akto, kuris yra Stojimo sutarties projekto priedas, III dalies "Finansinės nuostatos" 30–34 straipsniuose pateikta išlaidų klasifikacija po 2009 m. sudarys neprivalomas išlaidas,
2.
Komisija patvirtina, kad jos pasiūlymas dėl finansinės perspektyvos 2007–2013 m. grindžiamas prielaida, kad Bulgarija ir Rumunija 2007 m. sausio 1 d. bus Europos Sąjungos narėmis. Europos Parlamentas ir Taryba atsižvelgia į orientacines lėšų Bulgarijai ir Rumunijai sumas, kurias Komisija pateikė 2004 m. kovo mėnesį, o Taryba apsvarstė 2004 m. kovo 22 d. išvadose dėl "finansinės paramos Bulgarijos ir Rumunijos stojimo deryboms". Bulgarijos ir Rumunijos stojimo finansavimas bus užtikrinamas nekeliant grėsmės įsipareigojimams, prisiimtiems pagal esamas daugiametes programas, ar sprendimams dėl būsimų finansinių perspektyvų;
3.
Europos Parlamentas, Taryba ir Komisija pabrėžia 1999 m. gegužės 6 d. Tarpinstitucinio susitarimo svarbą biudžeto procedūrų veikimui ir tai, kad jis gali funkcionuoti tik tuomet, kai visos institucijos jo nuosekliai laikosi.
II PRIEDAS
Finansinis paketas, 2004 m. kovo 22 d. Komisijos pasiūlytas Bulgarijai ir Rumunijai
2007
2008
2009
Total
ASIGNAVIMAI ĮSIPAREIGOJIMAMS
Žemės ūkis
1141
1990
2342
5473
Struktūriniai veiksmai
1938
2731
3605
8273
Vidinės politikos sritys
444
434
426
1304
Administravimas
96
125
125
346
Iš viso asignavimų įsipareigojimams
3619
5279
3498
15396
Asignavimai mokėjimams
1648
3276
4131
9056
Šaltinis: Bendrųjų reikalų tarybos 2004 m. kovo 22 d. išvados
