9.11.2010 B7-0614/2010 PASIŪLYMAS DĖL REZOLIUCIJOS pateiktas pagal Darbo tvarkos taisyklių 120 straipsnį
dėl paramos Turkijai pagal pasirengimo narystei pagalbos priemonę nutraukimo
Franz Obermayr
,
Philip Claeys
PE450.435v01-00 B7‑0614/2010 Pasiūlymas dėl Europos Parlamento rezoliucijos dėl paramos Turkijai pagal pasirengimo narystei pagalbos priemonę nutraukimo
Europos Parlamentas ,
– atsižvelgdamas į 4,84 milijardų eurų paramą, kurią ES įsipareigojo skirti Turkijai 2007–2013 m. pagal pasirengimo narystei pagalbos priemonę,
– atsižvelgdamas į Audito rūmų specialiąją ataskaitą Nr. 16/2009, kurioje nurodoma, kad pasirengimo narystei pagalbos lėšos Turkijai mokamos neturint pakankamai konkrečių tikslų ir veiklos rodiklių,
– atsižvelgdamas į ypač dažnas neigiamas pasekmes, susijusias su finansiniais pažeidimais įgyvendinant pasirengimo narystei pagalbos priemonę,
– atsižvelgdamas į Darbo tvarkos taisyklių 120 straipsnį,
A. kadangi Turkija nei geografiniu ir religiniu, nei kultūriniu ir istoriniu požiūriu nepriklauso Europai,
B. kadangi Turkijoje esama didelių trūkumų, susijusių su žmogaus teisėmis, religijos ir žodžio laisve, demokratija ir teisine valstybe, kurie nesuderinami su Europos vertybėmis,
C. kadangi Turkijos pozicija tokiais klausimais kaip antai Šiaurės Kipro okupacija, armėnų genocido pripažinimas arba požiūris į kurdų, krikščionių ir kitas mažumas beveik nepagerėjo,
D. kadangi dauguma ES piliečių nepritaria Turkijos stojimui į ES ir tik nedaugelis Europos Sąjungoje žino apie pasirengimo narystei pagalbos egzistavimą,
1. ragina Komisiją peržiūrėti Turkijai iki šiol sumokėtų lėšų panaudojimą ir susieti jį su tam tikromis sąlygomis;
2. mano, kad ES ateityje turėtų nutraukti finansinę paramą Turkijai pagal pasirengimo narystei pagalbos priemonę;
3. ypač pabrėžia tai, kad ES savo piliečiams privalo surengti visuomenės informavimo kampaniją, kurioje būtų nurodoma, kiek lėšų, kodėl ir kokiais tikslais ES iki šiol skyrė Turkijai, nepaisydama to, kad Turkija anaiptol neatitinka stojimo kriterijų.
