2007 m. spalio 10-11 d. EP plenarinės sesijos akcentai
Institucijos
2007-10-15 - 12:41
EP pirmininkas susitiko su iš įkalinimo Libijoje paleistais Bulgarijos medikais
Dviejų dienų Briuselio plenarinėje sesijoje europarlamentarai daug dėmesio skyrė ES institucinei ateičiai bei oro transportui. Skaitydami šią dosjė sužinosite, kiek narių EP turės po 2009 metų, ko tikimasi iš neformalaus Europos Vadovų Tarybos susitikimo Lisabonoje bei kodėl turėtų augti nebrangių transatlantinių skrydžių skaičius. Kovos su mirties bausme dieną EP lankėsi Libijoje kalintos medicinos seserys iš Bulgarijos – skaitykite interviu su viena iš jų.
Plenariniame posėdyje europarlamentarai taip pat išreiškė susirūpinimą dėl Gazos ruože susidariusios padėties bei moterų žudymo Meksikoje ir Vidurio Amerikoje.
20071015FCS11665
Trečiadienį sesijoje: mirties bausmė, Bulgarijos medikai, ES Vadovų susitikimas, Gaza
H.-G. Pöttering priminė EP poziciją dėl visiško mirties bausmės panaikinimo Kovos su mirties bausme dieną vykusiame plenariniame posėdyje EP primininkas pasveikino jame dalyvavusius neseniai iš įkalinimo Libijoje paleistus Bulgarijos medikus. Europarlamentarai aptarė kompromiso dėl Reformų sutarties pasiekimo Lisabonoje spalio 18–19 vyksiančiame neformaliame ES vadovų susitikime galimybes. Taip pat diskutuota dėl EP mandatų paskirstymo po 2009-ųjų.
Europos Parlamento nariai atsistoję plojo medicinos seserims iš Bulgarijos, po daugiau nei aštuonerių metų ištrūkusioms iš nelaisvės Libijoje, kur jos buvo kaltinamos sąmoningu vaikų užkrėtimu ŽIV/AIDS. Europos Parlamentas šiemet priėmė net tris mirties bausmę smerkiančias rezoliucijas ir nekartą pasisakė prieš mirties bausmės nuosprendį Bulgarijos medicinos darbuotojoms. Reformų sutartis Prieš spalio 18-19 Lisabonoje vykstantį ES vadovų susitikimą europarlamentarai diskutavo dėl naujosios reformų sutarties teksto. Ką apie ją mano trys Parlamentui sutartį rengusioje Tarpvyriausybinėje konferencijoje atstovavę deputatai? Europos liaudies partijos ir Europos demokratų frakcijos narys iš Vokietijos Elmar Brok pasidžiaugė, jog naujoje sutartyje įtvirtintas Parlamento lygiateisiškumas su Taryba teisingumo, žemės ūkio ir biudžeto srityse. Jo teigimu į EP nuomonę turėtų būti atsižvelgiama ir skiriant specialųjį atstovą užsienio politikai. Socialistų frakcijos atstovas iš Ispanijos Enrique Barón apgailestavo dėl skaidrumo rengiant sutartį stokos, tačiau, anot jo, tai neišvengiama tarpvyriausybiniuose susitarimuose. E. Barón teigimu sutartis stiprins ES pilietybę, o Pagrindinių teisių chartija taps privaloma. Jis paragino ES lyderius išlikti ištikimus pasiektam kompromisui. Liberalų ir demokratų aljanso nario iš Jungtinės Karalystės Andrew Duff teigė, jog susitarimas gali būti pasiektas, tačiau išreiškė nerimą dėl galimos jo kokybės ir „savitarnos Europos“ atsiradimo pavojų, kuriuos kelia Jungtinės Karalystės ir Lenkijos reikalaujamos išlygos. Daugumos politinių frakcijų nariai išreiškė paramą sutarties projektui ir ragino „Europos darbotvarkę“ priartinti prie piliečiams rūpimų klausimų. Nerimas dėl humanitarinės krizės Gazos ruože Europarlamentarai kartu su Komisijos ir Tarybos atstovais aptarė Gazos ruožą apėmusią „milžinišką humanitarinę krizę“. Dauguma parlamentarų teigimu atsakomybė už ją tenka Izraeliui. „Nepriimtina, jog žmonės matant visam pasauliui lėtai miršta milžiniškame gete, neturėdami galimybių vystytis, laisvai judėti, mokyti vaikų“, – piktinosi Socialistų frakcijos narė iš Belgijos Véronique de Keyser. Europos liaudies partijos ir Europos demokratų frakcijos narys Charles Tannock iš Jungtinės Karalystės priminė, jog Izraelis jau atitraukė karius iš Gazos, tačiau šis faktas nerūpi kritikams, o „Hamas vis dar siekia Izraelio sunaikinimo“. Tarybos atstovas Lobo Antunes teigė, jog ekonominė parama duoda paskatų taikai, tuo tarpu Komisijos atstovė Ferrero-Waldner teigė, kad nepriklausomai nuo to, kiek humanitarinės pagalbos beduotumėme, galutinis konflikto sprendimas gali būti tik politinis. Dėl rezoliucijos dėl padėties Gazoje balsuojama ketvirtadienį. Spalio 10 d. vykusiame plenariniame posėdyje taip pat buvo aptartas Konstitucinių reikalų komiteto patvirtintas pranešimas dėl EP mandatų perskirstymo po 2009-ųjų. EP pažymėta Kovos su mirties bausme diena Europarlamentarai aktyviai rengiasi Reformų sutarčiai Parlamento narių skaičius po 2009 m. rinkimų Europos Parlamento sudėtis: mandatų paskirstymas Medicinos sesuo iš Bulgarijos K. Valčeva: „Nepraraskime vilties“ [garso įrašas, EN]
Ketvirtadienį sesijoje: ES ir JAV oro susisiekimas, oro uostų pajėgumai
ES bendrovės be apribojimų galės skraidyti į JAV iš bet kurios ES šalies Ketvirtadienį Europos Parlamentas pritarė „atviro dangaus“ susitarimui tarp ES ir JAV, įsigaliosiančiam ateinantį kovą. Europarlamentarai akcentavo aviacijos sektoriaus įtakos klimato kaitai mažinimo bei Parlamento įtraukimo į tolimesnį derybų etapą svarbą. Deputatai paragino Komisiją parengti oro uostų pajėgumų plėtros Europoje generalinį planą. Taip pat aptarta moterų žudymo Meksikoje ir Vidurio Amerikoje problema ir kovos su ja būdai.
Deputatai taip pat pateikė savo nuomonę dėl Europos Parlamento mandatų paskirstymo prieš 2009 m. europinius rinkimus. Daugiau pigesnių transatlantinių skrydžių Pranešimą dėl atviros transatlantinių skrydžių rinkos parengęs Socialistų frakcijai priklausantis Belgijos atstovas Saïd El Khadraoui „atviro dangaus“ susitarimą pavadino „konkrečiu teigiamu žingsniu į priekį“. Kadangi skrydžių skaičiaus didėjimas reiškia triukšmo ir taršos didėjimą, EP nariai ragina ES ir JAV imtis efektyvių priemonių mažinant šias neigiamas transatlantinės rinkos liberalizavimo pasekmes. Tobulesnė infrastruktūra, geresnės paslaugos Skrydžių ES oro erdvėje skaičius kasmet auga 5,2 proc., o 2025 m. jų paklausa tris kartus viršys 2003 m. lygį. Daugiau nei šešiasdešimt oro uostų nebesugebės susitvarkyti su augančiais keleivių srautais, todėl per metus gali būti nesuteikta 3,7 mln. skrydžių paslaugų. Europos Parlamentas patvirtino Anne E. Jensen parengtą pranešimą dėl Europos oro uostų pajėgumų, veiksmingumo ir saugumo didinimo. Priimtoje rezoliucijoje Komisija raginama iki 2009 m. parengti koordinavimą pagerinsiantį oro uostų pajėgumų plėtros Europoje generalinį planą. Parlamentas pabrėžė oro transporto svarbą užtikrinant Sąjungos teritorinę, ekonominę ir socialinę sanglaudą, ypač turint mintyje atokius, periferinius ir salų regionus, priminė ekonominę oro uostų svarbą kuriant naujas darbo vietas. Liberalų ir demokratų aljanso narė iš Danijos Anne E. Jensen teigė, jog Komisijos pateikto pasiūlymo neužtenka – ji turi parengti generalinį planą, padėsiantį ES valstybėms koordinuoti oro uostų plėtros darbus. Moterų žudynės Europos Parlamentas priėmė rezoliuciją, kurioje reikalaujama stiprinti kovą su korupcija, nebaudžiamumu ir teisinės sistemos neefektyvumu Meksikoje ir Vidurio Amerikoje. Šios valstybės paragintos vykdyti efektyvią smurto prieš moteris prevenciją, o ES institucijos – stiprinti daugiašalį bendradarbiavimą remiant visais lygmenimis įgyvendinamas smurto prieš moteris išgyvendinimo iniciatyvas. „Atviro dangaus“ susitarimas: tarp keleivių ir aplinkosaugos interesų Plenarinėje sesijoje priimti tekstai Paskutinės plenarinės sesijos vaizdo įrašas Viskas apie spalio 10-11 d. EP plenarinę sesiją
LT
1
PHOTO
20071015PHT11693.jpg
LT
2
PHOTO
20071011PHT11484.jpg
LT
8
MULTIMEDIA
20071010MLT11472.asf
LT
9
PHOTO
20071012PHT11615.jpg
LT
12
LINK
/eplive/public/freetext_page_direct/20061020FTX11890-2101/default_lt.htm
-//EP//TEXT IM-PRESS 20071010IPR11464 0 NOT XML V0//LT
-//EP//TEXT IM-PRESS 20071008IPR11352 0 NOT XML V0//LT
-//EP//TEXT IM-PRESS 20071008IPR11353 0 NOT XML V0//LT
-//EP//TEXT IM-PRESS 20071008STO11298 0 NOT XML V0//LT
-//EP//TEXT IM-PRESS 20071011STO11480 0 NOT XML V0//LT
-//EP//TEXT IM-PRESS 20070308STO03938 0 NOT XML V0//LT
-//EP//TEXT TA 20071011 TOC NOT XML V0//LT
-//EP//TEXT IM-PRESS 20071008BRI11349 FULL-TEXT NOT XML V0//LT
-//EP//DTD IM-PRESS 20050901 FCS DOC XML V0//EN
-//EP//STYLESHEET IM-PRESS 20050901 FCS DOC XML V0//EN
