Europarlamentarai ir Seimo nariai kartu aptars Europos ateitį
Europos ateitis/Europos integracija
2006-05-05 - 16:11
ES bei jos šalių parlamentarai diskutuos apie Europos ateitį
Kokia ateitis laukia Europos? Šia tema Europos Parlamentas gegužės 8-9 d. Briuselyje rengia tarpparlamentinį susitikimą, į kurį pakviesti europarlamentarai bei ES šalių parlamentų deputatai. Susitikime dalyvaus ir lietuviai – europarlamentarė Ona Juknevičienė (Liberalų ir demokratų aljansas), taip pat Seimo nariai Audronius Ažubalis, Algirdas Butkevičius, Gintaras Steponavičius ir Jadvyga Zinkevičiūtė.
EP pirmininkas Žozepas Borelis (Josep Borrell) išreiškė viltį, jog „stipresni Europos Parlamento ir ES valstybių parlamentų ryšiai ir jų bendradarbiavimas paskatins Europos demokratijos plėtrą“, o rengiamas susitikimas taps gera proga išsakyti idėjas ir vizijas, skirtas ES ateičiai. Jo rezultatai taip pat pasitarnaus birželio 15-16 d. įvyksiančiam Europos Vadovų Tarybos posėdžiui, kuriame bus pateiktos pirmosios apmąstymų apie Europos ateitį laikotarpio išvados. Šis laikotarpis buvo paskelbtas pernai po to, kai Prancūzijos bei Olandijos rinkėjai referendumuose atmetė Europos Konstitucijos projektą.
Gegužės 8 d. popietę (15 val.) įžanginį susitikimo žodį tars EP pirmininkas Ž. Borelis, taip pat ES pirmininkaujančios Austrijos parlamento abejų rūmų pirmininkai. Po to renginio dalyviai diskutuos keturiose grupėse. Pirmoji aptars ES vaidmenį pasaulyje bei jos sienas ateityje. Antrosios diskusijų grupės dalyviai paklaus, ar Europos ekonominis ir socialinis modelis atlaikys globalizacijos iššūkius? Trečioji apsvarstys ES politiką saugumo, laisvių ir teisingumo srityje? Pagaliau ketvirtoji grupė aptars ES ateities biudžetą bei lėšų šaltinius.
Gegužės 9 d. rytą šių grupių atstovai pristatys diskusijų rezultatus visiems susitikimo dalyviams. Po to įvyks bendri debatai. 12.30 val. numatyta EP pirmininko Ž. Borelio ir Austrijos Parlamento žemesniųjų rūmų pirmininko Andrėjo Kolio (Andreas Khol) spaudos konferencija. Tuo tarpu po pietų į susirinkusiuosius kreipsis ES pirmininkaujančios Austrijos kancleris Volfgangas Šiuselis (Wolfgang Schüssel) ir Europos Komisijos pirmininkas Žozė Barozas (José Manuel Barroso).
Daugiau informacijos rasite spragtelėję toliau pateiktas nuorodas. Tomis pačiomis dienomis Europos Parlamente vyks ir seminaras žurnalistams Europos ateities tema, kurį rengia EP Spaudos tarnyba.
20060503IPR07836 Tarpparlamentinio susitikimo tinklalapis: Susitikimo programa (anglų k.): Europos ateitis – kokia ji?
LT
1
PHOTO
20050819PHT00563.jpg
LT
2
LINK
www.europosateitis.europarl.europa.eu
LT
3
LINK
http://www.europosateitis.europarl.europa.eu/future/webdav/site/myjahiasite/shared/import/Home/Programmes/Programme-27.04.06_EN.PDF.pdf
-//EP//TEXT IM-PRESS 20060502IPR07790 LT NOT XML V0//LT
-//EP//DTD IM-PRESS 20050901 IPR DOC XML V0//EN
-//EP//STYLESHEET IM-PRESS 20050901 IPR DOC XML V0//EN
