KLAUSIMAS ŽODŽIU H-0603/07
Vyriausybės valandai 2007 Rugsėjo II mėnesio sesijoje
pagal 109 Darbo tvarkos taisyklių straipsnį
pateikė
Justas Vincas Paleckis
Komisijai
Tema: Dėl aplinkos infrastruktūros pritaikymo neįgaliesiems
Europos Sąjungos šalyse priimti atitinkami teisės aktai, pagal kuriuos neįgaliesiems užtikrinamos lygios galimybės. Tačiau praktiškai dažnai susiduriama su neįgaliųjų asmenų poreikių diskriminacija, ypatingai būsto ir viešosios aplinkos infrastruktūros nepakankamu pritaikymu. Daugelyje ES šalių asmenys, turintys judėjimo, regėjimo, klausos ar kitas negalias dėl nepritaikytos jų poreikiams aplinkos negali patekti į kai kurias įstaigas, pasiekti darbo vietos, naudotis informacijos priemonėmis, kultūros ar kitomis paslaugomis, kurios prieinamos kitiems visuomenės nariams.
Šiuo metu vyksta diskusijos dėl atskiros direktyvos, pagal kurią visos valstybės narės būtų įpareigotos užtikrinti aplinkos pritaikymą kokybiškam neįgaliųjų poreikių tenkinimui, parengimo. Kokia yra Europos Komisijos pozicija šiuo klausimu ir ar planuojamos atitinkamos priemonės, siekiant sustiprinti šalių narių įsipareigojimus sudaryti lygias galimybes neįgaliųjų asmenų poreikiams tenkinti?
