Dienos įvykių apžvalga : 16-12-2004
Redaktorė: Virginija Zabotkaitė Tel. 31055
Sekretoriatas: Edita Ramašauskaitė Baigta redaguoti: 16:20
Parlamento procedūrų kodai
Serija A
Pranešimai ir rekomendacijos
Serija B
Rezoliucijos ir klausimai žodžiu
Serija C
Kitų institucijų dokumentai
*
Konsultacijų procedūra
**I
Bendradarbiavimo procedūra (1-asis svarstymas)
**II
Bendradarbiavimo procedūra (2-asis svarstymas)
***
Pritarimo procedūra
***I
Bendro sprendimo procedūra (1-asis svarstymas)
***II
Bendro sprendimo procedūra (2-asis svarstymas)
***III
Bendro sprendimo procedūra (3-asis svarstymas)
Sant rumpos
- Frakcijos: žiūrėkite kitame puslapyje
BE
Belgija
IT
Italija
PL
Lenkija
CZ
Čekija
CY
Kipras
PT
Portugalija
DK
Danija
LV
Latvija
SI
Slovėnija
DE
Vokietija
LT
Lietuva
SK
Slovakija
EE
Estija
LU
Liuksemburgas
FI
Suomija
EL
Graikija
HU
Vengrija
SE
Švedija
ES
Ispanija
MT
Malta
UK
Jungtinė Karalystė
FR
Prancūzija
NL
Nyderlandai
IE
Airija
AT
Austrija
Keitimo kursas
1 euras = 3,45 lito
Frakcijos Pagal 16.12.2004
PPE-DE
PSE
ALDE
Verts/ ALE
GUE/ NGL
IND / DEM
UEN
NI
Total
BE
6
7
6
2
3
24
CZ
14
2
6
1
1
24
DK
1
5
4
1
1
1
1
14
DE
49
23
7
13
7
99
EE
1
3
2
6
EL
11
8
4
1
24
ES
24
24
2
3
1
54
FR
17
31
11
6
3
3
7
78
IE
5
1
1
1
1
4
13
IT
24
16
12
2
7
4
9
4
78
CY
3
1
2
6
LV
3
1
1
4
9
LT
2
2
7
2
13
LU
3
1
1
1
6
HU
13
9
2
24
MT
2
3
5
NL
7
7
5
4
2
2
27
AT
6
7
2
3
18
PL
19
10
4
10
7
4
54
PT
9
12
3
24
SI
4
1
2
7
SK
8
3
3
14
FI
4
3
5
1
1
14
SE
5
5
3
1
2
3
19
UK
28
19
12
5
1
10
3
78
Total
268
202
88
42
41
36
27
28
732
Frakcijos
PPE-DE
Europos liaudies partijos (krikščionių demokratų) ir Europos demokratų frakcija
PSE
Socialistų frakcija Europos Parlamente
ALDE
Europos liberalų, demokratų ir reformų partijos frakcija
GUE/NGL
Europos vieningųjų kairiųjų jungtinė frakcija/Šiaurės šalių žalieji kairieji
Verts/ALE
Žaliųjų frakcija/Europos laisvasis aljansas
UEN
Sąjungos už tautų Europą frakcija
IND/DEM
Nepriklausomybės ir demokratijos frakcija
NI
Nepriklausomi Parlamento nariai
Biudžetas
2005 m. ES biudžeto antrasis svarstymas
Salvador GARRIGA POLLEDO (PPE-DE, ES), Anne Elisabet JENSEN (ALDE, DK)
Europos Sąjungos 2005 finansinių metų Tarybos pataisytas bendrojo biudžeto projektas (visi skirsniai)
Dok. : A6-0068/2004
Debatai : 2004-12-14
Balsavimas: 2004-12-16
Parlamentas antruoju svarstymu priėmė ES 2005 m. biudžeto pakeitimus, dėl kurių Biudžeto komitetas susitarė su Taryba biudžeto taikinimo susitikime lapkričio 25 d. ir sumažino mokėjimus iki 106,3 mlrd. eurų, o įsipareigojimus - iki 116,5 mlrd. eurų. Mokėjimų lygis sudaro 1,004 proc. nuo 25 ES narių BNP. "2005 m. biudžetas garantuoja Parlamento nurodytų prioritetų finansavimą", - pasibaigus balsavimui pasidžiaugė Janušas Levandovskis (Janusz LEWANDOWSKI, PPE-DE, PL).
Žemės ūkis
Galutinį sprendimą dėl privalomųjų išlaidų priimanti Taryba atmetė Parlamento pasiūlytus pakeitimus 1 a. eilutėje ir sumažino finansavimą 1 mlrd. eurų. Vis dėl to, iš 2005 m. biudžeto bus finansuojami du Parlamento laikomi prioritetiniais bandomieji projektai: pirmuoju siekiama skatinti kokybę, antrasis - susijęs su finansavimo modeliu gyvulių ligų protrūkio atvejais.
Struktūrinė parama
Pagal susitarimą, pasiektą EP komiteto ir Tarybos taikinimo posėdyje, Parlamentas daugiau neteikė pakeitimų padidinti įsipareigojimus mokėjimams struktūrinės paramos srityje. Atsižvelgdami į šios paramos lėšų panaudojimą 2004 m., parlamentarai reikalauja, jei bus reikalinga, numatyti naujus įsipareigojimus mokėjimams pakeičiant 2005 m. biudžetą.
Vidaus politikos
ES decentralizuotų agentūrų, kurių skaičius per pastaruosius metus sparčiai išaugo, finansavimas bus garantuotas pagal susitarimą su Taryba padidinti finansavimo ribas trečioje antraštėje. Kitos srities - bandomojo projekto kovai prieš terorizmą pirmajam etapui finansuoti 2005 m. biudžete bus skirti 7 mln. eurų.
Išoriniai veiksmai
Nors 2005 m. biudžete atsižvelgta į EP prioritetines sritis, buvo sumažintos lėšos "Išorinių veiksmų" eilutėje, tačiau kartu palikta galimybė prireikus padidinti finansavimo ribą. Irako atstatymui nutarta skirti 190 mln. eurų.
Priešįstojiminė parama
Abi institucijos sutarė suteikti 120 mln. eurų paramą Kipro turkų bendruomenės ekonominiam vystymuisi skatinti. Kroatijos pasirengimui narystei numatyti 105 mln. eurų.
Kontaktai žurnalistams : Jean-Yves Loog (Strasbūras) tel. :(33-3) 881 73636 (Briuselis) tel. :(32-2) 28 44652 el. paštas : budg-press@europarl.eu.int
Lėšos Irako atstatymui ir PEACE II programai
Reimer BÖGE (PPE-DE, DE)
Lankstumo instrumento panaudojimas
Dok. : A6-0069/2004
Debatai : 2004-12-14
Balsavimas: 2004-12-16
Gruodžio 16 d. Parlamentas pritarė pranešimui dėl lankstumo instrumento panaudojimo Irako atstatymui ir PEACE II programos tęsimo bei finansavimo.
Deputatai palaikė Komisijos pasiūlymą tęsti nuo 2003 m. teikiamą paramą Irako stabilizacijai ir atstatymui, kaip vienam ES politikos prioritetų 2005 m. Šiam tikslui bus skirta 200 mln. eurų, iš kurių 190 mln. eurų bus panaudoti Irako atstatymui, o 10 mln. - demokratijos, žmogaus teisių ir pamatinių laisvių raidai bei įtvirtinimui. Lėšos bus skiriamos panaudojant maržą finansinės perspektyvos "Išorinių veiksmų" antraštėje ir pritaikant lankstumo instrumentą 115 mln. eurų. Taikos procesus Šiaurės Airijoje remianti PEACE II programa bus vykdoma iki 2006 m., jos biudžetas - 108 mln. eurų, iš kurių 50 mln. skiriama 2005 metams.
Kontaktai žurnalistams : Jean-Yves Loog (Strasbūras) tel. :(33-3) 881 73636 (Briuselis) tel. :(32-2) 28 44652 el. paštas : budg-press@europarl.eu.int
Komisijos darbo programa
Strateginės Komisijos veiklos gairės
Pasiūlymas dėl rezoliucijos - Komisijos strateginės politinės gairės
Dok. : R C6-0205/2004
Debatai : 2004-12-14
Balsavimas : 2004-12-16
Gruodžio 16 d. priimtoje rezoliucijoje (204 - už, 154 - prieš, 17 susilaikė) Parlamentas pateikė rekomendacijas Komisijos veiklos gairėms 2004 - 2009 m., kurias ji pristatys EP sausio mėn. EK turėtų siekti: stiprinti ES ekonomikos konkurencingumą, sanglaudą, plėtoti laisvės, saugumo ir teisingumo erdvę, stiprinti Sąjungos vaidmenį pasaulyje bei padaryti ją efektyvesnę ir artimesnę piliečiams.
Konkurencingesnė ir glaudesnė Europa
"Struktūrinė ekonomikos reforma yra esminis veiksnys, gerinantis piliečių įdarbinimo, investicijų sąlygas", - teigia deputatai. Jie Lisabonos strategijoje įžvelgia "per daug, neretai tarpusavyje konkuruojančių tikslų", todėl ragina Komisiją pagrindinį dėmesį sutelkti darniam vystymuisi ir užimtumo kūrimui bei pateikti strategijos tikslų įgyvendinimo planą. Atsižvelgdama į senėjančią Europos visuomenę ir didėjančią tarptautinę konkurenciją, Komisija turėtų parengti strategijas tobulinti darbo rinką bei skatinti valstybes nares atlikti pensijų reformas. Komisija taip pat raginama pateikti planus bendrosios rinkos kūrimui užbaigti, ypač energetikos, transporto, telekomunikacijų ir finansinių paslaugų srityse. Parlamentarai prašo Komisijos peržiūrėti Stabilumo ir augimo paktą, kuris "padės laikytis biudžeto drausmės bei suteiks reikiamo lankstumo ekonomikos augimui nesukeliant grėsmės kainų stabilumui".
Laisvės, saugumo ir teisingumo sritis
"Europa turėtų veiksmingiau įgyvendinti saugumo, kovos su terorizmu politiką, joje itin svarbu užtikrinti tinkamą teisės aktų vykdymo reikalavimų ir pagrindinių laisvių bei asmens duomenų apsaugos pusiausvyrą", - pabrėžia deputatai. Komisija turėtų skatinti valstybių narių policijos tarnybų, teismų ir žvalgybos agentūrų glaudesnį bendradarbiavimą. Pažymėdamas būtinybę sumažinti nelegalią imigraciją, Parlamentas pageidauja daugiau skaidrumo taikant prieglobsčio teisę, o imigracijos politikoje labiau akcentuoti socialinę integraciją. Siekiant sustiprinti ES išorinių sienų apsaugą, kviečiama kurti Europos pasienio pajėgas.
Stipresnė Europa pasaulyje
Parlamentas pasisako už daugiašalį dialogą stiprinant santykius su kaimynais, demokratiją pasaulyje bei laisvą tarptautinę prekybą. Komisija raginama Šiaurės dimensijai suteikti naują akstiną, ir glaudžiai bendradarbiaujant su JAV užtikrinti taikos procesą Artimuosiuose Rytuose.
Geresnė gyvenimo kokybė
Siekiant pagerinti europiečių gyvenimo kokybę, Parlamentas ragina Komisiją tobulinti įvairias sritis - nuo socialinės, aplinkos iki energetikos politikos. Reformuojama žemės ūkio politika, deputatų nuomone, turėtų būti decentralizuota ir lankstesnė rinkos požiūriu, labiau orientuota į vartotojus ir aplinkos apsaugą.
Veiksmingesnė ir piliečiams artimesnė Europa
Parlamentas ragina Komisiją padaryti teisėkūrą suprantamesnę piliečiams. Deputatai taip pat reikalauja Komisijos vadovo atsižvelgti į komisarų kandidatų klausymų metu EP pateiktas pastabas dėl galimų interesų konfliktų ir jas įtraukti į naują EP ir EK elgesio kodeksą. Pabrėždamas Komisijos vaidmenį informuojant piliečius apie ES ir Europos Konstituciją, Parlamentas prašo Komisijos nedelsiant parengti komunikatą ir informacinės kampanijos strategiją.
Kontaktai žurnalistams : Virginija Zabotkaite (Strasbūras) tel. :(33-3) 881 74642 (Briuselis) tel. :(32-2) 28 31055 el. paštas : indu-press@europarl.eu.int
Plėtra
Bulgarija - ES narė nuo 2007 m.
Geoffrey VAN ORDEN (PPE/DE, UK)
Bulgarijos padaryta pažanga siekiant narystės
Dok.: A6-0065/2004
Procedūra: savo iniciatyva
Debatai: 2004-12-15
Balsavimas : 2004-12-16
Parlamento priimtame pranešime teigiama, jog Bulgarija turėtų būti pasirengusi įstoti į ES 2007 m. sausio 1 d.
Parlamentarų nuomone, Bulgarija atitinka visus politinius Kopenhagos kriterijus, sėkmingai reformavo administracinę ir teismų sistemą, turi veikiančią rinkos ekonomiką bei pasiekė pažangos sprendžiant mažumų problemą. Todėl deputatai nemato kliūčių skubiau pasirašyti Stojimo sutartį - dar 2005 m. ankstyvą pavasarį. Jie pabrėžia, jog Bulgarijos stojimo į ES tvarkaraščio nereikėtų sieti su kitomis ES šalimis kandidatėmis.
Pranešime Parlamentas taip pat kritikuoja Bulgariją už nepakankamą kovą su organizuotu nusikalstamumu, korupcija ir prekyba žmonėmis. "Dingusiųjų ir nukentėjusiųjų asmenų duomenų bazės sukūrimas būtų itin reikalinga ir veiksminga kovos priemonė", - teigia deputatai. EP taip pat ragina paspartinti romų integraciją į visuomenę per švietimo, sveikatos priežiūros ir darbo rinkos programas.
Kontaktai žurnalistams : Joëlle Fiss (Strasbūras) tel. :(33-3) 881 73656 (Briuselis) tel. :(32-2) 28 41075 el. paštas : foreign-press@europarl.eu.int ir Marjory van den Broeke (Strasbūras) tel. :(33-3) 881 74337 (Briuselis) tel. :(32-2) 28 44304 el. paštas : foreign-press@europarl.eu.int
Rumunijos pasirengimas narystei ES
Pierre MOSCOVICI (PSE, FR)
Rumunijos padaryta pažanga siekiant narystės
Dok.: A6-0061/2004
Procedūra: savo iniciatyva
Debatai: 2004-12-15
Balsavimas : 2004-12-16
Priimtame pranešime dėl Rumunijos pasirengimo narystei ES Parlamentas sveikina šalies pažangą, tačiau pabrėžia, kad dar laukia daug darbų, ypač administravimo, teismų, kovos prieš korupciją, mažumų bei vaikų apsaugos srityse.
Raginama greičiau baigti derybas
Parlamentarų nuomone, derybos turėtų baigtis 2004 m. pabaigoje, nors ir pabrėžiama, jog "dirbtinai anksti uždaryti derybų skyriai labiau pakenktų nei padėtų šaliai". Viliamasi, kad Rumunija bus pasirengusi pasirašyti Stojimo sutartį 2005 m., kuri įsigaliotų 2007 m. sausio 1 d. Komitetas pažymi, kad Rumunija "bus vertinama pagal tokius pat kriterijus kaip Bulgarija ar naujosios valstybės narės. Todėl bus taikomos specifinės išlygos, jei šalis neatitiktų narystei ES keliamų reikalavimų". Tokiu atveju Komisija rekomenduotų Tarybai nuspręsti atidėti prisijungimą vieneriems metams. Taryba sprendimą turėtų priimti vienbalsiai.
Būtinos tolesnės reformos
Pranešime, kaip ir Komisijos spalio mėn. ataskaitoje, pripažįstama, jog Rumunija atitinka Kopenhagos kriterijus ir sustiprino institucijų stabilumą, taip garantuodama demokratiją, įstatymų viršenybę ir žmogaus teisių apsaugą. Tačiau pažymima, jog "būtinos toliau reformuoti teisingumo ir viešojo administravimo sritis bei efektyviau kovoti prieš korupciją".
Kontaktai žurnalistams : Joëlle Fiss (Strasbūras) tel. :(33-3) 881 73656 (Briuselis) tel. :(32-2) 28 41075 el. paštas : foreign-press@europarl.eu.int ir Marjory van den Broeke (Strasbūras) tel. :(33-3) 881 74337 (Briuselis) tel. :(32-2) 28 44304 el. paštas : foreign-press@europarl.eu.int
