Sesijos apžvalga: 2008 m. gegužės 19-22 d. EP plenarinė sesija Strasbūre
2008-05-15 - 13:58
Svarbiausios šios sesijos temos – užsienio reikalai, transportas, aplinkosauga bei vartotojų apsauga.
Pirmadienį, gegužės 19 d. , po 17 val. Parlamentas aptars baudžiamosios atsakomybės taikymą už nusikaltimus aplinkai , 2009 m. EP biudžeto gaires, taip pat prekybą žaliavomis ir produktais bei ES vartotojų politiką.
Antradienį, gegužės 20 d. , rytą sesija prasidės ES užimtumo politikos gairių , kovos su diskriminavimu bei integruotos ES jūrų politikos svarstymu . Po balsavimo, 13 val., plenarinių posėdžių salėje trijų ES institucijų vadovai iškilmingai pasirašys deklaraciją dėl Europos jūrų dienos paskelbimo. 15 val. vyks bendros diskusijos dėl kelių transporto , o vakare deputatai aptars moterų vietą moksle , gyvsidabrio eksporto draudimą bei laivų išmontavimo tvarką.
Trečiadienį, gegužės 21 d. , rytą vyks diskusijos dėl mokslinių duomenų apie klimato kaitą. Po jų deputatai aptars Turkijos pažangą siekiant narystės ES. Vidurdienį bus balsuojama dėl 2009 m. EP sesijų tvarkaraščio . 15 val. Parlamentas apsvarstys padėtį Kinijoje ir Birmoje , taip pat urano turinčių ginklų draudimą. Vėlai vakare Parlamentas aptars ES pramonės politiką bei gyvūnų sveikatos strategiją.
Ketvirtadienį, gegužės 22 d. , rytą deputatai apsvarstys Europos mokymo fondo steigimą. Vidurdienį numatoma balsuoti dėl rezoliucijų apie ES ir JAV bevizio režimo derybas bei maisto kainų kilimą. Tuo tarpu po pietų vyks diskusijos bei balsavimas dėl rezoliucijų apie žmogaus teisių pažeidimus Sudane, Baltarusijoje ir Burundyje.
Sesijos savaitę svarbių diskusijų vyks ir EP komitetuose. Pirmadienio vakarą, 19 val., Pramonės, mokslinių tyrimų ir energetikos komitetas balsuos dėl dujų gavybos ir tiekimo atsiejimo . Tuo tarpu antradienį 14 val. Žemės ūkio ir kaimo plėtros komitete ES žemės ūkio komisarė Mariann Fischer Boel pristatys ES bendrosios žemės ūkio politikos peržiūros planus. 20080430BRI28007
-//EP//DTD IM-PRESS 20050901 BRI-ITEM DOC XML V0//EN
-//EP//STYLESHEET IM-PRESS 20050901 BRI-ITEM DOC XML V0//EN
-//EP//TEXT IM-PRESS 20080430BRI28007 FULL-TEXT DOC XML V0//LT
-//EP//TEXT IM-PRESS 20080430BRI28007 ITEM-001-LT DOC XML V0//LT
Vizų politika
Europarlamentarai pareikalaus bevizio režimo su JAV
2008-05-15 - 13:58
Gegužės 22 d., ketvirtadienį, europarlamentarai balsuos dėl rezoliucijos, skirtos ES ir JAV deryboms dėl bevizio režimo. Balandžio 23 d. surengtame EP plenariniame posėdyje ES Tarybai atstovaujantis Slovėnijos vidaus reikalų ministras Dragutin Mate informavo, jog deramasi dėl elektroninių leidimų keliauti į JAV, kurie turėtų pakeisti vizas ES piliečiams. Jei dėl to būtų sutarta, į JAV vykstantys ES piliečiai turės internete užpildyti išsamią anketą, o ją išnagrinėjusios JAV tarnybos galės suteikti dvejus metus galiojantį leidimą įvažiuoti į šalį. Panašūs leidimai jau teikiami vykstantiems į Australiją.
Šiuo metu deramasi su JAV dėl asmens duomenų kategorijų, kurias ES piliečiai turėtų pateikti elektroninėje anketoje. Pasak ministro, jau sutarta dėl dvylikos kategorijų, o derybos dėl dar vienos tebevyksta. D. Mate pažymėjo, jog svarbu pasiekti bendrą Europos Parlamento ir ES šalių poziciją dėl pamatinio sprendimo šiuo klausimu.
EP rezoliucijos projekte pažymima, jog visi ES piliečiai turi turėti vienodas teises, be to, ES Taryba yra nusprendusi nereikalauti vizų iš JAV piliečių. Deputatai ragina ES ir JAV institucijas laikytis abipusiškumo principo – pagal jį JAV turėtų numatyti bevizį režimą visiems ES piliečiams. Jei to nebūtų, europarlamentarai įspėja apie ES teisę laikinai atkurti vizų reikalavimą kitų šalių, įskaitant JAV, piliečiams.
Kaip žinia, prieš kelis mėnesius Čekija, Estija, Latvija, Lietuva, Vengrija bei Slovakija pradėjo dvišales derybas su JAV dėl bevizio režimo ir pasirašė supratimo memorandumus šiuo klausimu. Tuomet iniciatyvos ėmėsi ES, pareiškusi nepasitenkinimą dėl dvišalių derybų. Galiausiai pokalbiuose su JAV atstovais buvo sutarta, kad derybos bus tęsiamos dviem lygiais – dėl ES kompetencijai priklausančių sričių JAV derėsis tiesiogiai su Europos Komisija, o dėl atskirų šalių kompetencijos sričių – su pačiomis valstybėmis. Svarstyta: 2008-04-23
Balsavimas: 2008-05-22
Apie balandžio mėn. EP debatus šia tema
-//EP//TEXT IM-PRESS 20080422IPR27272 0 NOT XML V0//LT
-//EP//DTD IM-PRESS 20050901 BRI-ITEM DOC XML V0//EN
-//EP//STYLESHEET IM-PRESS 20050901 BRI-ITEM DOC XML V0//EN
-//EP//TEXT IM-PRESS 20080430BRI28007 FULL-TEXT DOC XML V0//LT
-//EP//TEXT IM-PRESS 20080430BRI28007 ITEM-COVER-LT DOC XML V0//LT
-//EP//TEXT IM-PRESS 20080430BRI28007 ITEM-002-LT DOC XML V0//LT
Vartotojai
Europarlamentarai susirūpinę maisto kainų didėjimu
2008-05-15 - 13:58
Ketvirtadienį, gegužės 22 d., Europos Parlamentas balsuos dėl rezoliucijos apie maisto kainų kilimą. Deputatai jau apsvarstė šį klausimą balandžio 22 d. plenariniame posėdyje. Pastaruoju metu ES ir likusiame pasaulyje maisto kainos buvo linkusios kilti dėl daugelio priežasčių, tarp jų – pakilusi naftos ir energijos kaina, ekonominis pakilimas Indijoje ir Kinijoje, biokuro kultūrų gamyba maistinių augalų sąskaita, taip pat gamtos nelaimės, pakenkusios derliui. Labiausiai dėl to nukenčia besivystančių šalių gyventojai – dalis jų nebegali įpirkti pabrangusio maisto. Neseniai dėl to kilo riaušės Kamerūne, Burkina Fase ir Senegale.
Tuo tarpu gegužės 5 d. EP Vystymosi komiteto posėdyje dalyvavęs ypatingasis Jungtinių Tautų generalinio sekretoriaus patarėjas Jeffrey Sachs ragino imtis konkrečių veiksmų siekiant sustabdyti maisto kainų kilimą, ypač besivystančiose šalyse. Prelegentas kritikavo ES politiką, pagal kurią vystymosi pagalbos lėšos išmokamos tiesiogiai besivystančių šalių vyriausybėms, nes taip „mes nežinome, kam iš tikrųjų atitenka šie pinigai“. Savo ruožtu J. Sachs ragino persvarstyti biokuro skatinimo programas, nes, pavyzdžiui, JAV trečdalis šiemet užaugintų kviečių bus sunaudota biokuro gamybai. Pasak prelegento, „tokio masto programos buvo suprantamos tuomet, kai maistas buvo pigesnis, bet ne dabar“. Savo ruožtu EP Vystymosi komiteto pirmininkas Josep Borrell Fontelles (Socialistų frakcija, Ispanija) pažymėjo, jog Europoje šis skaičius tesiekia 2 proc.
Tuo tarpu pernai spalio 25 d. priimtoje rezoliucijoje šiuo klausimu deputatai paragino Europos Komisiją išnagrinėti rinkos tendencijas ir persvarstant ES bendrąją žemės ūkio politiką numatyti mechanizmus, kurie užtikrintų reikalingą maisto ir pašarų tiekimą Sąjungos šalyse. Svarstyta: 2008-04-22
Balsavimas: 2008-05-22 Apie 2007 m. spalio 25 d. priimtą rezoliuciją dėl pašarų ir maisto kainų didėjimo
-//EP//TEXT IM-PRESS 20071024IPR12330 0 NOT XML V0//LT
-//EP//DTD IM-PRESS 20050901 BRI-ITEM DOC XML V0//EN
-//EP//STYLESHEET IM-PRESS 20050901 BRI-ITEM DOC XML V0//EN
-//EP//TEXT IM-PRESS 20080430BRI28007 FULL-TEXT DOC XML V0//LT
-//EP//TEXT IM-PRESS 20080430BRI28007 ITEM-001-LT DOC XML V0//LT
-//EP//TEXT IM-PRESS 20080430BRI28007 ITEM-003-LT DOC XML V0//LT
Vartotojai
Vartotojų apsauga naujosiose ES narėse vis dar nepakankama
2008-05-15 - 13:58
Neseniai paskelbtame komunikate dėl ES vartotojų politikos Europos Komisija pažymi būtinybę geriau suderinti vidaus rinką su vartotojų lūkesčiais. „Stipri vartotojų apsaugos sistema, veiksmingai taikoma visoje Europoje, būtų naudinga vartotojams, konkuruojantiems gamintojams, ir prekybininkams“, – sakoma Europos Parlamento balsavimui teikiamoje ataskaitoje. Deputatai pažymi, kad geresnė vartotojų apsauga skatintų įmones gaminti ir parduoti daugiau ilgalaikio naudojimo prekių, o kartu prisidėtų prie geresnio vidaus rinkos veikimo ir tvaresnio ekonominio augimo. „Vartotojų apsauga ir vidaus rinkos užbaigimas nėra vienas kitam prieštaraujantys tikslai, priešingai – jais siekiama to paties“, – sakoma ataskaitoje. EP nariai ragina „toliau liberalizuoti rinką, ypač paslaugų srityje, siekiant skatinti konkurenciją, taigi pasiūlyti vartotojams mažesnes kainas“. Deputatai ypač ragina baigti kurti bendrą finansinių paslaugų vidaus rinką. Jie „pabrėžia, kad vartotojų apsauga negalima pateisinti protekcionizmo“.
Europarlamentarai ragina „persvarstant [ES] teisyną labiau stengtis užtikrinti vartotojų apsaugą, įskaitant privatumą ir saugumą skaitmeninių technologijų srityje, tačiau neužkrauti papildomos ir nepagrįstos naštos pramonei“. EP nariai siūlo įtraukti duomenų apsaugos ir privatumo nuostatas į visas vartotojų politikos strategijas, taip pat nustatyti visuotinius duomenų apsaugos standartus prekybos srityje.
„Stiprios ir nepriklausomos vartotojų organizacijos – veiksmingos vartotojų apsaugos politikos pagrindas“, – pažymi europarlamentarai. Jie ragina Europos Komisiją ir Sąjungos valstybes tinkamai finansiškai remti šias organizacijas, ypač naujosiose ES narėse, ir tartis su jomis rengiant teisėkūros pasiūlymus, nes jos „geriausiai išmano tikruosius vartotojų poreikius“. Europarlamentarai „teigiamai vertina pastangas, kuriomis siekiama stiprinti vartotojų apsaugą ir sąmoningumą naujesnėse valstybėse narėse“.
„Reikėtų, kad piliečiai pirkdami internetu jaustųsi taip pat saugiai, kaip ir įsigydami prekes netoliese esančioje parduotuvėje “, – sakoma ataskaitoje. EP nariai pabrėžia elektroninės prekybos svarbą stiprinant vidaus rinkos konkurencingumą ir kartu didinant vartojimo mastą. Jie ragina Europos Komisiją ir Sąjungos valstybes „užtikrinti palankesnes tarptautinių elektroninių pirkimų plėtros sąlygas“, taip pat stiprinti vartotojų pasitikėjimą skaitmenine aplinka. Deputatai remia Europos Komisijos pastangas pradėti taikyti standartines sutartis ir internetu sudaromų sutarčių sąlygas, turėsiančias vienodą galią visose ES šalyse. Jie taip pat ragina panaikinti visas likusias kliūtis ir trukdžius siekiant užtikrinti vartotojų pasitikėjimą tarpvalstybiniais pirkimais ar sandoriais, ypač susijusiais su paslaugomis.
Europarlamentarai ragina siekti, kad mažos bei vidutinės įmonės galėtų laikytis tų pačių paprastų taisyklių visoje ES rinkoje. Jų nuomone, dabartinė padėtis neskatina šių įmonių vykdyti prekybos Europos mastu. Savo ruožtu deputatai siūlo ieškoti būdų gerinti mažų ir vidutinių įmonių apsaugą, ypač priimant Smulkiojo verslo aktą.
„Negalima laikyti, kad vartotojai visada perka racionaliai ir, kilus problemoms, visada žino savo teises“, – pažymi europarlamentarai. Jie ragina ES ir jos šalis sistemiškai informuoti vartotojus apie jų teises. „Vartotojų švietimas turi būti sudėtinė mokymosi visą gyvenimą dalis“, – pažymi EP nariai. Ypatingą dėmesį siūloma skirti pažeidžiamiems vartotojams – vaikams, vyresniesiems bei neįgaliesiems. Savo ruožtu deputatai „mano, kad vartotojų ir ūkio subjektų ginčus pirmiausia reikėtų spręsti neteisminiu būdu, nes taip žalos atlyginimo klausimus būtų galima spręsti greičiau ir ekonomiškiau“. Todėl europarlamentarai siūlo stiprinti Europos vartotojų centrus ir problemų sprendimo tinklą SOLVIT, taip pat išnagrinėti galimybę Europos ombudsmeno tarnyboje įsteigti Vartotojų ombudsmeno pareigybę.
Europarlamentarai „pripažįsta, kad euras turėjo teigiamą įtaką mažinant operacijų išlaidas, sudarant vartotojams galimybę lengviau palyginti kainas įvairiose valstybėse ir didinant mažmeninės vidaus rinkos galimybes“. Todėl deputatai „ragina naujas valstybes nares toliau tęsti reformas, kad būtų sudarytos galimybės nedelsiant, kai tik jos atitiks Mastrichto kriterijus, įsivesti eurą“.
EP pranešėjas šiuo klausimu Lasse Lehtinen (Socialistų frakcija, Suomija) sakė: „Į vartotojų apsaugą reikėtų atsižvelgti rengiant kiekvieną ES teisės aktą ir ji neturėtų būti laikoma atskira politikos sritimi. Vartotojų apsauga – ne vidaus rinkos priedas ir ne priemonė visuomenei nuraminti. Tai svarbi visumos dalis, be kurios vidaus rinka būtų nevisavertė. [...] Europos vidaus rinka galėtų tapti didžiausia bendra mažmeninė rinka pasaulyje, tačiau kol kas šis tikslas nepasiektas. Visumai trūksta vienos dalies – ES vartotojų pasitikėjimo, kad vartotojai galėtų visiškai pasikliauti, jog bet kada ir bet kur kitoje valstybėje narėje įsigydami prekes gali jaustis visiškai saugūs.“ Lasse LEHTINEN PSE FI A6-0155/2008 Pranešimas dėl 2007–2013 m. ES vartotojų politikos strategijos Iniciatyvos procedūra
Svarstymas: 2008-05-19
Balsavimas: 2008-05-20 Vartotojų apsauga ES Europos Komisijos tinklalapis, skirtas vartotojų apsaugai
LT
2
LINK
http://europa.eu/pol/cons/index_lt.htm
LT
3
LINK
http://ec.europa.eu/consumers/index_lt.htm
-//EP//TEXT REPORT A6-2008-0155 0 NOT XML V0//LT
-//EP//DTD IM-PRESS 20050901 BRI-ITEM DOC XML V0//EN
-//EP//STYLESHEET IM-PRESS 20050901 BRI-ITEM DOC XML V0//EN
-//EP//TEXT IM-PRESS 20080430BRI28007 FULL-TEXT DOC XML V0//LT
-//EP//TEXT IM-PRESS 20080430BRI28007 ITEM-002-LT DOC XML V0//LT
-//EP//TEXT IM-PRESS 20080430BRI28007 ITEM-004-LT DOC XML V0//LT
Vartotojai
Siekiama stabdyti sukčiavimą prisidengiant įmonių katalogais
2008-05-15 - 13:58
Šioje sesijoje EP Vidaus rinkos ir vartotojų apsaugos komiteto nariai pasiteiraus apie priemones, kuriomis ES siekia stabdyti nesąžiningą komercinę praktiką rengiant įmonių katalogus. ES šalyse veikia bendrovės, rengiančios įmonių katalogus remdamosi apgaulinga praktika. Jos „atakuoja“ savo aukas siųsdami jiems klaidinančios formos pasiūlymus-užsakymus. Paprastai tokios bendrovės paprašo įmonių „nemokamai“ pateikti informaciją apie save, sudarydamos įspūdį, kad tai tėra nemokamas informacijos atnaujinimas, tuo tarpu sutarties sąlygos, numatančios finansinius įsipareigojimus, yra „paslėptos“ smulkiu šriftu išspausdintose užsakymo formos pastabose. Pasirašydamos atsiųstą formą ir ją nusiųsdamos atgal įmonės sudaro juridinę galią turinčias sutartis pakankamai ilgam terminui ir įsipareigoja mokėti už tokiu būdu gautą nepageidaujamą reklamą. Vėliau, kai itin trumpas terminas nutraukti sutarčiai (paprastai 7 dienos) jau būna pasibaigęs, imama reikalauti pinigų atseit už reklamos patalpinimą kataloge. Europoje šiuo metu yra apie 100 tūkst. įmonių, įkliuvusių į tokių nesąžiningų katalogų pinkles. Lietuvoje šis skaičius viršija pusantro tūkstančio. Tokio sukčiavimo pasekmės dažniausiai yra nepageidaujamas specialistų ir mažų įmonių įrašymas keleriems metams į klaidinančius katalogus už sumą, siekiančią iki 1000 eurų per metus. Padedant specializuotoms agentūroms, šios lėšos kruopščiai surenkamos, nukentėjusieji patiria didelių finansinių nuostolių ir kartais turi sumokėti teisines išlaidas. Po to, kai šios apgaulingos veiklos vykdytojai atpažįstami ir uždaromi, jiems dažnai pavyksta perkelti savo veiklą į kitą vietą ir vėl imtis nesąžiningo verslo. EP Vidaus rinkos ir vartotojų apsaugos komitetas yra gavęs daugybę piliečių ir verslininkų skundų, kuriuose pranešama apie tokius atvejus. Komitetas mano, kad ES valstybės turi imtis neatidėliotinų ir suderintų veiksmų, kad užkirstų kelią šių įmonių veiklai ir apsaugotų Europos verslo bendruomenę nuo tolesnės žalos. Šioje plenarinėje sesijoje komiteto nariai pateiks ES Tarybai tokius klausimus: Ar valstybės narės suvokia, kokia svarbi ši problema Europos verslo bendruomenei, ypač mažoms ir vidutinėms įmonėms? Kokių veiksmų jos ėmėsi siekdamos uždaryti sukčiaujančias katalogus rengiančias įmones, taip pat įspėti apie jas verslo bendruomenę ir padėti toms įmonėms, kurios tapo šio sukčiavimo aukomis? Ar valstybės yra pasirengusios keistis informacija su kitų ES šalių rinkos priežiūros institucijomis ir pranešti joms apie nesąžiningų katalogus rengiančių įmonių veiklą ir jų vadovus bei savininkus? EP nariai taip pat paragins Sąjungos šalis veiksmingai perkelti į savo teisę ES direktyvą dėl klaidinančios reklamos, taip pat taikyti minėtiems atvejams direktyvą dėl nesąžiningos komercinės veiklos. Svarstymas (be rezoliucijos): 2008-05-20 Projektas prieš sukčiavimą prisidengus įmonių katalogais
LT
1
LINK
http://www.stopecg.org/
-//EP//DTD IM-PRESS 20050901 BRI-ITEM DOC XML V0//EN
-//EP//STYLESHEET IM-PRESS 20050901 BRI-ITEM DOC XML V0//EN
-//EP//TEXT IM-PRESS 20080430BRI28007 FULL-TEXT DOC XML V0//LT
-//EP//TEXT IM-PRESS 20080430BRI28007 ITEM-003-LT DOC XML V0//LT
-//EP//TEXT IM-PRESS 20080430BRI28007 ITEM-005-LT DOC XML V0//LT
Transportas
Nauji reikalavimai tarptautiniams keleivių ir krovinių vežėjams
2008-05-15 - 13:58
Šioje sesijoje europarlamentarai balsuos dėl kelių pasiūlymų, kuriais siekiama nustatyti reikalavimus tarptautinio krovinių ir keleivių vežimo bendrovių įsteigimui bei veiklai. Kelių transporto bendrovė, vykdanti tarptautinį krovinių ar keleivių vežimą, privalės įdarbinti kvalifikuotą transporto vadybininką, gyvenantį ES, kuris turės būti baigęs specialius mokymus ir išlaikęs egzaminą. Europos Komisija siūlo numatyti minimalią mokymų trukmę – 140 valandų, tuo tarpu europarlamentarai siekia išbraukti šį skaičių. Europarlamentarų siūlymu, valstybės narės nuo egzamino galėtų atleisti asmenis, kurie turi bent dešimties metų nenutrūkstamą praktinę vadovaujamo darbo patirtį transporto įmonėje, įgytą iki šio reglamento paskelbimo. Europos Komisija siūlė, kad užtektų penkerių metų patirties. Nuo mokymo bei egzamino taip pat bus atleisti asmenys, turintys toje pačioje valstybėje išduotą aukštojo ar techninio išsilavinimo diplomą, kuriame įrašyta, jog žmogus mokėsi reikalaujamų dalykų. Jei dėl transporto vadybininko kaltės būtų padaryta rimtų pažeidimų, jo licencija būtų atimta ir jis nebegalėtų užimti šių pareigų visoje ES.
Veiklą pradėti ketinanti transporto bendrovė taip pat turės įrodyti savo finansinį pajėgumą. Europos Komisija siūlo reikalauti banko garantijų, tuo tarpu europarlamentarai mano, kad pakaktų draudimo. Be to, Komisijos nuomone, bendrovės disponuojamo turto bendros vertės ir įsiskolinimų santykis turi būti bent 80 proc., tuo tarpu EP nariai siūlo atsisakyti šio reikalavimo.
Kitas svarstomas reglamentas supaprastins esamą tarptautinio keleivių vežimo autobusais tvarką. Nors vienkartinės tarptautinio keleivių vežimo paslaugos jau buvo liberalizuotos, norėdami teikti reguliarias tarptautinio keleivių vežimo paslaugas vežėjai turėjo prašyti leidimo tų valstybių, kuriose šios paslaugos teikiamos. Siekiama supaprastinti šį reikalavimą – ES šalys galės atsisakyti išduoti leidimą tik konkrečiai nurodytais atvejais. Valstybių, per kurių teritoriją vykstama tranzitu ir kuriose keleiviai nei įlaipinami, nei išlaipinami, valdžios institucijoms pakaks pranešti apie tai, kad šalys, kuriose teikiama paslauga, yra išdavusios leidimą. Taip pat numatoma sutrumpinti leidimo išdavimo arba atsisakymo išduoti leidimą laikotarpį.
Susiklosčius laikinoms nepaprastoms aplinkybėms, reguliarių paslaugų teikėjai galės naudotis papildomomis transporto priemonėmis, pranešę apie tai valstybei, kurioje yra išvykimo vieta, ir nurodę nepaprastų aplinkybių priežastis. Savo ruožtu valstybėms bus sudaryta galimybė neišduoti leidimų paslaugoms, teikiamoms pasienio teritorijose.
Siekdami padidinti kelionių tolimųjų reisų autobusais patrauklumą ir skatinti turizmą regionuose, europarlamentarai ragina leisti tolimųjų reisų autobusų vairuotojams dirbti 12 dienų iš eilės, o po to ilsėtis savaitę. Ši taisyklė nustojo galioti pernai balandį, ES įsigaliojus naujam vairuotojų darbo ir poilsio reglamentui.
Siekiama įpareigoti Europos Komisiją iki 2010 m. sausio 1 d. patvirtinti pažeidimų, dėl kurių gali būti prarasta transporto bendrovės gera reputacija, kategorijų, tipų ir sunkumo laipsnių sąrašą. Dėl šių pažeidimų valstybių institucijos galės svarstyti galimybę sustabdyti arba panaikinti leidimą verstis profesine veikla. Europarlamentarai taip pat siūlo reglamente išvardinti sunkiausius pažeidimus: reikšmingas didžiausių leistinų vairavimo laikotarpių viršijimas; tachografo ar greičio ribotuvo neįrengimas arba jų įrašų keitimas turint tikslą apgauti; galiojančio vairuotojo pažymėjimo ar automobilio techninės būklės patikrinimo pažymos neturėjimas, techniškai netvarkingos transporto priemonės vairavimas; draudžiamų pavojingų krovinių vežimas; krovinių ar keleivių vežimas neturint licencijos; reikšmingas leistino pakrovimo svorio viršijimas.
Europarlamentarų nuomone, smulkių pažeidimų atveju pakaktų, kad ES valstybė, kurioje nustatytas pažeidimas, praneštų apie tai bendrovės įsisteigimo šaliai, kuri nuspręstų, ar turėtų būti taikomos sankcijos. Tuo tarpu sunkių pažeidimų atveju įsisteigimo valstybė turėtų nuspręsti, kokią sankciją taikys, ir pranešti apie savo sprendimą valstybei, kurioje nustatytas pažeidimas. Taip pat siūloma numatyti, kad keli smulkūs pakartotiniai pažeidimai gali tapti sunkiu pažeidimu. Sunkūs pažeidimai turėtų būti įrašomi į elektroninį šalies transporto bendrovių registrą, mano EP nariai. Atskirų šalių registrai bus sujungti Europos mastu.
Dar kitas reglamentas nustato krovinių kabotažo tvarką. Kabotažas – tai samdos pagrindais ar už atlygį laikinai vykdomas vidaus vežimas kitoje ES šalyje. Pagal šį reglamentą tokie vežimai kol kas bus leidžiami daugiausia tris kartus iš eilės ir turės trukti ne ilgiau kaip savaitę. Vis dėlto, EP narių nuomone, šie apribojimai turi būti panaikinti iki 2014-ųjų. Pasak EP pranešėjo šiuo klausimu Mathieu Grosch (Europos liaudies partija, Belgija) , „ilgalaikiai kabotažo apribojimai nebėra pateisinami – [jie] nedera su vidaus rinkos be vidaus sienų principais, pagal kuriuos užtikrinamas laisvas prekių ir paslaugų judėjimas“. Silvia-Adriana ŢICĂU PSE RO Mathieu GROSCH PPE-DE BE A6-0087/2008 Dėl profesinės vežimo kelių transportu veiklos sąlygų A6-0037/2008 Dėl patekimo į keleivių vežimo tolimojo susisiekimo ir miesto autobusais rinką A6-0038/2008 Dėl patekimo į tarptautinio krovinių vežimo kelių transportu rinką Bendro sprendimo procedūra
Pirmasis svarstymas: 2008-05-20
Balsavimas: 2008-05-21 Apie kelių transporto reguliavimą ES
LT
4
LINK
http://ec.europa.eu/transport/road/index_en.htm
-//EP//TEXT REPORT A6-2008-0087 0 NOT XML V0//LT
-//EP//TEXT REPORT A6-2008-0037 0 NOT XML V0//LT
-//EP//TEXT REPORT A6-2008-0038 0 NOT XML V0//LT
-//EP//DTD IM-PRESS 20050901 BRI-ITEM DOC XML V0//EN
-//EP//STYLESHEET IM-PRESS 20050901 BRI-ITEM DOC XML V0//EN
-//EP//TEXT IM-PRESS 20080430BRI28007 FULL-TEXT DOC XML V0//LT
-//EP//TEXT IM-PRESS 20080430BRI28007 ITEM-004-LT DOC XML V0//LT
-//EP//TEXT IM-PRESS 20080430BRI28007 ITEM-006-LT DOC XML V0//LT
Transportas
Europarlamentarai pageidauja ryžtingesnės ES jūrų politikos
2008-05-15 - 13:58
Vertindami neseniai Europos Komisijos paskelbtą ES jūrų politikos veiksmų planą, europarlamentarai mano, kad jis nepakankamai ryžtingas. Savo ruožtu jie siūlo parengti veiksmų planą, skirtą Šiaurės ir Baltijos jūrų dugne likusių sprogstamųjų medžiagų vietai nustatyti ir joms šalinti. EP apsvarstys šiuos klausimus plenarinėje sesijoje, o ES institucijų vadovai paskelbs gegužės 20-ąją Europos jūrų diena. Deputatai „apgailestauja, kad Europos jūrų politikos veiksmų plane tik labai neįpareigojamai nagrinėjami klimato kaitos keliami iššūkiai“. Jie ragina įdiegti prekybos taršos leidimais sistemą laivuose, taip pat remti mokslinius tyrimus siekiant jūras naudoti kaip atsinaujinančios energijos šaltinį.
EP nariai taip pat siūlo nustatyti azoto oksidų išskyrimo standartus ES uostais besinaudojantiems laivams; nuo 1,5 proc. iki 0,5 proc. sumažinti maksimalų leidžiamą sieros kiekį Viduržemio jūra ir šiaurės rytine Atlanto vandenyno teritorija plaukiančių laivų kure; numatyti mokesčius už laivų išskiriamą sieros dioksido ir azoto oksidų kiekį; taip pat parengti ES jūrinio kuro kokybės direktyvą.
Europarlamentarai siūlo parengti veiksmų planą, skirtą Šiaurės ir Baltijos jūrų dugne nuo karų likusių senų sprogstamųjų medžiagų vietai nustatyti ir joms šalinti. Savo ruožtu jie atkreipia dėmesį į tai, kad didelę jūrų taršos dalį sudaro tarša iš sausumos. Deputatai pakartotinai ragina Europos Komisiją pateikti veiksmų planą šiai taršai mažinti, o valstybėms – veiksmingai taikyti visus susijusius ES teisės aktus, ypač Vandens pagrindų direktyvą.
Po šios ataskaitos svarstymo Parlamente antradienio rytą, 13 val. plenarinių posėdžių salėje EP pirmininkas Hans-Gert Pöttering, Europos Komisijos pirmininkas José Manuel Barroso bei ES Tarybai pirmininkaujančios Slovėnijos vyriausybės vadovas Janez Janša iškilmingai pasirašys deklaraciją, skelbiančią gegužės 20-ąją Europos jūrų diena. Willi PIECYK PSE DE A6-0163/2008 Dėl integruotos jūrų politikos ES Iniciatyvos procedūra
Svarstymas ir balsavimas: 2008-05-20 Apie ES jūrų politiką
LT
2
LINK
http://ec.europa.eu/maritimeaffairs/
-//EP//TEXT REPORT A6-2008-0163 0 NOT XML V0//LT
-//EP//DTD IM-PRESS 20050901 BRI-ITEM DOC XML V0//EN
-//EP//STYLESHEET IM-PRESS 20050901 BRI-ITEM DOC XML V0//EN
-//EP//TEXT IM-PRESS 20080430BRI28007 FULL-TEXT DOC XML V0//LT
-//EP//TEXT IM-PRESS 20080430BRI28007 ITEM-005-LT DOC XML V0//LT
-//EP//TEXT IM-PRESS 20080430BRI28007 ITEM-007-LT DOC XML V0//LT
Užimtumo politika
EP akiratyje – socialiniai skirtumai ir darbo vietų kokybė
2008-05-15 - 13:58
Nors atnaujinta Lisabonos strategija iš esmės pasiteisina, jos rezultatus pajuto ne visi ES piliečiai. Socialiniai skirtumai nesumažėjo, o dalis naujai sukurtų darbo vietų nėra kokybiškos. Šioje sesijoje europarlamentarai balsuos dėl siūlymo atnaujinti ES užimtumo politikos gaires, kurios yra dalis Lisabonos strategijos, skirtos ekonomikos augimui ir užimtumui skatinti. Atnaujinta Lisabonos strategija jau sukėlė teigiamų pokyčių. Remiantis naujausiais Europos Komisijos vertinimais, išaugo ES bendrasis vidaus produktas: 2005 m. jis siekė 1,8 proc., 2007 m. – 2,9 proc., o 2008 m. gali siekti 2,4 proc. 2007 m. ES sukurta 3,6 mln. naujų darbo vietų. Tikimasi, kad 2008-2009 m. jų bus sukurta dar 4,5 mln. Šiuo metu darbingo amžiaus gyventojų užimtumas siekia 65 proc. Prognozuojama, kad 2009 m. jis viršys 66 proc., o nedarbo lygis, kuris 2005 m. siekė 8,9 proc. ir 2007 m. sumažėjo iki 7,3 proc., 2008 m. sieks 7,1 proc. Tačiau dėl didelių pastarojo meto sukrėtimų JAV ir mažesnių krizių ES finansų rinkose prognozuotas ES ekonomikos augimas gali šiek tiek sulėtėti. Todėl, deputatų manymu, norėdama užtikrinti ekonominę pažangą ES turi stiprinti vadinamąjį „žinių trikampį“ (moksliniai tyrimai, švietimas ir naujovės).
Problemiška tai, kad atnaujintos Lisabonos strategijos rezultatais naudojasi ne visi Europos piliečiai. Šiuo metu ES mokyklos nebaigia 15 proc. visų 18-24 m. amžiaus gyventojų. 2006 m. jaunimo užimtumas sudarė 40 proc. viso ES užimtumo. Be to, 2006 m. ES pilietybės neturinčių asmenų nedarbas beveik dvigubai viršijo Sąjungos piliečių nedarbo lygį. Nukenčia ir mažiausias pajamas gaunantys žmonės: 78 mln. arba 16 proc. visų ES gyventojų skursta ar gyvena ties skurdo riba. ES skursta 14 mln. dirbančių žmonių. Tai irgi įrodo, kad, siekiant ekonomikos augimo ir kuriant darbo vietas, faktiškai neprisidedama prie socialinės įtraukties.
Be to, taikant Lisabonos strategiją gal ir sukurta daugiau darbo vietų, tačiau ne visos jos geresnės. Eurostato duomenimis, nuo 2000 m. iki 2006 m. ne visą dieną ir pagal terminuotas sutartis dirbančių žmonių padaugėjo (atitinkamai nuo 16,2 proc. iki 18,1 proc. ir nuo 12,3 proc. iki 14,4 proc). Maža to, 2000-2005 m. laikotarpiu ne savo noru pagal terminuotas darbo sutartis dirbančių moterų skaičius ES padidėjo iki 7,5 proc., o vyrų – iki 6,7 proc. 2005 m. beveik trečdalis moterų ir vyrų iki 30 metų amžiaus dirbo pagal terminuotas sutartis, iš jų 40 proc. šiomis sąlygomis dirbo ne savo noru. Tuo tarpu per pastaruosius kelerius metus šiek tiek sumažintos aktyviai darbo rinkos politikai skiriamos viešosios išlaidos.
Šie duomenys rodo, kad ES šalys netaiko lankstumo ir užimtumo garantijų pusiausvyros principo. Deputatai primygtinai ragina Europos Komisiją jį įtraukti į ES užimtumo gaires, taip pat iki šių metų vidurio patvirtinti ryžtingą atnaujintą socialinę darbotvarkę, kuri būtų svarbi Lisabonos strategijos dalis. Į ją turėtų būti įtraukti klausimai, susiję su švietimo, migracijos, demografiniais pokyčiais ir kvalifikacijos spragų užpildymu, taip pat prisiimti aiškūs įsipareigojimai gerinti užimtumo kokybę bei kovoti su socialine atskirtimi, diskriminacija ir skurdu. Savo ruožtu europarlamentarai pabrėžia, kad įgyvendinant užimtumo gaires turi darniai bendradarbiauti vietos, regionų ir valstybių valdžios institucijos, socialiniai partneriai ir pilietinė visuomenė. Anne VAN LANCKER PSE BE A6-0172/2008 Dėl valstybių narių užimtumo politikos gairių Konsultavimosi procedūra
Svarstymas ir balsavimas: 2008-05-20 Apie ES užimtumo strategiją
LT
2
LINK
http://ec.europa.eu/employment_social/employment_strategy/guidelines_en.htm
-//EP//TEXT REPORT A6-2008-0172 0 NOT XML V0//LT
-//EP//DTD IM-PRESS 20050901 BRI-ITEM DOC XML V0//EN
-//EP//STYLESHEET IM-PRESS 20050901 BRI-ITEM DOC XML V0//EN
-//EP//TEXT IM-PRESS 20080430BRI28007 FULL-TEXT DOC XML V0//LT
-//EP//TEXT IM-PRESS 20080430BRI28007 ITEM-006-LT DOC XML V0//LT
-//EP//TEXT IM-PRESS 20080430BRI28007 ITEM-008-LT DOC XML V0//LT
Užimtumo politika
Europarlamentarai ragina priimti išsamią ES direktyvą dėl nediskriminavimo
2008-05-15 - 13:58
Europos Parlamento balsavimui teikiamoje ataskaitoje raginama priimti išsamią ES direktyvą dėl nediskriminavimo, kurios projektą jau rengia Europos Komisija. Ji turėtų uždrausti bet kokį tiesioginį ir netiesioginį diskriminavimą lyties, rasės, tautybės, tikėjimo, negalios, amžiaus bei lytinės orientacijos pagrindu. „Nėra prasminga vienur drausti diskriminuoti, o kitur – leisti“, – teigia europarlamentarai. Europarlamentarai pažymi, jog skirtingų sąlygų taikymas dėl pilietybės ar kalbos, jei tai objektyviai nepagrindžiama teisėtu tikslu, pagal ES teisę gali būti laikomas netiesiogine diskriminacija.
Deputatai susirūpinę tuo, kad daugelis Sąjungos šalių dar nepakankamai perkėlė į savo teisę 2000 m. ES direktyvas dėl vienodo požiūrio darbe bei dėl vienodo požiūrio neatsižvelgiant į rasinę ar etninę kilmę. Europos Komisija jau yra pradėjusi pažeidimų procedūras prieš kai kurias šalis; Lietuvai ir Latvijai priekaištaujama dėl įstatymuose numatytų pernelyg dažnų išimčių iš reikalavimo nediskriminuoti pagal amžių.
Europarlamentarai apgailestauja, kad ES iki šiol nereglamentuoja diskriminavimo dėl fizinių savybių – pavyzdžiui, ūgio, kai jis nesvarbus konkrečiam darbui. ES šalys ir Europos Komisija taip pat raginamos sutarti dėl negalios apibrėžties.
Deputatai ragina Europos Komisiją nustatyti visai ES bendrą pozityviosios diskriminacijos apibrėžtį, „nes tai išsklaidytų tam tikrose valstybėse narėse egzistuojančius mitus“, ypač žinant, kad keliose ES šalyse pozityvioji diskriminacija pasiteisino.
Savo ruožtu EP nariai pažymi, kad daugeliui mažumų bendruomenių, ypač romams, reikia ypatingos socialinės apsaugos. Deputatai taip pat rekomenduoja valstybėms bei Europos Komisijai finansuoti nevyriausybines organizacijas, kurios atstovauja ir padeda diskriminuojamoms grupėms. Elizabeth LYNNE ALDE UK A6-0159/2008 Dėl pažangos siekiant lygių galimybių ir nediskriminavimo ES Iniciatyvos procedūra
Svarstymas ir balsavimas: 2008-05-20 Visuomenės apklausa apie diskriminavimą ES šalyse
LT
2
LINK
http://ec.europa.eu/public_opinion/archives/ebs/ebs_263_sum_en.pdf
-//EP//TEXT REPORT A6-2008-0159 0 NOT XML V0//LT
-//EP//DTD IM-PRESS 20050901 BRI-ITEM DOC XML V0//EN
-//EP//STYLESHEET IM-PRESS 20050901 BRI-ITEM DOC XML V0//EN
-//EP//TEXT IM-PRESS 20080430BRI28007 FULL-TEXT DOC XML V0//LT
-//EP//TEXT IM-PRESS 20080430BRI28007 ITEM-007-LT DOC XML V0//LT
-//EP//TEXT IM-PRESS 20080430BRI28007 ITEM-009-LT DOC XML V0//LT
Moterų teisės/Lygios galimybės
Europarlamentarai siūlo skatinti moteris mokslininkes
2008-05-15 - 13:58
„Svarbu skatinti mergaites tapti mokslininkėmis“, – sakoma Europos Parlamento balsavimui teikiamoje ataskaitoje. Europarlamentarai ragina kovoti su lyčių stereotipais švietimo ir mokslo srityse, taip pat atitinkamai pakoreguoti studentų priėmimo ir stipendijų skyrimo tvarką. Nors daugiau kaip pusė visų ES studentų ir 43 proc. visų ES turinčių daktaro laipsnį asmenų yra moterys, jos sudaro apie 35 proc. visų ES mokslininkų, dirbančių vyriausybiniame ir aukštojo mokslo sektoriuose, ir tik apie 18 proc. visų mokslininkų, dirbančių privačiame sektoriuje. Moterys užima tik 15 proc. aukštesniųjų akademinių postų. Iš dalies taip yra todėl, kad, palyginti su vyrais, moterys mokslininkės patiria daugiau sunkumų derindamos profesinį ir šeimos gyvenimą.
Tuo tarpu Europos švietimo sistemose ir ypač mokslinių tyrimų srityje toliau gyvuoja lyčių stereotipai, pažymi europarlamentarai. Pavyzdžiui, gamtos ir tiksliųjų mokslų srityse dominuoja vyrai. Europarlamentarai ragina „imtis specialių įdarbinimo, mokymo ir viešųjų ryšių priemonių siekiant paskatinti didesnį moterų dalyvavimą technologijų, fizikos, inžinerijos, informatikos ir kitose srityse“.
Deputatai ragina universitetus ir fakultetus analizuoti bei atitinkamai pakoreguoti stojančiųjų atrankos sistemas, kad būtų išvengta netiesioginės lyčių diskriminacijos. Kita problema, EP narių nuomone, yra tai, kad „moterims universitetų sprendimų priėmimo struktūrose atstovaujama nepakankamai“. Netgi Europos mokslinių tyrimų taryboje nepasiekta lyčių pusiausvyra: iš 22 jos narių tik penkios yra moterys.
„Labai svarbu kuo anksčiau pradėti propaguoti mokslą kaip abiem lytims įdomią sritį“, – pažymi europarlamentarai. Jie ragina į tai atsižvelgti kuriant mokomąją medžiagą ir rengiant mokytojus. EP nariai pabrėžia, kad moterys mokslininkės taip pat praturtina mokslo pasaulį kitokiu požiūriu ir tuo, kad pasirenka kitokias mokslinių tyrimų temas. Tuo tarpu tradicinis požiūris vertinti „kompetenciją“ ir „rezultatus“ pagal mokslinių publikacijų skaičių, EP narių nuomone, negalėtų būti lyčių požiūriu neutralius, be to, jis yra ribotas.
Europarlamentarai „apgailestauja, kad moterų mokslinės profesinės veiklos pertraukimas dėl šeiminių aplinkybių turi neigiamą poveikį jų karjeros galimybėms, nes dauguma jų kolegų vyrų tokių pertraukų nedaro“. Deputatai reikalauja, kad vertinant kompetenciją būtų atsižvelgiama į amžiaus kriterijų drauge su šeimine padėtimi, įskaitant mokslininko turimų išlaikytinių skaičių. Jie taip pat kviečia visas Europos mokslinių tyrimų institucijas ir universitetus nustatyti stipendijas daktaro studijoms atsižvelgiant į motinystės atostogų reikalavimus. Savo ruožtu EP nariai „ragina užtikrinti tokias vaiko priežiūros atostogų sąlygas, kad vyrai ir moterys turėtų pasirinkimo laisvę“. Jie pabrėžia, kad „už šeiminio gyvenimo ir darbo suderinimą atsakingi ir vyrai, ir moterys“.
Deputatai taip pat ragina Europos Komisiją ir ES šalis „vykdyti veiksmingą politiką siekiant panaikinti vyrų ir moterų atlyginimų skirtumą“. Jie pažymi, kad „mokslo srityje vienodo atlyginimo principas turėtų būti taikomas ir stipendijoms“. Britta THOMSEN PSE DK A6-0165/2008 Dėl moterų ir mokslo Iniciatyvos procedūra
Svarstymas: 2008-05-20
Balsavimas: 2008-05-21
-//EP//TEXT REPORT A6-2008-0165 0 NOT XML V0//LT
-//EP//DTD IM-PRESS 20050901 BRI-ITEM DOC XML V0//EN
-//EP//STYLESHEET IM-PRESS 20050901 BRI-ITEM DOC XML V0//EN
-//EP//TEXT IM-PRESS 20080430BRI28007 FULL-TEXT DOC XML V0//LT
-//EP//TEXT IM-PRESS 20080430BRI28007 ITEM-008-LT DOC XML V0//LT
-//EP//TEXT IM-PRESS 20080430BRI28007 ITEM-010-LT DOC XML V0//LT
Užsienio ryšiai
Turkijos valdžia raginama tęsti reformas
2008-05-15 - 13:58
Nors Turkijoje pasiekta ribota pažanga, joje dar trūksta žodžio laisvės, o žmogaus, mažumų bei moterų teisės dar nėra pakankamai užtikrintos. Be to, reikėtų suteikti daugiau teisių kurdams, išspręsti Kipro klausimą ir pagerinti santykius su Armėnija. Tai sakoma Europos Parlamento balsavimui teikiamoje ataskaitoje. Europos Komisijos paskelbtoje ataskaitoje teigiama, kad Turkijoje „2007 m. politinių reformų srityje pasiekta ribota pažanga“ – demokratija sustiprėjo, išrinktas naujas daugiapartinis parlamentas ir sudaryta vyriausybė, o kariuomenė nesikišo į politiką. Kita vertus, Turkija dar ne visiškai įgyvendino Asociacijos sutartyje nustatytas sąlygas. Deputatai „ragina Turkijos vyriausybę, pasinaudojant aiškia parlamentine dauguma, ryžtingai vykdyti svarbiausias reformas, kad Turkija taptų demokratiška ir klestinčia visuomene“.
Europarlamentarai apgailestauja, kad „nepasiekta pažangos įgyvendinant žodžio laisvę“, o asmenų, persekiojamų „dėl nesmurtinio nuomonės pareiškimo“, padaugėjo. EP nariai ragina Turkijos valdžią kuo skubiau pakeisti šalies Baudžiamojo kodekso straipsnį, pagal kurį baudžiama „už turkiškumo įžeidimą“, taip pat vykdyti įsipareigojimus dėl religijos laisvės bei „sukurti teisinį pagrindą, kuriuo remdamosi visos religinės bendruomenės galėtų veikti be pernelyg didelių apribojimų“. Be to, europarlamentarai pažymi poreikį stiprinti teismų nepriklausomumą ir nešališkumą, paspartinti kovą su kankinimais ir teisėsaugos pareigūnų nebaudžiamumu, taip pat veiksmingiau mažinti korupciją.
Parlamento nariai sveikina Turkijos pažangą ginant moteris nuo prievartos. Jie „skatina Turkijos valdžios institucijas toliau šalinti šeiminį smurtą, žudymus dėl garbės ir priverstines vedybas“. EP nariai pažymi, kad bendras dirbančių moterų skaičius Turkijoje vis dar tik 23,8 proc., todėl ragina šalies vyriausybę siekti jį padidinti, ypač kaime.
EP nariai ragina Turkijos valdžią imtis iniciatyvos „rasti ilgalaikį kurdų klausimo sprendimą“. Pasak europarlamentarų, „tai įmanoma tik akivaizdžiai pagerinus kurdų kilmės piliečių galimybes tenkinti kultūrinius, ekonominius ir socialinius poreikius, įskaitant tikrą galimybę mokytis kurdų kalbos, transliuoti laidas šia kalba ir vartoti ją teikiant viešąsias paslaugas“. Deputatai dar kartą ragina Turkijos vyriausybę parengti visapusę šalies pietrytinės dalies socialinės, ekonominės ir kultūrinės plėtros strategiją.
Europarlamentarai ragina Turkiją „susilaikyti nuo netinkamų karinių operacijų, kurias vykdant būtų pažeidžiama Irako teritorija“, taip pat „gerbti Irako teritorinį vientisumą, žmogaus teises bei teisės normas ir užtikrinti, kad būtų išvengta civilių aukų“. Savo ruožtu deputatai „griežtai smerkia Kurdistano darbininkų partijos ir kitų teroristinių grupuočių Turkijoje vykdomus išpuolius“, taip pat „reikalauja iš Irako vyriausybės ir Irako kurdų regioninės vyriausybės užtikrinti, kad Irako teritorija nebūtų naudojama kaip bazė teroristiniams išpuoliams prieš Turkiją“.
EP nariai „pabrėžia, kad būtina rasti visapusį Kipro problemos sprendimą“, o išvedus Turkijos pajėgas būtų lengviau dėl jo derėtis. Savo ruožtu europarlamentarai ragina Turkijos vyriausybę baigti Armėnijos ekonominę blokadą ir vėl atverti sieną su šia šalimi. Be to, jie „dar kartą ragina Turkijos ir Armėnijos vyriausybes pradėti susitaikymo procesą dabarties ir praeities klausimais, sudarant sąlygas atvirai ir nuoširdžiai diskutuoti apie praeities įvykius“. Europos Komisija turėtų palengvinti šį susitaikymo procesą, mano EP nariai.
Europarlamentarai „ragina Turkiją tapti tikrąja Europos energijos bendrijos nare, kad būtų sustiprintas ES ir Turkijos bendradarbiavimas energetikos srityje“. Savo ruožtu deputatai kviečia Europos Komisiją ir Turkijos vyriausybę pradėti derybas dėl supaprastinto vizų režimo sutarties. Ria OOMEN-RUIJTEN PPE-DE NL A6-0168/2008 Pranešimas dėl Turkijos 2007 m. pažangos ataskaitos Iniciatyvos procedūra
Svarstymas ir balsavimas: 2008-05-21
-//EP//TEXT REPORT A6-2008-0168 0 NOT XML V0//LT
-//EP//DTD IM-PRESS 20050901 BRI-ITEM DOC XML V0//EN
-//EP//STYLESHEET IM-PRESS 20050901 BRI-ITEM DOC XML V0//EN
-//EP//TEXT IM-PRESS 20080430BRI28007 FULL-TEXT DOC XML V0//LT
-//EP//TEXT IM-PRESS 20080430BRI28007 ITEM-009-LT DOC XML V0//LT
-//EP//TEXT IM-PRESS 20080430BRI28007 ITEM-011-LT DOC XML V0//LT
Užsienio ryšiai
Tragiška padėtis Mianmare – vėl EP akiratyje
2008-05-15 - 13:58
Šioje sesijoje europarlamentarai išklausys ES Tarybos ir Europos Komisijos pareiškimus apie padėtį Mianmare, taip pat balsuos dėl rezoliucijos šiuo klausimu. Neseniai šalį nusiaubusio uragano metu žuvo dešimtys tūkstančių žmonių, tuo tarpu šalį valdantis karinis režimas neužtikrina reikiamos pagalbos, įskaitant tarptautinę. Gegužės 7 d. EP plenariniame posėdyje jo pirmininkas Hans-Gert Pöttering išreiškė Parlamento solidarumą su Mianmaro (Birmos) žmonėmis, nukentėjusiais nuo tropinio uragano. Savo ruožtu EP vadovas kritikavo Mianmaro valdžios nesugebėjimą valdyti padėtį, taip pat pareikalavo paleisti žmogaus teisių gynėją Aung San Suu Kyi. Parlamento vadovas pažymėjo: „Šalį valdanti karinė chunta akivaizdžiai pablogino padėtį, elgdamasi netinkamai. Prevencija nebuvo užtikrinta, o gyventojai nesulaukė greitos pagalbos. Be to, sprendimas gegužės 10 d. vis vien surengti konstitucinį referendumą rodo rūpesčio ir legitimumo stoką.“
Teigiamai įvertinęs Mianmaro valdžios sprendimą neprieštarauti tarptautinei pagalbai, Parlamento pirmininkas ragino paleisti Sacharovo premijos laureatę Aung San Suu Kyi, „kad ji galėtų dirbti savo tautos laisvės ir demokratijos labui“.
Balandžio 9 d. Mianmaro karinė chunta, vadovaujama generolo Than Shwe, paskelbė savo siūlomą konstituciją ir gegužę ketina surengti dėl jos referendumą. Konstitucijos projekte numatyta ketvirtadalį vietų abiejuose parlamento rūmuose rezervuoti karininkams. Šalies kariuomenės vadui suteikiama teisė bet kuriuo metu sustabdyti konstitucijos taikymą. Balsavimo teisė nesuteikiama religinių bendruomenių nariams, o prezidento rinkimuose draudžiama dalyvauti kandidatams, kurių sutuoktinis ar vaikas yra užsienio valstybės piliečiai. Pastaroji nuostata būtų taikoma iki šiol įkalintai opozicijos lyderei, Nobelio taikos ir Sacharovo premijų laureatei Aung San Suu Kyi. Mianmare iki šiol yra apie 1800 politinių kalinių. Svarstymas: 2008-05-21
Balsavimas: 2008-05-22
-//EP//DTD IM-PRESS 20050901 BRI-ITEM DOC XML V0//EN
-//EP//STYLESHEET IM-PRESS 20050901 BRI-ITEM DOC XML V0//EN
-//EP//TEXT IM-PRESS 20080430BRI28007 FULL-TEXT DOC XML V0//LT
-//EP//TEXT IM-PRESS 20080430BRI28007 ITEM-010-LT DOC XML V0//LT
-//EP//TEXT IM-PRESS 20080430BRI28007 ITEM-012-LT DOC XML V0//LT
Teisingumas ir vidaus reikalai
Už nusikaltimus gamtai – baudžiamoji atsakomybė
2008-05-15 - 13:58
Už tyčinius veiksmus, dėl kurių rimtai sužalojama aplinka, visoje ES turėtų būti taikoma baudžiamoji atsakomybė. Tai sakoma naujoje ES direktyvoje, dėl kurios šioje sesijoje balsuos Europos Parlamentas. Šiuo klausimu pasiektas sutarimas su ES Taryba. 2005 m. rugsėjo 13 d. Europos Teisingumo Teismas, nagrinėdamas aplinkosaugos bylą, nusprendė, kad iš esmės baudžiamieji įstatymai nepatenka į Bendrijos kompetenciją, tačiau ši išvada netrukdo ES įpareigoti valstybes numatyti baudžiamąją atsakomybę už sunkius nusikaltimus aplinkai.
Remiantis šia nutartimi, siūloma įpareigoti Sąjungos šalis taikyti baudžiamąją atsakomybę už tyčinius rimtus ES aplinkosaugos taisyklių pažeidimus. Tokiais laikytini, pavyzdžiui, netinkamas pramoninių atliekų išmetimas, radiacijos išskyrimas į orą, žemę ar vandenį, taip pat nesaugus radioaktyvių medžiagų gaminimas ar laikymas. Europarlamentarai siūlo įtraukti į šį sąrašą ir saugomų augalų bei gyvūnų naikinimą ar prekybą jais, taip pat ozono sluoksnį ardančių medžiagų gaminimą bei platinimą.
Šiuo klausimu pasiektas Parlamento ir ES Tarybos atstovų sutarimas. Pažymėtina, kad ši direktyva galios tik ES teisės pažeidimams – ji neįpareigos taikyti baudžiamosios atsakomybės už atskirų šalių įstatymų, neparemtų ES teise, nesilaikymą. Hartmut NASSAUER PPE-DE DE Bendro sprendimo procedūra
Pirmasis svarstymas: 2008-05-19
Balsavimas: 2008-05-20
-//EP//DTD IM-PRESS 20050901 BRI-ITEM DOC XML V0//EN
-//EP//STYLESHEET IM-PRESS 20050901 BRI-ITEM DOC XML V0//EN
-//EP//TEXT IM-PRESS 20080430BRI28007 FULL-TEXT DOC XML V0//LT
-//EP//TEXT IM-PRESS 20080430BRI28007 ITEM-011-LT DOC XML V0//LT
-//EP//TEXT IM-PRESS 20080430BRI28007 ITEM-013-LT DOC XML V0//LT
Aplinka
ES šalys nuo 2011-ųjų nebeprekiaus gyvsidabriu
2008-05-15 - 13:58
Šioje sesijoje europarlamentarai balsuos dėl siūlymo uždrausti ES šalims eksportuoti gyvsidabrį. Pagal EP Aplinkos komiteto bei ES Tarybos atstovų kompromisą siūloma įteisinti tokį draudimą nuo 2011 m. kovo 15 d., taip pat apsvarstyti galimybę uždrausti importuoti gyvsidabrį į ES. EP Aplinkos, sveikatos ir maisto saugos komitetui nepavyko paankstinti gyvsidabrio eksporto draudimo datos (europarlamentarai siūlė jį numatyti nuo 2010 m. gruodžio), taip pat jau dabar įteisinti privalomą gyvsidabrio importo draudimą – Europos Komisija bus tik įpareigota iki 2010-ųjų apsvarstyti tokią galimybę.
Vis dėlto EP nariai pasiekė, kad draudimas būtų taikomas ne tik grynajam gyvsidabriui, bet ir jo žaliavai bei lydiniams. Taip pat bus draudžiama eksportuoti visus gyvsidabrio turinčius gaminius, kuriais neleidžiama prekiauti ES viduje.
Gyvsidabrio atliekos galės būti saugomos tik laikinai, kol jos bus palaidotos. Siūloma gyvsidabrio atliekų laidojimui panaudoti uždarytas druskos kasyklas.
Gyvsidabris ilgai išlieka aplinkoje ir yra labai pavojingas – jo patekimas į organizmą gali iš esmės sutrikdyti smegenų, širdies bei imuninės sistemos veiklą. Šiuo metu ES eksportuoja daugiausia gyvsidabrio pasaulyje, tačiau jo naudojama vis mažiau. ES jau yra apribojusi gyvsidabrio naudojimą baterijose bei matavimo prietaisuose. Dimitrios PAPADIMOULIS GUE/NGL GR Bendro sprendimo procedūra
Antrasis svarstymas: 2008-05-20
Balsavimas: 2008-05-21 ES strategija dėl gyvsidabrio
LT
1
LINK
http://ec.europa.eu/environment/chemicals/mercury/pdf/com_2005_0020_lt.pdf
-//EP//DTD IM-PRESS 20050901 BRI-ITEM DOC XML V0//EN
-//EP//STYLESHEET IM-PRESS 20050901 BRI-ITEM DOC XML V0//EN
-//EP//TEXT IM-PRESS 20080430BRI28007 FULL-TEXT DOC XML V0//LT
-//EP//TEXT IM-PRESS 20080430BRI28007 ITEM-012-LT DOC XML V0//LT
-//EP//TEXT IM-PRESS 20080430BRI28007 ITEM-014-LT DOC XML V0//LT
Aplinka
EP klimato kaitos komitetas pasiryžęs tęsti veiklą
2008-05-15 - 13:58
Jau ne pirmą kartą europarlamentarai reiškia susirūpinimą dėl klimato kaitos. Šiuo klausimu pernai balandį netgi buvo įkurtas laikinasis EP komitetas. Šioje sesijoje deputatai balsuos dėl tarpinės jo veiklos ataskaitos bei įgaliojimo pratęsti jo veiklą. Pasak jo narių, nebeverta abejoti klimato kaita – laikas ryžtingai veikti. Mokslininkai nustatė, kad per paskutinįjį šimtmetį temperatūra pasaulyje pakilo 0,74°C ir dėl ankstesnės taršos neišvengiamai pakils dar 0,5-0,7°C. Sutariama, jog svarbiausia šios kaitos priežastis – žmogaus veikla, visų pirma – anglies dvideginio bei kitų klimatą šildančių dujų išlakos į aplinką.
ES pasiekė bendrą politinį sutarimą dėl strateginio tikslo stabdyti vidutinės temperatūros kilimą pasaulyje, kad, palyginti su ikiindustrinio laikotarpio duomenimis, klimatas nesušiltų daugiau kaip 2°C. Tam reikėtų, kad pramoninės šalys 25-40 proc. sumažintų klimatą šildančių dujų išlakas. Todėl europarlamentarai pritaria pernai gruodį Balyje (Indonezija) surengtoje Jungtinių Tautų klimato kaitos konferencijoje patvirtintam klimato kaitos veiksmų planui. Jie taip pat ragina mokslininkus ir politikus dalyvauti visuomenės informavimo kampanijose šiuo klausimu.
Europarlamentarų nuomone, „būtini tolesni moksliniai tyrimai siekiant geriau suprasti pasaulinio atšilimo priežastis ir pasekmes“. Kita vertus, „šiandien turimų žinių pakanka norint suvokti būtinybę formuoti politiką, kurią vykdant būtų mažinamas išmetamų šiltnamio efektą sukeliančių dujų kiekis ir ribojama klimato kaita“, taip pat rengiamasi prie jos prisitaikyti. Deputatai prašo Parlamento pratęsti laikinojo klimato kaitos komiteto įgaliojimus, kad jis galėtų parengti būsimąją ES klimato kaitos politiką. Karl-Heinz FLORENZ PPE-DE DE A6-0136/2008 Dėl mokslinių duomenų apie klimato kaitą Iniciatyvos procedūra
Svarstymas ir balsavimas: 2008-05-21
-//EP//TEXT REPORT A6-2008-0136 0 NOT XML V0//LT
-//EP//DTD IM-PRESS 20050901 BRI-ITEM DOC XML V0//EN
-//EP//STYLESHEET IM-PRESS 20050901 BRI-ITEM DOC XML V0//EN
-//EP//TEXT IM-PRESS 20080430BRI28007 FULL-TEXT DOC XML V0//LT
-//EP//TEXT IM-PRESS 20080430BRI28007 ITEM-013-LT DOC XML V0//LT
-//EP//TEXT IM-PRESS 20080430BRI28007 ITEM-015-LT DOC XML V0//LT
Žemės ūkis
Raginama užkirsti kelią gyvūnų ligoms
2008-05-15 - 13:58
Pritardami Europos Komisijos parengtai gyvūnų gerovės strategijai, europarlamentarai pažymi, jog svarbu skirti pakankamai lėšų jai įgyvendinti. Deputatai ypač pabrėžia gyvūnų skiepijimo naudą užkertant kelią jų ligoms. Gyvūnai yra jaučiantys padarai, todėl, EP narių nuomone, „jų apsauga bei teisingas elgesys su jais – tai XXI a. iššūkis Europai kultūriniu ir civilizaciniu požiūriais“. Kai kurios gyvūnų ligos, kaip antai paukščių gripas, gali būti perduodamos žmonėms, o jų pasekmės gali būti labai sunkios. Be to, „gyvūnų sveikata svarbi ekonominiu požiūriu, nes dėl gyvūnų ligų mažėja gyvulininkystė, gyvūnai miršta ir juos tenka skersti ir dėl to patiriami ekonominiai nuostoliai“.
Todėl europarlamentarai iš esmės pritaria Europos Komisijos parengtai gyvūnų sveikatos strategijai. Jie ragina Komisiją pateikti konkrečių veiksmų šioje srityje planą, taip pat skirti jai pakankamai ES lėšų.
Deputatai ypač pabrėžia gyvūnų skiepijimo reikšmę. Kadangi skiepytų gyvūnų mėsos kokybė nesiskiria nuo neskiepytų, EP nariai ragina Europos Komisiją ir ES šalis užtikrinti, kad skiepytų gyvūnų produktais būtų galima prekiauti visoje ES ir tarptautinėje rinkoje.
Savo ruožtu EP nariai ragina geriau pasirengti galimiems gyvūnų ligų protrūkiams, taip pat plėtoti mokslinius tyrimus gyvūnų sveikatos srityje. Be to, jie pabrėžia veterinarijos gydytojo ir ūkininko profesijos reikšmę.
Tikimasi, jog dar šiemet Europos Komisija pasiūlys konkrečių ES teisės aktų šioje srityje. Janusz WOJCIECHOWSKI UEN PL A6-0147/2008 Dėl naujosios ES gyvūnų sveikatos strategija (2007-2013 m.) Iniciatyvos procedūra
Svarstymas: 2008-05-21
Balsavimas: 2008-05-22
-//EP//TEXT REPORT A6-2008-0147 0 NOT XML V0//LT
-//EP//DTD IM-PRESS 20050901 BRI-ITEM DOC XML V0//EN
-//EP//STYLESHEET IM-PRESS 20050901 BRI-ITEM DOC XML V0//EN
-//EP//TEXT IM-PRESS 20080430BRI28007 FULL-TEXT DOC XML V0//LT
-//EP//TEXT IM-PRESS 20080430BRI28007 ITEM-014-LT DOC XML V0//LT
-//EP//TEXT IM-PRESS 20080430BRI28007 ITEM-016-LT DOC XML V0//LT
Saugumas ir gynyba
Nusodrintasis uranas kelia pavojų kariškiams ir civiliams
2008-05-15 - 13:58
Nusodrintasis uranas naudojamas šaunamajai ginkluotei sutvirtinti. Kulkai pataikius į taikinį, dalis jo patenka į aplinką dulkių pavidalu. Būdamos radioaktyvios, šios dulkės gali iš esmės pakenkti sveikatai. Manoma, kad nuo nusodrintojo urano nukentėjo šimtai Irake, Balkanuose ir kitur tarnavusių ES karių. Šioje sesijoje europarlamentarai iškels šį klausimą ir balsuos dėl atitinkamos rezoliucijos. Pernai spalį Italijos gynybos ministerija paskelbė nustačiusi, jog per pastarąjį dešimtmetį 37 Italijos kariai, tarnavę Irake bei Balkanuose, galėjo mirti nuo šaudmenyse naudojamo nusodrintojo urano. Kitose šalyse pasitaikė panašių atvejų – nukentėjo šimtai buvusių karių. Didėjant susirūpinimui dėl nusodrintojo urano poveikio sveikatai Jungtinėje Karalystėje ir JAV pradėta taikyti grįžusių karių sveikatos tikrinimo sistema.
2006 m. lapkritį Europos Parlamentas, priimdamas rezoliuciją dėl biologinių ir nehumaniškų įprastinių ginklų, paragino paskelbti urano turinčios ginkluotės moratoriumą. Tuo tarpu 2007 m. gruodžio mėn. Jungtinių Tautų Generalinė Asamblėja priėmė rezoliuciją, kurioje pabrėžiamas susirūpinimas dėl urano naudojimo karo reikmėms, o valstybės raginamos dar kartą ištirti urano ginklų keliamą grėsmę sveikatai.
Šioje sesijoje grupė įvairių frakcijų europarlamentarų pasiteiraus ES Tarybos ir Europos Komisijos, kokių veiksmų jos ketina imtis šiuo klausimu. Kaip Taryba integruos urano turinčių ginklų klausimą į savo patvirtintą Europos saugumo strategiją ir Masinio naikinimo ginklų strategiją? Kokias garantijas Taryba gali suteikti, kad būtų išvengta tokių ginklų naudojimo Europos saugumo ir gynybos misijų metu, taip pat bendradarbiaujant su NATO ir JAV? Kokių priemonių Taryba ir Komisija imasi siekdamos užtikrinti, kad Europos saugumo ir gynybos politiką įgyvendinantys asmenys nekontaktuotų su daiktais, užkrėstais nusodrintuoju uranu, ir nepatektų į nusodrintuoju uranu užkrėstus rajonus ir teritorijas?
Deputatai taip pat pasiteiraus Europos Komisijos apie galimybes skirti lėšų tam, kad būtų ištirtos ir išvalytos užterštos teritorijos, jose dirbantys ir gyvenantys civiliai bei kariškiai būtų informuoti apie pavojus, o nukentėjusiesiems būtų suteikta pagalba bei išmokėtos kompensacijos. O-0029/2008 Dėl pasaulinės urano ginklų uždraudimo sutarties O-0030/2008 Dėl pasaulinės urano ginklų uždraudimo sutarties Svarstymas: 2008-05-21
Balsavimas: 2008-05-22
-//EP//TEXT OQ O-2008-0029 0 NOT XML V0//LT
-//EP//TEXT OQ O-2008-0030 0 NOT XML V0//LT
-//EP//DTD IM-PRESS 20050901 BRI-ITEM DOC XML V0//EN
-//EP//STYLESHEET IM-PRESS 20050901 BRI-ITEM DOC XML V0//EN
-//EP//TEXT IM-PRESS 20080430BRI28007 FULL-TEXT DOC XML V0//LT
-//EP//TEXT IM-PRESS 20080430BRI28007 ITEM-015-LT DOC XML V0//LT
-//EP//TEXT IM-PRESS 20080430BRI28007 ITEM-COVER-LT DOC XML V0//LT
-//EP//TEXT IM-PRESS 20080430BRI28007 ITEM-001-LT DOC XML V0//LT
-//EP//TEXT IM-PRESS 20080430BRI28007 ITEM-002-LT DOC XML V0//LT
-//EP//TEXT IM-PRESS 20080430BRI28007 ITEM-003-LT DOC XML V0//LT
-//EP//TEXT IM-PRESS 20080430BRI28007 ITEM-004-LT DOC XML V0//LT
-//EP//TEXT IM-PRESS 20080430BRI28007 ITEM-005-LT DOC XML V0//LT
-//EP//TEXT IM-PRESS 20080430BRI28007 ITEM-006-LT DOC XML V0//LT
-//EP//TEXT IM-PRESS 20080430BRI28007 ITEM-007-LT DOC XML V0//LT
-//EP//TEXT IM-PRESS 20080430BRI28007 ITEM-008-LT DOC XML V0//LT
-//EP//TEXT IM-PRESS 20080430BRI28007 ITEM-009-LT DOC XML V0//LT
-//EP//TEXT IM-PRESS 20080430BRI28007 ITEM-010-LT DOC XML V0//LT
-//EP//TEXT IM-PRESS 20080430BRI28007 ITEM-011-LT DOC XML V0//LT
-//EP//TEXT IM-PRESS 20080430BRI28007 ITEM-012-LT DOC XML V0//LT
-//EP//TEXT IM-PRESS 20080430BRI28007 ITEM-013-LT DOC XML V0//LT
-//EP//TEXT IM-PRESS 20080430BRI28007 ITEM-014-LT DOC XML V0//LT
-//EP//TEXT IM-PRESS 20080430BRI28007 ITEM-015-LT DOC XML V0//LT
-//EP//TEXT IM-PRESS 20080430BRI28007 ITEM-016-LT DOC XML V0//LT
-//EP//DTD IM-PRESS 20050901 BRI-FULL DOC XML V0//EN
-//EP//STYLESHEET IM-PRESS 20050901 BRI-FULL DOC XML V0//EN
-//EP//TEXT IM-PRESS 20080430BRI28007 ITEM-COVER-LT DOC XML V0//LT
-//EP//TEXT IM-PRESS 20080430BRI28007 ITEM-001-LT DOC XML V0//LT
-//EP//TEXT IM-PRESS 20080430BRI28007 ITEM-002-LT DOC XML V0//LT
-//EP//TEXT IM-PRESS 20080430BRI28007 ITEM-003-LT DOC XML V0//LT
-//EP//TEXT IM-PRESS 20080430BRI28007 ITEM-004-LT DOC XML V0//LT
-//EP//TEXT IM-PRESS 20080430BRI28007 ITEM-005-LT DOC XML V0//LT
-//EP//TEXT IM-PRESS 20080430BRI28007 ITEM-006-LT DOC XML V0//LT
-//EP//TEXT IM-PRESS 20080430BRI28007 ITEM-007-LT DOC XML V0//LT
-//EP//TEXT IM-PRESS 20080430BRI28007 ITEM-008-LT DOC XML V0//LT
-//EP//TEXT IM-PRESS 20080430BRI28007 ITEM-009-LT DOC XML V0//LT
-//EP//TEXT IM-PRESS 20080430BRI28007 ITEM-010-LT DOC XML V0//LT
-//EP//TEXT IM-PRESS 20080430BRI28007 ITEM-011-LT DOC XML V0//LT
-//EP//TEXT IM-PRESS 20080430BRI28007 ITEM-012-LT DOC XML V0//LT
-//EP//TEXT IM-PRESS 20080430BRI28007 ITEM-013-LT DOC XML V0//LT
-//EP//TEXT IM-PRESS 20080430BRI28007 ITEM-014-LT DOC XML V0//LT
-//EP//TEXT IM-PRESS 20080430BRI28007 ITEM-015-LT DOC XML V0//LT
-//EP//TEXT IM-PRESS 20080430BRI28007 ITEM-016-LT DOC XML V0//LT
