14.12.2005
BENDRAS PASIŪLYMAS DĖL REZOLIUCIJOS
pagal Darbo tvarkos taisyklių 115 straipsnio 5 dalį pateikė
– Thomas Mann ir Charles Tannock PPE–DE frakcijos vardu
– Pasqualina Napoletano PSE frakcijos vardu
– Graham Watson, Frédérique Ries, Antoine Duquesne, Bill Newton Dunn ir Marios Matsakis ALDE frakcijos vardu
– Eva Lichtenberger, Raül Romeva i Rueda ir Gérard Onesta Verts/ALE frakcijos vardu
– Roberta Angelilli ir Marcin Libicki UEN frakcijos vardu
pakeičia šių frakcijų pasiūlymus dėl rezoliucijų:
– PSE (B6‑0644/2005)
– Verts/ALE (B6‑0657/2005)
– ALDE (B6‑0660/2005)
– UEN (B6‑0664/2005)
– PPE-DE (B6‑0667/2005)
dėl Tibeto ir Honkongo
Europos Parlamento rezoliucija dėl Tibeto ir Honkongo
Europos Parlamentas ,
–
atsižvelgdamas į savo ankstesnes rezoliucijas dėl Tibeto ir žmogaus teisių padėties Kinijoje,
–
atsižvelgdamas į savo 2004 m. lapkričio 18 d., 2005 m. sausio 13 d. ir 2005 m. spalio 27 d. rezoliucijas dėl lamos Tenzin Delek Rinpoche, kuris įkalintas, kankinamas ir jo gyvybei gresia pavojus, bylos,
–
atsižvelgdamas į savo 2002 m. gruodžio 19 d. rezoliuciją dėl Honkongo,
–
atsižvelgdamas į 2005 m. rugsėjo 5 d. Pekine vykusio aštuntojo Kinijos ir ES aukščiausiojo lygio susitikimo bendrą pareiškimą,
–
atsižvelgdamas į tai, kad ES ir Kinijos dialoge žmogaus teisių tema nepasiekta pažangos,
–
atsižvelgdamas į Darbo tvarkos taisyklių 115 straipsnio 5 dalį,
TIBETAS
A.
kadangi Kinijos pareigūnai vykdo taip vadinamą „patriotinio švietimo“ kampaniją nuo 2005 m. spalio, versdami tibetiečius pasirašyti deklaraciją, skelbiančią jo šventenybę Dalai Lamą pavojingu separatistu ir Tibetą „Kinijos dalimi“,
B.
kadangi jaunas Tibeto vienuolis Ngawang Jangchub mirė paslaptingomis ir nepaaiškintomis aplinkybėmis Drepungos vienuolyne Lhasoje 2005 m. spalio mėn. „patriotinio švietimo“ užsiėmimo metu,
C.
kadangi penki Tibeto vienuoliai iš Drepungos vienuolyno Lhasoje, atsisakę pasirašyti šią deklaraciją, buvo areštuoti 2005 m, spalio 23 d. ir įkalinti Valstybės saugumo skyriaus kardomuosiuose kalėjimuose pagal jų gyvenamąsias vietas ir, tikriausiai, yra kankinami,
D.
kadangi dar neaišku, ar buvo areštuota daugiau protestuotojų,
E.
kadangi daugiau kaip 400 Tibeto vienuolių iš Drepungos vienuolyne Lhasoje taikiai protestavo prieš savo draugų areštą ir daugelį jų Kinijos liaudies armijos policija ir Valstybės saugumo skyriaus specialiosios pajėgos žiauriai jėga grąžino į vienuolyno patalpas,
F.
kadangi Drepungos vienuolyną Lhasoje su 7000 gyventojų nepraeinamai apsupo specialiosios pajėgos ir niekam neleidžiama į šį pastatą įeiti arba išeiti nuo 2005 m. lapkričio 25 d.,
G.
kadangi Tenzin Delek Rinpoche vis dar įkalintas ir nežinoma apie jo sveikatos būklę,
H.
kadangi specialusis Jungtinių Tautų pranešėjas žmogaus teisių, kankinimo ir kitokio žiauraus, nežmoniško ir žeminančio elgesio ir baudimo klausimais, kuris lankėsi Kinijoje nuo 2005 m. lapkričio 20 d. iki gruodžio 2 d., patvirtino, remdamasis misijos metu gauta informacija, kad Kinijoje naudojama daug kankinimo metodų, ir pareiškė manąs, kad kankinimai ir toliau labai paplitę Kinijoje,
HONKONGAS
I.
kadangi 2005 m. gruodžio 4 d., sekmadienį, dešimtys tūkstančių žmonių dalyvavo protesto žygyje Honkonge, reikalaudami visiškai demokratinės sistemos,
J.
kadangi dabartinį vadovą išrinko komitetas, sudarytas iš maždaug 800 Honkongo gyventojų, kuriuos išrinko Kinijos valdžios organai,
K.
kadangi pagal Pagrindinių įstatymų 45 ir 68 straipsnius vadovas ir visi Įstatymų leidžiamosios tarybos nariai turėtų galiausiai būti renkami visuotinių rinkimų būdu,
TIBETAS
1.
reikalauja, kad Kinijos Liaudies Respublikos vyriausybė paaiškintų jauno Tibeto vienuolio Ngawang Jangchub mirties „patriotinio švietimo“ užsiėmimo metu 2005 m. spalio mėn. aplinkybes;
2.
yra labai susirūpinęs dėl penkių vienuolių, areštuotų Drepungo vienuolyne 2005 m. lapkričio 23 d., sveikatos;
3.
ragina KLR vyriausybę nedelsiant paleisti juos iš Valstybės saugumo skyriaus kardomųjų kalėjimų;
4.
ragina KLR vyriausybę pateikti visą turimą informaciją apie jų kalinimo sąlygas, ypač atsižvelgiant į kaltinimus dėl kankinimo ir galimo didesnio areštuotų žmonių skaičiaus;
5.
ragina vyriausybę nedelsiant nutraukti Drepungo vienuolyno Lhasoje blokadą;
6.
ragina Kinijos valdžios organus nutraukti „patriotinio švietimo“ kampaniją, atitinkamai reaguoti į taikius protestus ir nepažeidinėti žmogaus teisių naudojant prieš protestuotojus fizinį smurtą;
7.
ragina Tarybą ir Komisiją pareikšti griežtą protestą Kinijos valdžios organams dėl šios problemos dialoge tarp ES ir Kinijos žmogaus teisių tema; tikisi, kad šis dialogas bus veiksmingesnis ir dabartinė prasta žmogaus teisių padėtis Kinijoje iš esmės pagerės;
8.
dar kartą reikalauja nedelsiant paleisti Tenzin Delek Rinpoche;
9.
dar kartą ragina panaikinti mirties bausmę ir nedelsiant sustabdyti mirties bausmės vykdymą Kinijoje;
10.
ragina KLR vyriausybę reaguoti į tarptautinius raginimus pagerinti žmogaus teisių padėtį Kinijoje ir užtikrinti religijos, žodžio ir politinę laisvę ir ypač paleisti kalinius, nuteistus dėl religinės veiklos;
11.
dar kartą ragina KLR vyriausybę pagerinti kalinimo sąlygas šalies kalėjimuose, nutraukti ir uždrausti areštuotųjų kankinimą, taip pat liautis pažeidinėti Tibeto gyventojų ir kitų mažumų žmogaus teises ir užtikrinti, kad Kinijoje būtų gerbiami tarptautiniai žmogaus teisių ir humanitarinės teisės standartai;
12.
ragina Tarybą ir valstybes nares laikytis ES prekybos ginklais su Kinijos Liaudies Respublika embargo bei nemažinti esamų šios prekybos ginklais apribojimų;
13.
ragina KLR vyriausybę tęsti dialogą su Dalai Lamos atstovais;
14.
ragina Pirmininkų sueigą pakvieti jo šventenybę Dalai Lamą pasakyti kalbą Europos Parlamente 2006 m.;
HONKONGAS
15.
reikalauja atkurti Pagrindinių įstatymų nuostatą, kad Honkongo vadovas būtų galiausiai renkamas visuotinių rinkimų būdu;
16.
ragina Honkongo valdžios institucijas:
– nustatyti visuotinių rinkimų laiką, kuris būtų priimtinas visoms demokratinėms partijoms ir visuomenei,
– panaikinti Apygardos taryboje taikomą paskyrimo sistemą,
– pakeisti esamose Įstatymų leidžiamosios tarybos balsavimo apygardose taikomą kolektyvinį balsavimą asmeniniu balsavimu,
– padidinti Rinkimų komiteto rinkėjų kontingentą;
17.
tikisi, kad vadovas ir visi Įstatymų leidžiamosios tarybos nariai bus išrinkti vadovaujantis rinkimų sistema, pagrįsta daugiapartinės demokratijos, vyriausybė atskaitomybės įstatymų leidžiamiesiems organams ir tikrai veiksmingo valdymo principais, ir tai tikrai būtų naudinga visiems Honkongo žmonėms;
18.
paveda Pirmininkui perduoti šią rezoliuciją Tarybai, Komisijai, Jungtinių Tautų Generaliniam Sekretoriui, KLR vyriausybei, Nacionalinio liaudies kongreso nuolatiniam komitetui, Honkongo vadovui ir Įstatymų leidžiamajai tarybai, Sichuano provincijos gubernatoriui ir Sichuano provincijos liaudies prokuratūros vyriausiajam prokurorui.
