Europos Parlamentas kol kas nesitiki bendro ES patento
Pramonė
2006-10-12 - 12:11
Pagal Europos patentų konvenciją ES šalys kol kas suteikia tik jose galiojančius patentus. Tarptautinėms bendrovėms tai sukuria biurokratinių ir finansinių kliūčių: dokumentus reikia išversti į daugelį kalbų, tenka bylinėtis atskirų šalių teismuose ir pan. Tokia padėtis prieštarauja esminiam ES vidaus rinkos principui – ji neužtikrina vienodų rinkos sąlygų visoje Bendrijoje.
Jau prieš kelis dešimtmečius pasiūlyta įteisinti bendrą ES patentą, kuris galiotų visose Sąjungos šalyse. Tačiau ankstesni siūlymai šiuo klausimu buvo atmesti, nes jiems prieštaravo dalis ES valstybių. Savo ruožtu buvo pasirašytos dvi tarpvyriausybinės sutartys – Londono susitarimas bei Europos patentinių ginčų susitarimas (EPLA) – kuriomis siekta palengvinti bendrovių naštą įsigyjant ir apsaugant patentus atskirose šalyse. Šių metų sausio 16 d. Europos Komisija atgaivino diskusiją apie ES patentų politikos tobulinimą, paskelbusi visuomenės konsultavimosi iniciatyvą šia tema. Komisija siūlė aptarti galimybę Europos Sąjungai prisijungti prie Europos patentinių ginčų susitarimo (EPLA). Šiuo klausimu surengtose EP politinių frakcijų derybose tokį siūlymą rėmė Europos liaudies partijos bei Liberalų ir demokratų aljanso deputatai, o dauguma kitų frakcijų jam prieštaravo. Galiausiai buvo sutarta dėl kompromisinės rezoliucijos, kurioje Europos Komisija raginama „išnagrinėti tolesnes galimybes patobulinti ES patentų ir patentinių ginčų sistemas“, o EP teisės tarnybų prašoma pakomentuoti galimo ES prisijungimo prie EPLA teisinius aspektus. Deputatai taip pat siūlo patobulinti šią sutartį – sustiprinti demokratinę patentų išdavimo procedūros kontrolę ir teisėjų nepriklausomumą, taip pat persvarstyti bylinėjimosi kaštus.
Šią rezoliuciją Europos Parlamentas priėmė ketvirtadienį (494 balsai už, 109 prieš, 18 susilaikė).
Dėl Europos patentų politikos ateityje
Svarstyta rugsėjo mėn.
Balsavimas: 2006-10-12
20061011IPR11564
-//EP//DTD IM-PRESS 20050901 IPR DOC XML V0//EN
-//EP//STYLESHEET IM-PRESS 20050901 IPR DOC XML V0//EN
