L. Andor atsakymas Komisijos vardu
(2011 m. liepos 5 d.)
Komisija pritaria, kad vertinant pensijų sistemų adekvatumą turi būti atsižvelgiama į lyties aspektą. Metodinė sistema, sukurta pensijų sistemą plėtojant pagal atvirojo koordinavimo metodą (ES politinis bendradarbiavimo procesas, kuriuo siekiama remti, stebėti ir vertinti nacionalinių reformų poveikį ir įgyvendinimą, kad būtų užtikrintos adekvačios pensijos ir sukurtos tvarios pensijų sistemos), atitinkamai apima ir pensijų rodiklius, kuriais visų pirma atsižvelgiama į lyčių klausimus.
Pensijų rodikliai, pagal kuriuos pensijų sistemos vertinamos, atsižvelgiant į dabartinių pensinių pajamų adekvatumą, yra šie: skurdo rizikos lygis 65 metų ir vyresnių asmenų, kurių ekvivalentinės disponuojamos pajamos nesiekia nustatytos skurdo rizikos ribos, kuri yra 60 % nacionalinės ekvivalentinių disponuojamų pajamų (išmokėjus socialines išmokas) medianos, procentinė dalis. , medianinės santykinės pagyvenusių asmenų pajamos 65 metų ir vyresnių asmenų ekvivalentinių disponuojamų pajamų medianos ir asmenų nuo 0 iki 64 metų ekvivalentinių disponuojamų pajamų medianos santykis. ir suvestinis pakeitimo koeficientas 65–74 metų asmenų kategorijos medianinių asmeninių bendrųjų pensijų, palygti su 50–59 metų asmenų medianinėmis asmeninėmis bendrosiomis pajamomis, santykis. . Visi šie rodikliai apskaičiuojami ir vyrams, ir moterims. Be to, taikomos teorinės santykinės pensijų normos Hipotetiniam darbuotojui mokamos pensijos koeficientas, nustatytas kaip asmeninių pajamų, kurios buvo gaunamos prieš pat išėjimą į pensiją, procentinė dalis. , kad nagrinėjant skirtingos vyrų ir moterų profesinės veiklos eigos atvejus (pvz., moterų profesinės veiklos pertraukas dėl vaiko priežiūros ir dėl lyties atsirandančius skirtumus pasiekus pensinį amžių) būtų apskaičiuotas tolesnis pensijų adekvatumas ir visų pirma pensijų reformų poveikis vyrams bei moterims.
Išnagrinėjus minėtus rodiklius Žr. „Bendra ataskaita dėl pensijų. Pažanga ir svarbiausi uždaviniai siekiant užtikrinti adekvačias ir tvarias pensijas Europoje“, parengtą Ekonominės politikos komiteto ir Socialinės apsaugos komiteto, kurią galima rasti adresu http://ec.europa.eu/economy_finance/publications/occasional_paper/2010/pdf/ocp71_en.pdf. nustatyta, kad dėl veiklos, užimtumo ir pajamų skirtumo (pvz., dėl pasitraukimo iš darbo rinkos dėl priežiūros įsipareigojimų, dažniau pasitaikančios netipinės profesinės veiklos ir atlyginimų skirtumo) moterims paprastai skiriamos mažesnės išmokos. Pavyzdžiui, 2009 m. vidutinis skurdo rizikos lygis 27 valstybėse narėse 65 metų ir vyresniems žmonėms buvo atitinkamai 15 proc. vyrams ir 20,1 proc. moterims, tačiau moterims nustatytas suvestinis pakeitimo koeficientas buvo žemesnis, nei nustatytasis vyrams (atitinkamai 50 proc. ir 54 proc.). Perspektyvinės teorinės santykinės pensijų normos moterims taip pat paprastai yra žemesnės nei vyrams.
Komisija lyties aspektą pensijų sistemoje nagrinės būsimoje baltojoje knygoje, kuri bus paskelbta iki 2011 m. pabaigos.
