1.9.2006
PASIŪLYMAS DĖL REZOLIUCIJOS
pagal Darbo tvarkos taisyklių 113 straipsnį
pateikė Frank Vanhecke, Philip Claeys ir Koenraad Dillen
dėl nelegalių migrantų įteisinimo Europos Sąjungos šalyse
Pasiūlymas dėl Europos Parlamento rezoliucijos dėl nelegalių migrantų įteisinimo Europos Sąjungos šalyse
Europos Parlamentas ,
–
atsižvelgdamas į Darbo tvarkos taisyklių 113 straipsnį,
A.
kadangi po to, kai socialistinė Ispanijos vyriausybė 2005 m. sausio-vasario mėn. įteisino šimtų tūkstančių nelegaliai šalyje esančių asmenų padėtį, taip pat ir nauja antroji kairiųjų R. Prodžio vyriausybė pradeda Italijos teritorijoje esančių nelegalių migrantų įteisinimo procedūrą;
B.
kadangi šimtai tūkstančių asmenų, kurių padėtis buvo įteisinta, dėl laisvo asmenų judėjimo gali nevaržomai kirsti Europos Sąjungos valstybių vidines sienas, o tai turi neigiamų pasekmių daugeliui ES valstybių narių,
C.
kadangi atsižvelgiant į Ekonominio bendradarbiavimo ir plėtros organizacijos (EBPO) atliktus tyrimus, matyti, kad įteisinimo politika susilaukia pasekėjų, nes įteisinus nelegalių migrantų padėtį vienoje šalyje, jos pavyzdžiu paseka kitos šalys;
1.
pabrėžia, kad užsienio valstybių piliečių migracijos politika iš esmės priklauso atskirų valstybių narių kompetencijai ir tai turi likti nepakeista;
2.
vis dėlto atkreipia dėmesį į tai, kad kai kurių valstybių narių įteisinimo politika trukdo įgyvendinti būtinai reikalingą bendrą Europos kovos su nelegalia imigracija politiką ir tai daro neigiamą poveikį visai Europai;
3.
mano, kad abipusio keitimosi informacija prieglobsčio ir imigracijos klausimais procedūra, dėl kurios neseniai buvo priimtas sprendimas, jokiu būdu neapsaugo nuo tokių nenaudingų politinių sprendimų ir netgi juos de facto oficialiai įtvirtina;
4.
atsižvelgdamas į tai, primygtinai ragina Europos Sąjungos valstybes nares sudaryti susitarimus, kuriais būtų siekiama ateityje užkirsti kelią nelegaliai šalyje esančių asmenų įteisinimui.
