Po darbų: EP meno kolekcija internete
Kultūra
2011-12-19 - 09:47
Laikas atsipūsti: apsilankykite virtualioje EP meno galerijoje Kartais gerai atsipūsti nuo politikos ir apsilankyti, pavyzdžiui, virtualioje Europos Parlamento meno galerijoje. Nuo šiol tą galėsite padaryti vienu spustelėjimu EP portale. Jūsų laukia per 30 metų sukaupta talentingų Europos menininkų darbų kolekcija.
Europos Parlamento meno kolekcija buvo pradėta rinkti 1980 m. ir ją sudaro daugiau kaip 500 meno kūrinių, vaizduojančių visų ES valstybių narių šiuolaikinį meną.
Iki šiol meno kūrinius buvo galima pamatyti tik trijose EP darbo vietose Briuselyje, Strasbūre ir Liuksemburge.
Už kultūriniu renginius Parlamente atsakinga EP narė kvestorė Lidia Geringer de Oedenberg 2009 m. inicijavo virtualios ekspozicijos sukūrimą, kad EP meno kolekcija taptų prieinama platesniam žmonių ratui.
„Šios kolekcijos pristatymas visuomenei – puiki proga parodyti Europos Parlamento „žmogiškąjį veidą“ ir pabrėžti jo vaidmenį skatinant Europos kultūrą bei jaunuosius menininkus“, – kalbėjo L. Geringer de Oedenberg.
Kol kas bus galima susipažinti tik su neseniai įsigytais darbais iš Maltos, Slovakijos, Slovėnijos, Bulgarijos ir Rumunijos. Anksčiau atkeliavę kūriniai virtualią ekspoziciją papildys vėliau.
„Virtualioje galerijoje eksponuojami nuo 2009 m. įsigyti meno kūriniai. Kitus darbus patalpinsime vėliau, kai išspręsime klausimus, susijusius su autorių teisėmis“, – sakė EP kvestorė.
20111201STO33092 EP meno kolekcija internete (prieinama nuo 2011–12–16)
LT
1
PHOTO
20111205PHT33233.jpg
LT
2
LINK
/art-collection
-//EP//DTD IM-PRESS 20050901 STO DOC XML V0//EN
-//EP//STYLESHEET IM-PRESS 20050901 STO DOC XML V0//EN
